
Capitolul 1 


Whit 


ASCULTAŢI-MĂ. Nu avem prea mult timp. 

Mă numesc Whit Allgood. Bănuiesc că aţi auzit de mine şi 
de sora mea, Wisty şi de toate aiurelile care s-au întâmplat, 
dar uitaţi cum stau lucrurile: e mult, mult mai râu decât vă 
închipuiți. 

Credeţi-mă când vă spun că acestea sunt cele mai rele 
vremuri, iar cele mai bune abia dacă au rămas ceva mai 
mult decât o amintire îndepărtată. Şi nimeni nu pare să fie 
atent la ce se petrece. Vo; sunteţi? 

Atenţi? 

Închipuiţi-vă că toate lucrurile pe care le iubiţi mai mult 
pe lume — şi pe care le socotiți probabil indiscutabile — 
sunt acum interzise. Cărţile, muzica, filmele, arta... toate vă 
sunt smulse. Arse. Asta-i viaţa sub controlul Noului Ordin, 
aşa-numitul guvern — sau regim totalitar brutal — care a 
luat în stăpânire lumea asta. Acum, cu fiecare răsuflare din 
starea de trezie, trebuie să luptăm pentru fiecare libertate 
care ne-a mai rămas. Chiar şi imaginația ne este în pericol. 
Vă puteţi închipui guvernul vostru încercând să distrugă 
asta ? 

E inuman. 

Şi totuşi... ei ne numesc pe noi criminali. 

Chiar aşa. Wisty şi cu mine suntem infractorii în această 
mostră nefericită de propagandă pusă în faţa voastră de 
Noul 
Ordin. Crima noastră? Exercitarea gândirii libere şi a 
creativităţii... Oh, şi practicarea „artei negre şi 
vătămătoare” — cu alte cuvinte, magia. 

V-am zăpăcit? Daţi-mi voie să vă explic ceva mai 
amănunţit... 

Într-o noapte, nu cu multă vreme în urmă, familia mea a 
fost trezită de soldaţi care năvăleau peste noi în casă. 
Wisty şi cu mine am fost smulşi cu cruzime de lângă părinţii 
noştri şi aruncaţi într-o închisoare — un lagăr al morţii 
pentru copii. Şi pentru ce? 

3 


Ne-au acuzat că suntem vrăjitori. 

Dar problema este că se dovedeşte că N.O. Avea, de 
fapt, dreptate în privinţa asta: nu ştiam pe-atunci, dar Wisty 
şi cu mine detinem nişte puteri. lar acum suntem 
programaţi să fim executaţi în public, împreună cu părinţii 
noştri! 

Acest eveniment deosebit de morbid nu a avut loc încă — 
deşi va avea. Vă promit acelora dintre voi care râvnesc 
după tensiune, după aventură şi după vărsare de sânge că 
îl puteţi aştepta cu nerăbdare. Şi o să-l aşteptaţi, dacă 
semănaţi câtuşi de puţin cu restul „cetăţenilor” spălaţi pe 
creier din ţara noastră. 

Dar dacă faceţi parte dintre puţinii care au scăpat din 
ghearele N.O., aveți nevoie să-mi auziţi povestea. Şi pe a 
lui 
Wisty. Şi povestea Rezistenței. Astfel, când noi vom 
dispărea, va mai rămâne cineva să răspândească adevărul. 

Cineva care să ducă mai departe lupta binelui. 

Aşa că începem cu povestea unei a/te execuţii publice: 
un eveniment trist şi nenorocit, un accident, din întâmplare 
sau din nefericire. Într-un cuvânt pe care detest să-l 
folosesc în orice împrejurare: o tragedie. 


Capitolul 2 


Whit 


IATĂ CE S-A PETRECUT, atât cât mai poate mintea mea 
zdruncinată să-şi aducă aminte... 

Îmi amintesc că nu m-aş fi putut simţi mai rătăcit şi mai 
singur în vreme ce hoinăream pe străzile oraşului cenușiu, 
aglomerat şi uitat de soartă.. Unde-i sora mea? Unde-s 
ceilalți din Rezistență? mă tot întrebam în sinea mea, sau 
poate murmuram cuvintele ca un vagabond nebun. Noul 
Ordin a desfigurat deja acest oraş cândva frumos, făcându-l 
de nerecunoscut. Arată ca un cadavru în putrefacție, 

mişunând de viermi lipsiţi de minte. Cerul sufocant de 
aproape de pământ, clădirile fără formă — chiar şi feţele 
oamenilor care se revarsă grăbiţi şi nervoşi în jurul 
meu „sunt la fel de lipsite de culoare şi de viaţă ca şi 
betonul de sub picioarele mele. 

Ştiu că populaţia obişnuită a fost spălată pe creier cu 
mare eficienţă de către Noul Ordin, dar aceşti cetăţeni par 
puţin cam prea tăcuţi, puţin cam prea presaţi de ceva, 
puţin cam prea aţintiţi asupra broşurilor de propagandă pe 
care le strâng în mâini ca pe nişte cărţi de rugăciune. 

Brusc, ochii mei zăresc pe hârtie un cuvânt cu litere 
groase: EXECUŢIE. 

Apoi, ecranele uriaşe care atârnă deasupra bulevardului 
se aprind şi totul mi se lămureşte. Toţi pietonii se opresc şi 
rămân neclintiţi şi toate feţele se întorc în sus ca şi cum ar 
fi început brusc o eclipsă. 

Pe ecranele video, un prizonier acoperit cu glugă — mic 
de statură, cu înfăţişare fragilă — îngenunchează pe scena 
scăldată în lumină. 

— Wisteria Allgood, trâmbiţează o voce care-ţi îngheaţă 
sângele în vine, doreşti să mărturiseşti folosirea artei negre 
pentru scopul diabolic de a submina tot ceea ce e bun şi 
potrivit în societatea noastră? 

Asta nu se poate întâmpla. Îmi simt inima ca pe un nod 
mare în gât. Wisty? Vocea aceea tocmai a rostit Wisteria 
Allgood? Sora mea se află pe eşafodul unui călău? 

Apuc de reverele paltonului deprimant de cenuşiu un 
bărbat cu fălcile căzute. 

— Unde are loc execuţia? Zi-mi în clipa asta! 

— La Curtea de Justiţie. Clipeşte enervat către mine, ca şi 
cum l-aş fi trezit dintr-un somn adânc. Unde altundeva? 

— Curtea de Justiţie? Unde-i asta? îi cer bărbatului să-mi 
spună, aruncându-mi mâinile la gâtul lui, aproape pierzând 
controlul propriei mele forţe. 

Jur, sunt gata să-l azvârl pe bărbatul ăsta într-un zid dacă 
trebuie. 

— Sub Arcul Victoriei —  acolo..., răspunde el cu 

răsuflarea întretăiată. Arată către bulevardul care duce 
spre stânga mea, apoi: Dă-mi drumul! O să chem poliţia! 

Îl împing şi o iau la fugă către un arc de triumf masiv, 
aflat la mai puţin de un kilometru depărtare. 

— Tu! Stai! strigă după mine. Nu-ti ştiu fața de undeva? 

O ştie. Oh, da! La fel ar şti şi toţi ceilalţi dacă şi-ar da 
osteneala să observe că un criminal căutat de lege aleargă 
liber printre ei. 

Dar ochii concetăţenilor săi rămân lipiţi de ecran. Au 
căpătat un apetit nesăţios pentru bârfa răutăcioasă de 
orice fel şi, desigur, o predilecție pentru moartea şi 
distrugerea lipsite de sens. 

Chiar când cei condamnaţi sunt copii. Doar copii. 

Aud acum un tumult îndepărtat. Sunetul setei — de 
„justiţie”, de sânge. 

Înaintez cu greu prin turma patetică de lemingi. N-o să-i 
las s-o ia pe sora mea. Oricum, nu fără să mă bat până la 
moarte. 

Cotesc după un colţ şi apoi, pe deasupra mulţimii, văd... 
E sora mea, Wisty, aceea de sus, de pe scenă? Poartă 
glugă, e îmbrăcată complet în negru, dar acum stă în 
picioare. Cu mândrie. Curajoasă ca întotdeauna. 

Un om — dacă poate fi numit aşa — se află pe scenă cu 
ea. Se sprijină într-un baston încovoiat, iar costumul de un 
negru diabolic de intens atârnă pe el straniu de nemişcat în 
vântul care-a început să vuiască prin piaţa civică. Faţa lui 
colţuroasă radiază o trufaşă încredere în sine, ca şi cum 
tocmai a devorat un castron cu friscă. 

Îl ştiu; îl dispreţuiesc. Ce/ Care Este Unicul. Foarte posibil, 
individul cel mai malefic din istoria omenirii. 

Au mai rămas minute, sau secunde înainte de execuţia 
asta oribilă? N-am nicio cale de a afla. 

Dau oamenii la o parte, în timp ce-mi fac grăbit loc prin 
gloata tot mai deasă — sau ar trebui să zic tot mai 
scârboasă. 

Văd un şir de soldaţi bine înarmaţi împiedicând pe toată 
lumea să ajungă la platformă. Dacă aş putea să-l dobor pe 

unul dintre ei şi să-i smulg un pistol... 

Ridic ochii către scenă chiar la timp ca să-l văd pe Unicul 
înălţându-şi bastonul noduros şi scuturându-l ameninţător 
către sora mea. Are o privire de triumf absolut. 

— Nu! strig, dar nu sunt auzit în mulţimea care urlă. 

Ştiu cu toţii ce e pe cale să se întâmple. Şi eu ştiu. Numai 
că nu văd cum aş putea să împiedic ceea ce urmează. 
Trebuie să existe o cale. 

— Nuuu! răcnesc. Nu puteți face asta! E o crimă cu sânge 
rece! 

Urmează un fulger — nu de lumină, ci cumva de beznă — 

şi ea dispare. Wisty. Sora mea. Cea mai bună prietenă a 
mea din întreaga lume. 

Surioara mea e moartă. 


Capitolul 3 


Whit 


DACĂ MAI TRAG AER în piept, nu e pentru că îmi pasă de 
viaţă. 

Ultima persoană din familia Allgood despre care ştiam 
sigur că era vie, persoana care mă cunoştea mai bine decât 
oricine altcineva pe lumea asta, persoana care mă privea 
cu respect în toate privinţele, s-a dus. Ce risipă incredibilă a 
unei vieţi incredibile... 

Wisty a murit în timp ce priveam şi n-am putut face nimic 
s-o ajut! 

Unicul tocmai a vaporizat-o pe sora mea... şi monstrul 
acela, fără niciun strop de conştiinţă, nu pare să fi făcut nici 
cel mai mic efort. Îşi aruncă mâinile în aer de parcă tocmai 
ar fi marcat un gol, ca şi cum şi-ar bate joc de lipsa de sens 

a existenţei umane. Mi se înmoaie genunchii. Simt că aş 
putea să vomit când aud un vuiet asurzitor de aprobare 
revărsându-se peste canionul de beton al oraşului — un loc 
care acum pare vrednic de dispreţ, malefic şi ireparabil. 

Unicul tocmai a obţinut cel mai mare succes de relaţii 
publice al său dintotdeauna. Se scaldă în adoraţie — dar 
curând erup nerăbdarea şi furia lui obişnuite. 

— Tăcere! 

Ordinul lui străbate oraşul, înăbuşind orice alt zgomot. 

Dar nu mă simt mişcat. Sunt încă în stare de şoc. Amorţit 
peste tot, inclusiv în locuri despre care n-am ştiut că există. 

— Bunii mei cetăţeni, rosteşte el cu glas tunător, fără 
ajutorul unui microfon, aceasta este o ocazie cu adevărat 
magnifică. Evenimentul la care tocmai aţi fost martori este 
nimicirea ultimei ameninţări importante la adresa cârmulirii 
de către noi a Lumii de Sus! Wisteria Allgood, o 
conducătoare a Rezistenței, tocmai a fost înlăturată din 
această dimensiune. Pentru totdeauna! 

Ridică din nou mâinile şi o nouă rafală de vânt împrăştie 
asupra mulţimii un strat subţire de cenuşă şi mirosul oribil 
de păr ars. Aceşti „buni cetăţeni” încep să aclame din nou. 

Mă prăbuşesc în genunchi, dar sunt înconjurat din toate 
părţile. Apoi, brusc, am spaţiu să mă mişc. Uralele se 
transformă în ţipete şi gloata se revarsă — dându-se înapoi 
— iar cu văd o explozie de flăcări erupând la mai puţin de 
cincizeci de metri de locul în care stau. 

Cunosc acel foc. 

— Oh, da! strig, în timp ce simpla lui vedere îmi face 
inima aproape să explodeze de bucurie. Da, da! 

E sora mea! Wisty trăieşte! Tocmai a izbucnit în flăcări, 
iar asta, mă credeţi sau nu, e un lucru bun. 


Capitolul 4 


Wisty 


AŞA CUM MĂ CHEAMĂ Wisteria Rose Allgood, nu mă 
gândesc decât la un singur lucru: o să ard totul şi pe toată 
lumea din jurul meu. O să ard totul până în temelii. 

O să încep cu scena îmbibată de moarte, o să trec la 
piaţa asta ridicol de fastuoasă, apoi o să lovesc tot oraşul 
rece, de piatră — coşmarul ăsta dezastruos care trece drept 
lume. 

Chiar dacă mă transform în cenuşă în timp ce o fac, o să 
distrug toate astea, absolut toate. 

Cel Care Este Unicul tocmai a omorât-o pe prietena mea 
Margo pe acea scenă a diavolului. Am recunoscut-o chiar şi 
cu o glugă pe cap. Tenişii violeţi şi pantalonii cu negru şi 
violet, cu buzunare pe coapsă, o dădeau de gol. Dungile şi 
stelele argintii de pe tenişi au fost indiciul hotărâtor. Margo, 
ultima rockeriţă punk de pe Pământ. Margo, cea mai 
neînfricată şi devotată persoană pe care am cunoscut-o 
vreodată. 

Margo, draga mea prietenă... 

Nu mă întrebaţi de ce pretindea monstrul ăla în costum 
de mătase neagră că eram eu. Tot ce ştiu e că o să-/ 
transform în cenuşă pe nebunul ăla diabolic. 

Aşa că mă preschimb într-o torţă umană, la fel cum am 
făcut în trecut. Numai că de data asta las deoparte orice 
prudenţă. Dintr-odată, limbi de foc de trei metri, de şase 
metri, de zece metri, aleargă în jurul meu, învolburându-se 
în sus în aerul după-amiezii, până atunci răcoros. Mulțimea 
se dă înapoi, ţipând şi nu mă pot stăpâni: 
zâmbesc. Aproape că râd în hohote. 

Şi sunt gata să mai sporesc arşiţa — să trimit jeturi de 

foc peste tot în jurul meu, să ard mai luminos şi mai 
fierbinte decât oricând până atunci — când mi se pune un 
nod în gât. 

Îl simt pe e/. Îi simt mintea mizerabilă, bolnavă. Îi simt 
ochii aţintindu-se cumva asupra mea. 

O mie de soldaţi se întorc la unison în direcţia mea şi 
acum Unicul e cel care zâmbeşte. Incepe să râdă şi râde de 
mine. 

Tresar când aerul îmi iese brusc din piept. Cum poate 
avea atâta putere? 

N-am de-ales decât să fug, să încerc să scap de mânia 
lui. 

Mă arunc în valul uman cuprins de panică, iar silueta mea 
mică evită cu îndemânare coatele şi umerii. Dar Unicul e 
prea aproape. li simt rafalele îngheţate vânându-mă, 
întinzându-se cu şuviţe reci, ca nişte degete osoase ce-mi 
ating faţa, gâtul, trimițând un fior atât de glacial încât 
provoacă durere peste tot în acelaşi timp. 

Incep să mă gândesc cât de ironic e că o fată a focului ar 
putea să moară din cauza îngheţului, când, dintr-odată, 
sunt sufocată de căldură. Cineva mă apucă, mă ridică şi mă 
strânge, aproape scoţându-mi tot aerul din plămâni. 


Capitolul 5 
Wisty 


E FRATELE MEU, Whit. 

Într-o clipă, mă poartă la o sută, două sute de paşi 
înainte, ca şi cum n-aş cântări nimic. Apoi el şi cu mine ne 
ghemuim în spatele unui perete înalt de piatră. Vreme de 
câteva secunde preţioase, suntem la adăpost de priviri şi în 

siguranţă. 

Il îmbrăţişez pe Whit cu toată forţa de care sunt în stare. 
El îşi slăbeşte strânsoarea puternică atât cât să pot respira. 

— Dar dacă eşti cu adevărat aici... 

Vocea i se stinge treptat. 

— Margo, şoptesc. A omorât-o pe Margo! 

Apoi izbucnesc brusc în plâns, ca un bebeluş. Tremur, iar 
dinţii îmi clănţănesc cu disperare. 

Margo e moartă. Fata care m-a ajutat să-mi pun un al 
treilea cercel în ureche săptămâna trecută. Fata care ne 
trezea pe toţi la cinci în fiecare dimineaţă ca să ne 
prezentăm la datorie, fata care era devotată luptei 
împotriva asupririi 

Noului Ordin mai mult decât noi toţi puşi laolaltă. Era atât 
de tânără... Doar cincisprezece ani. 

— l-am zis să nu se ducă in clădirea aia fără mai multe 
ajutoare. Am implorat-o, spune fratele meu. De ce-a intrat 
acolo? De ce? 

— Era întotdeauna ultima care să renunţe la o misiune, îi 
aduc aminte lui Whit, ca şi cum încerc să mă conving 
singură că nu e vina noastră că fusese prinsă. Prima care 
intra, ultima care ieşea. Era mantra ei, aşa-i? O prostie! 

— Era curaj, mă contrazice el şi pentru o clipă am văzut 
în ochii lui de ce-l iubesc fetele, de ce-l iubesc eu — e 
cinstit şi sincer şi absolut neînfricat. 

Misiunea, una dintre cele peste zece tentative de salvare 
pe care le făcuserăm în ultima lună, era cel mai mare eşec 
al nostru de până acum. Incercam să eliberăm dintr-un 
complex experimental al Noului Ordin vreo sută de copii 
răpiți. 

Dar informaţiile noastre trebuie să fi fost greşite. În loc de 
copii persecutați, în clădire se afla un pluton de soldaţi ai 
Noului Ordin. Ne aşteptau. 

— De fapt, avem noroc că vreunul dintre noi..., încep eu 
să spun. 

— Găsiţi-o! 

Difuzoarele montate în piaţă încep să vibreze, emițând 

vocea mânioasă a Unicului. 

— Există încă un conspirator în mulţime! E o fată cu părul 
roşu aprins! Închideţi toate ieşirile din piaţă! Capturaţi-o 
acum! 

Whit apucă o pălărie cenuşie de la un om de afaceri care 
trece pe-acolo şi mi-o trânteşte pe cap. 

— Bagă-ţi părul înăuntru, repede, exclamă el. 

Fac exact acest lucru când mă zăreşte un poliţist. E la 
câteva zeci de metri depărtare. 

Acum apucă fluierul agăţat pe şnurul din jurul gâtului... 
şi curând o să atragă atenţia fiecărui soldat din piaţă. Ca să 
nu mai pomenim de atenţia Unicului, pe care urăsc să-l 
pomenesc. 

Apoi însă o siluetă mică şi neagră face un salt şi-l 
doboară pe poliţist pe spate. 

Whit şi cu mine schimbăm priviri surprinse. El întreabă: 

— Ai văzut...? 

Dar înainte ca Whit să apuce să termine, silueta neagră 

o femeie bătrână — e lângă noi. Îmi îndeasă în mână o 
bucată de hârtie mototolită şi murdară. 

— la-o, ia-o! 

Jur că e creatura cu cea mai ciudată înfăţişare pe care 
am văzut-o vreodată în viaţa mea şi totuşi o cunosc de 
undeva. 

— Cine eşti...? 

Mă întrerupe. 

— Urmaţi asta. Duceţi-vă! Sunt o prietenă. Fugiţi! Fugiţi! 
Nu vă opriţi nici să vă trageţi sufletul, sau s-a terminat. 
Pentru noi toţi. Plecati! 

Cumva ajunge în spatele nostru, apoi ne dă amândurora 
câte un şut în fund. Asta ne împinge poticnindu-ne în 
mulţimea care curge pe lângă noi. 

Mă întorc imediat... dar nici urmă de ea. 

— Ai auzit-o, spune Whit. Fugi! Acum! Fugi! 

Capitolul 6 


Wisty 


HÂRTIA BOŢITĂ, ÎMPĂTURITĂ în cinci, pe care femeia mi-o 
băgase în mână e o hartă. A zis că e o prietenă, nu? În plus, 
ce plan mai bun avem? Aşa că Whit şi cu mine urmăm 
harta. 

Linia punctată de pe bucata de pergament murdară, 
scrisă de mână, ne conduce prin partea de sud a oraşului. 
Până acum, suntem la adăpost şi în viaţă. 

— Nu ştiu de unde s-o iau, comentez gânditoare în timp 
ce ieşim din perimetrul oraşului către nişte şine de cale 
ferată. 

A fost poate... una dintre prietenele mamei şi tatii? 

Whit ridică din umeri. 

— Nu contează, nu-i aşa? Orice persoană dispusă să-şi 
rişte viaţa atacând un poliţist al Noii Ordini ne e prieten. Un 
foarte bun prieten. 

Whit smulge un anunţ de pe un stâlp de difuzor de pe 
drum şi-l rupe în bucăţi. 

— Apropo, când ai devenit o „conducătoare a 
Rezistenței”? 
mă întreabă cu un chicotit şi o sclipire în ochii lui albaştri. 

— Hei, dacă Unicul spune că-i aşa... 

— Mă bazez pe tine să te lansezi către glorie şi avere cu 
ajutorul unui asasin totalitar. 

— Taci din gură! 

Am luat-o la fugă după el de-a lungul drumului, râzând 
fără să vreau. 

— Eşti doar invidios! 

lar Whit începe să alerge mişcându-şi ritmic braţele, ca 
atunci când joacă fotbal. 

— Nu-i cinstit! strig după el. 

E mai înalt şi are nişte ani în plus şi sigur că poate alerga 
mai repede. Mult mai repede. 

Preţ de câteva minute doar, ne îngăduim să fim din nou 
copii. Un frate şi o soră care aleargă pe şinele de tren. 
Prefăcându-se că una dintre cele mai bune prietene ale lor 
n-a fost ucisă cu puţin timp în urmă, că nu fug de jumătate 
de lume. 

Cu o explozie de entuziasm, poate chiar amuzament, am 
alergat aceşti ultimi kilometri către destinaţia noastră — o 
construcţie mică de cărămidă, marcată pe hartă cu un X şi 
cu instrucţiunea: treceţi prin cabina cantonierului. 

— Ai chei? ţip către Whit, observând lanţul şi lacătul de 
pe uşă. 

— Ai vrăji? răspunde tot cu un strigăt. 

Oh, da — aşa e. Sunt vrăjitoare. lar Whit e şi el vrăjitor... 

Câteodată e greu să-ţi aduci aminte lucruri de-astea când 
eşti ocupat să fugi ca să-ţi salvezi viaţa. Dar am vrăji — şi, 
uneori, ele par să lucreze asupra lanțurilor şi a lacătelor. 

Şi, destul de curând, chiar scăpăm de zbirii N.O. 

Cel puţin pentru moment. 


Capitolul 7 


E ÎNCONJURAT DE MAI BINE de zece opere de artă 
celebre pe care le-a confiscat — lucrări semnate de artişti 
ca Pepe Pompano, Pondrian, Cezonne, Feynoir — cei mai 
buni dintre cei mai buni. Cu toţii osândiţi şi interzişi. Cu toţii 
ai lui, acum. 

— Adu-mi-l pe Unicul Care Comandă Vânătoarea, urlă 
Unicul. 

Nu mai poate suporta incompetenţa asta, prostia asta, 
repetata aproape capturare a Wisteriei Allgood şi a Daru/ui; 
foarte, foarte puternic pe care ea îl posedă. 

Ca la un semn, comandantul vânătorii apare în cadrul 
uşii, arătând — în ciuda părului sur şi a burţii de bărbat 
între două vârste — ca un student nerod care tocmai a sosit 
la un examen parţial pentru care n-a învăţat. 

— N-ai reuşit s-o capturezi pe Wisteria Allgood. Aşa este? 
E adevărat? 

Comandantul îşi drege nervos glasul. 

— Da, domnule, încuviinţează el. 

A auzit istorii neliniştitoare despre cetăţeni care au 
încercat să se apere în situaţii asemănătoare împotriva 
Unicului. 

— Şi ai spune că spectacolul de astăzi nu e tocmai un 
dezastru de relaţii publice? Sincer, vreau să aud părerea ta. 

— Păi, aţi executat-o pe cealaltă vrăjitoare în modul cel 
mai hotărât, Excelenta Voastră. Cetăţenii au fost înălţaţi 
sufleteşte de... 

— Nu era vrăjitoare! Era doar o prietenă a vrăjitoarei. De 
fapt, era o momeală pentru adevărata vrăjitoare. 

— Păi, da, dar... totuşi... era o membră valoroasă a 
Rezistenței, iar distrugerea ei a fost magnifică şi înălţătoare 
pentru public în copleşitoarea sa... 

— Unica Alcătuitoare a Ştirilor o să-şi vadă munca 
distrusă odată cu transmisia din seara asta. Ai vreo idee 
bună în privinţa asta? Cum să explicăm faptul că am 
executat-o pe Wisteria Allgood şi apoi, câteva clipe mai 
târziu, s-a întâmplat brusc să urmărim prin piaţă încă o 
vrăjitoare adolescentă cu părul roşu? Fii sincer. Fii direct. Fii 
iute... 

— Aăă... păi... 

— Tăcere! răcneşte Unicul cu glas de stentor, care pare 
să facă să se cutremure clădirea. 

Următoarea pauză e mortală, cu adevărat mortală şi pare 
să absoarbă tot aerul din încăpere. 

Acum Unicul oftează şi în cele din urmă zâmbeşte, dacă 
se poate spune astfel. 

— Ei, presupun că putea fi mai rău. 

Tonul lui dintr-odată vesel contrazice complet furia din 

urmă cu doar câteva secunde. 
— Spune-mi, Comandante, îmi aduc aminte că tuturor 
vânătorilor tăi le plac trabucurile, nu? Sunt sigur că aşa e. 


v: > > 


Se întreabă în treacăt cum de s-a întâmplat atât de brusc 
să se trezească în grațiile şefului său. Acceptă un trabuc 
foarte bun. Şi apoi — un foc. 

— Am fost întotdeauna fascinat de foc, Comandante... Tu 
nu? 

Dar soldatul n-are nicio şansă să răspundă. 

Punctul roşu de foc din vârful trabucului se dilată rapid. 
Străbate întreaga lungime, apoi trece peste faţa bărbatului, 
peste ceafă şi în jos pe gât. Apoi linia roşie strălucitoare, 
mocnită, aleargă în jurul pieptului şi braţelor, până în vârful 


degetelor de la picioare — lăsând din comandantul 
vânătorii, pentru o clipă fulgerătoare, doar o statuie de 
cenuşă. 


Apoi Unicul ciocăneşte uşor podeaua cu bastonul, iar 
pudra cenuşie se prăbuşeşte într-un fuior delicat de fum. 

— N-ai reuşit s-o capturezi pe Wisty Allgood, iar nereuşita 
nu este o opţiune în această Minunată Lume Nouă! 


Capitolul 8 


Whit 


AŢI CREDE CĂ SUNT complet nebun dacă v-aş spune că 
ceea ce ne-a salvat în acea cabină a cantonierului a fost un 
portal care ne-a absorbit, pe mine şi pe Wisty, prin câteva 
dimensiuni şi apoi ne-a aruncat în realitatea noastră 
infernală cea de toate zilele, într-un loc complet diferit? 

Cu un an în urmă, m-aş fi internat singur într-o secţie de 
psihiatrie pentru asta, dar nebun înseamnă acum sănătos 
într-o societate definită de tembelii din Noul Ordin. Pentru 
informarea voastră, un portal este unul dintre acele locuri 
nesigure unde țesătura acestei lumi este... moale. Dar 
trecerea printr-unul poate să fie oricum altfe/. Te poate 
arunca într-un cu totul alt loc, sau timp, sau dimensiune... 
sau uneori te forţează să mergi în locuri în care ai prefera 
să nu te afli într-un mod violent. 

Cum ar fi, de exemplu, în acest spaţiu înghesuit, 
cufundat în beznă, în care-am aterizat. Din câte ştiu, am 
putea fi încuiaţi în dulapul de pantofi al Unicului. Aerul 
miroase a închis, a stătut. Umărul parcă mi-a luat foc şi 
capul îmi bubuie. 

— Whit? Eşti aici? aud o şoaptă. 

Un foşnet slab se simte în jur, la câţiva metri depărtare. 

— Mda, mormăi, pe jumătate năucit de durere. 

Vocea plăcută de femeie este caldă, liniştitoare. 

— Eşti bine? întreabă vocea cu îngrijorare. 

Celia? Mi-o închipui pe iubita mea de mult pierdută, 
răpită şi ucisă de Noul Ordin, cu o veşnicie în urmă. Venind 
mai aproape, aplecându-se deasupra mea, gata să mă 
atingă, să mă vindece, să mă salveze... 

— Mmmmm... 

Vocea mi se stinge treptat, aşteptând parfumul Celiei, 
braţele ei în jurul meu. 

— Parc-ai fi... mahmur. 

Oh. E Wisty. Sigur că da. 

Scot un geamăt. 

— Umărul. Cred că mi s-a dislocat în portal... 

— Serios? Eu am alunecat prin ăsta ca untul pe pâine. 

Dau ochii peste cap, deşi probabil că nu mă poate vedea. 

— Bănuiesc că avea exact mărimea potrivită pentru 
fundul tău mic de vrăjitoare, comentez răguşit — cu 
afecţiune, va jur. Aşadar, unde crezi că suntem? 

— Ce zici de... o închisoare? Pare locul nostru favorit 
zilele astea. 

Nu eram chiar atât de sigur. 

— Nu. Mirosul ăsta... nu-i mirosul unei închisori. E ceva... 
bun. Ceva care-mi aduce aminte de... 

— Casă, încheiem amândoi la unison. 

Wisty scoate o flăcăruie din vârful degetului, ca să facă 
puţină lumină. Sunt impresionat să văd cum învaţă să-şi 
controleze micul ei temperament aprins şi să-şi folosească 
bine talentul. Pe vremuri, eu obişnuiam să fiu vedeta 
desăvârşită a oraşului — jucător în liga universitară de 
fotbal, alergător şi înotător de prima clasă — în timp ce 
Wisty mai mult chiulea de la ore. Acum ea e cea mai tare 
vrăjitoare, care poate să strălucească, să transforme 
oamenii în altceva, să ucidă şi să facă alte lucruri 
nemaipomenite. Numai că nu neapărat la comandă. 

În lumina slabă, văd doar atât cât să disting silueta 
surorii mele şi teancurile de cutii de carton cu inscripţia de 
incinerat. 

— Cărţi, spune Wisty cu respect, răsfoind câteva volume 
din cutiile nesigilate. 

Cu mâna care nu mă doare, cotrobăi cu băgare de seamă 
într-o cutie şi observ titluri din tot felul de scriitori faimoşi, 
de la B. B. White la Roy Royce. 

— Arată ca un transport de cărţi pentru ardere, ghicesc 
eu. 

Noul Ordin s-a apucat să distrugă aproape toate cărţile 
cunoscute din Lumea de Sus ocupată, scrise înainte de 
cucerire. 

O durere pătrunzătoare îmi sfâşie umărul rănit şi tresar. 

— Vorbind de ardere... o să mă ajuţi să-mi pun umărul la 
loc, Wist? 

— Asta-i de-a dreptul revoltător, răspunde ea, dar vino 
până la mine oricum. Trebuie să înveţi o vrajă pentru asta, 
frate. Voi, tipii ăştia vrăjitori, ar trebui să fiţi buni la soiul 
ăsta de lucruri, aşa-i? 

— Merită o încercare, bănuiesc. Dă-mi doar o mână de 
ajutor cu jurnalul, bine? 

Tata mi-a dat cartea asta cu pagini goale înainte să fim 

luaţi în noaptea aia groaznică, cu atât de multe luni în urmă 
şi o port cu mine peste tot. (Wisty duce după ea un băț 
vechi de tobă/baghetă pe care i-a dat-o mama.). In cea mai 
mare parte a timpului, cartea e goală şi o folosesc ca să 
scriu în ea — de obicei poezii triste de dragoste pentru 
Celia. Dar uneori se umple cu reviste, hărţi, opere literare 
întregi... sau, dacă avem noroc, vrăji. Cred că vrăjitorii ar 
trebui să fie în stare să controleze ce şi când urmează, dar 
până acum e în esenţă complet imprevizibilă. 

Wisty o scoate din rucsacul meu şi mă ajută să-i 
frunzăresc paginile în căutarea oricărui fel de vrajă 
tămăduitoare de răni; în cele din urmă, ajungem la fraza 
asta complicată: 

V'oron K/aktu scapulati. 

— Mie-mi sună ca graiul diavolului! exclamă Wisty cu 
sarcasm, imitând o doamnă bătrână şi arţăgoasă care 
vorbeşte despre muzica rock. 

Dar când rostesc cuvintele, cea mai surprinzătoare 
căldură se răspândeşte prin umărul meu, care brusc — aşa, 
pur şi simplu — ajunge la loc în lăcaşul lui. Ridic braţul fără 
niciun junghi dureros. 

— Bănuiesc că ne-am vândut sufletele, spun. Acum hai 
să ne dăm seama unde naiba suntem şi cum ajungem 
înapoi pe Tărâmul Liber. 

În timp ce ne facem loc către partea din spate a spaţiului 
înghesuit, ne dăm seama că ne aflăm înăuntrul unui 
container de transport. Apuc vreo câteva cărţi pentru copiii 
de la cartierul general al Rezistenței — Schițele lui Bruno 
Genet şi Turnirul setei, printre altele. 

— Eşti gata să înfrunţi ce-i acolo, afară? întreb când 
ajungem la uşă. 

— Sau pe cine e acolo, afară, răspunde Wisty ca un ecou, 
îngrijorată. Lasă-mă să mă concentrez, în cazul în care 
trebuie să mă aprind, sau altceva de genul ăsta. 

Numărăm până la trei şi ridicăm uşa containerului. 

Şi acolo, Cu ochii aţintiţi drept spre noi, sunt... părinții 
noştri. 

Capitolul 9 


Whit 


SAU, MĂ ROG, cel puţin sunt capetele lor. 

Fotografiile părinţilor noştri se află pe un panou de 
publicitate înalt de şase metri, iar chipurile lor arată 
pierdute şi singuratice în acest depou de cale ferată 
abandonat. Şi sub feţelor lor sunt cuvinte care nu încetează 
niciodată să ne îngheţe sângele-n vine: 


TREI MILIOANE DE B.N.RECOMPENSĂ 

Pentru informaţii care să duca la prinderea si arestarea 
lui BENJAMIN ALLGOOD si ELIZA ALGOOD pentru crime 
odioase împotriva umanitaţii şi a Noului Ordin 

Trimiteţi mesaje la -Informator 2020-sau vizitaţi biroul 
dv.local al N.O. 


Sigur, ştim că părinţii noşti sunt infractori căutaţi — 
pentru aceleaşi motive născocite pentru care suntem şi noi. 
Dar să apară în alb şi negru în văzul întregii lumi — şi 
trântindu-se preţul patetic de trei milioane de boabe pe 
capul lor! — asta este o reamintire crudă a faptului că acest 
coşmar s-ar putea să nu se termine niciodată cu bine. 

Wisty, ca de obicei, îmi citeşte gândurile şi-mi aruncă o 
remarcă încărcată de un grăunte de speranţă. 

— Sunt încă liberi, precizează ea încetişor. 

— Cel puţin erau, răspund eu, oricând ar fi fost pus afişul 
asta. 

Hârtia arată puţin uzată de vreme — decolorată, roasă şi 
chiar ruptă pe margini. Tăcem amândoi în timp ce mirosul 

puternic de pagini sfărâmicioase de cărţi vechi — pline de 
visuri, poveşti, tragedii, râsete şi imaginaţie — pare să iasă 
în şuviţe pe uşa deschisă a containerului şi să ne învăluie în 
amintirea dulce-amăruie a casei noastre. 

Cum poţi face pace cu ceva când nici măcar nu ştii ce 
anume este acel „ceva”? Nu ştim dacă părinţii noştri trăiesc 
sau sunt morţi, sau dacă sunt interogaţi într-o închisoare a 
Noului Ordin sau... exilați pe Tărâmul Umbrelor, precum 
Celia. Suferă? Putem face ceva pentru ei? Sau suntem la fel 
de neajutorați şi de inutili pe cât mă simt eu în momentul 
ăsta? 

Dau un pumn în panoul de afişaj cu atâta putere, încât 
pumnul îmi trece de-a dreptul prin spatele de carton presat. 

Apoi scot mâna şi încerc să mă prefac că asta nu s-a 
întâmplat. Wisty îmi aruncă o privire îngrijorată, iar eu ridic 
din umeri. Sunt sigur că-mi sângerează încheieturile 
degetelor, dar nu simt absolut nimic. 

Mă uit la faţa ei îngrijorată, crispată de durere şi întorc 
repede capul. Aş vrea s-o iau în braţe, dar trebuie să-i arăt 
că nu-mi las emoţiile să mă copleşească. Înghit nodul din 
gât, mare cât o minge de golf, şi-o iau pe Wisty de mână. 

— Hai să plecăm de-aici 

Nu sunt oameni la periferiile oraşului ăstuia bântuit. Doar 
ferestre sparte în depozite. Străzi presărate cu moloz. 
Singurele construcţii noi par să fie panourile video enorme 
şi imnurile cu difuzoare. 

În timp ce ne îndreptăm către centrul oraşului, îmi 
închipui cum ar fi putut arăta cândva locul ăsta. Pitoresc. 
Văd un liceu de cărămidă roşie, module de căţărare pentru 
copii, un parc cu un foişor, o tricicletă răsturnată... Mă 
cuprinde un val de tristeţe. Îmi aduce aminte de vechiul 
nostru oraş —turle de biserici, băcănii de cartier şi copaci 
adevărați. 

Acum mi-e şi mai dor de casă. De mama, de tata, de 
casa noastră — chiar şi de şcoală. Puțin. 

— Mă întreb unde-i toată lumea, şopteşte Wisty. 

— Eu nu, răspund, poate puţin prea repede. Adică... nu 

prea vreau să ştiu. 

Şi apoi aud asta: 

— Nu vrei?... nu vrei?... nu vrei?... nu vrei?... De ce, 
Whit? 

Răsucesc capul. Wisty se uită fix la mine. 

A fost cu siguranţă o voce. Şi nu era a lui Wisty. Saua 
mea. 

A fost vocea Celiei. 

Poate că ăsta este de fapt un oraş-fantomă. La propriu. 


Capitolul 10 


Whit 


ŢÂŞNESC CA O RACHETĂ s-o găsesc. E ca şi cum nici n-aş 
avea de-ales. Ca şi cum asta-i soarta mea. 

— Celia! 

Alerg pe străzi pustii, pe lângă magazine goale, pe lângă 
o secţie de poliţie fără poliţişti, pe lângă un gimnaziu cu 
ferestrele şi uşile astupate cu scânduri, un cinematograf... 
N-o văd, de fapt nu văd pe nimeni. Totul pare atât de ireal 
aici... 

E real? Visez toată dezolarea asta? 

— Celia! 

— Whit, stai! aud vocea lui Wisty venind din spate. 

Plesnetul tenişilor ei pe pavaj. Incearcă să ţină pasul. 

— Opreşte-te! Whit, te rog! Nu ştii dacă e ea! Ar putea fi 
o capcană! 

Știu că e ea. Nu uiţi niciodată, absolut niciodată, vocea 
celei pe care-o iubeşti. Fie că e o şoaptă, un țipăt sau o 
amintire îndepărtată, ştiu când e Celia. Bănuiesc că Wisty 
nu înţelege asta. Ea n-a fost niciodată îndrăgostită. 

Şi apoi o aud iar pe Celia. Dar nu de prea departe. O simt 
ca şi cum ar fi cumva peste tot în jurul meu. 

— Nu vrei să ştii?... ştii?... ştii?... Ce s-a întâmplat cu noi? 

„.. NOÍ?... N0I?... 

Nu mai suport — o simt atât de aproape acum pe Celia. 

Glasul ei e atât de puternic, încât parcă ar transmite 
chiar in capul meu. E insuportabil... dar e şi cel mai frumos, 
cel mai incredibil fel de suferinţă. O tortură pe care aş cerşi- 
O. 
Are vreun sens? 

— Vreau! Vreau să ştiu! Mă opresc din drum, apoi mă las 
în genunchi în mijlocul pieţii oraşului. Unde eşti, Celes? Am 
nevoie să te văd din nou! 

— Vită-te în sus, Whit. E chiar acolo. 

E vocea lui Wisty, în stânga mea. Şi când înalţ capul, văd 
ce vede şi ea. 

E prietena mea — pe ecran. Celia, pe un panou de 
propagandă al Noului Ordin. Chipul ei minunat e de două ori 
şi ceva mai înalt decât mine şi fiecare centimetru e la fel de 
mătăsos, de perfect şi de frumos pe cât mi-l aduc aminte. E 
ca şi cum ar fi vedetă de cinema. 


Capitolul 11 
Whit 


— Al UITAT DE NOI, Whit? Ai uitat de mine? Celia pare 
tristă, făcând totul şi mai dureros pentru mine. Bănuiesc că 
nu te pot învinui pentru că ai mers mai departe... 

— Ce tot vorbeşti, Celia? Nu te uit niciodată! Cu toţii ştiu 
asta. Nu încetez niciodată să mă gândesc la tine, să încerc 
să te găsesc. Lumea crede că-s nebun! 

— Poate că nu m-ai uitat cu totul, Whit. Dar eu vorbesc 
despre noi. Cei pierduţi, răpiți, asasinați. Semi-luminile... 

Mă trece un fior când pomeneşte de sufletele triste de pe 

Tărâmul Umbrelor. 

— Nu mai sunt cu adevărat... eu, spune ea. Fac parte din 
ceva... mai mare. 

— Celia, o să fii întotdeauna tu. Tărâmul Umbrelor nu te 
poate distruge. Nu pentru mine. Unde eşti? Tu, cea 
adevărată...? 

— Nu pricepi, Whit. Celia îmi întrerupe vorbele şi 
zâmbeşte cu melancolie. Trebuie să-ţi recunosc meritele, 
dragul meu. 

Chiar eşti cel mai sensibil erou al fotbalului care-a călcat 
vreodată pe suprafaţa acestei lumi. Dar eşti la fel şi cu o 
mulţime de băieţi în alte privinţe, Whit. Eşti aşa un puşti! 
Vezi şi-ţi pasă şi protejezi doar ce se află chiar sub nasul 
tău. 

— Nu. Clatin din cap şi nu-mi vine să cred ceea ce aud de 
la ea. Nu-i adevărat. Ştii că nu-i aşa... 

De ce încearcă să mă rănească? 

— Ba da, este, mă contrazice Celia, cu ochii sfredelindu-i 
pe ai mei. Un exemplu grăitor: unde-i sora ta? 

Mă rotesc cu trei sute şaizeci de grade. Wisty e... 

Dispărută? 

— Ce...? 

Încep să alerg prin piaţă, căutând frenetic pe alei. 

— Wisty! 

Asta nu se poate! A fost răpită? 

— Trebuie să începi să gândeşti la scară mai mare, Whit. 

E o tortură — vocea Celiei trece prin mine ca o forţă 
vitală şi tot ce vreau să fac este s-o captez, să capitulez în 
faţa ei. 

Dar sora mea... 

— Ştiu că eşti speriat, continuă ea, în mod straniu 
neafectată de dispariţia lui Wisty. Tocmai ai pierdut pe 
cineva la care ţii şi nu ştii cum să abordezi problema. 
Gândeşte-te la asta, Whit. E cheia. 

— Wisty! tip. 

Singurul răspuns este foşnetul unei pungi goale de 
plastic purtată de vânt prin piaţa oraşului. 

— Whit — aici, sus! Uită-te la mine. Sunt aici să-ţi spun şi 
alte lucruri pe care nu vrei să le auzi. Tu şi cu Wisty trebuie 
să încetaţi să mai fugiţi de Noul Ordin. Nu mai fugiţi de 
Unicul. 

— Niciodată! O s-o găsesc pe Wisty şi o să ne întoarcem 
pe Tărâmul Umbrelor — ca să te găsesc pe tine. Nu o 
imagine pe un ecran! 

Părul negru, des şi ondulat, al Celiei începe să fluture, 
gâdilându-i buzele. Aproape ca şi cum ar reacţiona la vântul 
din piaţă. Punga de plastic îmi zboară în faţă. O dau la o 
parte, frustrat. 

— Whit, mă asculţi? Trebuie să vorbesc mai tare? 

Capul o să-mi explodeze dacă vorbeşte mai tare. 

— Te aud, crede-mă. Numai că ceea ce spui n-are nicio 
noimă în clipa asta. 

— Tu şi cu Wisty trebuie să vă predaţi ca să vă salvaţi 
părinţii — şi pe noi, ceilalţi. E singura cale. Cred că Wisty 
înţelege asta... aşa-i, Wisty? 

Celia întoarce capul şi acolo — în spatele ei, sus pe ecran 
— se află sora mea. Cum e posibi/? 

— Wisty! urlu. Cum...? 

— E-n ordine, Whit, spune Wisty. Totul e bine acum. 
înţeleg rolul nostru. 

Celia se uită iarăşi la mine, iar părul ei lung începe să 
iasă din ecran, revărsându-se spre mine. Mă simt tras 
înăuntru de către el. Ei nu pot să-i opun nicio rezistenţă. 
Simt că plutesc prin aer, zburând către ecran ca să fiu 
înghiţit de ochii ei, de buze, de vocea ei lină, liniştitoare. 

— Trebuie să plec acum, Whit. Predă-te. Salvează-ne. 
Poţi face asta, Whit. 

Apoi imaginea de pe ecran se dizolvă în paraziți, iar eu 
cad într-o beznă care pare fără sfârşit. 


Capitolul 12 

Wisty 


AŞADAR, ĂSTA A FOST poate lucrul cel mai straniu care 
ni s-a întâmplat până acum. Încă un mister, înăuntrul unui 
mister, înăuntrul altui mister. 

Nu-mi aduc aminte aproape nimic. Cel puţin, nimic după 
ce i-am zis lui Whit să se uite în sus la ecran — şi la Celia. 
Acum stau trântită cu faţa în jos în mijlocul pieţei oraşului, 
iar capul îmi pulsează. 

Mă întorc şi-l găsesc pe Whit într-o stare asemănătoare, 
numai că-şi ţine capul între mâini şi suspină. Nu sunt multe 
lucruri mai rele decât să-ţi vezi fratele mai mare plângând. 
Poate doar să-ţi vezi părinţii aşa... 

Mă târăsc până la el şi-l iau în braţe în timp ce-mi 
povesteşte ce s-a întâmplat. E o încâlceală destul de 
incoerentă, dar un lucru e limpede: Celia a zis că trebuie să 
ne predăm. 

Frumos, Celes. O să mă gândesc la asta. Mai întâi să 
examinăm încă o dată legătura ta cu Noul Ordin. Cum ai 
ajuns acolo sus, pe panoul de propagandă? 

— Nu ne predăm, i-am spus pe un ton de respingere 
categorică. E o şmecherie video. N.O. Incepe să fie 
disperat. 

— E un rahat! exclamă el indignat, îndreptându-şi brusc 
spatele. Acum ştiu. Nu era Celia cea care vorbea. Nu se 
poate să fi fost ea. O să distrugem regimul şi n-o putem 
face dacă suntem prizonieri. Sau morţi. 

Mă ridic de jos. 

— Oho, exclam, scuturându-mă de praf. M-a dat pe spate 
răbufnirea de testosteron! 

Whit reuşeşte să râdă la gluma mea jalnică, apoi mă 
surprinde cu o imitație de atac al unui taur. 

— Da! O să-i doborâm! răcneşte el. 

— Urata! strigă un cor de voci micuţe. 

Ce mai e acum? 

Ne întoarcem şi vedem ceata cea mai zdrenţăroasă de 

zdrenţăroşi scoțând capetele pe uşa unui magazin acoperit 
cu scânduri. 

— Cine sunteţi? întreb, cu ochii mari. 

E clar că nu sunt atât de speriaţi încât să nu vrea să fie 
văzuţi, dar nici atât de încrezători încât să vrea să vină mai 
aproape. 

Un băieţel cu o coamă de păr şaten-deschis, incredibil de 
încâlcită, face un pas înainte. 

— Voi sunteţi oameni obișnuiți? întreabă. 

Trebuie să fie cam în clasa a treia. 

— Dacă asta înseamnă că nu suntem spălaţi pe creier de 
către Noul Ordin, da, răspund. Nu suntem. Unde sunt 
părinţii voştri? 

— S-au dus. Nu ştim unde. Luaţi. 

— Luaţi? 

— Soldaţii i-au suit în camioane şi i-au furat, explică el. 

Unii dintre băieţii şi fetiţele mai mici încep să se frece la 
ochi ca să-şi şteargă lacrimile. 

Un val de emoţii traversează chipul lui Whit. Simpatie, 
empatie — spuneţi-i cum vreţi. Fratele meu nu-i tocmai un 
sentimental, în afară de momentele în care ar trebui să fie. 
Işi dă jos rucsacul şi-l pune pe jos în faţa lui, apoi îşi aşază 
mâinile peste el pentru o clipă, cu ochii închişi. 

Şi apoi — e cel mai ireal lucru — un căţel şi doi pisoi scot 
capul din rucsac. Tristeţea copiilor se transformă în uimire 
şi râs când cățelul şi pisoii ies în fugă din rucsac. Copiii care 
nu reuşesc să ajungă să mângâie animalele se uită la Whit 
cu venerație. 

Sincer şi eu. 

— Oho! exclam. 

Acum se trage de guler şi porumbei albi îi ies din cămaşă 
fluturând din aripi către cer. Şi apoi — ce necioplit! — 
strănută şi un nor de albine galbene îi iese din nas şi 
pornesc zumzăind după porumbei. Copiii râd isteric. 

— Unde-ai învăţat scamatoriile astea de salon? îl întreb 
pe Whit. Drăguţ. Devii un vrăjitor de-a dreptul fermecător. 

Ridică din umeri. 

— M-am gândit că ar trebui să fac ceva plăcut pentru 
altcineva, ca variaţie, în loc să ne facem doar griji pentru 
noi, tot timpul — răspunde şi se întoarce către copiii care se 
distrează. Vreţi să veniţi cu noi? le propune. 

Oho! Ce se poate întâmpla când îţi pierzi cunoştinţa 
pentru câteva minute! Dintr-odată, fratele meu devine 
domnul 
Whitford Fântâna-Carităţii Allgood. 

— Acum o să deschizi o cantină pentru săraci? întreb eu, 
cu un zâmbet larg. 

— Poate, răspunde el. De ce nu? 

Şi apoi fratele meu face să apară o oală mare cu supă 
fierbinte de roşii, cu castroane şi linguri, exact cantitatea 
potrivită pentru toată lumea. 


Capitolul 13 
Wisty 


CU AJUTORUL CÂTORVA VRĂJI care apar în jurnalul lui 
Whit, reuşim să găsim drumul de întoarcere către 
magazinul universal Garfunkel, care, din fericire, se află la 
numai câțiva kilometri depărtare. Dar credeţi-mă, 
încercarea de a ocoli supravegherea Noului Ordin cu o 
ceată de copii murdari şi zgomotoşi după tine nu-i o treabă 
tocmai uşoară. N-o să mă fac niciodată instructor de 
tabără! 

Când intrăm, primul lucru pe care-l observ din spatele 
mulţimii — unde adun copiii răzleţiţi ca un ajutor de 
educatoare de grădiniţă — este prezenţa lui Janine. După 
Margo, reprezintă simbolul cel mai de nădejde al Tărâmului 
Liber, 

Ochii i se luminează puternic, în timp ce aleargă pe lângă 
raioanele goale de cosmetice ca să-şi întâmpine eroul. 

Adică fratele meu, Whit. In caz că n-am pomenit destul 
despre asta, o mulţime de fete îl adoră pe Whit. Ceea ce, 
cred eu, face ca fidelitatea lui pentru Celia să fie şi mai 
impresionantă. 

— Ați reuşit! 

Janine îl strânge în braţe înainte ca el să aibă ocazia să 
explice că aceşti copii nu sunt tocmai cei pe care-ar fi 
trebuit să-i salvăm. 

— Este mult peste aşteptările noastre! N-am crezut... 

Whit o împinge uşor de lângă el, cu durere în privire. 

— Nu-i atât de simplu, Janine. 

Apoi Feffer, câinele salvat de noi, vine ţopăind şi lătrând 
de entuziasm. 

— Unde-i Margo? întreabă Sasha, fanaticul nostru de 
serviciu, cu nedumerirea aşternută pe faţă. 

O, Doamne! Ei cred că am reuşit în misiunea noastră 
inițială. Nu ştiu... 

Aşa că, în următoarele cincisprezece minute, disperarea 
totală se revarsă asupra grupului în timp ce explicăm 
rezultatul sordid al misiunii eşuate. 

Margo era unul dintre primii şi cei mai iubiţi conducători 
ai Tărâmului Liber, una dintre stâncile adevărate în 
realitatea noastră mereu schimbătoare. Se pare că cei aflaţi 
în misiune care au scăpat s-au întors pe Tărâmul Liber fără 
să asiste la execuţia ei. lar Garfunkel — al cărui curent 
electric provine în cea mai mare parte dintr-o metodă 
ingenioasă de a extrage energia din sticle de parfum — nu 
are acces regulat la transmisiile Noului Ordin. De fapt, asta- 
i probabil o binecuvântare. 

— Stăteam cu toţii de veghe, aşteptând întoarcerea 
voastră, spune Sasha. A tuturor. 

Faptul că trebuie să spun povestea nu face decât să-mi 
sfâşie sufletul încă o dată. Şi când mă uit la toţi din jur, e şi 
mai rău. Scânteia de speranţă a echipei de zdrenţăroşi pare 
stinsă. Îmi pare rău chiar şi pentru Sasha, în care n-am 

încredere în mod special, pentru că ne-a minţit cu 
neruşinare o dată. Dar el şi Margo aveau în sânge aceeaşi 
flacără a existenţei. Ar face orice pentru cauză. 

lar Janine — ei bine, ea şi cu Margo erau ca nişte surori. 

Ochii ei verzi, care străluciseră atât de tare pentru Whit, 
deveniseră sticloşi acum din cauza şocului şi a durerii. Whit 
o mângâie liniştitor pe păr. În cele din urmă, fata îşi lipeşte 
de umărul lui. 

Am crescut împreună, suspină ea. Am fost cele mai bune 
prietene încă de la grădiniţă, îţi vine să crezi? 

Sigur că da, şopteşte Whit. Toţi au iubit-o pe Margo. 

Emmet, amicul meu cel mai bun de-aici, se apropie de 
mine şi mă cuprinde cu braţul. In mod normal, asta m-ar 
face mai mult decât fericită — pentru că, hai să 
recunoaştem, Emmet e al naibii de drăguţ — dar în acest 
moment, ciudat, gestul aproape că mă enervează. 

M-am săturat de toată deznădejdea asta. Dacă Margo ar 
aparea aici, acum, probabil că s-ar revolta împotriva tuturor 
planşetelor ăstora jalnice şi a părerilor de rău pentru ea. 

O revoltă. De fapt, o idee nu tocmai rea. 

Uite, spun, desprinzându-mă de braţul lui Emmet şi 
căţărându-mă pe o tejghea de sticlă pentru produse de 
machiaj. Festivalul batistelor s-a terminat. Ultimul lucru pe 
care l-ar vrea Margo ar fi să ne vadă stând abătuţi... 

Sasha dă din cap. 

Trebuie să ne mişcăm; trebuie să fim mereu pregătiţi. 

Noul Ordin devine tot mai puternic, adaug. 

Jamilla, şamanul „mămica echipei”, îşi şterge lacrimile de 
pe obraji. Până şi Feffer arată ceva mai mult din licărirea de 
oţel pe care-o are de obicei în ochi. 

— Cel Care Este Unicul vrea să ne zdrobească spiritul! 
strig. Şi-ar lăsa Margo spiritul zdrobit? 

— Nu! răspunde Sasha tot cu un strigăt. Cu siguranţă nu! 

— Cel Care Este Unicul vrea să ne oprim, să ne predăm, 
să abandonăm! strig în continuare. A încetat vreodată 
Margo să reziste? 

— Nu! rosteşte la unison un grup dintre ai noştri. 

— Cel Care Este Unicul nu vrea să ne îndeplinim 
următoarea misiune... Nici cea de după asta! Ne-ar fi spus 
Margo să ne îndeplinim misiunea următoare? 

— Da! 

Aproape toată încăperea ni s-a alăturat acum. 

Apoi, Emmet — care arată poate chiar mai drăguţ decât 
de obicei — se ridică în picioare, cu pumnul în aer. Volumul 
zgomotului din cameră creşte, iar eu mă simt cu siguranţă 
ameţită. Poate chiar e ceva adevărat în povestea asta cu 
conducerea... 

Apoi se petrece însă ceva care-mi dejoacă planurile. 

Tocmai a intrat în încăpere persoana pe care-o detest cel 
mai mult în toată lumea. 

Ei, poate nu chiar ce/ mai mult. Dar pe-al naibii de 
aproape... 


Capitolul 14 


Wisty 


BYRON TRĂDĂTORUL-LINGĂU P. Dihor-Swain se furişează 
înăuntru, legănându-şi capul ca un animal care încearcă să 
prindă un miros, apoi porneşte direct către mine. Byron, un 
snob ştie-tot în liceu, a devenit o marionetă a Noului Ordin 
care-a fost complice la capturarea noastră — şi pe care, că 
veni vorba, chiar l-am transformat într-un dihor odată. Se 
presupune că a părăsit Noul Ordin, dar asta nu înseamnă că 
trebuie să-mi placă de el. 

— Hei, toată lumea! ţipă el cu mica lui voce mereu 
iritantă, de şobolan. 

Apoi se suie lângă mine pe tejghea. Ar trebui să-l 
transform înapoi în dihor ca să-l pun într-o cutie, să-l înfăşor 

în bandă adezivă şi să-l trimit prin poştă la Spitalul 
Psihiatric de Stat General Bowen. Fără nici rezervă din gelul 
lui lipicios de păr. 

— Bănuiesc că n-ai auzit veştile proaste, Byron, începe 
Jamilla, nesigură. 

— Oh, le-am auzit, într-adevăr, răspunde el. 

Cine vorbeşte aşa? 

— Am văzut cu propriii mei ochi. 

Tuturor li se taie răsuflarea. 

— Pe asta... 

Scoate un smartphone ultimul răcnet, căpătat cine ştie 
de unde, îl atinge de câteva ori, apoi îl ridică şi îndreaptă 
ecranul spre noi. 

Oh, Doamne, e Curtea de Justiţie, unde silueta lui Margo, 
acoperită cu glugă, se vede îngenunchind în fața Unicului. 

— la-l de-acolo, mă răstesc la el, întinzând mâna după 
telefon. Conţine violenţă pe viu! 

— Nici nu mă gândesc! exclamă Byron, strângând 
telefonul mai tare. Au nevoie să-l vadă. 

— Chiar eşti îngrozitor! ţip, practic agăţându-mă de 
mâinile lui ca să apuc telefonul. 

Dar Byron, fiind şiret ca un dihor, e maestru în ocolişuri şi 
trebuie să-l atac ca o leoaică pentru a pune mâna pe 
obiect. 

— Wisty, zice dintr-odată Janine, dură şi hotărâtă, în timp 
ce se smulge din braţele alinătoare ale lui Whit. Are 
dreptate. 

Trebuie să văd. Să văd ce i-au făcut... 

Schimb cu Whit o privire înfrântă şi mă duc la o altă 
tejghea, ca să nu fiu nevoită să stau atât de aproape de 
băiatul-dihor. El ţine triumfător telefonul ridicat şi, deşi 
încerc să mă întorc cu spatele, nu reuşesc. 

În cea mai dezgustătoare reluare cu încetinitorul pe care- 
am văzut-o vreodată, urmărim dezintegrarea totală a lui 
Margo de către Cel Care Este Unicul. Gluga, hainele, pielea 
mâinilor, tenişii ei minunaţi devin cenuşii pentru o clipă, 
apoi se descompun pe rând, risipindu-se într-un nor de 

cenuşă de crematoriu. 

— Vedeţi voi, explică el în timp ce materialul continuă, 
vor ca toată lumea să creadă că Wisty a murit. Aşa că, 
datorită legăturilor pe care le am foarte sus la Ministerul 
Informaţiilor —tatăl meu, ca să fiu mai exact — am reuşit să 
intru clandestin în sistemul lor şi să răspândesc un pic de 
adevăr în lume... 

M-am uitat cu atenţie. Era evident că pusese mâna lui de 
dihor pe o transmisie de pe Canalul Care Este Unicul — şi o 
schimbase. Subtitrarea care însoțea materialul spunea 
acum: 


PERSOANA EXECUTATĂ AICI NU A FOST WISTERIA 
ALLGOOD, CI O FATĂ. NEVINOVATĂ NUMITĂ MARGO. 
ACEASTA A FOST O CRIMĂ. 


Ecranul revine brusc la crainica enervată de la ştiri. 

— Oameni ai Noului Ordin, vorbeşte ea, aşa cum puteţi 
vedea, un mic grup de terorişti încearcă să ne submineze 
transmisia. Nu acordaţi nici cea mai mică atenţie acelei 
subtitrări absurde aflate dedesubtul imaginilor. Primim 
dovezi neîndoielnice de la Biroul Execuţiilor că inamicul 
public pe care îl vedeţi aici este cu adevărat Wisteria 
Allgood. 

Acum, subtitrarea manevrată de Byron spunea: 


DACĂ ACEASTA ESTE WISTERIA ALLGOOD, DE CE 
POARTĂ GLUGĂ CA SĂ NU-I PUTEM VEDEA FAŢA? 


Crainica duce degetul la casca din ureche — e limpede că 
producătorul sau producătorii ei o sfătuiesc urgent ce să 
facă în continuare. 

Cetăţeni ai Noului Ordin, continuă ea, Biroul Execuţiilor 
doreşte ca toată lumea să observe că singurul motiv pentru 
care Wisteria Allgood poartă glugă este acela că 
vrăjitoarele nu pot face vrăji când au glugi pe cap. 

Byron zâmbeşte trufaş. Incă o subtitrare apare sub 

crainică: 
MINCINOASO! SE VEDE ÎN OCHII TĂI. 


Whit şi cu mine rămânem fără grai. Fratele meu chiar 
arată impresionat de eforturile lui Byron, în timp ce eu mă 
gândesc că tocmai mi-a distrus şansele de a mă ascunde 
de toţi turnătorii din cartierele de iubitori ai Noului Ordin. 

Lansez încă un atac de leoaică şi Whit mă prinde chiar la 
timp. 

— Nu te băga în viaţa mea, javră! Ţi-a trecut vreodată 
prin minte că s-ar putea să fiu absolut încântată să fiu 
socotită moartă? 

— Eu zic bravo, Byron, puiule, intervine Sasha cu calm. 
Urmăreşti să ajungi curând conducătorul săptămânii? 

— Peste cadavrul meu! spun şi mă uit urât la Sasha. 

Se referise la tradiţia Tărâmului Liber de a numi un nou 
conducător în fiecare săptămână — pentru a evita corupţia 
pe care puterea o aduce de obicei cu ea. 

— Te sfătuiesc sincer să treci peste asta, Wisty, spune 
Domnul Protector. Sunteţi cu toţii personaje principale în 
programul de informare publică al Noului Ordin despre cei 
mai căutaţi infractori, de la ora de vârf. Are acum poze ale 
tuturor celor din raiduri — inclusiv Janine, Jamilla, Emmet şi 
Sasha. 

Tăcere. Janine pune în sfârşit întrebarea din mintea 
fiecăruia: 

— Cum...? 

— Ecranele astea pe care le vedem pe străzi în partea lor 
din Lumea de Sus, ei bine, sunt bidirecționale. Dacă te uiţi 
la unul dintre crainicii de ştiri, sunt șanse să se uite si el la 
tine. 

Asta-i imposibil, spune Whit, respingând ideea lui Byron. 

— Te îndoieşti de mine? Atunci gândeşte-te la asta, 
continua el. Nu numai că Cel Care Este Unicul se află peste 
tot in transmisiile Noului Ordin, dar îşi face loc şi în 
transmisiile noastre. Uite. 

Byron îşi face singur o poză cu telefonul. l-I smulg din 
mâna şi mă uit la imagine. Rămân cu gura căscată. In poză, 
chipul Celui Care Este Unicul se află chiar deasupra 
umărului lui Byron. 

Probabil că e doar dovada că eşti trădător, spun, dându-i 
înapoi telefonul. 

Oh, da? mâărâie Byron. Atunci de ce se întâmplă cu toti? 

Se întoarce şi-i face o poză lui Whit. 

Whit ia telefonul şi se uită la propria lui fotografie. Şi pe 
loc se face alb la faţă. Începe să tremure şi i se declanşează 
micul tic pe care-l are la ochiul stâng. 

Vezi? chiţăie Byron. 

Whit clatină din cap şi-mi dă telefonul înapoi. Tremură 
din tot corpul acum; ticul i se înrăutățește. 

Si văd de ce: în poză nu este Cel Care Este Unicul. E 
Celia. 

Unicul o are pe Celia. 


Capitolul 15 


Whit 


TÂMPLELE ÎMI PULSEAZĂ, iar marginea câmpului meu 
vizual se roteşte ca un vârtej. Inima parcă ar încerca să-mi 
urce în gât. Trebuie s-o găsesc. Trebuie să mă întorc pe 
Tărâmul umbrelor. Simt nevoia să mă cufund în ochii 
frumoşi ai Celiei, în părul, în mirosul ei. Trebuie să mă 
contopesc cu ea măcar încă o dată. 

Las telefonul în mâinile surorii mele, îmi fac loc printre 
ceilalţi şi pornesc către platforma de încărcare a 

magazinului. 
Există acolo un portal, unul prin care i-am promis lui Wisty 
că n-o să trec niciodată singur. 

Imi pare rău, dar am nevoie de asta — am nevoie de 
Celia. 

N-am nici urmă de voinţă în privinţa asta. 

Pornesc în fugă către peretele portalului, închipuindu-mi 
că dacă s-a închis de când am fost ultima oară aici, o să-mi 
prindă de minune să intru cu toată viteza în cărămizi şi 
mortar, poate că o să-mi bage cât de cât minţile-n cap. 

Mă lasă să trec, dar drumul prin portal e ca înotul prin 
piatră. Pare o sarcină imposibilă să ajung dincolo, dar în 
cele din urmă sunt inundat de întunericul şi frigul 
pătrunzător, vag familiare, din Tărâmul Umbrelor. 

Este un loc între realităţi extraordinar de bizar, plin de 
semi-lumini rătăcitoare — suflete ale morţilor care n-au mai 
scăpat de acolo şi care pot găsi uneori drumul către o lume 
unde însă nu pot rămâne prea mult. Ca nişte fantome ce 
alunecă înăuntrul şi în afara purgatoriului, îmi spun în sinea 
mea. 

— Celia! strig cu toată puterea. Celia, sunt eu! Whit! Sunt 
chiar aici! 

Vreau să fiu peste tot în acelaşi timp, să acopăr într-o 
clipă vastititatea şi stranietatea acestui loc. Problema este 
că să te orientezi pe Tărâmul Umbrelor seamănă cu a te 
orienta în mijlocul unui ocean, într-o zi mohorâtă şi ceţoasă. 
Fără GPS. Sau busolă. Şi poate cu o găleată în cap. 

Nu-mi pot permite să mă rătăcesc. Dar nu ştiu unde să 
mă duc. 

Ce-li-a! mă întorc şi strig în altă direcţie. 

Poate fi dezastruos să mă îndepărtez de portal. N-am fost 
niciodată singur aici. Am fost avertizat să n-o fac. 

De data asta capăt un răspuns. Numai că nu-i răspunsul 
după care tânjeam. E un geamăt îngrozitor care mă face 
să-mi simt inima ca străpunsă de un ţurţure de gheaţă. 

Geamătul se stinge, apoi se mai aude unul, încă şi mai 
mic şi mai aproape. 

Dezastru. Am atras atenţia Celor Pierduţi — oameni nu 
tocmai angelici, care au stat atât de mult pe Tărâmul 

Umbrelor încât au devenit ca nişte suflete în putrefacție. 
Ca nişte monştri, presupun. 

Mă întorc şi pipăi înjur în căutarea ieşirii. Unde-i portalul? 

Nu reuşesc să-l găsesc — peste tot nu-i decât ceața asta 
rece şi umedă. 

Cei Pierduţi se apropie şi mai mult. Le simt răceala şi 
mirosul de umezeală şi mucegai. Gândeşte! Gândeşte! 
Gândeşte! 

Văd ceva mişcându-se spre mine. O formă neagră în 
ceaţă — scundă, şchiopătând, căutând. Mă rotesc puţin 
către stânga — şi văd o altă tulburare în ceață.. Sau trei... 
sau şase. 

Ar putea fi sfârşitul, cu siguranţă. 

Mă întorc încă puţin — portalul trebuie să fie în faţa mea, 
sau poate doar un pic mai la stânga... 

Acolo — simt ceva, sau... 

Uf! 

Sunt pe jos. Întins pe spate. Cu răsuflarea tăiată. Apoi 
aud o țesătură sfâşiindu-se. Cămaşa mea? 

Am ochii deschişi, dar tot ce pot distinge sunt formele 
îngrozitoare, siluete alcătuite din carne, dar şi din fum. O 
duzină de mâini reci coboară asupra mea, ţinându-mă de 
parcă aş fi pe o masă de operaţii. 

Sunt pe o masă de operații? Ce vor, pentru numele lui 
Dumnezeu? 

Ce-i plesnetul ăsta? Senzaţia asta din umărul meu? îmi 
simt carnea trasă, împinsă, chiar sfâșiată. Nu doare totuşi. 
Mi-e prea frig? Sau sunt în stare de şoc? 

Tot ce văd cu siguranţă sunt nişte dinţi răutăcioşi, sparţi, 
zimţaţi. 

Îmi spun să n-o fac, dar nu mă pot stăpâni: tip. 

— Celia! urlu, dându-mi seama că probabil va fi cel din 
urmă lucru pe care-l voi spune vreodată. Te iubesc! 

M-au țintuit la pământ. Mă muşcă. Mă mănâncă, nu-i 
aşa? 

Apoi însă aud un zgomot nou prin ceaţă. Poate fi...? 

Un lătrat! 

— Feffer! strig. 

Şi muşcăturile încetează. Sau, cel puţin, se opresc pe 
moment. Cei Pierduţi simt câinele? Incă o bucată de carne 
proaspătă pentru ei? 

Mă uit la feţele spectrale, cu gurile căscate, în timp ce îşi 
rotesc ochii galbeni, incandescenti, în căutarea sursei 
zgomotului. Unul dintre ei începe din nou să geamă. Mă uit 
la chipul cu trăsături de umbră şi îl recunosc. Sunt şocat. 

Am halucinații, sau e trădătorul tuturor trădătorilor — 
Jonathan cel înalt? 

Jonathan era un băiat din Tărâmul Liber care trădase una 
dintre misiunile noastre cele mai importante. Wisty fusese 
cât pe ce să moară din cauza lui. Pentru o clipă, mă simt 
aproape fericit să-l văd ca pe o creatură a răului nesătul. 

—Jonathan? rostesc, însă el se retrage în ceaţă. 

Se aud gemete şi mârâieli furioase în stânga mea. Fie că 
Feffer a pornit la atac, fie că bietul câine opune ultima 
rezistenţă disperată. Imediat după aceea, o formă mare, 
cafeniu-închis, mă trage de cămaşa zdrenţuită. 

— Feff! 

Icnesc când Jonathan reapare şi se aruncă iarăşi spre 
mine, împreună cu şase alte creaturi de umbră oribile, care 
par să saliveze. 

Mă clatin în urma câinelui neînfricat şi, deşi n-am fost 
niciodată mai bucuros să trăiesc, aproape că şovăi când 
Feffer plonjează înapoi prin portal. 

Unde-i Celia? 

Capitolul 16 


Whit 


DACĂ ATI FOST TREZITI vreodată de un bubuit misterios 
în mijlocul nopţii, cunoaşteţi senzaţia de adrenalină care 
pulsa prin mine în secunda în care mi-am recăpătat 
cunoştinţa. Caii-putere ai corpului meu măriseră turaţia la 
vreo patru sute. Vorbesc aici de o maşină sport de lux. 

Nu sunt sigur, dar cred că aşa a ajuns Janine pe podea 
lângă mine, întinsă pe spate. 

După cât se pare, îmi punea bandaje şi feşe pe braţ, iar 
senzaţia de strânsoare puternică m-a speriat. Reacția? Am 
plesnit-o fără să vreau şi am ţintuit-o la podea. 

Evident, Feffer trebuie să mă fi salvat de pe Tărâmul 
Umbrelor, dar ăsta-i ultimul lucru pe care mi-l amintesc. 
Până acum. 

— Oh, Doamne, exclam. Îmi pare rău, Janine. Am crezut 
că eşti un Pierdut. Că eram încă pe Tărâmul Umbrelor. Eşti 
teafără? 

— Ce, crezi că nu pot face faţă la o cădere? N-am nimic, 
spune Janine şi se sprijină în mâini şi se ridică. Tu, pe de 
altă parte, ai. 

Arunc o privire către braţ. 

Asta? O să se vindece. 

Braţul s-ar putea, sigur. Dar... 

Pe fruntea lui Janine apar cute. 

Alte părţi ale tale sunt serios rănite. Vătămate, poate de 
nereparat. /nima, Whit. 

Sfărâmată, cred. Chiar distrusă. N-o contrazic în privinţa 
asta. 

Se întoarce la rolul ei, ca infirmiera-Janine-cu-bandajele. 

Toată lumea ştie că e o misiune sinucigaşă să te duci 
singur pe Tărâmul Umbrelor — cel puţin nu fără foarte 
multă experienţă sau fără o şmecherie prin care să-ţi 
găseşti drumul înapoi. Wisty şi cu mine suntem destul de 
supărate pe tine. 

Știi cât de mult te iubeşte sora ta? 

N-am nimic. 

Asta-mi sună găunos până şi mie. 

să mergi într-o misiune sinucigaşă nu înseamnă nimic. 
Avem nevoie de tine. Eu am nevoie de tine. Asta... 
înseamnă ceva pentru tine? 

Înseamnă. Jur că înseamnă, Janine. Îmi pare rău c-am fost 
atât de... 

Cuvântul pe care-l folosise Celia îmi scapă acum. 

Preocupat doar de propria ta persoană? zâmbeşte Janine 
în cele din urmă. Nu-i nimic. Ni se întâmplă şi celor mai buni 
dintre noi, îmi închipui. 

— Celia mi-a zis să gândesc la o scară mai mare. Dar 
uneori nu mă pot gândi la nimic altceva... în afară de ea. 

Ştiu că nu-i o idee prea grozavă să spun asta în faţa lui 
Janine. 

Dar ea nici măcar nu tresare. 

— Povesteşte-mi despre asta. Adică, despre cum suporţi. 

Termină cu bandajarea şi se uită la mine. 

— Păi... nu prea ştiu cum să vorbesc despre asta, de 
unde să încep. Celia a dispărut când eram acasă, în oraşul 
nostru, şi brusc a apărut gaura asta căscată în pieptul meu. 
În viaţa mea. Făceam totul împreună, apoi ea a dispărut. 

Janine observă jurnalul de lângă mine. 

— De ce nu încerci să scrii despre asta, în loc să 
vorbeşti? 

— De fapt, scriu. Am... 

Ar trebui să-i spun? 

— O poezie, zic şi râd nervos. Nu-i nimic. O tâmpenie. 

— O poezie? Janine pare surprinsă. Pot s-o... aud? 

— Ăăă... Nu cred... 

— Te rog, Whit. Ar însemna foarte mult pentru mine. 

— Bine, cedez eu. Fie. Dar trebuie să-mi promiţi că n-o să 
spui nimănui — în special surorii mele. E între noi doi. 

—Jur, promite ea. 

Am încredere în ea mai mult decât în oricine, cu excepţia 
lui Wisty. Janine este de fapt o persoană foarte drăguță. 

Dar tot nu-mi vine să cred că îi citesc asta. 


Părutu-mi-a că bucuria şi tăria pot fi numai 
Altundeva — aici, doar suferință şi tristeţe. 
Aşa e oare? Aşa-i cum am prezis, 


Și mai mult poate; căci mintea se închide 

În sinea ei, iar inima zdrobită zace rece... 

Și, amortiti, tânjim după abis...! 

Când termin, Janine priveşte gânditoare. Nu sunt sigur 
dacă-i place sau o detestă. Apoi însă mi se pare că are ochii 
umezi. 

S-a-ntâmplat ceva? întreb, 

Întind mâna şi-i ating braţul. Are pielea moale, caldă. 

E atât de... frumos, răspunde ea, ştergându-şi o lacrimă 
cu mâneca. Nu-i deloc o tâmpenie. Cu siguranţă, nu-i o 
tâmpenie. Şi imediat după aceea, Wisty iese de după un 
ştender cu haine. 

Asta-i o poezie de Lady Myron, vorbeşte ea cu 
neîncredere. Asta dacă-mi aduc bine aminte de orele de 
engleză din clasa a opta cu doamna Magruder. 


Capitolul 17 
Wisty 


Fragment din poezia Versuri la aflarea veștii că Lady Byron 
este bolnavă de George Gordon Byron. 

WHIT E ATÂT DE ROŞU la faţă încât mă simt puţin cam 
prost pentru ceea ce tocmai am spus. 

— Aăă..., mormăi. Mă scuzaţi că v-am întrerupt. 

Chiar ar fi trebuit să-mi astup urechile cu mâinile şi să 
plec atunci când Whit a început să vorbească despre 
poezie. 

Dar ar fi, ei bine, nedemn de o soră să rateze prima lectură 
de poezie a lui Whitford P. Allgood! 

Janine se uită la mine de parcă aş fi sora ei cea prost- 
crescută, nu a lui Whit. 

— Trăgeai cu urechea la noi? 

— La ce te aşteptai? Sunt spioană a Rezistenței, ripostez 
eu, evitându-le privirile mânioase. Şi nu uitaţi asta, copii! 

Whit îşi dă ochii peste cap. E clar că s-a sculat cu faţa la 
cearşaf — sau la podea, cum s-ar putea să fie cazul. E 
timpul să schimb subiectul. 

Aşa deci, ai auzit deja de noua misiune, frăţioare? O 

chestie grea. 

N-am vrut să-i spun, zice Janine şi mă străpunge cu 
privirea. O să vrea să se ducă. Nu e într-o stare... 

O să apreciez eu asta, o întrerupe Whit. Nu eşti mama 
mea. 

Au! Nu mai vorbim niciodată despre mama şi tata, nici 
măcar întâmplător. x 

Janine pare puţin jignită, apoi îşi alungă supărarea. Işi 
netezeşte pantalonii cu buzunare pe coapse, în timp ce se 
ridică în picioare. 

În plus, nu sunt sigură că e o misiune în care vreunul 
dintre noi ar trebui să se ducă. Informaţiile estimative o fac 
sa arate mai rău decât cea care a dus la uciderea lui Margo. 

Narile îmi freamătă. 

Misiunea care a dus la moartea lui Margo este exact 
Motivul pentru care trebuie să mergem acolo, Janine. Ar 
trebui să terminăm ce-a început ea. 

Unde? întreabă Whit, străduindu-se să se ridice. 

Ei îi spun Complexul pentru Aculturaţie, explică 

Janine în timp ce se lasă pe vine ca să-l ajute. Spun că-i o 

şcoala, nu o închisoare, dar... de fapt e mai rău. Arată ca un 
soi de lagăr de muncă. Nimic în afară de copii mici. 

Câţi sunt? 

Aproape o sută, răspunde ea. Dar sunt îngrijorată de 
spălarea pe creier care se face acolo. In loc să găsim o sută 
de prizonieri care să vrea să scape, e probabil să-i vedem 
întorcându-se împotriva noastră. De fapt, Noul Ordin îi 
programează să facă exact asta. 

— Trebuie să mergem, insist eu. 

— Da, e de acord Whit. Unicul se aşteaptă probabil să ne 
lingem rănile acum, nici nu-şi închipuie că o să facem ceva 
atât de îndrăzneţ. 

la un tricou curat de bumbac de pe un ştender din 
apropiere şi se apucă să-l pună pe el. 

Janine îşi pierde răbdarea. Îşi încrucişează mâinile la 
piept cu un aer autoritar. 

— Whit, asta chiar e o idee proastă. 

Ochii ei alunecă spre un ştender cu şorturi de ciclism din 
care răsare brusc un cap. 

Byron! 

— Am nişte veşti triste pentru voi toţi, vorbeşte el pe un 
ton mieros. Vreţi să auziţi? 

— Trăgeai cu urechea la noi, nu-i aşa? protestez 
indignată. 

El râde. 

— Sunt spion al Rezistenței, nu uitaţi asta, mă imită el. 

Îmi dau ochii peste cap. 

— Ei? Aşteptăm veşti/e tale triste, zic. 

— Doar pentru că Margo a fost... eliminată, subliniază el, 
nu înseamnă că Janine devine brusc conducătoarea 
săptămânii. Nici tu, Wisty, nici Whit. Misiunea asta nu este 
decizia voastră. 

— Atunci a cui? 

— A mea, anunţă Byron, umflându-şi ridicol pieptul, în 
timp ce Whitford recita poezii de dragoste şi Janine îl 
doftoricea pe domnul Erou, aţi ratat cu toţii votul majorităţii 
grupului adunat la raionul de mobilă, pentru conducătorul 

„Săptămânii. Cloncăne din limbă, în timp ce noi ne uităm la 
el cu gura căscată şi adaugă: Data viitoare, poate c-o să 
vreţi să fiţi mai atenţi la îndatoririle voastre civice. 

Bănuiesc că poţi scoate puştiul din Noul Ordin, dar nu 
poţi scoate Noul Ordin din puşti. 


Capitolul 18 
Wisty 


AŢI ÎNCERCAT VREODATĂ să tăiaţi tot părul cuiva cu o 
foarfecă? 

Este incredibil de greu s-o faci fără să capeţi o anumită 
înfăţişare de azil de nebuni. Am făcut de fapt o treabă 
destul de bună cu Whit — arată cam ca un erou de film de 
război. 

După cât se pare însă, treaba făcută de Emmet în capul 
meu nu intră în aceeaşi categorie (nu l-aş lăsa pe fratele 
meu nici măcar să se apropie de părul meu cu o foarfecă). 

— Cel puţin nu mai trebuie să-ţi faci griji pentru culoarea 
aia roşie vrăjitorească, chicoteşte Byron în timp ce ne 
îndreptăm spre Complexul pentru Aculturaţie. In afară de 
câteva petice. 

— Oricum, cine te-a invitat în misiunea asta, B.? mormăi 
eu, chiar dacă ştiu că n-am de-ales. 

El e biletul nostru de intrare — dar nu mă pot abţine să 
nu mă tem că totul e o capcană. Nu mă pot convinge să am 
de-a binelea încredere în Byron Swain. 

Măcar Sasha şi câţiva dintre ceilalţi sunt cu noi — dar au 
rămas în urmă, conducând vehiculele pentru evadare 
ascunse în spatele şirului de copaci. 

Byron îşi desface dosarul cu tot felul de insigne şi medalii 
ale Noului Ordin, de legitimaţii de membru şi de cârduri de 
identitate în faţa gardienilor de la intrare, apoi ne trage, cu 
cătușe la mâini, pe uşa care duce la sectorul pentru 
înregistrare. 

Tot locul are aerul ăla şters, atât de distinctiv, al Noului 

Ordin. Dacă ar fi fost culoarea unui pulover cu guler pe gât 
din catalogul meu de la K. Krew, s-ar fi numit Spălătură de 
vase murdară. 

Îi am aici pe Stephen şi Sydney Harmon, vorbeşte Byron 
cu o etalare exagerată de autoritate. 

Îşi joacă rolul atât de bine. Poate pentru că el este rolul 
însuşi? 

Transferuri de la Complexul AC numărul 625. Unicul care 
Realocă îi aşteaptă — tocmai am vorbit cu el acum vreo 
oră. 

Desigur, domnule Swain. Sunt aşteptaţi. Lifturile sunt pe 
hol, la stânga. 

Byron e în elementul lui, în timp ce ne trage cu un gest 
teatral încolo şi-ncoace şi apoi în lifturi. După ce coborâm 
câteva niveluri, ne împinge afară pe uşă. 

OK, Harmonilor, rânjeşte el. Sunteţi pe cont propriu, 

Ne vedem pe partea cealaltă. 

Oricât de mult îl urăsc (oarecum) pe Byron, trebuie să 
recunosc că n-a fost niciodată atât de uşor să intrăm într-o 
instituţie a N.O. Sincronizarea lui e perfectă — când uşile 
liftului se închid în urma noastră, întâlnim un grup de copii 
care trece pe-acolo şi ne alipim la coada grupului. 

Sunt sfâşietor de patetici „elevii” ăştia... 

Numai piele şi os, lipsiţi de speranţă, cu înfăţişare 
chinuită şi tăcuţi ca nişte călugări. Spiritul mâniei tinereşti 
şi al revoltei fusese deja stors din ei. Nicio nemulţumire, 
nici urmă de sarcasm, nici urmă de nimic. Sunt atât de 
înfrânți, încât nici măcar nu par să ne observe sosirea. 

Urmăm procesiunea în timp ce trece pe uşile duble de la 
capătul coridorului. 

La început, suntem aproape orbiţi de lumina puternică, 
alb-albastră, care ne bombardează, dar când ni se 
obişnuiesc ochii descoperim că ne aflăm în ceea ce pare să 
fi fost cândva un amfiteatru dintr-o şcoală, dar acum este 
ceva foarte diferit şi sinistru. 

Toate scaunele din sală au fost scoase şi încăperea largă, 
inclusiv scena, este acum ocupată de maşini, cuve de 

laborator şi zeci de copii cu înfăţişare bolnăvicioasă în bluze 
care poartă numere, lucrând ca nişte sclavi într-o mină de 
diamante. Unii dintre copiii de aici cară saci, alţii amestecă 
în cuve, alţii împing de colo până colo echipament 
tehnologic. 

Ochii ne înţeapă ca şi cum ar fi ceva otrăvitor în aer. 
Întregul loc pute a cauciuc ars, ozon şi, ciudat — e posibil? 
ciocolată. Ciocolată toxică. Există aşa ceva? 

Apoi se aude o notă stranie, ca de flaut, un do din octava 
intermediară, dacă nu mă înşel, arunc o privire şi văd un 
detaşament de copii — toţi purtând numărul doisprezece — 

oprindu-se brusc din lucru. 

Şi apoi îl zăresc pe singurul adult din încăpere, un bărbat 
cu spinarea ţeapănă, într-un halat alb de laborator, cu un 
obiect argintiu asemănător cu un camerton care-i atârnă 
din gură. 

— Atenție, detaşamentul doisprezece! răcneşte el. 

Aşteaptă o clipă, iar venele de pe gât i se relaxează în 
timp ce ochii i se rotesc înjur. 

Îşi aduce aminte cineva? Nu aveţi voie — în nicio 
împrejurare — să lăsaţi boabele să cadă! 

Suflă o notă diferită în instrument şi toţi dau din cap ca 
nişte roboţi. 

Din moment ce aceşti doi saci conțin specimene defecte, 
vorbeşte el, ridicând doi saci deasupra capului, vi se cere 
ca urmare să lucraţi toată noaptea fără să dormiti! 

Dar..., începe să spună o fetiţă cu ochii adânciţi în orbite 
înainte să-şi dea seama. 

Dar? strigă bărbatul. Tocmai mi-ai zis „dar“? E nevoie să- 
ţi aduc aminte că pedeapsa pentru contrazicerea unui 
savant de rang superior presupune pedeapsa corporală de 
nivelul doi? 

Bărbatul se repede s-o trântească pe fată — care e 
probabil un sfert cât el — cu spatele în perete. 

Vreau să mă reped şi să-l arunc afară chiar eu pe individ. 
Trebuie să întind mâna şi să-l apuc pe Whit de braţ, ca să-l 

împiedic să facă acelaşi lucru. Nu ne putem prăbuşi într-o 
explozie de glorie. Nu încă. 

Fata începe să suspine, prima scânteie de emotie pe care 
am văzut-o până acum în locul ăsta. Chipul „savantului de 
rang superior” capătă o expresie de dezgust meschin şi 
suflă în fluier un fa diez strident. 

Ca într-o reacţie instantanee, fata îşi izbeşte capul de zid. 

El râde şi fluieră din nou. Buf, face capul fetei. 

Fluier. Buf. Fluier. Buf. E dezgustător şi nu mă mai pot 
stăpâni. Nu reuşesc să mă opresc. 

— Domnule! exclam cu indignare. 

Oh, la naiba! Rahat! Omorâţi-mă acum! 

Sigur că el se întoarce imediat şi-mi trimite o privire 
tăioasă ca un pumnal de-a curmezişul sălii. 

— Voi doi, veniţi încoace! 


Capitolul 19 
Whit 


O IUBESC PE SORA MEA, dar cu siguranţă nu are, âăă, 
A.D.N.-ul emoțional al unui spion. E nouăzeci şi nouă la sută 
pasiune şi unu la sută plan. Dar înainte de a avea ocazia să 
intervin şi să rezolv situaţia, dementul savant de rang 
superior porneşte clătinându-se spre noi, ca un zombi 
drogat cu metamfetamine. 

Nu ştiţi că dacă sunteți prinşi fără uniforma corespun 
zătoare a detaşamentului sunteți pasibili de carceră? Vă 
dau trei secunde să-mi spuneţi ce faceţi aici înainte să 
declanşez alarma şi să pun să fiţi închişi. 

O împing încrezător pe Wisty în faţă. 

Domnule! Stephen şi Sydney Harmon raportează la 
detaşamentul doisprezece pentru serviciu la saci, domnule! 

Îl salut ca să fac impresie, iar Wisty mă imită. 

Brusc, venele proeminente, pulsânde, ale şefului 
laboratorului se domolesc într-un tremur mai lent. 

— Aha! Celebrii Harmoni! Nu vă aşteptam atât de 

curând, dar sunt încântat că aţi venit! exclamă el, apoi se 
întoarce către „elevii” lui. Detaşamente! Fraţii Harmon sunt 
elevi de nota zece din Complexul Numărul 625! Sunt primii 
la categoria lor, au fost recompensaţi de trei ori cu Steaua 
de Onoare a Conducătorului de Sector şi vor servi drept 
modele pentru voi toţi. Asta-i bine! E excelent! 

Succes! Se pare că informaţiile lui Byron erau bune — 
puştii ăştia, Harmon, chiar erau transferați astăzi, iar noi le- 
am interceptat sosirea, aşa cum am plănuit. 

Şeful laboratorului face un pas mai aproape de Wisty şi 
de mine. Răsuflarea îi miroase a ceva ce n-am mai simţit 
de-o veşnicie, dar care este cât se poate de familiar: alcool. 
Strict interzis de Noul Ordin! 

— Prima voastră însărcinare, cei doi Harmoni, este să 
supravegheați laboratorul pentru câteva minute. Chemarea 
naturii, ştiţi voi! Râde prosteşte. Ştiţi, desigur, cum 
funcţionează fluierul de comandă, aşa e? 

— Absolut, domnule, răspund, chiar dacă Wisty şi cu 
mine n-avem nici cea mai mică idee. 

Îmi îndeasă instrumentul de suflat în mâini şi se întoarce 
spre restul grupului. 

— Detaşamente! strigă el de parcă toată lumea de aici e 
surdă. Dacă productivitatea nu crește cu zece la sută în 
lipsa mea, o să fiţi cu toți; trimişi la Biroul pentru Pedepse 
Electrice de Corecţție! 

Şi, lăsând în urmă acea imagine cu tratamente cu şocuri 
şi cu Dumnezeu ştie ce altceva, dispare pe uşile duble ale 
laboratorului. 

Tocmai ne-a pus la comanda întregului laborator? 
şopteşte Wisty şi-şi înclină capul. 

Aşa se pare. Dar nu sunt sigur la ce ne foloseşte. 

lar copiii sunt controlaţi de către camertonul ăla? 

Ca nişte câini ciobăneşti, bănuiesc, răspund, aducându- 
mi aminte de fetiţa care se izbea cu capul de perete. 

Numai că nu se poate să fie atât de uşor, nu-i aşa? 

Cobor privirea către fluier, şterg pe mânecă saliva 
lipicoasă a brutei şi suflu în el cu toată puterea, ca un 

arbitru pe un teren de baschet. 

Toate trupurile din încăpere înţepenesc şi, aproape cu 
încetinitorul, fiecare copil, până la ultimul, se prăbuşeşte la 
podea. Nu, nu, nu, nu, nu. Ce-am făcut? 


Capitolul 20 
Whit 


— OH, DOAMNE, WHIT! Sunt...? Sunt...? se bâlbâie brusc 
Wisty. 

Îi arunc camertonul şi alerg către cel mai apropiat băiat 
căzut ca să-i verific pulsul. 

— Trăieşte, îi spun, copleşit de uşurare. Dar suntem cu 
toții morţi dacă şeful laboratorului se întoarce acum. Tu ai 
fost întotdeauna cea cu ureche muzicală, Wist, încearcă tu. 
Repede! 

la camertonul şi cântă metodic câteva game diferite pe 
cele trei octave pe care se întinde instrumentul. După vreo 


şase — sfinte Doamne — absolut toţi membrii 
detaşamentelor se uită la noi încremeniţi. Dar cel puţin sunt 
în viaţă. 


— Spune ceva, şopteşte Wisty. Dă-le o comandă. 

— Ridicaţi-vă în picioare! rostesc cu voce tunătoare. 

Nici măcar nu există o pauză. Ne holbăm consternaţi cum 
o întreagă încăpere de copii se ridică de pe podea — şi apoi 
încep să țopăie pe loc. Lucrul cel mai straniu este că... 
zâmbesc cu toţii în timp ce saltă. 

— Oh! exclam. 

Îmi trece brusc prin cap că ăsta este probabil lucrul cel 
mai asemănător cu distracţia pe care l-au făcut în ultima 
vreme. Cel puţin asta-i tot ce sunt în stare să presupun. 
Wisty trebuie să sufle câteva zeci de note doar ca să-i facă 
să se oprească. În cursul operaţiunii, reuşim să ne dăm 
seama că o notă este echivalentă cu o comandă. 

Devin neliniştit. 

Sydney, şeful tocmai a făcut cea mai lungă vizită la 

toaletă din istorie şi-o să se întoarcă dintr-o clipă-ntr-alta. 

Regula numărul unu a spionilor: rămâi fidel personajului 
in orice moment. 

Hai să facem chestia asta! 

Sora mea cântă repede vreo şase game şi, arătând spre 
mine, ţipă: 

-Luaţi-vă după tipul ăla! 

lar eu ies pe uşa laboratorului. 

Ne năpustim pe hol, cu Wisty încheind plutonul nostru 
bolnăvicios în halate albe. 

Singura problemă este că, la nici douăzeci de metri 
distanţă pe hol, întorcându-se din misiunea lui de uşurare, 
se afla şeful laboratorului. 

-Opriţi-vă, opriţi-vă cu toții! Opriţi, în numele Unicului... 
Fără cea mai mică şovăială, mă reped înainte — e o 
mişcare lipsită de orice speranţă. Lansez un umăr drept 
devastator în plexul solar al individului, trimiţându-l pe 
linoleumul instituţiei cu mâinile şi picioarele împrăştiate în 
toate direcţiile, unde, înainte de a apuca să se ferească, 
este călcat îndată de douăzeci şi patru de grupuri de sclavi 
minori de laborator. 

Îmi simt capul de parcă ar fi cât pe ce să se despice din 
cauza alarmelor prea puternice care s-au declanşat cumva 
şi acum urlă din fiecare colţ. Holul s-a cufundat în întregime 
în întuneric, cu excepţia luminilor intermitente de urgenţă. 

În timp ce ne croim drum către casa scării din subsol, 
aud zgomote de ghete bubuind de deasupra ca nişte 
tunete. O 
întreagă legiune. 

Din spatele meu, muzica furioasă la fluier a lui Wisty se 
revarsă frenetic, precum coloana sonoră a unui film horror 
mut de acum multă vreme. Ce face? 

— Pe aici! strigă o voce de pe hol, de mai departe de 
casa scării. 

Byron? 

Mă întorc şi conduc copiii către voce, rugându-mă ca 
Byron să se poarte încă aşa cum trebuie. Copiii sunt de fapt 

destul de rapizi, poate pentru că sunt obişnuiţi să se 
grăbească să-şi termine corvezile şi să evite bastoanele de 
cauciuc. 

Dar nu sunt mai iuți decât gardienii adulţi îndopaţi cu 
steroizi ai Noului Ordin. Brutele uriaşe în bocanci sunt acum 
doar la vreo douăzeci de metri depărtare. Cincisprezece? 
Zece? 

Zzzdrrrang! Sârma unui pistol paralizant îmi şuieră pe 
lângă cap şi loveşte balustrada de metal chiar lângă mâna 
mea. 

Byron dirijează copiii printr-un alt pasaj, probabil către o 
ieșire din subteran. lar Wisty cântă încă, la fel ca un afurisit 
de Fluieraş din Hamelin. 

Printre străfulgerările luminii intermitente, zăresc ceva 
ireal peste umăr. Soldaţi încetinind, învârtindu-se în jurul lui 
Wisty... fermecaţi... de muzică? 

O să reuşim, mă gândesc, chiar în momentul în care şase 
proiectile de pistol paralizant mă lovesc în spate. 


Capitolul 21 


— EA E, MORMĂIE UNICUL, cu un amestec de ură şi 
respect ranchiunos. 

Camerele de securitate din Complexul pentru Aculturaţie 
numărul 73 au înregistrat o scenă bizară cu gardieni — ni 
mai mult, nici mai puţin decât elita Noului Ordin! — 
subjugaţi de un simplu fluier de comandă de trei octave. lar 
ea e singura care ar fi putut avea genul ăsta de putere... 

Imaginea e destul de întunecată şi Unicul abia dacă 
poate distinge ceea ce se petrece în străfulgerările 
luminilor de alarmă, dar e sigur că Wisteria Allgood este 
făptaşa acestei crime. Însă cum a reuşit — împreună cu, 
probabil, insipidul ei frate — să pătrundă în şcoală? Nu sunt 
decât nişte adolescenți neghiobi! 

Unicul îşi aduce aminte de ultima oară când a pierdut-o 
în piaţă, apoi de hăituiala nebună prin oraş. Ea şi cu fratele 

ei erau Curbe. Puteau trece prin portaluri. Era prin urmare 
posibil ca...? 

Aduceţi-mi-l pe Unicul Care Comandă Trupele Portalului, 
acum! ţipă el. 

O clipă mai târziu, un tânăr cu părul atent pieptănat, cu 
un barbişon absurd şi o bărbie atât de slab conturată încât 
s-ar fi putut confunda cu mărul lui Adam, este escortat în 
încăpere de către doi gardieni solizi. Poartă o uniformă 
militară cu o insignă metalică pe care scrie T.E.P.N.O. În 
partea stângă a pieptului — arătând că este funcţionar al 
Trupelor de Elită pentru Portaluri ale Noului Ordin, un 
detaşament special de soldaţi de comando ai cărui membri 
se numără printre extrem de puţinele Curbe cărora li se 
permite intrarea in Noul Ordin. 

Comandante, întreabă Cel Care Este Unicul, poţi să-mi 
spui, te rog, de ce n-am fost informat că există un portal 
care duce in subsolul Complexului pentru Aculturaţie? 

Eminenţa Voastră, răspunde el, nu există niciun portal în 
complex. Are un certificat sanitar impecabil. 

Unicul pufneşte atât de sonor încât comandantul 
portalurilor tresare de-a binelea. 

Ceea ce tocmai ai zis, cuvintele astea pe care le-ai rostit 
cu atâta încredere şi îndrăzneală, nu înseamnă nimic 
pentru mine. Dacă-ţi spun că există un portal acolo, atunci 
există un portal acolo! Inţelegi? 

Pai, Eminenţa Voastră, tocmai a fost inspectat întregul 
complex — cu mai puţin de o săptămână în urmă. 

— Deţinem deja dovezi ale existenţei unor portaluri mici 
formate intr-un interval de douăzeci şi patru de ore sau 
chiar mai puţin. Trebuie să fie un portal nou. Acum înţelegi? 

Comandantul se foieşte stânjenit. 

— Adevărat, domnule. Işi drege glasul. Aţi — tuşeşte — 
luat în considerare posibilitatea magiei, domnule? 

Chicoteşte nervos, dându-şi seama că termenul este, 
desigur, interzis, în afara celor mai înalte cercuri — sau în 
anumite situaţii de urgenţă ca aceasta. 

— Crezi că-i amuzant? întreabă cu asprime Unicul. 

Vocea lui e atât de rece şi de stăpânită încât provoacă 
val după val de frisoane pe spinarea comandantului 
portalurilor. 

Unicul se întoarce cu spatele şi urmăreşte materialul 
filmat derulându-se de la început, strâmbându-se când 
vrăjitoarea trece în grabă peste un covor de soldaţi — 
morţi? 
adormiţi? — apoi dispare în întuneric. 

— E cu siguranţă cea cu Darul, murmură el. 

— Mă scuzati? întreabă comandantul portalurilor. 

— Am nevoie să-mi spui unde duce portalul. Şi să-ţi 
trimiţi cele mai bune trupe de comando să treacă prin el şi 
să se infiltreze printre luptătorii din Rezistență. Acum! Nu 
mă dezamăgi! 


Capitolul 22 
Wisty 


NU POT NICI MĂCAR SĂ ÎNCERC să vă povestesc cât e de 
fantastic momentul când ne întoarcem la Garfunkel — şi 
avem parte de o întâmpinare ca pentru nişte eroi. Regele 
fotbalului Whit Allgood este, desigur, obişnuit cu asta din 
fosta lui viaţă. Dar chiulangiii ca mine rareori au parte de 
uralele mulţimii. 

Janine se aruncă asupra lui Whit, iar el nu pare să aibă 
ceva împotrivă, înfăşurându-şi îndatoritor braţele în jurul 
fetei. 

Între timp, Emmet mă surprinde cu o îmbrăţişare care-mi 
taie răsuflarea şi rămâne agăţat de mine ceva mai mult 
decât m-aş fi aşteptat din partea lui. Poate ca şi cum... 
fusese puţin îngrijorat pentru mine? 

Îmi întrerupe mica fantezie jalnică plimbându-şi mâinile 
peste capul meu care arată înfiorător. 

E frumos să fii chel, puişor! râde el. 

Roşesc, dar sunt în culmea fericirii. Sunt atât de 

surescitată, încât nici măcar nu mă pot simţi iritată că 
Byron este ridicat ca un erou de război pe umerii copiilor cu 
capetele rase. Treacă de la mine. Nu ne-am fi descurcat 
fără el, presupun. 

Byron chiuie ca un idiot — e clar că i s-a urcat la cap 
faptul că „simte dragostea” pentru prima oară în trista lui 
viaţă bietul dihor mititel — şi în cele din urmă se lasă să 
cadă pe spate. Mulțimea care răcneşte începe să-l treacă 
pe deasupra capetelor ca şi cum am fi printre spectatorii 
care se agită în faţa scenei la un concert de rock. E o 
nebunie. Dar e absolut grozav să sărbătorim ceva, ca 
variaţie. Mă scald în zâmbete, în loc de obişnuitele lacrimi şi 
feţe lungi. 

Sasha se izbeşte de mine şi eu rânjesc către el. 

— Dacă dihorul ajunge până aici, o să-l las să cadă, spun, 
rămânând fidelă propriului meu fel de-a fi. 

Veşnic nerecunoscătoarea Wisty... 

Sasha nu-mi bagă în seamă vorbele. i 

— Arăți exact ca o rockeriţă punk! strigă el. Imi place. ŢI 
se potriveşte. 

— lar tu arăţi ca o găleată de puroi de şopârlă congelat. 

Incă rânjesc. 

— Nu glumesc. Arâţi de parcă ai fi una de-a lor. Poate că 
te-am putea folosi la concertul clandestin. 

— Ce concert? 

Cineva dă peste mine şi aproape că-mi pierd echilibrul. 

— N-avem lucruri mai importante pe cap? întreb, deşi 
recunosc că sunt intrigată. 

Concertul ăsta este important. E o ocazie grozavă să 
căpătăm recruți noi pentru cauză. Crede-mă... Poate chiar 
să obţinem nişte informaţii despre ce ştiu alte unităţi ale 
Rezistenței. Ca bonus, concertul încalcă toate regulile lor 
preţioase! 

Dumnezeu ştie că mi-ar plăcea la nebunie să aud nişte 
muzică adevărată. Aproape totul a fost interzis de către 
Noul 

Ordin din cine ştie ce motiv imbecil. Provoacă prea multă 

„dezordine”, presupun. Şi bucurie. 

Dintr-odată, tânjesc după muzică, iar Sasha parcă mi-ar 
citi gândurile. Mă scoate din mulţimea entuziastă şi-şi ia 
chitara de sub una dintre tejghelele de farduri. 

-Am făcut repetiţii. 

Începe să schiţeze o frază muzicală şi eu zâmbesc — 
cunosc cântecul. A trecut o veşnicie de când nu l-am mai 
auzit, dar simt fiori pe şira spinării. 

Intervin, cântând chiar de la primul vers, iar Sasha se 
opreşte. 

a-îl ştii? 

a-glumeşti? Trăiesc şi respir cântecul ăsta. Dă-mi chitara, 
Sasha mi-o întinde, arătând uluit. Dar cu prima coardă pe 
care-o fac să sune, simt ca şi cum înăuntrul meu un buton a 
fost mutat în poziţia deschis — ca şi cum energia mi se 
scurge literalmente prin corp — şi brusc, chiar dacă chitara 
nu e conectată la nimic, sună ca şi cum aş fi legată la un 
excelent turn de amplificare. 

Urc vreo câteva trepte pe scara rulantă nemişcată, ca să 
pot observa mulţimea rămasă dedesubt şi cânt cu putere 
primele versuri ale celebrului cântec. Închid ochii în timp ce 
simt cuvintele crescând înăuntrul meu şi revărsându-se cu 
acest amestec nebunesc de bucurie şi durere. Nu mă pot 
opri şi cânt melodia asta extraordinară cu care am crescut 
cu toţii. Se numeşte „Născut pentru a zbura”, scrisă şi 
interpretată de Loce Winterstein, unul dintre favoriţii mei. 

Şi când cânt ultimul refren şi deschid ochii, văd întreaga 
populaţie din Garfunkel uitându-se în sus la mine, Wisty 
Allgood şi aclamând, strigând, aplaudând. Intre timp, Byron 
încă se plimbă — sau este plimbat? — pe braţe, dedesubt. 

Îmi dau seama cu un şoc că sunetul — acea izbucnire 
glorioasă de muzică atât de puternică încât îmi face oasele 
să vibreze — nu este doar în mintea mea. E adevărat! 
Există un perete de amplificatoare pe care se pare că le-am 
invocat din senin. 

Ciupesc ultima coardă, prelungesc nota şi adaug un ultim 
„Oh, yeah!”. 

Ei bine, cred că mi-am recăpătat oricum puterea magică. 


Capitolul 23 


Wisty 


TOT CE SE LEAGĂ DE ASTA e oprit, interzis şi poate de 
aceea e incredibil de atrăgător. Un singur pas în interiorul 
festivalului de Muzică de la Stockwood si mă simt ca si cum 
aş fi fost transportată în afara coşmarului Noului Ordin, într- 
un vis despre un loc care ne aparţine nouă, condus de noi şi 
pulsând cu sângele proaspăt al muzicii, al muzicii foarte 
bune, al muzicii uluitoare, care te face pur şi simplu să 
dansezi — ceea ce este de asemenea interzis. 

Nu ştiu ce-a avut Whit în cap când a lăsat să-i scape 
ocazia de a veni aici, îi spun lui Janine, care merge în 
spatele meu şi amândouă săltăm pe vârful picioarelor. 

Fratele meu insistase — caracteristic pentru el — să nu 
vină cu noi, ca să protejeze copiii mai mici care trebuiau să 
rămână la Garfunkel. Şi mormăise — deloc caracteristic 
pentru el — un soi de bla-bla despre cum „are un 
presentiment” 

că s-ar putea întâmpla ceva rău dacă ar apărea un „vid 
de putere” acolo. 

Dar asta... asta era o experienţă întâlnită doar o dată în 
toată vremea Noului Ordin. 

— O să-i dau lui Whit un şut în funduleţul lui tare când ne 
întoarcem, închei eu. 

Janine se înroşeşte când pomenesc de fundul lui Whit. 
Fata e numai creier şi inimă — dar când aduci vorba de 
trupuri, devine stânjenită. 

— Da, răspunde şi îşi ia cu mine tonul de terapeut. Are 
nevoie de asta mai mult decât oricare dintre noi. 

Concertul se ţine în ceea ce a fost cândva rezervorul 

subteran de apă al unui sătuc numit Stockwood. A fost 
secat complet şi acum este doar o cavernă de mărimea 
unui stadion, luminată de reflectoare mobile. Mă simt ca 
într-un decor de film, pentru că văd învârtindu-se pe-acolo 
oameni purtând de la costume de călugări medievali şi de 
ninja, până la vopsea albă pe faţă şi pelerine negre pe 
umeri. 

Nu-i de mirare că a fost interzisă creativitatea. E un lucru 
mult prea ciudat pentru ca Noul Ordin să-i facă faţă. 

— Nu mi-am dat seama că exista o temă „vino-ca-eroul- 
tău-favorit-de-bandă-desenată”, remarc către Sasha şi 
Emmet. 

— Nu chiar, răspunde Sasha. Au venit aici costumaţi ca 
să cinstească personajele din filmele şi cărţile interzise pe 
care le iubeau pe vremuri. 

— Pe care le iubesc, spun eu. Timpul prezent. 

N-o să las N.O. Să ne ia asta. 

— Absolut, rosteşte tărăgănat Emmet. Totul e legat de 
cucerirea puterii. 

Îmi dau seama exact ce vrea să spună. Sunt bannere şi 
placarde purtate în mână, cu lozinci ca: N.O. NU FACE DOI 
BANI ŞI ANUNŢ PENTRU N.O.: VA VOM FACE SA TREMURAŢI! 

Chiar atunci se simte o trepidaţie imensă şi particule mici 
de praf şi sfărâmături cad din tavan ca o perdea. Trec 
printr-o clipa de panică, răsucesc capul din instinct, 
aproape aşteptându-mă să văd soldaţi revărsându-se 
înăuntru ca să ne terorizeze. 

Toată lumea îngheaţă, dar nu are loc nicio replică şi, 
câteva clipe mai târziu, ne întoarcem la discuţiile 
personale, la cântat şi la recrutarea de prozeliţi. Ca şi cum 
nu s-ar fi întâmplat nimic... O bombă a Noului Ordin trebuie 
să fi căzut chiar deasupra noastră. Nu-i mare scofală. Doar 
un ghimpe în plus în coastă. 

Şi apropo de ghimpe, băiatul-dihor apare pe neaşteptate 
în faţa noastră. 

-Hei, copii! 

Acrul încrezut pe care-l afişează pe faţă îmi face greață. 

— Am căpătat nişte permise ca să intrăm în culise! Să ne 
distrăm! 

Să ne distrăm? Bănuiesc că toate ocaziile în care i-am zis 
să înceteze să mai vorbească precum un fanfaron au avut 
succes, dar nu sunt sigură că-mi place prea mult rezultatul. 
-Nu mă interes..., încep să spun, dar Janine mă întrerupe. 

-Ai făcut rost de permise pentru culise? Vrei să spui că o 
facem cunoştinţă cu Bionicii? ţipă Janine ca şi cum ar fi 
prima adolescentă fană înfocată din lume. 

Ciudat — nu credeam că mai există în ea vreun strop de 
adolescenţă fanatică. Il ridică pe Byron de pe podea cu o 
îmbrăţişare. Doamne, Bionicii ăştia trebuie să fie chiar buni. 

— Am crezut că trebuie să fie o seară a amatorilor, 
comentez. 

— Este, răspunde Byron când Janine îi dă drumul. Dar ei 
fac asta pe gratis. De ce întrebi? Voiai să urci şi tu pe 
scenă? 

— Poate că da... 

Încep să roşesc, până când Byron îmi dă mieros replica: 

— Ei bine, o să te pun pe listă. E ca şi făcut. 

— Las-o baltă! spun, căci nu pot să-i dau satisfacţie lui 
Byron. Nu mă interesează. Las-o baltă! 

— Hai, Wisty, zice Janine. Ai fost bună când ai cântat la 
Garfunkel... 

Chiar în acel moment, o altă bombă se prăbuşeşte 
deasupra şi praful cade din tavan ca o ploaie. Byron nici nu 
clipeşte. Se întoarce doar şi păşeşte apăsat spre scenă. 

Janine, Emmet şi Sasha stau de vorbă cu însufleţire. Intre 
timp, eu rămân nemişcată, gândindu-mă: Dumnezeule, nu 
e destul de inoportun să ne aflăm într-o cavernă subterană 
în mijlocul unui război? Unde tone de piatră s-ar putea 
rostogoli şi ne-ar putea îngropa de vii în orice clipă? 

Dar nimic din toate astea nu slăbeşte incredibila energie 
de pe scena concertului. Chiar în momentul ăsta, pe scenă 
e un grup ai cărui membri îşi folosesc doar gura ca să 
creeze muzica unei formaţii întregi. Unii dintre ei sună ca 
nişte chitare, unii ca nişte chitare bas, alţii ca tobele, 

trompetele sau ca nişte instrumente care n-au fost 
inventate încă. 

Janine chicoteşte şi arată către scenă. E ca şi cum simplul 
fapt că se află aici îi schimbă cu totul comportamentul. E 
0... 
persoană normală. 

li privim apoi pe tipii ăştia tineri care fac nişte dueluri 
incredibile în paşi de balet. Saltă, se rotesc, se răsucesc şi 
sfidează gravitația. 

Urmează o trupă de dans năucitoare, care-şi face întregul 
spectacol pe catalige. Şi aşa mai departe... 

Dacă există vreun lucru care mă face să sper că avem 
vreo şansă împotriva Noului Ordin, este cunoaşterea 
faptului că avem atât de mult talent. 

Talent — şi pasiune. 

Asta-i ceea ce sperie Noul Ordin în legătură cu noi, nu-i 
aşa? Noi îl avem, iar ei nu. Avem cu toţii darul. 


Capitolul 24 


Whit 


CE-AM FĂCUT? 

Stau pe acoperişul magazinului universal Garfunkel, 
distrus de bombe, cu ochii aplecaţi asupra jurnalului din 
poală. Cum am putut să pun vreodată aşa ceva pe hârtie şi 
mai ales cum de mi-a trecut prin cap, întâi şi-ntâi? 

Poemul pe care tocmai l-am scris n-a fost plagiat după 
Lady Myron, nici după altcineva. Trebuie să-mi asum 
întreaga responsabilitate pentru cuvintele astea greţoase. 

Mă uit către orizont, dincolo de periferia oraşului complet 
ars şi de dealurile îngălbenite. Văd o escadrilă domoală de 
bombardiere trecând pe deasupra, cu dârele de vapori 
căpătând o nuanţă roz în lumina soarelui care apune. S-a 

întors lumea cu susul în jos? Tot ceea ce era normal ieri a 
dispărut azi? Sau toată chestia asta cu Celia mă scoate 
încet din minţi, transformându-mă într-un poet obsedat de 
moarte? 

Chiar în acel moment aud voci. 

Alerg până la marginea acoperişului şi mă uit în jos, la 
strada ciupită de bombe. O mică ceată de indivizi arătând a 
haimanale, în tricouri şi blugi negri, se îndreaptă râzând 
către intrarea clădirii. N-am nici cea mai mică idee cine 
sunt, dar cel puţin nu cunoaştem pe nimeni în serviciul 
Noului Ordin care să poarte blugi şi tricouri negre. Sau părul 
lung. 

Totuşi, am un sentiment neplăcut. Exact ca acela despre 
care i-am spus lui Wisty, înainte ca ea şi ceilalţi să plece 
către Stockwood. 

Mă las să alunec pe scara de incendiu ca să văd ce se 
petrece cu tipii ăştia. 

Se dovedeşte că sunt o formaţie care caută Festivalul 
Stockwood. Pare destul de suspect că o ceată de muzicieni 
nu ştie unde are loc cel mai mare concert organizat 
vreodată in Tărâmul Liber. 

La fel de de suspect este şi că emană „jăvrenie”. 
Chicotesc încontinuu şi se bat pe spate unul pe celălalt, 
rostind vorbe ca „ireproşabil” şi „pe scară mare”, genul de 
expresii folosite de psihologii specialişti în orientare şcolară 
care se străduiesc un pir prea mult. 

Conducătorul — unul cu prea mult gel în păr şi începutul 
ăla oribil de ţăcălie — mă măsoară din ochi de sus până jos. 
-Tu eşti şeful aici? întreabă. 

-Nimeni nu-i de-adevăratelea şef aici. Şi, oricum, 
deocamdată nu găsiţi pe nimeni altcineva. 

-Sunt la festivalul de muzică? 

-Cam aşa ceva... cred. 

— Poţi să ne dai indicaţii? Cum am zis, suntem o trupă.Ne 
cheamă Nihiliştii. Ai auzit vreodată de noi? 

Rezist tentaţiei de a da răspunsul evident şi mă 
mulţumesc să ridic din umeri. 

— Cred că e un stadion în oraşul următor, pe autostrada 
veche — cam la douăzeci de mile spre sud de-aici. 

— Aşa? Eu am auzit că era la nord, amice. In partea 
cealaltă. 

_ — Oricum, asta mi-au zis mie, răspund. Sincer, nu ştiu... 
Imi pare rău, băieţi. 

— Ei bine, o să ne întoarcem aici dacă n-ai nimerit-o, 
spune el cu un ton ameninţător în voce. Dar poţi să-mi zid 
măcar atât: Wisteria Allgood o să fie acolo? La Stockwood? 

— Wist-cine? întreb, sperând să nu se vadă că intru In 
panică. 

Chiar dacă intru, într-un fel. 

— Wisteria Allgood, conducătoarea Rezistenței Tinerilor, 
repetă el. 

— Cred c-am auzit de ea... 

E din ce în ce mai rău — pur şi simplu n-o să ne auzi 
referindu-ne la noi înşine ca la „Rezistenţa Tinerilor”. 

Mă înfiorez şi mă uit nonşalant la vizitatori. 

— Hei, băieţi, se face târziu şi trebuie să plec să mă 
întâlnesc cu nişte prieteni pentru un meci improvizat. Vreţi 
să veniţi? 

— Suntem muzicieni, nu sportivi, răspunde el şi se uită la 
mine printre gene. Veniţi, băieţi. Mai bine să ne mişcăm, ca 
să ajungem să scuturăm puţin lucrurile... 

Şi cu fraza asta — cu care s-au dat de gol categoric că nu 
sunt „rockeri” — se întorc cu spatele şi se îndepărtează. li 
urmăresc cu privirea până când dau colţul clădirii. 

De îndată ce sunt foarte sigur că prefăcuţii în negru s-au 
dus, urc treptele scării de incendiu câte trei odată. Sus, în 
camera mea improvizată, deschid jurnalul ca să mai arunc 
o privire la poemul pe care l-am scris mai devreme. Şi, ca 
printr-un farmec ivit din altă lume, văd în schimb un mesaj 
scurt. 

Imi dă o lovitură serioasă. 


_ DU-TE LA SORA TA. ARE NEVOIE PE TINE. NU TE 
INCREDE IN STRAINI. 

Totul apare cu un scris de mână familiar. Precum scrisul 
tatălui meu. 

Şi-apoi, când clipesc, a şi dispărut. 

Frunzăresc furios jurnalul, sperând să găsesc frazele din 
nou, ca să mă conving că n-am avut o halucinație, în 
schimb dau peste poezia mea cea mai recentă. 

Încă un val de panică se revarsă asupra mea. 

Ce naiba m-a făcut să scriu, o poezie de şase pagini 
despre moartea surorii mele? 


Capitolul 25 


Wisty 


TREBUIE SĂ RECUNOSC, aproape că mi-am pierdut 
curajul doar văzând nivelul talentului care s-a adunat pe 
scenă. Mai ştiu şi că gloata asta poate fi brutală dacă nu-i 
place muzica ta. 

Mai rău, aproape că-i zic mulţumesc lui Byron pentru cit 
ne-a făcut rost de permise, ca să vedem numerele de-aici, 
din spate. Suntem atât de aproape încât vedem picături de 
sudoare, felul în care se modelează gura cântăreţului în 
jurul unui anumit cuvânt şi viteza degetelor unui chitarist. 

lar acum Bionicii sunt pe scenă... 

Ei bine, acum înţeleg schimbarea surprinzătoare de 
personalitate a lui Janine. Sunt de departe cea mai tare 
trupă pe care-am văzut-o vreodată. De unde ştiu? Pentru că 
vederea transpiraţiei lor mă stârneşte, nu mă alungă. Nu mi 
s-a mai întâmplat niciodată până acum. De obicei, 
transpiraţia înseamnă pentru mine o îmbrăţişare urât 
mirositoare a lui Whit după o întrecere sportivă. 

Totul e însă altfel la aceşti muzicieni. E ca şi cum ar fi pe 
un plan complet diferit faţă de oricine altcineva. Basistul 

solist vocal, chitaristul şi percuţionistul — pe care-l consider 
cel mai drăguţ dintre cei trei (deşi nu-i ca şi cum aş zice nu 
dacă oricare dintre ei ar vrea să iasă cu mine!) — mă ating 
în treacăt pe drumul către scenă. Practic pot să le pipăi 
aurele de vedete ale rockului, magia. 

Îmi iau instrumentele în timp ce apetisantul solist vocal 
rosteşte o mulţumire generoasă şi modestă către mulţimea 
în adoraţie — iar eu mă trezesc realmente ţipând, împreună 
cu Janine. Nu-i de mirare că Bionicii sunt interzişi de N.O.! 

Apoi însă... Ce naiba? Cum e posibil... ? 

Brusc, un afiş enorm cu Cel Care Este Unicul se ridică în 
spatele trupei. 

Ştiu că-i doar un afiş, dar sunt complet îngrozită 
văzându-l cum se înalţă aşa deasupra scenei. 

Publicul tace şi el. O singură poză a monstrului ăluia 
diabolic e destul ca să arunce un giulgiu peste sala de 
concerte. In clipa următoare însă — absolut sclipitor —, 
trupa atinge prima coardă pentru primul lor cântec, iar 
afişul ia foc în colţul din stânga jos. Obiectul este cuprins 
repede de flăcări in timp ce arena subterană explodează în 
cele mai incredibile strigăte şi ovaţii. 

Nu ştiu cum să explic — adică, ştiu că nu pot face ce fac 
ei. Dar mă simt intimidată; sunt inspirată. 

Şi e un lucru bun, pentru că piesele — opt cântece extra- 
ordinare — par să treacă într-o clipită. După care e aşa cum 
spune lista amatorilor — urmează o minune puţin 
cunoscută salutând din... magazinul universal Garfunkel? 

— Wisteria Rose Allgood! Aplauze pentru ea! 

Percuţionistul Bionicilor chiar îmi face cu ochiul în timp ce 
trece pe lângă mine. Şi-atunci, în parte pentru a-ml 
împiedica faţa să explodeze într-o roşeaţă cumplită, 
ţâşnesc pe scenă. 

Capitolul 26 


Wisty 


-ĂĂĂ, SALUT LA TOATĂ LUMEA, reuşesc să spun după 
câteva secunde în care mă simt complet paralizată de 
lumini. 

În ce m-am băgat? 

Reflectoarele şi — încă şi mai orbitoare — lucirea a sute 
sau poate mii de perechi de ochi... uitându-se direct la 
mine. 

E cu siguranţă ceva mai mult decât mă aşteptam sau 
decât eram pregătită să văd. E cu siguranţă puţin 
înfricoşător... dar e şi euforic. Simt o legătură stranie cu toţi 
oamenii aceștia. Suntem împreună în asta, aşa-i? Noi, 
împotriva marelui şi răului N.O. Ei au armele, dar noi avem 
numărul... 

-Ce ziceţi de Bionici, ei? întreb neconvingător, dar ei mă 
răsplătesc oricum cu o ovaţie amplă. 

Super. Cred că sunt cu toţii într-o dispoziţie generoasă. 
-Aşadar, o să cânt vreo două piese, continui, încercând să 
nu încetinesc vorbirea, să nu izbucnesc şi să nu mă bâlbăi. 

Dar mai întâi aş vrea doar să vă aduc aminte tuturor de 
un lucru important. Ştiţi că suntem oarecum depăşiţi 
numeric în afara Tărâmului Liber? 

Un huo masiv. 

— Şi ştiţi cum au răpit atât de mulţi dintre noi? Doar 
copii, chiar şi bebeluşi. Controlează oraşele. Au zonele 
rurale. Au avioanele. Au tancurile... 

Chiar în acel moment, aproape ca la un semn, grota se 
zguduie şi tremură din cauza exploziei unei alte bombe, 
deasupra. 

Alte huiduieli puternice. 

— Dar ceea ce nu au este spiritul nostru. Pe acesta... nu-l 
pot avea! 

Urale îndelungate. 

— Şi nu numai asta, dar — aşa cum mi-a amintit un copil 
pe care l-am cunoscut într-una dintre închisorile lor oribile 
— le e frică de noi. De aceea ne hăituiesc. De aceea îşi 
înscenează comploturile şi propaganda împotriva noastră. 
De aceea bombardează... 

Incă o explozie cutremurătoare la suprafaţă. 

— ... lumea ca şi cum n-ar mai exista ziua de mâine. 
Pentru că, pentru ei, nu există ziua de mâine. Nicio 
generaţie următoare. Niciun viitor, continui eu. Şi nici n-o 
să li-l dăm noi! Nici acum, nici oricând altcândva! 

Ovaţii puternice care durează minute întregi. Este poate 
cel mai bun lucru care mi s-a întâmplat vreodată. 

— Mai e doar un singur lucru, vorbesc mai departe când 
vocea mi se poate auzi din nou. 

Apoi îmi scot băţul de tobă, cel pe care mama mi l-a dat 
in noaptea în care Whit şi cu mine am fost răpiți. 

-Ei n-au... magia noastră! 

Şi după asta apuc o chitară şi se aprind încă şi mai multe 
reflectoare, dezvăluind că mă aflu în faţa unui turn de 
amplificatoare conjurat de curând care aproape că ajunge 
la tavan. Acum vocea mea o să fie mai asurzitoare chiar şi 
decât cele ale Bionicilor. 

Cânt primele acorduri ale primului meu cântec şi 
mărturisesc sincer că nu m-am mai simţit niciodată atât de 
uluitor, atât de binecuvântată, de-a lungul întregii mele 
vieţi... 

Cel puţin până când Byron vine pe scenă cu o chitară bas 
şi mi se alătură. 

Capitolul 27 


Wisty 


CHIAR ŞI CU REGELE DIHORILOR în trupă, înţeleg cât sc 
poate de bine de ce vor oamenii să devină vedete rock. Nu 
există altă emoție, nicio altă senzaţie care să semene cu 
asta 
Caverna are un ecou natural care pare să-mi transforme 
vocea într-un cor de îngeri care cântă hard rock. E ca o 
experienţa extracorporală. 

Apoi îmi dau seama că manevrez şi publicul. Sute, poate 
mii de oameni se mişcă în ritmul meu, pe melodia mea, pe 
cuvintele mele. 

Ei bine, nu sunt toate cuvintele „mele”. 

După ce termin primul cântec şi am senzaţia că faţa o să- 
mi explodeze pentru că zâmbesc prea larg din cauza 
euforiei, anunţ pe toată lumea cine a scris textul la 
următorul număr. 

— Această piesă este pentru fratele meu, care a scris 
versurile şi care, din păcate, nu a putut fi aici, cu noi, în 
seara asta. 

De fapt, mă bucur destul de mult că Whit nu-i aici, pentru 
că ar fi trebuit să-i explic cum am copiat, ca să zic aşa, 
versurile din jurnalul lui pe când dormea. Nu regret nimic, 
nici măcar pentru o secundă. Am vrut să pun cuvintele alea 
pe muzică încă de prima dată când le-am citit. 

Se numeşte „Focul din afară” şi sună cam aşa... 

Încep, alegând o melodie simplă, curată. 

Byron aşteaptă câteva măsuri şi adaugă o linie melodică 
de bas pe dedesubt. Suntem stânjenitor de sincronizaţi, 
trebuie să recunosc. Adică, din punct de vedere muzical. 

După cât se pare, trebuie să fi fost un instrumentist destul 
de bun în orchestra şcolii, pe când era acasă, iar aici 
dovedeşte un simţ al imnului absolut surprinzător. Cu 
cămaşa scoasă din pantaloni şi părul cam zburlit, măcar de 
data asta, arată aproape ca şi cum şi-ar avea locul la un 
concert rock. 

Se ridică brichete şi o cavernă întreagă, plină de oameni, 
se leagănă încoace şi-ncolo pe muzica pe care-o facem noi. 

Abia scoatem — Byron şi cu mine — ultimele acorduri, 
când chiar poetul de un metru optzeci şi şase apare în 
spatele amfiteatrului. /ată-/! Whit se uită înjur cu încordare, 
cu capul aplecat, ca şi cum ar încerca să găsească pe 
cineva şi asta e important. 

Se strecoară prin mulţime către scenă. Aruncă spre mine 
priviri insistente şi-şi plimbă degetul de-a curmezişul 
gâtului, ca un semn pentru mine să opresc numărul, apoi 
arată către vestiarelor din stânga. 

Se petrece cu siguranță ceva. 


Capitolul 28 


Wisty 


FORŢA SCENEI ŞI A MULŢIMII e prea mare, totuşi, ca să 
rezist. Termin mai întâi cântecul. Whit merită să-şi audă 
cuvintele cântate către mase. 

Apoi mă grăbesc în spatele scenei, aşteptându-mă să mă 
abordeze — sau să mă strângă de gât? — imediat, dar... e 
dispărut în acţiune. 

— Ai fost fantastică acolo, spune Byron în timp ce eu mă 
uit înjur, în căutarea lui Whit. Dacă treaba asta cu magia nu 
dă rezultate, ai putea oricând să devii muzician, ştii. Adică, 
bănuiesc că după ce n-ai reuşit să intri în orchestră în — 
când era? în clasa a cincea? — am presupus doar că erai 
groaznică, fără speranţă... 

— Mda, bine. Ţi-a luat destul de mult să-ţi dai seama ca o 

medie perfectă la şcoală nu e singura măsură a cuiva. 

— Cu siguranţă nu, răspunde Byron. Face un pas spre 
mine cu o expresie enervantă, plină de zel, pe feţişoara lui 
îngustă. Chiar ar fi trebuit să te iau în serios mult mai 
devreme, Wisty. Vreau să mă revanşez pentru asta. 

Ih... Nu face ceea ce cred eu că face, nu-i aşa? Vă rog, 
să-mi zică cineva că Byron Supraveghetorul-de-Holuri 
Swain nu încerca să-şi folosească farmecele lui de dihor cu 
mine. Nu vreau să-i rănesc sentimentele, în special în seara 
asta, dar nu-mi dă prea mult de-ales. 

Am greşit când te-am subestimat, continuă el, 
apropiindu-se centimetru cu centimetru — şi n-au rămas 
prea mulţi centimetri în acest moment. Vreau să spun că ai 
fost mereu frumoasă, oricine poate să vadă, dar cred că n- 
am apreciat niciodată... creierul din spatele... maliţiei tale! 

A rostit „maliţie” cu un surâs viclean, ca şi cum se 
gândea la un gen de maliţie... cu care nu voiam să am de-a 
face în niciun fel. Dezgustător! 

-Ştii, Byron, poate că e doar epuizarea de după 
spectacol, dar simt că-mi vine să vomit. Cred că ar fi mai 
bine să te dai la o parte. 

-O, bine, dă-mi voie să-ţi dau o mână de ajutor, spune el 
şi pune una din labele lui de dihor pe braţul meu. 

Apoi mă conduce către canapeaua din „camera verde”, 
făcută din perne câtuşi de puţin verzi, şterpelite de la 
mobila din casele distruse de bombe. 

Sunt atât de şocată că Byron Târâtorul-pe-Burtă Swain și- 
a pus mâinile pe mine că nici măcar nu sunt în stare să 
reacţionez.Ar fi trebuit să-l împing de pe scenă când am 
avut ocazia. 

— Ştiu câteva tehnici grozave de masaj pentru toate 
tipurile de epuizare, zice el, dar chiar atunci Bionicii şi un 
roi de admiratoare fanatice ale lor se năpustesc în 
încăpere... 
împreună cu fratele meu. 

Bănuiesc că universul nu m-a abandonat de tot. 

Capitolul 29 


Whit 


CE SE PETRECE? mă întreabă Wisty în timp ce se 
răsuceşte, scăpând din strânsoarea patetică a lui Byron. 

In mod normal, aş fi gata să-i dau o lecţie pentru că-şi 
pune mâinile respingătoare pe sora mea, dar acum sunt 
doar uşurat că nu e unul dintre falşii rockeri care au început 
să dea târcoale pe la Garfunkel. 

Sunt destul de sigur că ei se află pe-aici, pe undeva — şi, 
fără îndoială, o caută pe sora mea. Mi-e din ce în ce mai 
limpede că are ceva ce vor ei. Mult de tot. 

-Spioni ai Noului Ordin, îi spun. Şi sunt pe urmele tale, 
Wist. Aşa că data viitoare când te hotărăşti să urci pe scenă 
la un concert cu un public numeros, vrei să mă avertizezi şi 
pe mine? Ştii, ca să-ţi spun că e o idee idioată... 

Ce? Care spioni? întreabă ea, arătând doar uşor 
tulburată. 

Între timp, ochii îi fug către unii dintre indivizii ăia, 
vedetele rock, sufocaţi de admiratoarele ciripitoare şi de 
toţi ceilalţi, la capătul opus al camerei. 

— Wisty, ascultă-mă... Cu multă atenţie. Au trecut nişte 
tipi pe la Garfunkel şi-au întrebat de tine şi de concert. Erau 
îmbrăcaţi conform ideii unui bătrân despre o trupă rock. 
Evident, făceau parte din patrula cetăţenească a Noului 
Ordin, sau chiar mai rău. 

Capul ei se întoarce din nou către hoarda de 
admiratoare, aşa că-i cuprind faţa între mâinile mele şi i-o 
întorc din nou spre mine. 

— Oh, bine! 

Sora mea clipeşte de câteva ori, pricepând în sfârşit ce-i 
spun. 

— Sunt aici? Ar trebui să-mi fac griji? 

— Le-am dat indicaţii greşite, însă nu cred că i-am 

păcălit. 
Mai bine să plecăm. 

O apuc de braţ, dar ea se desprinde cu o smucitură. 

— Whit, n-am nimic! Ne aflăm probabil în locul cel mai 
sigur din oraş... Suntem înconjurați de nenumărați locuitori 
ai Tărâmului Liber, aţâţaţi de ura împotriva Noului Ordin. 

Ca să nu mai pomenim că jumătate dintre ei poartă arme... 

— Arme de plastic, îi aduc aminte, încruntat. Sunt 
costumați, pentru numele lui Dumnezeu! 

Wisty ridică din umeri. 

— Costume, ce-or fi, nu contează. Aici, jos, suntem 
practic indestructibili. Nu simţi? E lucrul cel mai uimitor. 

Are ochii încă sticloşi din cauza unui soi de euforie pe 
care n-o înţeleg. Şi mi se înfăţişează o viziune fulgerătoare 
a viitorului: Wisty, vedetă rock, dând un interviu la douăzeci 
şi cinci de ani după ce cariera ei intră în declin. Mi-au 
strecurat ceva în pahar în noaptea aia, insistă ea. N-am 
ştiut. 

Dar după asta, am devenit dependentă. 

O scutur pe sora mea şi capul i se clatină ca şi cum ar 
avea un arc în loc de gât. 

Wisty, lasă prostiile! Ştiu că nu mă crezi, dar am 
sentimentul că e pe cale să se întâmple ceva foarte rău. 

Vrei să spui ceva rău „ca un câine turbat, otrăvindu-mă”, 
cântă Byron, introducându-şi prezenţa nedorită, ca de 
obicei, „în timp ce focul din mine arde, focul din afara ta se 
întețeşte”... 

Pe toţi dracii, ce-a zis dihorul chiar acum? Alea sunt 
cuvintele mele. Din jurnalul meu. 

Ce nai..? 

Ochii îmi sunt gata parcă să-mi sară din orbite. 

Mi-ai citit jurnalul, nenorocitule? 

Nu mă pot stăpâni — îl apuc de gât. M-am cam săturat 
de aşa-numitul nostru conducător al săptămânii. 

Wisty îşi revine în sfârşit din zăpăceală. 

-Whit! strigă ea, încercând să mă tragă de lângă Byron. 

E prima oară când ea îl apără pe e/! Nu v-am spus că 

lumea s-a-ntors cu susu-n jos? 

Byron ştie versurile astea doar din cântecul pe care 
tocmai l-am cântat eu. Pe scenă. 

Ce? Nu ştiu cum de n-am auzit versurile când am intrat, 
eram atât de concentrat să mă asigur că nu era în pericol... 
Stai puţin... 

Wisty mi-a citit jurnalul? Ce naiba... ? 

Îi dau drumul lui Byron, dar cu un brânci, ca să fiu sigur. 
Mă uit la Wisty, sperând că n-am auzit-o bine. 

— Asta cântai tu acolo sus? Texte din jurnalul meu? 

— Nici măcar n-ai ascultat? exclamă ea, apoi îşi 
îndulceşte vocea. A fost un omagiu adus geniului tău, Whit. 
Îmi place la nebunie ce-ai scris. 

Wisty întinde mâna spre mine, dar eu ies deja din cameră 
cu paşi apăsaţi. 

— Voi doi vă meritaţi unul pe altul! ţip peste umăr, la ea 
şi la trădător. 


Capitolul 30 


Wisty 


Sunt APROAPE GATA să mă iau după Whit, când întregul 
meu corp este parcă paralizat de vocea uluitoare din 
spatele meu. 

-Şi de unde ai băţul de tobă? E o antichitate, nu? Clasic. 
Mă întorc şi descopăr că mă uit drept în ochii fascinanţi ai 
nimănui altcuiva decât ai bateristului de la Bionici. 

Vorbeşte cu mine. Bater;stul Bionicilor vorbeşte cu mine! 
Mă preocupă Whit, serios, dar... o să treacă peste asta, 
bine? 

Băiatul de la tobe arată chiar mai bine de aproape decât 
părea în spatele bateriei lui. Dacă e posibil... îşi îndeasă 

părul prea lung, ondulat, în spatele urechilor, dar acesta îi 
cade înapoi pe faţă. Drăguţ. Îi urmăresc buzele savuros de 
pline mişcându-se, dar n-am nici cea mai mică idee ce 
spune, desigur. În momentul ăsta, din cauza bătăilor inimii 
nu cred că aş auzi un accident de maşină. Prostie? Poate. 
Distractiv? Cu siguranţă. 

-Aăă... ce? reuşesc în sfârşit să scot două silabe. 

Nu sunt în stare să privesc pentru prea multă vreme in 
ochii lui căprui-deschis, aşa că mă trezesc holbându-mă la 
tricoul lui negru decolorat, pe care scrie nu ordin. Imi place. 
Avem deja ceva în comun. 

— Băţul tău de tobă... Destul de neobişnuit pentru o 
chitaristă şi o solistă vocală să poarte cu ea un băț de tobă. 

Are şi un zâmbet plăcut. Nu prea mult, exact cât trebuie. 

— Da, ştiu. 

Îi zâmbesc şi eu. Poate prea larg. 

— Mi l-a dat mama. Ca să-mi poarte noroc, cred. Un fel 
de obiect de colecţie. 

— Aşa arată, spune el. Aşadar, mama ta e percuţionistă? 

N-am de gând să distrug împrejurarea cu o tâmpenie 
care strică tot cheful, cum ar fi „cred că mama era 
vrăjitoare şi asta-i bagheta pe care mi-a dat-o în noaptea 
când am fost răpită”. 


— A fost, mint. 

Au! Mamei nu i-ar plăcea timpul trecut. 
— Adică, este. 

Asta pare şi mai rău. 

— Adică a fost... 


Faţa mea trece de la roz palid la purpuriu cam în trei 
secunde. 

Dar băiatul de la tobe se uită la mine cu... compasiune? 

— Ştiu, e greu. 

Cum e posibil să-mi fi priceput bălmăjeala? 

— O mulţime dintre noi nu ştim dacă ai noştri „sunt” sau 
„au fost”. 

Îmi pune o mână consolatoare pe braţ, iar stomacul îmi 
tresare puţin. Doamne, ce drăguţ. Intelege! 

Ochii i se îndreaptă din nou către băţul meu. 

-Pot să-l văd? Ai ceva împotrivă? 

-Aăă... sigur că nu! 

Întind mâna să i-l dau, dar când îl apucă de capăt ca să-l 
ia, face un salt în spate şi scoate un țipăt de durere. 

-M-a ars! exclamă, ducându-şi muchia palmei la gură. 

Ce-i asta? 

-Dumnezeule! îmi pare atât de rău! 

Cobor ochii către băţul din mâna mea. Nu pare câtuşi de 
puţin cald, dar are un punct roşu luminos la vârful unde a 
încercat să-l atingă. 

-N-aveam nici cea mai mică idee că poate să facă asta. 

Chiar n-am vrut... 

-Nu-ţi face griji, mă linişteşte el, scuturând din mână şi 
zâmbind în ciuda durerii. Nu-i nimic. În special faţă de ce li 
se întâmplă în fiecare zi copiilor din „şcolile” Noului Ordin, 
nu-i laşa? 

-Ai fost şi tu la una dintre ele? întreb, puţin surprinsă. 

-Nu încă. E puţin cam prea riscant pentru noi. Dar am avut 
nişte ponturi de la fani, în legătură cu ultimul complex 
unde-aţi făcut o incursiune. 

-Aăă... de unde ştii despre asta? 

-Tu, Whit şi Byron sunteţi subiectul principal la ştirile 
clandestine, răspunde el şi ridică din umeri. Sunteţi celebri, 
dar nu vă purtaţi ca şi cum aţi fi... 

Byron îşi aude numele din partea cealaltă a camerei, de 
parcă ar fi căpătat urechi supersonice şi apare lângă mine 
în jumătate de secundă. 

— Practic, scriu deja cântece populare despre voi, Wisly. 
continuă băiatul de la tobe. Complexul ăla pe care l-aţi 
atacat face parte dintr-un sistem de exploatare şi de 
experimentare. Noul Ordin le numeşte Complexe de 
Educaţie şi Repatriere Juvenilă. E doar mână de lucru 
ieftină. 

— E de-a dreptul şocant, comentează Byron. 

Băiatul ăsta-i ca o răceală urâtă. Pur şi simplu, nu poţi 
scăpa de el. 

73 


— Asta nu-i cel mai rău, continuă bateristul şi-mi dau 
seama că nici măcar nu ştiu cum îl cheamă. Mai e un loc, 


Centrul MLN — Minunata Lume Nouă. Am auzit că fac 
experimente pe viu asupra tuturor celor pe care-i ţin acolo. 
Copii „speciali” — descrie ghilimele în aer — ca tine şi cu 
fratele tău. 


Toată lumea tace pentru o clipă şi, în timp ce gravitatea 
informaţiei îşi face efectul, îmi desprind ochii dintr-ai lui. 

— Mai bine mă duc să vorbesc cu fratele meu. Trebuie să 
audă despre asta. 

— Da, zice Byron-Băgăciosul-Swain, ca şi cum ar fi 
aghiotantul meu — sau, mai rău, iubitul meu. Ţine-ne la 
curent, îi spune bateristului. 

Apoi, mă apucă de-a binelea de mână şi începe să mă 
tragă către uşă. 

Cum se întâmplă că o scrântesc cu tipul cel mai tare pe 
care l-am văzut vreodată — şi-apoi mă trezesc că mă ţin de 
mână cu Byron? 

Asta n-are nimic de-a face cu faptul de a fi „specială”; 
are de-a face cu a fi blestemată. 


Capitolul 31 


Wisty 


BLESTEMATĂ, DA, DAR NU pentru multă vreme, după cât 
pare. Pentru că Eric — aşa cum s-a prezentat în cele din 
urmă — şi restul Bionicilor s-au hotărât că vor să se 

întoarcă la Garfunkel cu noi. 

Whit nu e tocmai entuziasmat. Am sentimentul că n-are 
încredere în ei — şi, desigur, încă e furios pentru incidentul 
cu furtul jurnalului — dar cu Sasha, cu Emmet, cu Janine şi 
cu mine susţinându-i pe Bionici, nu prea poate spune nu. 

Câțiva dintre noi tocmai s-au apucat să cânte o versiune 
a capella a „Focului din afară”, când Whit apasă până la 
fund pedala de acceleraţie, în timp ce face o cotitură 
bruscă. Mâna lui Eric se întâmplă să-i alunece de pe 
genunchi şi să ajungă pe mana mea. Şi rămâne acolo. N-am 
nicio nevoie urgentă s-o dau la o parte. 

Puneţi-vă cu toţii centurile! strigă Whit. Poliţia Noului din 
Ordin e pe urmele noastre! 

— Poliţia? întreb, nevenindu-mi să cred. Ce caută aici, pe 
Tărâmul Liber? 

— Întocmai! strigă fratele meu. Şi cum au reuşit să ne 
găsească e o altă întrebare de o sută de puncte. Acum, 
ţineţi-vă bine! 

Duba accelerează, iar eu mă răsucesc să mă uit pe 
parbrizul din spate. Trei vehicule ale poliţiei Noului Ordin, 
înarmate până-n dinţi, se îndreaptă ameninţător spre noi 
Asta n-arată bine. Whit face o cotitură strânsă la stânga, 
care ne împinge pe toţi în peretele dubei. 

Capul îmi e aruncat la pieptul lui Eric. Că tot vorbeam 
despre a profita la maximum de o situaţie proastă... 

— Scuză-mă, mormăi. 

— Nu-i nimic, şopteşte Eric. 

Apoi însă, o curbă bruscă la dreapta ne trimite 
rostogolindu-ne cu violenţă în partea cealaltă. 

lar acum am dat peste Byron. Pfui. 

— Ne-au prins în capcană! Vin din toate părţile! striga 
Whit, oprind duba cu o scuturătură. Trebuie să fugim! Toată 
lumea fuge în direcţii diferite. Să sperăm că n-or să pună 
mâna pe toţi! 

— Nu! ţip eu. Nu-i cel mai bun plan. Serios, trebuie doar 
să rămâneţi în dubă! 

Cu toţii se uită la mine de parc-aş fi înnebunit, ceea ce s- 

ar putea să se fi întâmplat. O să aflăm destul de curând.. 

— Ştiţi cântecul „Camionul magic” de How? întreb. 

Eric începe să bată un ritm pe podeaua dubei. Basistul şi 
chitaristul îşi apucă instrumentele. 

Între timp, maşinile de poliţie frânează de jur împrejurul 
nostru — şi apoi o voce se aude din amplificatoarele lor: 
-leşiți imediat din vehicul şi întindeţi-vă pe jos! 

Fac semn trupei să cânte mai departe. Solistul începe, 
apoi intru alături de el. Ritmul se instaurează instantaneu, 
aproape ca şi cum am fi făcut repetiţii împreună vreo două 
luni. 

Îi aud pe poliţişti bătând în ferestre. Răspundem dând 
sunetul mai tare. 

Apoi nu-i mai auzim pe poliţişti. Asta pentru că am reuşit 
să facem duba să plutească la câţiva zeci de metri în 
văzduh. 

Da, m-aţi auzit bine. 

Muzica a însemnat magie. Muzica a făcut asta. Duba încă 
se ridică în aer. 

Mă uit prin spate, la vehiculele poliţiei: unul dintre 
poliţişti dă cu şapca de pământ, cuprins de frustrare. 

A fost aproape. Prea aproape, comentează Byron, văzând 
jumătatea goală a paharului. 

-La naiba, chiar a mersi ţip şi-apoi nu mă pot stăpâni — 
îmi arunc braţele în jurul lui Eric. 

Paharul meu e foarte, foarte plin. 

E cu siguranţă cea mai grozavă noapte din viaţa mea, pe 
lista Căutați, vii sau morți. 


Capitolul 32 

Wisty 


CRED CĂ A FOST VORBA şi de sărut — nu sunt chiar 
sigură, dar pe-aproape. Cred că Eric sărută bine. Totuşi, nu 
sunt prea convinsă. Toată seara a fost oarecum în ceată... 

Mă trezesc înăuntru la Garfunkel, în dimineața 
următoare, şi-mi trec prin cap două gânduri diferite. Primul: 
Am visat că adorm în braţele bateristului, sau chiar s-a 
întâmplat? 

Al doilea: Mi-a dispărut bățul de tobă! 

E primul lucru după care întind mâna ca să-l ating 
dimineaţa. Si nu-i acolo. 

O problemă. O mare problemă... Dezastru! Băţul ăla de 
tobă este bagheta mea magică şi e o moştenire de familie. 

Toţi ceilalţi dorm adânc, după noaptea de chef — aşa că 
încep o vânătoare turbată ca să găsesc bagheta pe care mi- 
a dat-o mama, chiar înainte de a fi despărțită de ea şi 
târâtă la închisoare. 

Dorm întotdeauna cu băţul de tobă sub pernă. Sau sub 
orice altceva mă silesc împrejurările să folosesc drept 
pernă. 

Dar nu-i acolo. Şi nici sub saltea. Nici în haină. Nici în 
rucsac. Nicăieri. 

Bine, nu plânge pentru asta. Gândeşte-te, Wisteria. Ce-a 
fost diferit, noaptea trecută, în comparaţie cu orice altă 
noapte în care ai dormit la Gatfunkel? 

Pai, Bionicii au fost aici... 

Asta trebuie să fie — bateristul! Avea dreptate Whit în 
privința lor? 

Mă apropii în vârful picioarelor de Byron — care sforăie 
ca un bivol — îi şterpelesc cu măiestrie supersecretul lui 
smartphone şi-i trimit un SMS lui Eric la numărul pe care mi 
l-a dat ieri: 

unde esti? 

îmi răspunde imediat: 

a trebuit s rpt. N-am vrut sa t trezesc ai belele? 

dap si p al meu? 

am folosit mănuși d buc... ptr cazul in care mai frige nu-i 
amuzant scuze 

L-ai? dă-l înapoi ai vrea tu 

L-ai FURAT 
împrumutat 

Îl vreau înapoi! ACU! 
pare rău, n vdm c naiba? mi-l aduci nu t speria. Pare rău. N 
vdm la oraşul progresului restaurant 11 am 
OK 

ești super mă rog 


— Tastez eu. 

Dar inima mea face tumba şi sunt recunoscătoare că 
telefoanele mobile nu transmit roşeaţa din obraji. Sunt 
super? De când? 

Adică, a fost o porcărie din partea lui Eric să-mi ia băţul. 
Dar e baterist de rock şi l-a admirat. Şi, pe bune, aproape 
că aud glasul mamei zicându-mi că a făcut-o doar ca să-mi 
distragă atenţia. Exact la fel cum mi-a spus de ce tocilarul 
de 
Ben Campbell mă trăgea de păr în clasa întâi. 

Acum chiar izbucnesc în plâns. Mi-e atât de dor de 
mama... Era cea mai bună prietenă a mea. Este cea mai 
bună prietenă a mea. 


Capitolul 33 


Wisty 


MĂ HOTĂRĂSC SĂ NU-L CAUT pe Whit ca să-i spun unde 
mă duc, chiar dacă probabil că o să mă omoare când mă 
întorc. Dar nu prea am de-ales, pentru că ghici ce-ar spune 
fratele meu? 

A. Poftă bună. Poţi să-mi aduci şi mie nişte cartofi prăjiţi? 

B. Cam bate vântul pe-acolo. Ai grijă să te închei la haină. 

C. Bine, vin cu tine. Fără proteste, Domnişoară Tăciune 
Aprins! 


Mda. Dacă aţi ales A sau B, o să vă sugerez politicos să 
daţi înapoi vreo câteva zeci de pagini şi să mai citiţi o dată. 

Am nevoie de clipa mea în care să fiu singură cu Eric. Aşa 
că mă furişez fără zgomot, pregătindu-mă să mă infiltrez în 

Oraşul Progresului — oraşul-model dement al Noului 
Ordin, tiparul pe care au intenţia să-l aplice restului 
Tărâmului 

Liber, după ce vor face una cu pământul pe oricine 
rezistă ideilor lor dezgustătoare. 

E nevoie de un pic de deghizare ca să te armonizezi cu 
decorul (adică: fuste şi pulovere pentru fete, fără ruj negru 
sau cercei prea vizibili; jachete şi cravate pentru băieţi şi de 
preferat tunsoare în stilul lui Byron), dar e posibil totuşi — 
şi necesar. 

Şi, din moment ce părul meu n-a crescut încă la loc, este 
o scuză perfectă ca să încerc o nouă coafură — o tunsoare 
scurtă, drăguță, de brunetă — din raionul de peruci de la 
Garfunkel. 

les tiptil pe uşa din faţă a magazinului şi simt brusc o 
vibraţie sub braţ. Mai exact, provine din poşeta albă, deloc 
în stilul Wisty, îndesată acolo. 

Incă un SMS. Deschid telefonul. 

Un mesaj text cu scrisul mamei mele. Ce naiba...? 


E ÎN ORDINE, WISTY. E O ALIATĂ. DU-TE CU EA. 


Cu cine? Dintr-odată, am o puternică senzaţie că nu sunt 
singură. Aud vocea cuiva. 
— Ei, ne întâlnim din nou, draga mea! 
Smucesc capul către dreapta şi acolo, rezemându-se de 
caroseria unei dubite de mult moarte, e micuța doamnă 

ninja. Cea cu harta care ne-a salvat viaţa. Şi acum, că pot 
s-o examinez mai îndeaproape, îmi dau seama că e şi 
femeia care aproape că a făcut să fiu arestată într-un 
restaurant, chiar în prima mea excursie în Oraşul 
Progresului. Doamna 
Highsmith! 

— E-n ordine, vorbeşte pe nas micuța femeie stranie, cu 
o voce ascuţită şi tărăgănată. Dă-i drumul şi dă un SMS, sau 
ce altceva mai faceţi voi cu jucărioarele voastre aiurite. 
Mama ta nu-i prea aproape, dar măcar o să vezi că nu e în 
pericol. 

Tastez repede: 

Daca e o aliata, de ce a încercat sa facă sa fim arestați? 

Scrisul mamei răspunde: 


A INTRAT ÎN PANICĂ — A CREZUT CĂ AI PUTEA SĂ 
FII SPIOANĂ A NOULUI ORDIN. I-AI VĂZUT ÎNCER- 
CÂND S-O ARESTEZE. DE CE-AR VREA SĂ AJUTE 
NOUL ORDIN? 

K, DAR CUM ŞTIU CA ESTI TU? 

DE UNDE AR ŞTI ALTCINEVA CĂ BEN CAMPBELL TE 
TRĂGEA DE CODIŢĂ? 

DOAMNE, MAMA! — TASTEZ CU LACRIMI ÎN OCHI. 
DU-TE REPEDE CU EA, DRAGA MEA. SĂRUTĂ-L PE 
WHIT DIN PARTEA NOASTRĂ. TATA ŞL CU MINE NE 
GÂNDIM LA VOI AMÂNDOI. TOT TIMPUL VĂ IUBIM 
ATÂT DE MULT. 


Doamna Highsmith se apropie de mine cu o batistă de 
modă veche, pe care-o accept, amorţită. Miroase a alunele- 
vrăjitoarei. 

-Vezi? Mama ta n-are nimic, spune doamna Highsmith. 
Acum, te rog să vii acasă la mine — ca să nu se 
entuziasmeze prea tare gură-cască ăia ai Noului Ordin că 
au prins dovă vrăjitoare în aceeaşi zi! 

Capitolul 34 


Wisty 


AŞADAR, CUM CREDEŢI că am ajuns în Oraşul Progresului 
în fix zece minute? Călare pe mături? Un portal? Dacă vă 
spun, n-o să mă credeţi — şi asta înseamnă mare lucru, 
având în vedere ce v-am făcut să credeţi până acum despre 
vieţile noastre smintite. 

Să zicem numai că doamna H. Are nişte puteri care s-ar 
putea, doar s-ar putea, să rivalizeze cu ale Unicului. Dacă n- 
aş avea-o pe „mama” să-mi spună că e de partea mea... ar 
trebui să-mi pun întrebări. 

Bine, fiţi atenţi la asta: apartamentul doamnei H. E un loc 
înghesuit, slab luminat — perdelele groase sunt trase chiar 
dacă e o dimineaţă însorită. Nu există niciun raft, nicio 
masă sau vreun scaun neocupate. Chiar şi capacul pianului 
este acoperit de romane cartonate, broşate, de agende şi 
de volume vechi. Evident, toate interzise. Pereţii sunt 
complet acoperiţi cu tablouri — unele înrămate, unele lipite 
rudimentar cu scotch — ba există chiar şi un şevalet cu o 
pictură a unui dragon pe jumătate terminată, de care 
aproape că mă împiedic. Abia dacă descopăr o potecă pe 
care să merg după doamna H.în bucătărie, care miroase a 
un soi de mâncare de ton puternic condimentată. Trebuie 
să fie vreo cincizeci de grade înăuntru. 

-Scuză-mă cât timp termin cu fiertura asta, spune ea, 
uitându-se peste marginea unei oale negre uriaşe, care stă 
pe două plite în mijlocul podelei din bucătărie. 

E enormă şi arată ca un soi de cisternă de petrol. Ar 
putea baga un cal mai mic în chestia aia. Poate că a şi 
băgat... 

Doamna H. Cufundă un polonic în supă ca să guste. Îmi 
oferă şi mie, dar scutur cu violenţă din cap. 

Oricum, mai are nevoie de nişte scoarță de salcie şi nişte 

rădăcină de sasafras, comentează ea. Am subestimat cât 
de mult o să absoarbă supa asta... 

Bine, aduceţi-mi aminte: cum am ajuns împreună cu o 
vrăjitoare bătrână care amestecă  poţiuni într-un 
apartament încins până la fierbere, în loc să fiu cu băiatul 
de la tobe, stând de vorbă şi mâncând burgeri într-un 
restaurant şic? 

-Să nu crezi că nu ştiu la ce te gândeşti, remarcă ea cu o 
privire dezaprobatoare. Aşa că o să trec la subiect. Uite 
cum stă treaba: aşa cum s-ar putea să fi descoperit, Cel 
Care Este Unicul e un înfigăreţ. 

Mă uit la ea cu nedumerire. Infigăreţ? E bine, e rău sau e 
pe undeva pe la mijloc? 

Un înfigăreţ e o persoană care vrea să se bage în 
treburile tuturor celorlalţi. Şi, ce-i mai rău, vrea să pună 
capăt tuturor treburilor lor şi să facă din toate treaba lui. 
Totul. 

Urmează o pauză, când soarbe din fiertură şi se strâmbă. 

— In fond, este un canal de transmisie pentru cel mai 
dăunător tip de rău. Vorbesc despre lucruri care fac pe 
cineva să dorească mai degrabă să-şi astupe ochii şi 
urechile decât să le vadă sau să le audă, continuă ea, 
clipind din ochi şi punând polonicul la loc în oală. Şi, din 
nefericire, a descoperit o cale de a obţine mai multă putere 
decât orice alt individ din istoria — sau chiar din preistoria 
— lumii. 

— Aşa că ai venit să-mi zici că nu poate fi oprit? întreb. 
Chestiile obişnuite ale adulţilor? S-o las baltă? Să-mi vin In 
fire? Să încetez să mai lupt degeaba? 

Chicoteşte ca pentru sine. 

— O să trec peste asta, spune, pentru că — evident — nu 
mă cunoşti. /ncă. Acum, eşti gata să iei notițe? 

Işi ia polonicul şi-l smuceşte către o latură a încăperii, 
apoi către cealaltă, împroşcându-mă în cursul mişcării cu 
picături dezgustătoare din supa ei. Cât ai zice peşte, un 
creion şi o bucată de hârtie îmi zboară în mână. 

— Nu ştiam că sunt iar la şcoală, dar... bine, am spus cu 

şovăială, ştergându-mi de pe faţă picăturile de terci greţos. 

— Există două necunoscute în toată situaţia de faţă care 
ne pot oferi un mic avantaj. Vrei să încerci să ghiceşti care 
sunt? 

— Momentul şi norocul? 

— Energia pozitivă şi energia negativă. Avem nevoie să 
menţinem un surplus din cea dintâi. Şi trebuie să-i 
transmitem banditului ăluia psihopat o doză bună din 
cealaltă. Capisci? 

Dau din cap. Capisci? 

— Acum, nu sunt fan al festivalului ăluia de muzică, 
Stockwood — prea multe trupuri tinere transpirate şi prea 
multe scuturături şi fluturări de mâini absurde pentru gustul 
meu — dar am auzit noaptea trecută prin reţeaua 
clandestină, că, după cât se pare, eşti foarte talentată la 
muzică. 

Dau din nou din cap. 

-Muzica, draga mea, este o forţă a schimbării mai 
puternică decât ai crede. 

-Nu vreau să te jignesc, doamnă H., dar n-ai nici cea mai 
mica idee cât de puternică este dacă n-ai cântat pe scenă 
în faţa a mii de oameni. Conectată. 

Mă cutremur doar când mă gândesc la asta. Abia aştept 
să pun din nou mâna pe o chitară. 

-De unde ştii că n-am cântat? 

Chicoteşte şi-mi dau seama că femeia asta are un trecut 
despre care o să trebuiască să aflu mai multe, cu siguranţă. 

Vorbesc despre un gen de putere foarte diferit, Wisty. 

De aceea e interzisă de către Noul Ordin. Nu te-ai întrebat 
nicidată de ce nu-i permisă? 

-Ştiu de ce. Pentru că e distractivă, iar N.O.este 
antidistracţie. 

Doamna H.îmi aruncă o privire care-mi aduce aminte de 
mama-— privirea Wisty încetează să glumeşti când ştii că e 
vorba de ceva serios. 

Dacă există un lucru pe care trebuie să te învăţ, este să 
nu subestimezi niciodată puterea a ceea ce creați — tu sau 

alții. 

Muzica, arta, filmul, scrisul, în toate de-aici — îşi roteşte 
mâna prin prin apartamentul aglomerat — există o energie 
imensă. 

Asta înseamnă forţă vitală. Foarte important. 

-Atunci mai bine ascunde-te de ei, o sfătuiesc. Eşti 
nebună să ţii lucrurile astea aici, în Oraşul Progresului. 
Poate ca le-am putea duce la Garfunkel. 

— Nu. Am nevoie de prezenţa lor. Nu le pot lăsa să plece. 

O să-i las să mă ia pe mine, înainte să le ia pe ele. 

Sunt uluită. Să mori pentru copii, da, dar să mori pentru.. 
artă? Trebuie să mă gândesc la asta. 

Imi înmânează un dreptunghi de hârtie împăturit. 

— Invaţă-l. Memorează.-l. Foloseşte-l ca să-i ajuţi pe alţii. 
Transmite-l mai departe. Tot mai departe! 

II desfac şi văd un portativ muzical desenat rudimentar, 
cu note. Pare o melodie destul de simplă. 

— Ce face? 

Dă din cap către o chitară uzată care arată oarecum 
rătăcită si abandonată în coltul bucătăriei. Nici măcar n-o 
văzusem în toată harababura. 

— Asta trebuie să descoperi tu. Aşa că... treci şi 
descoperă! 

Inainte de a-mi da seama, ciupesc chitara şi învăţ cum să 
„prind ritmul de blues”, aşa cum îi spune doamna H. De 
fapt. 

e... uluitor. 

Acum nu mai am nevoie decât să-mi dau seama cum să 
spulber Noul Ordin, cum să obţin un ordin de restricţie 
împotriva lui Byron şi să-l împac pe Whit. Apoi lumea va fi 
pusă înapoi, pe făgaşul cuvenit. 

Sau mai aproape, oricum. 

— Chiar aşa, drăguţo! Acum gustă, zice bătrâna doamna, 
îndesându-mi polonicul în gură. 

Capitolul 35 
Wisty 


SCUZAŢI-MĂ CĂ-MI ŞTERG saliva de pe bărbie... 

În mod normal, aş putea doar să vorbesc despre faptul că 
am comandat un cheeseburger cu castraveți muraţi, cartofi 
prăjiţi subţiri şi un shake alb-şi-negru. Dar astăzi salivez de 
două ori pentru că stau cu Eric, băiatul de la tobe al 
Bionicilor. Cum e posibil ca ţepii de pe obraz la ora 
unsprezece şi jumătate dimineaţa si cearcănele adânci de 
sub ochi să-l facă să arate încă şi mai atrăgător? Dar îl fac. 
Pur şi simplu, sfidează toate legile naturii. 

Dăm comanda chelneriţei ridicol de eficiente care este 
tipică pentru angajaţii din localurile N.O. 

-Păcat că nu eşti la fel de rapidă ca ea, mă ia Eric peste 
picior. Oricum, unde naiba ai fost? Am ajuns deja cam pe la 
a cincea ceaşcă de cafea! 

-Ţi-a fost dor de mine? decid să spun, în loc de scuză-mă, 
dar am fost ocupată să cânt la chitară în bucătăria unei 
vrăjitoare bătrâne. 

— De fapt, da, răspunde el. 

Coboară privirea către mine şi observ în ochii lui o 
scânteie de vulnerabilitate. 

— Cum se face că arăţi atât de înnebunitor de frumoasă? 
Nu se poate să fi avut parte de mai mult somn decât mine.. 

Înnebunitor de frumoasă? Niciodată până acum n-a mai 
fost Wisteria Allgood descrisă astfel. Nebună, da. 
Frumoasă...? 

E atât de drăguţ. Şi sunt atât de puţin obişnuită cu 

atenţiile... 

— Trebuie să fie peruca, mormăi şi plec privirea. 

El se uită încă ţintă la mine. O simt. Întinde mâna peste 
masă... către a mea... 

— Ascultă, Wisty, continuă el. 

Degetele i se împletesc cu ale mele, iar atingerea rece de 
metal a inelului său cu emblemă pe pielea mea este 
îmbătătoare. Mă simt ca şi cum şira spinării mi-ar fi fost 
înlocuită cu o macaroană prea fiartă. 

— Îmi pare foarte rău, spune. 

Ridic ochii către el şi dintr-odată văd numai durere în 
ochii lui. Bietul de el, ia atât de în serios incidentul cu bățul 
de tobă! 

— Pentru băț? Nu-i nimic... 

Sunt întreruptă de zarvă la uşă şi amândoi ne întoarcem 
să ne uităm. 

Oh, omorâţi-mă acum! E fratele meu mai mare, cu 
complexul lui de salvator! 

— Wisty, e o capcană! leşi de-aici! Acum! strigă Whit, In 
timp ce câţiva indivizi cu înfăţişare de vedete rock apar din 
senin — şi încearcă să-l ţintuiască de perete. 

Dau să sar în picioare, dar Eric mă prinde cu putere de 
încheietură. 

— Îmi pare atât de rău, Wisty, şopteşte el. N-am avut de 
ales cu asta. 

-Ce? Ce este? vreau să ştiu. 

Solistul şi chitaristul Bionicilor stau acum la intrarea 
separeului. Şi mestecă trabucuri neaprinse. 

Nu se poate. Dar mă tem că aşa e. 

Eric? întreb şi lacrimile încep să mi se reverse din ochi. 

Dar mizerabilul de la tobe nu face decât să ridice din 
umeri şi să se uite în altă parte. Face ceea ce cred eu că 
face? 

Cum a putut să fie atât de minunat acum un minut, iar 
acum să mă dea pe mâna Noului Ordin? 

Mă înşel uneori cu privire la oameni, dar nu m-am înşelat 
niciodată atât de tare. Mă prăbuşesc cu faţa înainte pe 

masă, simţindu-mă de parcă tocmai am fost înjunghiată în 
piept. 

Cu ce-am greşit de-am intrat de-a dreptul în capcana 
asta? 
Mă uit la chipul celui de care eram îndrăgostită acum cinci 
minute. Caut un indiciu, orice semn care să-mi fi scăpat. 

Dar tot ceea ce văd este faţa lui aproape perfectă şi 
remuşcarea aparent sinceră. 

-Am fost silit, Wisty. Nu vezi? Tu eşti Unica Posesoare a 
Darului. 


Capitolul 36 


Whit 


ÎNAINTE SĂ AJUNG LA WISTY ca să încerc s-o ajut să 
scape, cineva mă loveşte cu putere. Tot aerul îmi iese brusc 
din plămâni, iar genunchii mi se îndoaie. Probabil că aş 
cădea în faţă dacă cei trei n-ar fi atât de ocupați să mă ţină 
fixat de perete. Sunt puternici - poate că arată ca nişte 
puşti, dar luptă ca adulţii. Profesioniştii maturi, poate soldaţi 
ai Noului Ordin. 

Sper doar ca avertismentul meu să fi fost de-ajuns ca s-o 
ajut să scape; sper doar că am reuşit să le dau peste cap 
capcana; sper doar... 

uf! 

Încă o lovitură zdrobitoare, de data asta drept în mijlocul 
feţei. Stele şi culori vii explodează peste tot. Nu poate fi un 
pumn. A fost prea tare. 

Încep să alunec spre podea, dar unul dintre ticăloşi mă 
ţine în picioare, iar altul îmi întoarce capul de urechi, 
silindu-mă să mă uit la ceva. 

-Vezi asta, frăţioare mai mare? răsună vocea în urechea 
mea. Nu numai că n-ai reuşit s-o salvezi pe sora ta mai 

mică, dar o să te facem să priveşti ceea ce-o să-i facă 
Consiliul 

Unicilor! 

Ochii îmi fug de-a lungul restaurantului, către locul unde 
Wisty e trasă afară din separeu de către Bionici şi de către 
unul dintre soldaţi. 

Şi apoi, brusc, Bionicii încep — nu ştiu cum să descriu — 
să se transforme, bănuiesc. Devin mai mari şi mai în vârstă, 
ca şi cum ar îmbătrâni de la şaptesprezece la treizeci şi 
cinci de ani în intervalul de câteva secunde. E înfricoşător 
— şi oribil, mai mult decât orice pot eu să exprim în 
cuvinte. 

Acum arată ca nişte soldaţi solizi, fumători de trabuc. Cu 
toţii, in afară de unul dintre Bionici — bateristul, cred — 

care încă stă în separeu, arătând de parcă tocmai a 
călcat cu maşina un căţeluş. 

-Mai repede, idioţilor! ţipă unul dintre bătăuşii care mă 
ţin pe mine. 

Observ încă trei soldaţi de comando în costume negre 
antiglonţ, fiecare îndreptând câte o puşcă de calibru mare 
către sora mea. 

-Nu! răcnesc. Lăsaţi-o în pace! Nu trageţi! 

Ei se lasă într-un genunchi şi apasă pe trăgaci aproape la 
unison. 

-Wisty! 

După care timpul parcă încetineşte până când abia se 
târăşte. Privesc cum pe ţevi ies explozii de gaz comprimat, 
fiecare propulsând o mică săgeată cu aspect mortal către 
sora mea, maltratată în mod inuman... 

Wisty îmi aruncă o ultimă privire şi eu o prind, mă agăţ 
de ea o veşnicie. Mai mult decât orice, nu vreau să moară 
cu expresia aceea de ruşine disperată pe chip. 

Nu vreau să moară, punct. 

Apoi mintea mi se îndreaptă spre proiectilele iuți. Nu 
gloanţe. Săgeţi. Văd acele malefice, goale pe dinăuntru, din 
vârful fiecărei siringi cu coadă stufoasă, ţintind pieptul 
surorii mele. 

Arată destul de mari ca să doboare un rinocer în goană, 
cu atât mai mult să adoarmă o adolescentă de patruzeci şi 
cinci de kilograme. 

Dacă împing coada primei săgeți doar puţin în direcţia 
asta... şi săgeata asta un pic încoace... şi pe asta doar atât. 

Poc... 

Poc... 

Și poc! 

Foştii Bionici şi soldatul care o ţine pe Wisty fac ochii 
mari când fiecare săgeată îşi găseşte noua ţintă... de-a 
dreptul în gâtul fiecăruia. 

Izbesc podeaua. 

Buf. 

Buf. 

Şi BUF. 

— Uhhh! icneşte sora mea. 

— Ce e, Wisty? Ce s-a-ntâmplat? 

Ochii mi se fixează într-ai ei, care s-au făcut mari şi un 
pic sticloşi. Apoi buzele îi tremură... şi cade cu faţa înainte 
chiar peste atacatorii lipsiţi de cunoştinţă. 


O seringă îi iese din spate, cu pistonul apăsat. 

Bateristul! 

Stă în spatele ei. Are chipul contorsionat şi distrus de 
vinovăție. 

-Bun băiat! strigă soldatul care mă ține pe mine. Acum, 
să-i ducem pe condamnaţii ăştia doi în dubă şi să ne luăm 
recompensele binemeritate! 


Capitolul 37 


Whit 

BRUTELE ASTEA ÎŞI APRIND trabucurile victoriei. 
Prinderea noastră pentru a ne trimite la moarte seamănă 
până la urmă cu terminarea unei fripturi la masă? Sau cu 
câştigarea unui campionat sportiv? Cu siguranţă, aşa se 
pare. 

Sunt acum țintuit la pământ, luptându-mă să-mi recapăt 
răsuflarea, când un gând disperat îmi răsare în minte. Dacă 
nu-i număr pe cei trei tipi de pe podea cu săgeți înfipte în 
gât, sunt şapte soldaţi care fumează trabucuri. Mai e şi 
bateristul, dar bănuiesc că-i doar un băiat obişnuit. Un 
trădător oribil, în genul lui Jonathan cel înalt, dar... un băiat. 

Mă uit la fiecare dintre trabucurile fumegânde şi, unul 
câte unul, vizualizez tutunul brun răsucit înăuntru. 
Scârboasă chestie! Urăsc otrava cu nicotină! 

Apoi îmi imaginez şapte capsule umplute cu o substanţa 
chimică despre care ne-a vorbit un profesor la ora de 
chimie 
Se numeşte trinitrotoluen. Poate că aţi auzit de ea cu 
numele mai obişnuit de TNT. 

În mintea mea, plasez cu grijă câte o capsulă înăuntrul 
fiecăruia dintre trabucuri, cam la doi centimetri şi jumătate 
de vârful aprins. Aştept; număr secundele; sper să meargă. 

Şi apoi, cu o precizie aproape perfectă... 

Bum-bum-bum-bum-bum-bum-bum! 

Brusc, nu mai am niciun bocanc de luptă pe gât. Mă ridic 
în picioare şi merg poticnindu-mă prin fumul înţepător către 
sora mea. O arunc pe Wisty peste umăr. 

— Eşti mândru de tine? îl întreb pe baterist. 

Se uită la mine calm şi-mi vine să-l pocnesc. Îmi satisfac 
imboldul smulgându-i din mână băţul de tobă al lui Wisty. 

— Or să mă omoare, şopteşte. 

Mă opresc pentru o clipă. De fapt, nu vreau ca tipul să fie 
omorât. Dar dacă am de-ales între sora mea şi o marionetă 
a 
N.O., nici nu se pune problema ce să fac. 

-Zi-i cuiva căruia-i pasă, răspund, apoi ies în fugă din 

restaurant. 
Dar îmi pasă. Uneori, mă simt mizerabil când îmi iau 
masca unui curaj de oţel, neclintit. 


Capitolul 38 


Whit 


NIMIC NU SE COMPARĂ cu o alergare de cinci kilometri cu 
sora mai mică atârnându-ţi pe umăr, ca să-ţi limpezeşti 
mintea. N-o să-i mai spun niciodată „Viespea”, asta-i sigur. 
Creşte repede. Spatele, plămânii, picioarele... mă dor toate 
atât de tare, încât îmi vine să mă opresc şi să vomit. 

Aud huruitul îndepărtat al camioanelor şi zbieretele 
megafoanelor N.O. Vuietul unui elicopter se adaugă în 
curând combinației — şi vine repede spre noi. 

Părăsesc drumul şi intru în pădure, sperând că arborii ne 
vor oferi cât de cât adăpost. 

Găsesc o potecă prin desiş, dar merg doar vreo sută de 
metri până să se bifurce. Cărarea cea mai mare se continuă 
într-o vale secată, iar cea mai mică şerpuieşte pe coasta 
unui deal. 

— În sus sau în jos, Wisty? întreb, fără să mă aştept ca ea 
să răspundă. 

O sprijin pe sora mea de un copac. Am nevoie s-o pun jos 
pentru câteva secunde, altfel o să mă prăbuşesc grămadă 
la pământ. 

-Sunt furnici peste tot pe copac, o aud şoptind. 

-Te-ai trezit! 

Sunt uluit. 

Wisty îşi scutură deja micile insecte negre de pe braţ. 

-Da, pot chiar să-ţi răspund la întrebare... 

-Adică pe ce drum ar trebui s-o luăm? 
Fără să piardă o clipă, începe să murmure o poezie: 


Două cărări pornesc în galbena pădure, 
Si-mi pare rău că numai una pot să iau 
Și, singur călător, am stat eu multe ore 
Și m-am uitat pe una, cât ochii mei zăreau... 


O să tot spun, cu un oftat din greu, 
Veacuri şi veacuri din această dată: 

Două cărări pornesc într-o pădure, iară eu 
Am luat-o pe aceea mai puțin umblată, 

Și asta a schimbat a mea viaţă toată. ? 


-Tu ai scris asta? întreb, şocat. 

-De fapt, Bertrand Snow, recunoaşte Wisty. 

-Ei bine, probabil că eşti pe cale să câştigi bătălia cu 
drogurile, dacă-ţi aduci aminte totul de la ora de literatură. 

O arunc încă o dată pe umărul dureros, şi chiar atunci 
auzim un vehicul frânând pe drum. Brusc, pădurea din 
spatele nostru prinde viaţă cu un tropăit de bocanci grei, cu 
strigăte de oameni... şi cu lătrături furioase de câini. 

— Poate că or să ia poteca greşită, gâfâi, şi reflectez că 
poate ar fi trebuit s-o alegem pe cea care cobora panta. 

Drumul ăsta a fost până acum sută la sută la deal. 

— Aăă, nu cred că or s-o ia pe cealaltă potecă, Whit. 

— De ce nu? 

Întinde gâtul în spatele meu. 

— Păi, pentru că îi văd deja — şi ei ne pot vedea pe noi. 


Fragment din poezia Drumul neales de Robert Frost. 

Capitolul 39 
Whit 


ÎNJUR ÎN ŞOAPTĂ şi mă întorc să evaluez situaţia. 
Bineînţeles, doi soldaţi şi trei ciobăneşti germani imenşi au 
ajuns în vârful ultimei creste a dealului şi atacă poteca spre 
noi. 


Numai că, stai — am zis doi soldaţi şi trei ciobăneşti 
germani? Pentru că de fapt e un singur soldat şi patru 
ciobăneşti germani — sau, stai, toți sunt ciobăneşti 
germani... 


-Ai văzut asta? întreabă Wisty. Se transformă în câini! 

Nişte câini foarte rapizi. 

-Grozav, răspund eu şi mă opresc din alergat. 

-De ce te opreşti? ţipă Wisty. 

-N-are niciun rost. Nu pot întrece o haită de câini magici 
cu tine în spinare. E fizică pură. Ar trebui să fiu cal. 

-Păi, eu m-am mai transformat într-un rozător şi înainte. 
Poate că tu te poţi preschimba într-un cal. Ţinteşte departe, 
frăţioare. N-avem prea multe alternative în momentul ăsta. 

— Nu cunosc nicio vrajă pentru cai... 

— Vită-te în jurnal şi roagă-te să ai recepţie bună astăzi! 

întorc furios paginile, şi nimic legat de un cal nu-mi 
atrage privirea. E prima oară în viaţa mea când chiar mi-aş 
dori să mă uit într-un index. 

Nu există niciun index, desigur, dar dau peste ceva chiar 
şi mai bun: 


Tigru! Tigru! Foc şi pară 

În păduri de nopţi de vară, 
Ce mâini şi ochi din veşnicie 
Îţi dau grozava simetrie? 

În care cer, în ce genune 
Ars-au ochii tăi tăciune? 

Pe ce aripi năzuieşte? 

Şi ce mână-l stăpâneşte? * 


După ce recit poezia asta stranie, următorul lucru pe 
care-l ştiu este că stau în patru labe, acoperit de o blană 
cu negru, portocaliu şi alb, cu hainele plesnite, căzute şi 
atârnând în zdrenţe. 

Aşa că mă întorc să-i pun lui Wisty întrebarea evidentă: 

— Grrrrr? 

— Întrebi dacă un tigru poate să bată la fund o haită de 
câini, aşa-i? întreabă Wisty. Cred că da. Dar hai să nu 
facem experimente dacă nu-i neapărată nevoie, în special 
cu mine în spinarea ta. Da, tigrule, dã-i drumul! 


Şi apoi îmi înfige călcâiele în coaste. Mârâi scurt şi 
pornim în sus pe deal — ca tigru. Nu-i grozavă magia? 

Câinii urlă furioşi în urma noastră, apoi se aude un alt 
zgomot — un alt fel de urlet? Mă uit înapoi peste umărul 
dungat şi văd că urmăritorii noştri se transformă acum în 
urşi, grizzly de fapt, în timp ce continuă să ne urmărească. 

Cine sunt indivizii ăştia? Şi de unde-şi iau magia? 
Răspunsul, din nefericire, se dezvăluie mult prea repede. 
Ajungem în luminişul de pe culmea dealului şi suntem 
salutaţi de un bărbat înalt, chel, într-un costum impecabil, 
albastru-închis. Stă acolo de parcă ne-ar fi aşteptat de-o 
viaţă întreagă. 


3 Fragment din poezia Tigrul de William Blake. 

Capitolul 40 


Whit 


FAC STÂNGA-MPREJUR imediat. Prefer să înfrunt o ceată 
de urşi care atacă decât pe Cel Care Este Unicul. La naiba, 
aş prefera să înfrunt un lac plin cu piranha, o întreagă 
turmă de tiranozauri cuprinşi de streche, o divizie de 
infanterie mecanizată... şi lista ar putea continua la 
nesfârşit. 

Dar chiar în timp ne întoarcem, copacii din pădure îşi 
întreţes ramurile cu frunze îngălbenite şi trunchiurile, 
închizând poteca de parcă n-ar fi fost niciodată acolo. Nu-i 
nicio cale de trecere, nicio cale de scăpare. 

Pământul se curbează şi ne azvârle cu spatele către 
mijlocul poienii. Wisty se rostogoleşte de pe spinarea mea 
şI aterizează pe jos cu un scâncet. 

Ea este încă prea ameţită din cauza drogurilor ca să stăm 
în picioare, dar Unicul nu-i dă nicio şansă — trei rădăcini ies 
din pământ şi o înfăşoară într-o împletitură letală de lujere 
de lemn. 

-Whit! ţipă ea. M-a prins în capcană! Nu pot să mă mişc! 
Nimic nu-i mai rău decât să auzi pe cineva pe care-l iubeşti 
strigându-ţi numele cu disperare. Mânia  clocoteşte 
înlăuntrul meu. Mă întorc şi atac. Două sute de kilograme 
de tigru siberian furios gata să-i frângă ca pe o scobitoare 
gâtul de sub capul chel, gata să-şi înfigă colții ascuţiţi în 
indiferent ce parte a lui poate ajunge mai întâi. 

Din nefericire, Cel Care Este Unicul are alte idei. Brusc, 
vântul izbeşte atât de aprig încât trebuie să închid ochii. Şi 
e ca şi cum aş fi un tigru împăiat, slab ca un trofeu de 
carnaval şi cineva a pornit un gigantic aparat de suflat 
frunze. 

Sunt aruncat prin aer şi nu pot deosebi ce e sus de ce e 

jos. 

Frunzele şi ţărâna mă bombardează, mă înţeapă, mă taie 
chiar şi prin blana deasă, apoi — stai! —vântul s-a oprit 
deja. 

Pentru o fracțiune de secundă văd cerul. 

Şi apoi — o, nu! — văd pământul! Disting silueta lui Wisty 
atât de departe dedesubt, ţintuită pe vârful dealului, acolo 
jos, ca un soi de sacrificiu uman. Trebuie să fiu la vreo trei 
sute de metri deasupra ei. 

Aud hohote de râs. Râsul /u/... răsunând în sus ca şi cum 
întreaga pădure îşi bate joc de noi. 

Şi apoi nu mai sunt tigru. 

Sunt doar eu, în hainele mele rupte. 

Căzând 

Neajutorat. 

El mi-a luat puterea, magia, probabil viaţa. 

Capitolul 41 


-IA LOC, rosteşte bărbatul solemn, rezervat, din spatele 
biroului greu de metal. 

Byron Swain dă din cap nervos şi se aşază pe canapeaua 
joasă, în timp ce bărbatul termină nişte hârtii cu înfăţişare 
oficială. 

-Ţi-a luat ceva timp să ajungi aici, continuă adultul sever 
lăsând din mână creionul cu urme de dinţi pe el. 

-A trebuit să respect toate protocoalele... 

-Nu vreau scuze! strigă bărbatul, împroşcând salivă către 
Byron pe deasupra biroului de metal. Copiii Unicilor nu 
găsesc scuze! 

Inşfacă din nou creionul ros ca şi cum ar fi gata fie să-l 
rupă în două, fie să i-l arunce lui Byron în faţă. 

Byron se cufundă umil în canapea, dorindu-şi să poată 
cumva aluneca printre perne ca nişte mărunţiş căzut din 
întâmplare din buzunar. 

— Şi o să stai drept în prezența mea! Cine te crezi, 

Byron? 

— Îmi pare rău, tată. 

— Şi încetează să-mi mai spui aşa! Sunt Unicul Care 
Înregistrează Veniturile Interne. 

— Da, domnule, scuzaţi-mă, domnule, spune Byron, 
aducându-şi aminte cum cei din Tărâmul Liber îl numesc pe 
tatăl lui „Unicul Care Numără Fasolea” şi însemnându-şi In 
minte să nu pomenească de asta. Eu doar... 

— Scuze! Potrivit ordinului Noului Ordin şi la cererea 
specială a Unicului, o să-mi prezinţi acum un raport 
complet! 

Byron simte o durere uşoară crescându-i ca un cancer In 
piept. Nu e bucuros că-i spionează pe cei din Tărâmul Liber, 
dar ce altă alegere are? Wisty continuă să-l respingă. El nu 
înseamnă nimic pentru ea. De fapt, pentru niciunul dintre 
ei. Şi se află sub ordinele directe ale tatălui său. 

Byron ia poziţia de drepţi şi, tremurând uşor, începe să 
spună totul. 


Capitolul 42 


Wisty 


CREDEŢI-MĂ, NU ŞTIŢI ce înseamnă durerea până când 
nu aflaţi cum este să vă treziţi după ce-aţi fost înţepaţi cu o 
săgeată tranchilizantă a Noului Ordin. Sau după trei. Sau 
douăsprezece... 

Mă dor ochii, ca şi cum ar fi fost fixaţi pe arcuri de metal 
ruginite. Tâmplele îmi zvâcnesc de parcă cineva tocmai a 
bătut în cuie o potcoavă încinsă până la roşu pe interiorul 
lor. lar ceafa îmi pulsează ca şi cum cineva încearcă s-o 
umfle cu o pompă de bicicletă. 

Cât despre gură — îmi simt limba ca pe un limax care s-a 
târât jumătate de drum prin deşertul ecuatorial şi a murit, 
în vreme ce gâtul tocmai a fost traseul de paradă al unei 

trupe de crabi în cochilii de melci. 

Şi stomacul... clipoceşte de parc-aş fi într-o maşină fără 
amortizoare, condusă de un individ beat, hotărât s-o ia pe 
scurtătură printr-un depozit de cherestea. Expresia „rău de 
maşină” nu descrie câtuşi de puţin senzaţia. 

— Hei, Wist, cum te mai simţi? întreabă Whit. 

Clipesc şi răspund cu un croncănit: 

— Ce-i cu tot zgomotul şi hurducăturile astea? 

Tot nu reuşesc să deschid ochii aşa cum trebuie ca să 
văd unde sunt. 

— Avem parte de încă o cursă cu o dubă a Noului Ordin, 
răspunde el, ajutându-mă să mă ridic în capul oaselor. 

— Apă? întreb răguşită. 

Whit clatină din cap. 

— Destul de ciudat, nu ne-au dat duba cu minibar, spune 
şi se apleacă spre scaunul din faţă. Oriunde, aici pe dreapta 
ar fi bine, strigă el printre gratii, ca şi cum am fi mers cu un 
taxi la un matineu de duminică. 

Încearcă să mă înveselească, bănuiesc. 

Bătăuşul cu puşca — şi ce ştiţi voi, chiar are o puşcă — 
trânteşte geamul despărțitor antiglonţ. 

— Simpatic tip, comentează Whit. Poate un pic cam prea 
iritabil. 

În momentul ăsta, mă înghite un val de panică. Nu ştiu 
dacă mai pot trece printr-o detenţie — foamea nesfârşită, 
setea sfâşietoare, deznădejdea care striveşte sufletul... 

Whit simte că mi se face frică. 

— O s-o scoatem noi la capăt, zice el. N-am fi aici, astăzi, 
dacă n-am fi nişte supraviețuitori şi dacă n-am fi buni la 
evadări din închisoare, aşa-i? 

Ştiu că încearcă să fie drăguţ, dar ce idioţenie! Aş ţipa la 
el de nu m-ar durea capul atât de rău! 

N-am fi aici astăzi dacă nu mi-ar fi căzut cu tronc... 

Eric. Nici măcar nu pot pronunţa numele. Numai gândul 
la acea trădare tristă, jalnică, îngrozitoare, e încă un 
pumnal in măruntaiele mele. 

Uite, zice Whit, arătând spre fereastra din spatele dubei. 

Mucar de data asta ne-au lăsat priveliştea. Vrei să 
examinezi puţin decorul Lumii de Sus? 

Ridic din umeri, cu indiferenţă. Încă îl văd în minte pe 
Eric, aşa că nu-mi doresc decât să stau strânsă covrig şi să 
las lutul baltă. 

Apoi o văd cu ochii minţii pe doamna Highsmith. Şi-mi 
aduc aminte de muzică. Energie pozitivă... ritmul de blues. 
Aşa că îl las pe Whit să mă ajute să mă ridic. 

Abia acum văd ce se petrece. 

Gonim pe o autostradă goală, cu şase benzi, având 

înşirate pe ambele părţi, la fiecare o sută cincizeci de metri 
sau cam aşa ceva, panourile alea ale Noului Ordin — unele 
de-a dreptul uriaşe. E destul de greu să-ţi păstrezi o 
dispoziţie pozitivă când priveşti tot rahatul ăsta patetic — 
Splendida Sa Chelime ţopăind cu birocraţii de prim-rang, 
dezvelind plăci cu numele schimbate ale oraşelor de pe 
Tărâmul Liber: 
ORAŞUL UNICULUI, POGOANELE NOULUI ORDIN, TÂRGUL 
VICTORIEI, MINUNATELE NOI MOŞII: Nu-i de mirare că 
fasolarii au ochii atât de sticloşi şi arată atât de rătăciţi, 
douăzeci şi patru de ore pe zi, şapte zile pe săptămână. 

Sunt gata să mă prăbuşesc din nou pe podea, când 
monotonia e întreruptă de un mesaj gigantic, purtând 
înfiorătorul scris de un roşu aprins al Noului Ordin: 


ÎNTRERUPEM ACEST PROGRAM PENTRU UN ANUNŢ 
FOARTE IMPORTANT. 

CRIMINALII DE CLASA ÎNTÂI ELIZA ŞI BENJAMIN ALLGOOD 
SUNT ARESTAȚI. 

RĂMÂNEŢI PE RECEPŢIE PENTRU AMĂNUNTELE PRIVIND 
EVENIMENTUL EXECUŢIEI. i : 

ACEASTA ESTE INCA O ZI MAREAŢA. 

Şi acolo, în mijlocul ecranelor, apar părinţii mei — În 
salopete portocalii de închisoare, cu căluş în gură şi cătuşe. 
Genunchii mi se înmoaie şi cad pe podeaua maşinii. 

Capitolul 43 
Whit 


ÎN TIMP CE WISTY SE PRĂBUŞEŞTE din nou, suspinând 
lipită de cracul pantalonilor mei, eu stau cu faţa turtită de 
geam, aşteptând amănuntele evenimentului execuției. De 
fapt, nu vreau s-o fac, dar trebuie să ştiu. Cât timp mai 
avem? Ca să ne găsim părinţii, să ne planificăm evadarea? 

Acum suntem între panouri, iar traficul încetineşte. Bat 
cu pumnul în spatele dubei, cuprins de frustrare. Sunt pe 
cale să mă ghemuiesc pe jos lângă Wisty, dar mă trezesc 
readus brutal la viaţă de o rafală de... 

Celia. 

E mirosul ei, n-am nici cea mai mică îndoială. Parfumul 
care-l purta în ziua aceea când a dispărut prima oară. E ca 
şi ar fi chiar aici, lângă mine, ca şi cum n-ar fi plecat 
niciodată. 

N-am auzit niciodată de un portal într-un vehicul în 
mișcare al Noului Ordin. Ar putea fi oare posibil? Incep să 
bat în podea, în pereţi, apoi în uşile din spate ale dubei, 
strigându-i numele. 

— Whit, încetează. 

Wisty se uită la mine cu ochii roşii, osteniți. 

— Celia e moartă. Ai pierdut-o. Părinţii noştri sunt 
programati pentru execuţie! De ce...? 

Dar eu bat din nou în geam. Îi văd părul. Unduindu-se 
deasupra următorului panou, la vreo sută de metri distanţă, 
fluturându-i peste faţă. 

Whit, vorbeşte Celia. Vocea îi sună înăbuşit, ca si cum ai 
ieşi dintr-un difuzor de afară. Totul e bine. Faci ceea ce 
trebuie. Nu renunța. 

Mă arunc cu tot corpul în uşă. 

— Scoate-ne de-aici, Celia! 

Ştiu, sau cel puţin cred, că e o nebunie. Cum poate ea să 

102 


fie o proiecţie pe un panou? Dar e atât de reală... Şi-i simt 
mirosul. 

Mă asculti măcar, Whitford Allgood? Am spus că faci ceea 
ce trebuie. 

Nici măcar nu-mi pasă că vocea ei pare iritată. O iubesc. 
Îmi aduce aminte de vremea când începea să-mi vorbească 
despre testul la chimie, pe holul şcolii, iar eu nu făceam 
altceva decât să o sărut în mijlocul frazei. Mă asculti măcar, 
Whitford Allgood? spunea ea, iar eu simţeam o căldură 
intensa în tot corpul. 

O ascult acum? De fapt, da. Sunetul glasului său e un 
drog din care nu pot avea îndeajuns. 

Duba se apropie de panou. Faţa mea nu poate să fie mai 
strâns lipită de geam, corpul mai turtit de uşă. Trecem chiar 
pe lângă imaginea ei şi-i simt practic arsura răsuflări pe 
obraz. 

Trebuie să te predai, continuă ea. Sunteţi pe drum spre 
Unicul chiar acum. E singura cale. Dacă vrei să fim din nou 
împreună, e singura cale. 

— Din nou împreună? întreb. 

— Din nou împreună, repetă ea în timp ce trecem mai 
departe. 

Apoi dispare. Şi sunt încă năucit de imaginea Celiei, care 
dăinuie în faţa ochilor mei până când intrăm printr-o poartă 
foarte înaltă, marcată cu inscripţia edificiul edificiilor. 


Capitolul 44 


Wisty 


WHIT ŞI CU MINE AVEM ELECTROZI peste tot pe braţe dar 
cel puţin suntem încă ţanţoşi şi stăm în fotolii de piele cu 

spătar înalt, atât de confortabile încât parcă am înota în 
unt. 

Şi fiecare dintre noi are câte un pahar cu apă alături. 
Condiţiile de aici, din Edificiul Edificiilor, care este practic, 
pentru Unicul, căminul şi peştera de lilieci, sunt de cinci 
stele. Aici ne-au adus bărbaţii foarte morocănoşi din dubă. 

Poate că m-aş putea obişnui cu aşa ceva? 

Whit şi cu mine eram amândoi făcuţi ghem în spatele 
dubei când am fost scoşi brusc şi escortaţi în E.E. Aşa că 
asta a început ca una dintre cele mai patetice parade spre 
captivitate de până acum. 

La drept vorbind, chiar i-am privit în ochi pe unii dintre 
cetăţenii care se uitau la noi în timp ce ne târâm prin holul 
de marmură, luxos decorat. Poate că m-am molipsit de un 
complex de aroganță a salvatorului, dar am crezut că văd o 
scânteie de... respect, poate chiar de admiraţie sau cel 
puţin de vagă speranţă, adânc îngropată în ochii sticloşi ai 
unora dintre fasolari. Chestie care m-a ajutat, oricum, să-mi 
reintru în formă. 

Cu cât mă uit mai mult la anchetator în clipa asta, cu atât 
mai mult cred că o văd şi la el. Respect reticent? Îl ascunde 
destul de bine, totuşi. E cu siguranţă politicos, dar anost 
pana în punctul în care devine înspăimântător. 

Întrebările au fost şi ele destul de anoste până acum — 
cum ar fi numele, adresa şi numărul actului de identitate 
din N.O. Ca şi cum am avea o adresă sau acte de identitate 
de la N.O.! 

Apoi ne aruncă întrebarea asta, de-a dreptul 
extraordinară. 

— A avut vreunul dintre voi copii în ultimele luni? 
întreagă, lipsit de expresie. 

Ne uităm amândoi la el, nedumeriţi. 

— Acum, că vă avem şi pe voi şi pe părinţii voştri în 
celule le condamnaților la moarte, e nevoie să fim siguri că 
nu există şi alţi membri în viaţă ai clanului Allgood. Vă rog, 
răspundeţi, pentru ca poligraful să poată înregistra un 
rezultat. 

— Nu, reuşim amândoi să spunem. 

Excelent, comentează el, urmărind banda imprimată care 
iese din detectorul de minciuni. 

— lau un zece plus pentru că nu sunt o adolescentă 
însărcinată nemăritată? întreb. lau! Poate că-mi place totuşi 
Noul Ordin, până la urmă. 

Mă ignoră complet. 

— Acum, haideţi să trecem la o treabă foarte importanta 
Pe o scară de la unu la cinci, cu cinci însemnând cel mai 
mult, cum aţi caracteriza eficacitatea instrucţiunilor date de 
părinţii voştri privind utilizarea... abilităţilor voastre? 

— Despre ce vorbeşti? întreb răstit. Aşa cum ai spus şi tu, 
să trecem la treabă. Spune-ne când urmează să fie 
executaţi părinţii noştri! Sunt închişi aici? 

— Domnişoară Allgood, răspunde el. 

Domnişoară Allgood? Niciodată în viaţă... 

— Mă tem că eu sunt singurul căruia i se permite să pună 
întrebări aici. 

— Ştire-fulger, domnule. Nu sunt prea bună la 
respectarea regulilor! 

Whit mă înghionteşte ca şi cum mi-ar face semn că ar 
trebui să mă domolesc. De când a devenit din nou Băiatul 
de 
Aur? Suntem conducători ai Rezistenței, nu? 

Anchetatorul îşi drege glasul. 

— Ştim că părinţii voştri v-au instruit. Şi mai ştim că v-au 
comunicat anumite, ăăă, informaţii extrem de delicate 
şi/sau instrumente care au de-a face cu forţele energetice 
dovedite ştiinţific pe care le posedaţi amândoi în virtutea 
înzestrării voastre genetice. 

— Vorbeşti despre magie? întreb. 

Whit se încruntă. 

Băiatul de Aur cel mut. 

Domnul Anchetator arată extrem de alarmat. 

— Ssst! Crede-mă, nu folosi termenul ăsta în clădire — 
sau oriunde în altă parte! Trăieşti foarte periculos! F 

O invitație perfectă pentru mine ca să-mi ies din sărite. In 

acest moment, încep practic să cânt: 

— Magie, magie, magie, magie, ma... 

Cel Rezervat explodează în sfârşit. Sare în picioare şi ne 
apucă de gulere — al bluzei mele cu o mână şi, 
surprinzător, al cămâăşii fratelui meu, Băiatul de Aur cel 
mut, cu cealaltă. 

— Mă îmbolnăveşti! aproape că scuipă el. Se uită la Whit. 

Tu cu tot potenţialul tău şi uite ce faci! Nimic! Stai aici ca 
un manechin! Şi soră-ta dinamicompetentă de-aici — păi, 
are o putere atât de uluitoare, atât de devastatoare, atât 
de... 

Se aude un zgomot strident când zăvorul automat de la 
uşa camerei se deschide. 

-Ah, exclamă anchetatorul nostru, brusc mai alb decât un 
ou murat. Am vorbit prea mult, nu-i aşa? şopteşte ca pentru 
sine. Oh! reuşeşte să chiţăie când cineva păşeşte încet în 
cameră în spatele nostru şi temperatura scade cu, poate, 
zece grade. 

Şi uite-aşa, pur şi simplu, anchetatorul se transformă într- 
un arbore-de-cauciuc de mărime medie, într-un vas mare 
de teracotă. Cineva tocmai l-a transformat în planta de 
ghiveci prin excelenţă. 

Şi am o puternică bănuială cine. 


Capitolul 45 


Wisty 

ÎNTR-O CLIPĂ, PARE CĂ CINEVA ar fi mărit de patru ori 
forţa gravitaţională în locul ăsta, iar energia se scurge din 
mine. Nici măcar nu mai pot să stau dreaptă. Individul are 
nişte ochi electrizanţi, technicolor — n-aţi mai văzut 
niciodată ceva asemănător. Ar fi minunaţi, ca ai unui 
model, dacă n-ar fi atât de diabolici. Aşa cum stau lucrurile, 
sunt ca un declanşator instantaneu de vomă. Sunt 
dezgustători. Dar Whit încă este încremenit în starea lui 
straniu de impasibilă. 

Cel Care Este Unicul păşeşte în jurul mesei, împingând cu 
un picior, într-un colţ al camerei, ghiveciul în care se află 
fostul nostru anchetator. 

— O să aibă nevoie să fie udat, vorbeşte el fără să se 
adreseze nimănui în mod special şi apoi zâmbeşte mieros. 
Sau nu. 

Unicul flutură mâna către capătul îndepărtat al camerei şi 
transformă ceea ce până atunci fusese un perete alb, fără 
nicio trăsătură distinctivă, în ferestre înalte de la tavan 
până la podea. Poate transforma un om într-o plantă. Poate 
să zboare. Poate să vaporizeze copii... Bănuiesc atunci că 
transformarea unui perete în ferestre cu vedere 
panoramică, de la etajul cincizeci, trebuie să fie ca o 
plimbare prin parc. 

— Acum, continuă el, cu ochii deveniți pentru o clipă 
roşii, apoi schimbându-se într-un albastru carismatic — o 
nuanţă pe care-o puteţi distinge pe unele feţe retuşate din 
reclamele din reviste (asta, dacă fac reclame în reviste 
pentru 
Răul Absolut!)... Veniţi! ne invită, ca şi cum am fi vechi 
prieteni şi face un gest către ferestre. Aruncaţi o privire. 

— Aăă, spune Whit, suntem oarecum prinşi... 

Dar toate cablurile poligrafului au dispărut, ca şi cum ar fi 
fost plăsmuiri deosebit de neverosimile ale imaginaţiei 
noastre. 

Unicul ne face semn, cu amabilitate. 

-Cred că o să vă placă asta, adaugă el. 

Acum tremur. Unicului nu pare să-i „placă” nimic, în afară 

de tortură şi de moarte. Ce ascunde în mânecă? Şi ce se 
petrece cu fratele meu, de fapt? 

Whit se ridică de pe scaun şi se îndreaptă spre Unicul ca 
un copil ascultător. 

E-n ordine, Wisty, vino-ncoace! 

Are vreo informaţie pe care eu n-o am? Ultima oară când 
l-am auzit folosind mai mult de câteva cuvinte, se izbea 
furios de pereţii dubei. 

Dar nu vreau să rămân aici singură. 

— Pentru că tot n-am altceva mai bun de făcut, spun 
morocănoasă, bine. Să aruncăm o privire. 

— De ce obrăznicia? întreabă Unicul. Ştii că nu am 
intenţia să vă omor. 

Îşi pune braţele lungi, înfiorătoare, în jurul umerilor noştri 
şi ne conduce către ferestre. Ciudat, atingerea lui pare 
foarte caldă, chiar puţin liniştitoare. 

— Vreţi să vă uitaţi la asta? întreabă el aproape visător. 
Vedeţi cum cerul şi munţii par să se unească acolo? 
Aproape că par să fie unul şi acelaşi lucru. 

Privim în zare, peste oraş, peste strada ceţoasă şi 
luminile clădirilor care licăresc prin crepuscul. Norii de la 
orizont sunt de un violet sinistru, care se uneşte cumva cu 
munţii fără zăpadă de dincolo de vale. 

— Ai vreo idee de cât de multă muncă a fost nevoie ca 
fac această seară perfectă? 

Încep din nou să tremur. E ca o pisică jucându-se cu nişte 
şoareci. Tocmai a spus că n-o să ne omoare, dar e totuşi pe 
cale s-o facă? În orice caz, o să ne lovească serios. 

— Pariez că vă întrebaţi ce vreau să spun cu asta, 
continuă el. O zonă teribilă de înaltă presiune traversa 
câmpiile din nord şi ar fi adus în noaptea asta ploi 
torențiale. Poate chiar furtuni cu grindină... 

Ne uităm la el fără expresie. 

— Aşa că am oprit-ol 

Acum pricep, iar ceea ce a făcut este de fapt de-a dreptul 
şocant. 

Ridică braţele ca să arate către un nor de la orizont şi, cu 

cel mai nonşalant dintre gesturi, // dirijează pe deasupra 
oraşului. După care face un gest de rotaţie cu cealaltă 
mână, iar norul se învârteşte. Călăuzeşte spre noi un alt nor 
masiv, şi altul, şi altul... în curând, un enorm vârtej rotitor, 
brăzdat de fulgere, se învârteşte pe deasupra întregului 
oraş. 

In timp ce se învolburează şi se înteţeşte, vântul începe 
să facă geamurile să zăngănească. Urechile îmi pocnesc în 
clipa când presiunea din cameră scade brusc. Plănuieşte să 
ne lase să fim absorbiți de nucleul negru al vârtejului? 
Acesta este planul serii? Ploaia izbeşte perdelele de 
culoarea fierului. 

Clădirea geme pe fundaţie. O să aspire întregul oraş de 
pe faţa pământului? 

Apoi însă pocneşte din degete, iar furtuna se mişcă 
înapoi, Spirala se învârteşte invers şi se domoleşte, iar norii 
se retrag la locul lor iniţial de pe cer. 

— Acum încearcă tu, Wisteria, propune el. 


Capitolul 46 
Wisty 


— POFTIM? 

Sunt prinsă pe picior greşit — complet uluită. După care 
totul devine şi mai straniu. Pe neaşteptate, e ca şi cum aş fi 
din nou la lecţiile de pian, iar el e domnul John Masterson, 
profesorul meu dulce ca o bomboană, încurajându-mă sa 
cred în mine. Ce spune? 

— Ai mai mult decât destulă putere ca s-o faci. Spune 
doar energiei ce-ar trebui să facă şi las-o să iasă. Ai văzut 
ce-am făcut eu. Dă-i puterii tale aceeaşi imagine, iar dup- 
aia dă-i drumul. Am toată încrederea în tine si în minunatul 

tău 
Dar! 

Și-a ieşit din minţi. Transformarea oamenilor în animale 
este, recunosc, destul de tare, dar e, cum s-ar zice, ceva 
finit. 

Inteligibil. Nu pot cuprinde însă cu mintea cerul, vântul, 
norii, uraganele — asta-i pe scară mare. 

— Nu pot face aşa ceva, şoptesc. 

— Acum, Wisteria, rosteşte el, cu un aer ameninţător si 
strecurându-i-se în vocea până acum mângâietoare. 

Inchid ochii şi încerc să-mi aduc aminte exact cum au 
alergat norii pe deasupra oraşului, cum s-au contopit şi au 
început să se învârtească la fel ca o toaletă cu susul în jos, 
plină de cerneală, trasă pe cer cu luminile oraşului sclipind 
dedesubt şi aproape dispărând, în timp ce ploaia biciuia 
pământul. Las melodia cântecului doamnei Highsmith să 
funcţioneze ca o coloană sonoră, în timp ce-mi imaginez 
totul cântând în faţa mea... Chiar pot să jac aşa ceva? Mai 
important, vreau s-o fac? Cum pot să trăiesc şi să rămân 
aceeaşi persoană, cu atât de multă putere? 

_ Şi imediat îmi simt inima tresărind înăuntrul meu. 
Intreaga mea ființă tresare. 

— Idioato! ţipă el. 

Deschid ochii. Norii sunt exact în acelaşi loc. Singurul 
amănunt care s-a schimbat este că oraşul s-a întunecat 
complet; chiar şi luminile din cameră au fost stinse. Suntem 
scăldaţi în umbra serii. 

— Ai stins luminile, Wisty. Toate luminile, şopteşte Whit. 

Capitolul 47 


Wisty 


UNICUL A DEPĂŞIT PRAGUL şoaptei politicoase. 

— Ai închis curentul electric în oraş! strigă el. Porneşte-l 
din nou, imediat! Încerc, dar nu ştiu cum am făcut-o de 
prima oară, cu atât mai puţin cum să inversez efectul. Să 
murmur cântecul doamnei Highsmith de la coadă la cap? 
Nu pot. Intru în panică. 

— Copil haotic! exclamă el. Chiar nu ai nicio fărâmă de 
control, nu? Acum Unicul Care Administrează Reţea 
Energetică şi lingăii lui incompetenţi or să petreacă ore 
întregi chinuindu-se să repare ce-ai făcut tu cu atâta 
uşurinţă! 

Încerc cu disperare să mă gândesc la o poezie despre 
apariţia luminii. Trebuie să fie vreuna! De ce mintea mi se 
transformă într-o mocirlă când sunt în preajma Unicului? 

El face o pauză, atunci când i se strecoară în minte un 
gând profund neplăcut. 

— Ai cea mai mică idee de câtă putere e nevoie ca să 
faci ceea ce tocmai ai făcut tu? Sau aplicaţiile la care ar 
putea fi folosită o asemenea calitate? îţi dai seama? 

Îmi prinde capul între mâinile lui cu degete lungi. Nu mai 
e o atingere caldă. Pielea îi e atât de rece, încât ustură. Imi 
provoacă durere acum. Intensă. 

— E timpul pentru un examen-fulger, draga mea Wisty, 
spune el ameninţător. Îţi aduci aminte ceva, oricât de puţin, 
de la ora de biologie? Dar de la fizică? Cumva de la chimie? 
Mâinile lui îmi apasă cu putere tâmplele. 

— Trebuie... să fi... sărit... peste astea, reuşesc să 

rostesc tărăgănat printre dinţii încleştaţi. 

E o durere cum n-am mai simţit până acum. 

Ah, ar fi trebuit să mă aştept la asta din partea unei 
chiulangioaice. Ce păcat că ştii atât de puțin, îmi aruncă el, 
despre Darurile tale. Despre felul în care funcţionarea minţii 
umane şi deci şi a corpului, e controlată de impulsuri 
electrice. Electricitate, într-un anumit sens. 

Răceala Unicului extinde tentacule invizibile înăuntrul 
meu Gheaţa mi se răspândeşte de-a lungul şirei spinării. 

-ŞI... de ce... ar trebui... să-mi pese...? 

-Tu! Copil! Neghiob! răcneşte, scuturându-mi capul, 
practic strivindu-mi craniul. N-ai niciun respect pentru ceea 
ce ţi s-a dat! 

Încerc să izbucnesc în flăcări, dar îmi dau seama că nu 
pot. El secătuieşte în întregime magia din mine. Toată 
căldura mi se scurge din trup. Ca şi cum aş muri. De fapt, 
mă ucide chiar in clipa asta, nu-i aşa? 

Picioarele îmi cedează şi printre buze îmi scapă un 
scâncet. 

Whit iese brusc din transă şi se întoarce neliniştit, vrând să 
mă ajute, dar Unicul mă lasă să cad şi-l respinge cu un cot. 
Simpla atingere a Unicului îl face pe Whit să se 
rostogolească cu spatele pe podea şi să se izbească de 
peretele opus, de parc-ar fi o păpuşă de cârpă. 

— Toată puterea asta din voi, spune Cel Care Este Unicul, 
cu ochii aruncând din nou fulgere de răutate pură, doar 
pentru a controla mintea! Minţile tuturor. Întreaga lume la 
degetul vostru mic! 

Brusc, răceala încetează, iar el se dă înapoi cu un zâmbet 
melancolic. 

— Sincer, nu ştiu dacă să fiu impresionat sau deprimat. 

Capitolul 48 
Whit 


AM FOST LOVIT DESTUL DE TARE în timpul câtorva 
atacuri ale N.O., dar acum mă simt ca şi cum aş fi fost 
călcat de un camion în plină viteză. Wisty e pe podea, 
arătând istovită, apoi face un efort să se ridice. N-are nimic, 
slavă 

Domnului, dar după cât se pare e prea uimită de 
pretenţiile absurde ale Unicului ca să mai spună ceva. 

Asta e şansa mea... Singura şansă de-a afla despre ce 
vorbea Celia. Aş dori doar să fi avut timp să-mi dau seama 
cum să abordez prima oară subiectul cu Unicul. 

— Ăăă, scuză-mă? Folosesc peretele ca să-mi ajut corpul 
sa nu se clatine, în timp ce mă adun de pe jos. Amo 
întrebare. Scuză-mă? 

Wisty şi Unicul se holbează amândoi la mine de parcă tor 
mai m-aş fi ridicat din mormânt. 

— Trebuie să te întreb despre Celia Millet... 

Să-i aud numele rostit cu voce tare, aici, în Edificiul 
Edificiilor, pare atât de... arhaic! Din alt timp şi din alt loc. 
Atât de inaccesibil, în ciuda a cât de aproape păruse doar 
acum câteva ore... 

— Celia Millet? 

Ridică din sprâncene. Îi ştie numele. Dar se preface că 
nu. 

— Nu e posibil să urmăresc toţi copiii dăunători pe care a 
trebuit să-i trecem prin sistemul nostru de reeducare. Mă 
tem că nu te pot ajuta. Era o — zâmbeşte condescendent — 
prietenă specială? 

— Ştii precis cine e. Ea mi-a spus să vin aici. Să ne 
predăm — de dragul părinţilor noştri. 

Probabil e o nebunie, ştiu, dar trag adânc aer în piept şi o 
spun: 

— Trebuie să vorbim despre un târg. 

— Whit? 

Wisty a rămas cu gura căscată, e năucită, i-a căzut faţa, 
afişează orice expresie la care te poţi gândi pentru „nu-i 
vine să creadă nicio iotă”. 

— Eşti drogat? 

Unicul se mulţumeşte să râdă. Şi râde, şi râde. 

— Ei bine, zice el, revenindu-şi în sfârşit, se pare că avem 
un băiat care suferă de sindrom de stres posttraumatic şi o 
fată cu... Chicoteşte iar. Un soi de handicap de dezvoltare.. 
Slavă cerurilor că v-am salvat înainte ca starea voastră să 
devină şi mai proastă! Se pare că amândoi aveţi nevoie de 
puţină... recuperare. Şi educatie, în plus. 

Nu-l aud. Clatin din cap. 

— Trebuie să discut cu tine despre Ce... 

El vorbeşte, acoperindu-mă complet: 

— Din pură întâmplare, am un nou complex proiectat 
exact pentru acest scop. Cred că-l veţi găsi mult mai 
potrivit decât ultima voastră şedere la noi. Numiţi-l spa. 
Sunt sigur că măcar sora ta se va simţi bine. Aruncă spre 
Wisty o privire amuzată. Probabil că te pot ajuta chiar şi cu 
nefericita stare a... păru/u; tău, Wisty! 

Încă un chicotit răutăcios. Wisty mârâie de parcă ar 
încerca să se transforme într-un vârcolac. Orice-ar fi, nu 
merge. 

— Ascultă... Adun în sfârşit destulă energie ca să fac un 
pas spre el. O să mă duc la idioata ta de şcoală sau ce-o fi, 
dacă putem încheia un târg. 

— Ah, dar o să mergeţi oricum, Whitford! Mai întâi, totuşi, 
o să trebuiască să-ţi cer să-mi înmânezi orice proprietate 
personală — cum ar fi acel jurnal pe care-l ai sub cămaşă. 

Ridică spre mine degetele ca nişte şerpi, iar jurnalul 
zboară de unde fusese îndesat, sub centură. Şi, în timp ce 

cartea ajunge drept în strânsoarea Unicului, mă trezesc 
zburând cu spatele şi izbindu-mă de perete. lar. Şi doare 
rău — iar. 

— Nu mai există nicio putere în condei şi în hârtie, 
prietene. Adu-ţi aminte de asta. Există putere doar în 
energie. 

Acum să vedem ce ai aici, continuă el, umezindu-şi un 
deget cu un gest dramatic şi răsfoind paginile. Poe... zii? 
Incepe să râdă pe înfundate. Şi, Doamne Dumnezeule, sunt 
poezii proaste — ascultaţi-o pe asta! 


Luminile s-au stins, s-au stins, 

Pe formele încă pulsâna, 

Un giulgiu, cortina, s-a desprins 

ȘI cade un vuiet de vânt. 

Și serafii, livizi, se ridică 

ȘI spun în cor— 

Tragedia jucată e „Omul”, 

Eroul — „Viermele învingător”.* 

Hohoteşte de parcă sunt gata să-i explodeze coastele. 
Lacrimi nefiresc de sclipitoare i se revarsă pe obraji. 

— Asta, spune el, luptându-se să pronunţe cuvinte in 
ciuda accesului de amuzament, e chestia cea mai patetică 
şI mai juvenilă pe care-am citit-o vreodată! 

Wisty îmi aruncă o privire care spune că ştie că eo 
poezie a unuia dintre cei mai mari poeţi de inspiraţie 
întunecată din toate timpurile, Edmund Talon Coe. 

— Ei bine, e limpede că nu ţi-ai putea scrie nici calea de 
ieşire dintr-o pungă de hârtie, aşa că dă-i înainte şi 
păstrează-l, poetastru patetic ce eşti! 


* Fragment din poezia Viermele învingător de Edgar Allan 
Poe, traducere de Mihu Dragomir, în volumul Annabel Lee şi 
alte poeme, 
Editura Univers, 1987. 

Îmi aruncă jurnalul înapoi. Execut o prindere perfectă, 
chiar dacă nu mi-am recăpătat încă răsuflarea. 

— lar tu, îi zice lui Wisty, dă-mi băţul, fetiţo. Aş dori să 
termin ce-a început dragul tău prieten Eric, odihnească-se 
în pace! 

Wisty devine cenuşie la faţă auzind numele bateristului, 
şi încă şi mai cenuşie când încearcă să priceapă aluzia 
Unicului. Deja strânge băţul de tobă îndesat în buzunarul 
din spate, dar degetele i se desfac brusc, iar băţul şuieră 
prin aer şi ajunge în mâinile lui nerăbdătoare. El se 
gândeşte o clipă, apoi imită cu o singură mână o mică 
secvenţă muzicală. 


— Pari destul de talentat, remarcă ea în timp ce faţa i se 
înnegurează de mânie. Care ziceai că e numele tău de 
scenă? 

Unicul Care Nu Poate Căpăta Un Contract De 
înregistrare? 

— Tu! strigă el. Nu... eşti... amuzantă! 

la băţul şi-l rupe în două, azvârlind rămăşiţele la 
picioarele ei. 

— Brută! ţipă ea, căzând în genunchi. 

— Nţ-nţ, plescăie el din limbă. Te asigur că vorbele n-or 
să mă rănească niciodată, Wisteria. Acum, adaugă, 
smulgând din mâinile ei băţul de tobă rupt înainte să se 
întoarcă să plece, cineva să vină şi să-i pregătească pe 
ăştia doi pentru autobuzul şcolii! 


Capitolul 49 


Wisty 

BINE, AŞADAR, O SĂ RECUNOSC. Exista o foarte mică 
parte din mine — fata cu visuri mari care se agaţă de orice 
speranţă, indiferent de câte ori a fost strivită de călcâiul 
crud al vieţii — care spera că ne îndreptam către un soi de 
spa. 

Adică, nu mă aşteptam la o manichiură şi o pedichiură în 
timp ce beam apă plată cu lămâie, dar mi-am permis să-mi 
închipui ceva modest, ca pentru un pacient de tuberculoza 
aflat în carantină la un spital pentru convalescenţi, stând pe 
o verandă, înfăşurat în pătură şi privind peisajul rural. 

Dar asta era ceva de foarte, foarte demult, iar noi ne 
aflam într-o lume foarte, foarte nouă. Aşa cum arăta 
numele acestui complex. 

— Bun venit la Centrul Minunata Lume Nouă, intonează o 
voce feminină lipsită de trup, în timp ce păşim prin holul de 
la intrare, puternic luminat şi supercurat al noii noastre 
case. 

Pistoale paralizante ne sunt înfipte ferm în şale. 

— Vă rog, pregătiţi-vă să urmăriţi filmul de prezentare a 
Centrului Minunata Lume Nouă, continuă vocea. 

Sună ca un comentariu simulat pe computer — puţin 
prea perfect modulat. Cu puţin noroc, poate că o să tacă şi 
noi o sa începem să ne uităm la filme liniştitoare cu păduri 
tropicale şi cascade, sau poate că o să conducă exerciţii de 
relaxare pentru minte şi corp. 

Tot locul ăsta arată de fapt mai igienic decât un spital — 
podele albe lucioase, pereţi albi lucioşi, tavane albe 
lucioase. 

— Care-i treaba? îl întreb pe Whit. Credeam că există o 
lege a Noului Ordin care spune că întotdeauna trebuie să 
pună copiii în găuri de iad mizerabile. 

— Se pare că, la nevoie, merg şi găurile de iad curate, 
răspunde Whit. 

— Cine-a ştiut? îmi aştept halatul alb de prosop şi papucii 
pufoşi. 

— Gura! latră unul dintre gardienii din spatele nostru. 

Luminile se sting în timp ce muzica orchestrală, de 
fundal, inundă încăperea, iar peretele din faţa noastră se 
luminează cu imagini. 

— Felicitări pentru admiterea în Centrul Minunata Lume 
Nouă, rosteşte vocea. Este cel mai avansat complex de 
tipul său în întreaga Lume de Sus, dedicat educării 
dinamicompetenţilor. Construit în anul 0001 D.O., Centrul 
MLN prezintă ultimele noutăţi în ceea ce priveşte noua 
tehnologie şi întrebuințează cel mai bun program 
pedagogic creat vreodată pentru deblocarea potenţialelor 
cinetice măsurabile şi pentru canalizarea lor către o viaţă 
de productivitate complet obedientă! 

Ochii îmi devin deja sticloşi. Poate chiar provoacă 
hipnoză... 

Pe ecran rulează un tur video al holurilor, claselor, sălilor 
de curs, bufetelor şi dormitoarelor imaculate care se 
presupune că ne aşteaptă dincolo de această cameră de 
recepţie. 

Totul emană sterilitate. 

— Programa cuprinde douăzeci şi patru de ore pe zi de 
instruire bazată pe materiale audio şi video. 

Ecranul schimbă rapid imagini cu sute de difuzoare şi 
monitoare diferite — în colţurile tavanelor, de-a lungul 
pereţilor, în birouri, în tăbliile paturilor. 

— În acest fel, lecţiile vor continua neîntrerupt — chiar şi 
în timpul somnului. Nouăzeci şi nouă virgulă trei la sută 
dintre studenţi descoperă că sunt capabili să absoarbă 
destule informaţii şi destulă educaţie comportamentală cât 
să evolueze către nivelul al doilea în ma; putin de două 
săptămâni! 

— Hip hip ura, îl aud pe Whit mormăind. Câinii din şcoala 
de dresaj se descurcă mai bine de-atât! 

Incep să râd pe înfundate, până când el ţipă brusc „Au!” 
şi mâna îi ţâşneşte în aer. 

Din senin, un mic obiect robotic s-a repezit şi l-a pocnit 
peste încheieturile degetelor cu o bară lungă şi galbenă, 
care seamănă suspect de mult cu o riglă. Poate că e un 

pistol paralizant. 

— Şi, continuă femeia, ca mijloace de a ne asigura că 
Centrul MLN rămâne un mediu educativ sută la sută 
optimizat, veţi descoperi că este în vigoare un sistem de 
stimuli corectivi negativi pentru orice comportamente 
perturbatoare sau nechibzuite. Niciun elev nu a fost eliberat 
vreodată din Centru fără să stăpânească în întregime 
programa de bază! 

— Aştept încă tratamentul cu aromaterapie, îi şoptesc lui 
Whit. 

— Ce-terapie? răspunde tot în şoaptă. 

Pleosc! Pleosc! Zoomba, chestia robotică, s-a întors cu 
băţul său. 

Acum, Whit şi cu mine ne sugem amândoi încheieturile 
degetelor. S-a terminat cu fantezia mea despre spa. 

Aici se încheie filmul de prezentare. Din nou, bun venit şi 
felicitări pentru admiterea în Centrul Minunata Lume Noua. 
Nu doriţi o bomboană de ciocolată? 

Bun, deci visul meu despre spa reintră în acţiune! 

Bănuiesc că dacă ar fi vrut să ne otrăvească, ar fi putut-o 
face deja şi nu sunt sigură că-mi pasă ce se întâmplă în 
acest punct. 

lau una şi — Doamne Dumnezeule — are cel mai bun 
gust pe care l-am avut vreodată în gură. Mă gândesc serios 
că o să mă prăbuşesc într-o grămadă de plescăituri 
nesfârşite din buze şi de mmm-uri, când uşa din faţa 
noastră se deschide şi pe ea intră... Byron Swain. 


Capitolul 50 


Wisty 


— BUNĂ, SPUNE BYRON. 
Şi se strecoară până la mine şi la Whit cu un aer de... 
habar n-am, dar e ceva care nu-i în regulă cu el. Deprimat 

poate? 

— Mi-au zis să vin... să vă întâmpin! 

— Cum ai ajuns tu aici? întreb, pe un ton care oscilează 
între dezgust şi nedumerire. 

— Are vreo importanţă? remarcă Whit, uitându-se urât la 
Byron şi înghiontindu-mă. Acum suntem cu toţii aici. 

Şi cred că ştiu de ce: ca să înfrângem Noul Ordin din 
interior. 

Observ că Byron înoată, practic, în salopeta complet 
albă, ca şi cum ar fi un costum la mâna a doua, scos 
neglijent dintr-o grămadă, în loc să fie ales cu grijă. 

Îmi dau seama pe neaşteptate că Byron ar putea fi într-o 
misiune menită să ne elibereze. Mai bine să fiu drăguță cu 
individul. 

— Tare echipamentul, B., comentez, apoi ajung la 
concluzia că nu sunt o mincinoasă prea bună. Arăți ridicol! 

— E uniforma şcolii, ne spune. O s-o aveţi şi voi, pe-a 
voastră, imediat după ce sunteţi decontaminaţi. 

— Decontaminaţi? 

— Curăţenia stă alături de Unicitate, rosteşte Byron. 

Tipul n-are niciun simţ al sarcasmului. E imposibil să-ţi 
dai seama ce gândeşte. 

— Aşadar, spălarea pe creier merge destul de bine la 
tine, nu? întreb. 

— Nu-i atât de rău, răspunde Byron oarecum apatic. 
Există ciocolată, ştii. 

— Să numeşti chestia asta „ciocolată”, spun eu, 
înghiţindu-mi saliva la amintirea ei, e ca şi cum ai numi 
caviarul „ouă de peşte”. 

— Când ai mâncat tu vreodată caviar? întreabă Whit. 

— Sunt o mulţime de lucruri pe care nu le ştii despre 
mine, frate! 

— Ştiu că te prefaci uneori că ai făcut lucruri despre care 
doar ai citit în cărţi. 

— Nu mă prefac în întregime. Când citeşti o carte destul 
de bună, într-un fel a; făcut lucrurile despre care citeşti. 

— Nu vorbi despre cărţi, mă previne Byron. Nici măcar mi 

vrei să ştii ce-ţi fac aici pentru asta. Dacă te aude ASER... 

-Cine-i Aser? 

-Administratorul Serviciilor Educaţionale de Remediere — 
entitatea care conduce, sau chiar este, locul ăsta. E 
vocea pe care-o auziţi din interfon. Şi nimeni n-a văzut-o 
vreodată în persoană, aşa că unii dintre noi cred că e doar 
un computer. Unul extrem de puternic. 

— Ştiu că Unicul e preocupat de tehnologie, dar chiar să 
pună un computer să conducă o şcoală — ar fi un soi cu 
totul nou de sminteală! 

Arunc o privire către Whit, care se uită fix la una dintre 
micile găuri de pe perete. Există câte una la fiecare câţiva 
metri, la fel şi pe tavan. Şi fiecare este acoperită cu sticlă. 

— Obiective de camere de luat vederi, sau ochii lui ASER, 
dacă preferi, explică Byron. O să te obişnuieşti cu ele. Deşi, 
dacă înţelegeţi ce vă spun, cel mai bine e să nu uitaţi nicio 
dată că sunteţi priviţi. Aproape întotdeauna. 

— Aproape? 

Byron mă străpunge cu privirea. 

— De fapt, întotdeauna, întotdeauna. Eu unul n-aş vrea 
să înfrunt mânia lui ASER. 

Izbucnesc într-un râs strident. 

— O, e coşmarul meu cel mai înspăimântător — un 
computer înfuriat la culme! Abia aştept ca doamna ASER 
să-mi facă fundul arşice când o să-i spun că poate să se 
ducă să se restarteze! 

Chicotesc la propria mea glumă incredibil de proastă. 

— Nu râde! Ai fi surprinsă de ce poate să facă. De pildă 
să schimbe compoziţia chimică a aerului din camera asta 
dacă nu eşti ascultător — ba chiar s-o facă toxică. ŞI nu-i 
pasă cine mai e în cameră cu tine! 

— Serios, Wisty, vorbeşte şi Whit, făcându-mi semn sa 
tac. Încearcă să-ţi controlezi atitudinea. Trebuie să nu 
facem valuri dacă vrem să ne dăm seama ce se petrece în 
locul ăsta. 

— Hmm, Whit, nu suntem în vreun fel de misiune. 
Suntem prizonieri. 

— Bine. Tu dă-i înainte şi fă-ţi de lucru aflând ce fel de 
pedepse speciale poţi căpăta. Intre timp, eu o să-mi ţin 
capul plecat şi ochii deschişi. 

— Colosal, comentez, în timp ce mai găsesc nişte 
rămăşiţe de ciocolată printre molari. Şi o să ţin ochii 
deschişi după încă nişte chestie din asta. 

Poate e vremea să întorc o pagină nouă. Poate că n-o să 
fie atât de greu să-mi ţin gura ca să câştig câteva puncte 
din linguşiri. Dacă mă gândesc mai bine, nu e mai presus 
de demnitatea mea să mă port ca şi cum numele meu de 
familie ar fi Swain, dacă asta mă ajută să pun mâna pe mai 
multă ciocolată. 

întorc capul la sunetul provocat brusc de peretele din 
spate, care se deschide, dezvăluind două săgeți — una 
arămiul spre stânga şi marcată cu un semn-doamne, iar 
cealaltă spre dreapta, marcată cu semnul-domni. 

Şi vocea lui ASER umple aerul: 

— Informator Swain, întoarce-te în camera ta! Whitford şi 
Wisteria Allgood, veţi porni acum către duşurile de 
decontaminare corespunzătoare sexului, pentru spălare. 

Informator? 

Informator? 

Corpul meu e deja încărcat de vâltoarea răzbunării, iar 
unghiile tăiate sunt gata să se repeadă în ochii acelui 
trădător, cu o uitare de sine nesăbuită. 

Dar a plecat deja. 

Chiar am să-l omor pe băiatul ăla. 


Capitolul 51 


Wisty 


BUN, SUNTEM CU SIGURANŢĂ în interiorul sistemului 

acum. Poate că Whit are dreptate, poate că asta e singura 
cale de a-l înfrânge pe Unicul. Poate că ne apropiem de 
ceva important. Între timp, totuşi, arătăm ca nişte homari 
proaspăt fierţi. 

— Au, au, au, au, au! 

Ţopăi de colo până colo când Whit şi cu mine ne întâlnim 
din nou în sala comună complet albă (ce surpriză!), 
aşteptând următoarele instrucţiuni. 

— Ustură, nu? încuviinţează Whit. Trebuie să recunosc 
totuşi, chiar aveai nevoie de o baie. Cam începeai să puţi. 

li dau un pumn în braţ. După cât se pare, nici măcar 
experienţele din pragul morţii nu pot scoate cu totul 
răutatea dintr-un frate. 

— Vorbeşte pentru tine. Şi, serios, n-aveau nevoie să-mi 
dea jos primele două straturi de piele ca să rezolve 
problema! 

Byron, pe de altă parte... îmi aduc aminte de un 
boardgame poliţist pe care-l jucam când eram mici şi încep 
să derulez o fantezie răutăcioasă: Wisteria Allgood, la baie, 
cu duşul de putere industrială... 

Fabulaţia mea este întreruptă de un şir de note 
asemănător cu un marş militar anunțând sfârşitul orei, apoi 
de zgomotul unei cete de copii care ies pe hol. Câţiva intră 
în încăpere şi se trântesc în faţa unui televizor. 

— Salut, spune băiatul care se aşază lângă noi. Eu sunt 
Crossley. 

E scund şi musculos, cu o seriozitate copilărească pe 
chipul atrăgător. 

— Eu sunt Whit şi ea e Wisty, răspunde fratele meu oare-i 
oarecum prudent. 

— Da, toată lumea de-aici ştie despre voi doi. În special 
despre Wisty. Se apleacă spre noi. Te-am văzut pe Reţea 
cântând rock. 

Whit şi cu mine suntem uluiţi. 

— Ce? întreabă Whit. Cum aţi...? 

Ochii lui Crossley arată fulgerător către unul dintre ochii 
lui ASER. 

— Oricum, ne-au dat tuturor ciocolată când au anunţat că 
veniţi. 

— Dau deseori ciocolată? mă reped eu. 

— Din când în când ASER dă la întreaga şcoală, dar de 
obicei se întâmplă numai când câştigi o vizită în Camera 
unde Mănânci Ciocolată. 

— Şi cum câştigi aşa ceva? 

— Fiind un elev bun, în general. 

— Adică să rezolvi probleme de trigonometrie? 

— Cam aşa ceva, răspunde Crossley. O să vedeţi... 
Ciocolata e grozavă. Numai că unii dintre noi nu prea sunt 
pregătiţi pentru... minunăţia ei! 

Işi îndreaptă atenţia spre televizor şi afişează un zâmbet 
pe faţă, ca un bebeluş care tocmai a fost hrănit, a făcut 
caca şi a fost schimbat. 

Imi dau brusc seama că n-am nici cea mai mică idee 
dacă puştii de la şcoala asta sunt odrasle spălate pe creier 
ale 
Noului Ordin — mini-Unici în devenire — sau dacă sunt copii 
nevinovaţi, captivi într-o cutie albă a N.O., făcând doar ceea 
ce este necesar ca să supravieţuiască. 

In timp ce Crossley aclamă împreună cu grupul la 
vederea unei noi ceremonii emoţionante de tăiere a unei 
panglici, transmisă pe Canalul Unu, îl observ arătându-mi 
discret o bucăţică de hârtie şi acoperind-o în palmă astfel 
încât camerele să n-o vadă. 


ŞTIU UN LOC UNDE ASER NU NE POATE AUZI. 


Încă unul cu puteri mintale ciudate. În ultimele câteva 
luni, Detectorul meu de Duşmani are doar două indicaţii 
Pentru Noi şi împotriva Noastră, cu Trădătorimea-Sa-Swain 
supraîncărcând obiectul. Îmi dorisem ca toţi copiii să fie 
Pentru Noi. Presupusesem asta. Dar acum? 

— Poate c-o să vă ajut să câştigaţi următoarea 
competiţie 
Hai să mergem să învăţăm! 

Mă uit la el de parcă ar fi nebun, apoi însă observ că îmi 
face semn cu ochiul. Ah! 

II urmăm pe Crossley afară din camera de relaxare, de-a 
lungul câtorva holuri şi scări şi în cele din urmă într-un loc 
situat chiar între Cazarma A şi Cazarma B. Arată repede 
către pereţii care, pe câţiva metri, n-au camere sau 
microfoane. 

— Uşile pentru izolarea de urgenţă se deschid aici, prin 
urmare n-au instalat camere de luat vederi sau microfoane, 
şopteşte el. Aşa că, dacă vreţi, vă pot spune ce ştiu despre 
părinţii voştri. 

Într-o clipă, Whit îl apucă de guler. 

— Ce ştii despre părinţii noştri? Unde sunt? De unde ştii? 

— Stai, băiete! icneşte Crossley. Nu e în interesul tău să 
mă loveşti. Pot face o mulţime de lucruri pentru voi... dacă 
o să cooperaţi. 

-Cum să cooperăm? 

-Să facem un târg cinstit. Eu capăt de la voi o parte din 
„M”, voi aflaţi de la mine unde sunt ţinuţi părinţii voştri în 
clădirea asta. 

Whit îi dă lui Crossley un brânci perfect cu tot corpul — 
destul ca să-l sperie, dar nu îndeajuns ca să-l rănească de-a 
binelea. 

-Repet: ce știi despre părinții noştri? 

-Whit, ca/mează-te! şoptesc, încercând în schimb, hm, 
abordarea feminină. Uite, Crossley, pari un tip drăguţ. Nu 
vrem să-ţi facem niciun rău. Dar ştii ce? Putem. Minţi în 
legătură cu părinţii noştri. N-am fi puşi niciodată în acelaşi 
complex cu ei. Aşa că, mai întâi, încetează să mai minţi şi 
în al doilea rând — ce vrei să spui cu „M”? 

Magia. Puterea. Cum îi spuneţi... Am nevoie de un pic din 
ea. Sunt pe cale să fiu dat afară şi am nevoie de ajutor! Ne 
aruncă o privire patetică, iar Whit slăbeşte strânsoarea. Vă 
rog! 

Cineva îmi cere mie ajutor cu „temele pentru şcoală”. 
Sunt pe cale să izbucnesc într-o criză de isterie, când se 
declanşează o alarmă. 

Vocea lui ASER răsună prin hol: 

— Cod gri! Cod gri! Cod gri! 

Crossley se smulge din strânsoarea distrată a lui Whit. 

— Alarmă pentru calitatea aerului... Pariez că-i o 
încercare de evadare, explică el şi o ia la fugă pe coridor. În 
cinci secunde, holul ăsta o să roiască de gardieni! 

Uşile pentru izolarea de urgenţă se deschid şi ne 
trântesc, pe Whit şi pe mine, de peretele din spatele lor. 
Trei monitori ai şcolii, de mărimea unor gorile de la un club 
de noapte, îl trag pe evadatul Byron Swain. E inert... mort? 
Nu, acum tuşeşte. Tare. 

Mă vede, desigur şi spune răguşit: 

— Ţi-am zis! Ţineţi-vă departe de mânia lui ASER!... 

Wisty 


PRIMA MEA COMPETIŢIE pentru ciocolată este un concurs 
care are loc în Dinasium — în fond, o sală de sport pentru 
dinamicompetenţi, cuvântul pe care-l folosesc ei pentru 
copiii despre care cred că au capacități energetice, în loc să 
admită că e vorba de fapt despre magie. 

Sunt greutăţi pe care să le facem să plutească în aer, 
sticle cu diverse lichide de transmogrifiat (mda, nici eu nu 
ştiu ce înseamnă asta), bare de metal de îndoit, vase cu 
petrol de aprins. Şi mai sunt iepuraşi şi şobolani în cuşti, 
încă nu ştiu pentru ce — poate că o să trebuiască doar să le 
schimbăm culoarea blănii? 

Crossley, care se preface că episodul bizar de ieri nici 
nici, măcar n-a avut loc, îmi spune că elevii numesc 
competiţiile astea „şezători de ortomagie”, deşi e un secret 
păstrat strict între ei. La fel e şi termenul de argou „M”, 

pentru magie. 

ASER, precum cei mai mulţi dintre funcţionarii Noului 
Oridin, nu are absolut niciun pic de simţ al umorului. Aşa că 
nu suntem aici să facem vrăji, vedeţi voi, suntem aici să 
demonstrăm „potenţialul  dinamicompetent” şi să 
transmitem 
„energie biocinetică”. 

Vocea dulce-ca-o-cremă-de-prăjitură a lui ASER inundă 
încăperea: 

— Elevi, alăturaţi-vă partenerilor voştri la postul de lucru 
indicat pe tabla de repartizare şi aşteptaţi instrucţiunile 
care urmează! Veţi avea şaizeci de secunde pentru a 
încheia provocarea repartizată... 

Mă uit pe tablă şi scot un geamăt sonor. Whit a căpătat o 
fată drăguță, pe nume Cherry Lu, cu care schimbă priviri 
încă de când am ajuns aici. lar eu? 

Perfect. 

Eu îl am pe Byron „Dihorul Non-Magic Care N-ar Trebui 
Să Fie Aici în Primul Rând” Swain. „Informatorul” Swain. 
„Cel Care Va Fi Curând O Semi-lumină” Swain... 

Trag adânc aer în piept ca să fiu în stare să rezist mai 
bine impulsului de a-l sugruma. Concentrează-te, Wisty. 
Trebuie să câştigi concursul, îmi amintesc mie însămi. Fă-o 
pentru ciocolată. 

Byron şi cu mine ne îndreptăm spre postul nostru, un 
banc de lemn cu un şir de becuri şi un soi de tobă mare şi 
veche de metal, fixate pe el. În timp ce mergem, chiar îmi 
pun mâna în jurul taliei lui — dar numai pentru că am în 
mână un creion pe care i-l înfig în coaste cât de tare pot. 

Nu rezistă. 

— Te urăsc pe vecie, vorbesc printre dinţii încleştaţi. fn 
vecie, auzi? Eşti un criminal! Informator despre Tărâmul 
Liber! Probabil din cauza ta am ajuns aici Whit şi cu mine! 

Byron nu scoate niciun cuvânt. Arată doar... trist. 

— Când număr până la trei, rosteşte ASER, veţi întoarce 
cartela cu instrucţiuni de la postul vostru. Prima echipă care 
termină cu succes sarcina primită va câştiga o vizită la 

Centrul de  Recompense al MLN... pentru ciocolată. 
Pregătiţi-vă! 

Îl împing pe Byron din drum şi-i arunc o privire 
amenințătoare, ca să ştie să nu se amestece. 

— Tu eşti probabil motivul pentru care m-a trădat Eric, 
continui. 

— Unu... 

— Şi motivul pentru care a murit Margo, îl acuz. Eşti un 
asasin. 

— Doi... 

— Aşa că ce-ai de spus în apărarea ta, păduche hidos şi 
josnic? 

Pun mâinile pe ambele feţe ale cartelei laminate, cu 
instrucţiuni. 

Byron mă priveşte în ochi. 

— Trei! anunţă ASER. 

— Te asigur, Wisty, şopteşte Byron, tot ceea ce fac este 
ca te apăr, nu ca să-ţi provoc vreun rău. Îţi jur, să mor dacă 
nu-i aşa. Şi o să mor, destul de curând. Dar chiar aş muri 
pentru tine! 

Întorc cartela şi... Nu se poate! 

Bună ziua, doamnă. Fata-Flacără se prezintă la datorie! 

Wisty 


PĂREA PREA UŞOR. 

Aparatul de pe masă era o turbină cu aburi conectată la 
un generator şi, fiţi atenţi, tot ce aveam de făcut era să 
folosesc magia ca să încălzesc chestia, astfel încât să 
aprindă becurile de pe masă. Am aprins becurile alea atât 
de tare, încât ceilalţi copil au început să ţipe la mine să le 
sting, pentru că-i dureau ochii. 

Nu ştiu să piardă. 

Nu că-i învinuiesc — şi eu aş fi fost furioasă dacă n-ar fi 
urmat să primesc ciocolată. 

Sunt atât de plină de entuziasm, încât nici măcar nu-mi 
pasă că Byron vine şi el. Şi, trebuie să recunosc, simpla lui 
prezenţă trădătoare mă irită atât de mult încât e uşor să 
aprind fiecare bec pe lângă care trec pe drumul de ieşire 
din Dinasium. 

Abia dacă observ că „Centrul de Recompense” arată ca 
un call center de corporație, enorm şi prăfuit, cu 
compartimente acoperind tot locul. În multe dintre ele, stau 
copii căzuţi în extaz, cu gurile cafenii, cu platouri uriaşe 
pline de ciocolată amplasate în faţa fiecăruia. Copiii sunt 
acoperiţi cu cabluri şi chestii electrice stranii, care par 
uneori să pulseze cu o ciudată lumină albastră. î 

Dar, Doamne Dumnezeule, simt mirosul de ciocolată! Imi 
lasă gura apă. Mi se înmoaie genunchii. Nu pot vorbi. 

— Prizonier Allgood şi informator Swain, vă rog 
îndreptaţi-vă către compartimentele 124G şi 124H, spune 
ASER. 

— Vino după mine, mă îndeamnă Byron. O să-ţi arăt cum 
sa te legi la monitoare. 

— Monitoare? 

— Trebuie să te legi la monitoare când mănânci 
ciocolata. 

— Nu mă surprinde, bănuiesc, că te pricepi atât de bine 
la tehnologia de supraveghere, pufnesc. 

Dar rămâne între noi, în momentul de faţă aş purta un 
tricou cu | LOVE BYRON dacă asta ar însemna că pot să 
capăt mai mult din ciocolata aia. 

Byron mă ajută să fixez chestiile alea mici ca nişte 
ventuze pe frunte şi pe braţe. Seamănă cu electrozii pe 
care-i folosesc pentru pacienţii din spital, numai că sunt 
mai mari, iar firele sunt mult mai groase. 

Şi apoi, o, da, soseşte un cărucior automat cu două 
platouri uriaşe cu ciocolată — vreau să zic, mai mari decât 
capul meu! Unul are pe el numele lui Byron, iar celălalt... 

Am înfulecat cel puţin o sută cincizeci de grame înainte 

măcar să-mi dau seama că am făcut-o. Are un gust atât de 
bun! 

Şi aş înghiţi mai multă, numai că stomacul meu începe să 
protesteze. Bănuiesc că există un motiv pentru care 
oamenii mănâncă dulciuri dimineaţa, la prânz şi seara. 

Trag aer în piept şi mă uit în jur. 

Unii dintre copii e limpede că au stat aici o vreme şi au 
mâncat tot platoul. Cei mai mulţi s-au prăbuşit. Trag un pui 
de somn, cred? 

În afară poate de băieţelul de-acolo — cu siguranţă s-au 
înverzit puţin. 

Şi fata aceea care zace pe podea. În timp ce privesc, 
două gorile în halate medicale intră şi o trag afară. 

Byron ridică ochii de la propriul lui cioco-festin şi-mi 
observă privirea. 

— Da, probabil că nu şi-a învăţat încă limita. Or s-o ducă 
la vomitorium. 

— Vomitorium? întreb, fără să mă gândesc prea bine. 

— Aşa numesc elevii locul unde-ţi pompează conţinutul 
stomacului. 

— Ah, exclam, găsind asta vag supărător, dar simt o 
nouă cioco-poftă apropiindu-se şi-mi îndrept din nou atenţia 
către minunatul meu platou. 

Jur, dacă ar fi avut aşa ceva când eram la liceu, aş fi 
cântărit peste suta de kilograme. 

Dar chiar în acel moment încep să mă simt obosită de-a 
binelea, iar ventuzele de pe mine... e ca şi cum ar fi devenit 
foarte reci. Aproape că ard, atât de tare înţeapă răceala. 
Cablurile emană o culoare albastră nepământeană, iar 
stomacul mi s-a strâns de tot. 

Şi nu ştiu dacă am mai fost vreodată în viaţa mea atât de 
obosită. E ca şi cum cablurile astea sug viaţa din mine... 

Byron îmi aruncă o privire neliniştită. Ce spune? Poate că 
dacă mi-aş pune capul pe birou, vreme de — să zicem — 
câteva secunde şi aş închide puţin ochii, aş... 

Capitolul 54 


Whit 


BIATA WISTY ABIA DACĂ PUTEA STA în capul oaselor şi, 
două zile după aceea, a trebuit să rămână în pat, 
supraviețuind cu apă şi biscuiţi pentru supă, pe care i-am 
furat de la bufet. 

Dar partea cea mai dementă şi mai înspăimântătoare era 
că, până şi în culmea bolii, încă tânjea după şi mai multă 
ciocolată. 

Sora mea era oficial dependentă. 

De fapt, am avut o fantezie înainte să ajungem aici, cum 
că ar fi ca un centru de reabilitare pentru celebrităţi, unde 
aş putea să nu mă ocup de nimic altceva decât să mă refac 
toată ziua, îmi mărturiseşte Wisty la un moment dat. Acum, 
să fac asta... ei bine, e ca naiba. 

Nu-i uşor pentru un sportiv campion şi pentru o zvăpăiată 
deşteaptă-brici căreia-i place lumina reflectoarelor, dar ne 
hotărâm ca de aici înainte să fim cei mai mediocri, mai 
puţin remarcabili elevi din clădire. 

O să facem tot ce ni se cere, dar nu mai mult de-atât. 

Nimic care să ne facă să ieşim în evidentă. Totul ca să ne 
împiedice să atragem vreo atenţie specială. 

Este aproape imposibil să stai în afara radarului cu 
Crossley şi Byron în preajmă, din moment ce nimic nu ne-ai 
plăcea mai mult decât să-i luăm la întrebări şi să scoatem 
untul din ei. Dar ne dăm repede seama că cea mai bună 
strategie este să dăm din cap politicos şi să ne facem 
treaba cu cât mai multă mediocritate posibil. 

Sarcinile noastre se centrează în jurul „eficienţei 
sclipitoare” a viziunii despre lume a Noului Ordin. Eseuri în 
care dovedim că Cel Care Este Unicul e cel mai puternic 
vizionar din toată istoria umană. Probleme de matematică 
în care demonstrăm că niciodată până acum n-au fost mai 

mulţi oameni atât de productivi ca în vremea Noului Ordin. 
Lecturi ştiinţifice în care aflăm că magia, arta, muzica şi cea 
mai mare parte a restului de foste activităţi extracurriculare 
ale omenirii erau dăunătoare pentru aceasta. 

Într-o zi, planul nostru de a ne pierde în fundal se 
risipeşte totuşi ca un fum când Crossley face ceva de-a 
dreptul prostesc. E încă enervat pe Wisty pentru că nu-i dă 
ceva din 
„M”-ul ei. 

Stăm la cantină, mâncând obişnuitul porridge — nutritiv, 
dar antidelicios —, când el aruncă pe masă o bomboană de 
ciocolată, chiar în faţa noastră. Îmi închipui că trebuie să fie 
furată, din moment ce nu ajunge prea des la Centrul de 
Recompense. 

— Vrei nişte cio-co-la-tă, Wisty? rosteşte el foarte încet, 
plescăind din buze. 

Sora mea coboară ochii spre bomboană şi începe să 
tremure literalmente în faţa tentaţiei. Scapă lingura şi se 
agaţă de marginea de metal a mesei cu ambele mâini. 

— Mda, continuă Crossley, în ciuda privirii gen „am să te 
transform în came tocată” pe care i-o arunc. Am câştigat un 
concurs. Bănuiesc că n-aveam nevoie de ajutorul tău până 
la urmă. Dar poate că mi-ar fi de folos ajutorul tău ca să-mi 
mănânc răsplata — şi împinge ciocolata mai aproape de ea. 
Sau nu. 

O aruncă în gură. 

Wisty tremură. De fapt, tremură atât de tare încât toată 
masa se mişcă. lar acum, o, nu, nu din nou... 

Izbucneşte în flăcări. 


Capitolul 55 


— ÎN SFÂRŞIT! EXCLAMĂ triumfător Cel Care Este Unicul. 

Asta aveam nevoie să văd! E clar, continuă «el, 
îndepărtându-se de unul dintre zecile de monitoare video şi 
mângâindu-şi bărbia, e exact aşa cum am presupus. Se 
pare că se manifestă în special în momentele de mare 
presiune. Ceea ce indică limpede că-şi stăpâneşte Darul 
foarte puţin, sau deloc 

Bărbatul de lângă el tastează cuvintele pe tableta mobilă 
din faţa lui şi dă din cap. 

— După ce sting flăcările, puneţi-o în Secţia de Izolare. 
Trebuie să-i studiem capacităţile într-un mediu controlat. Şi, 
nu mai e nevoie să spun, nu arătaţi nicio milă. Niciunuia 
dintre ei. Am nevoie de rezultate, rezultate, rezultate! 

— Da, Excelenţa Voastră, răspunde asistentul. 

— Cei din familia Allgood cred că se află aici ca să ajungă 
mai aproape de mine şi au perfectă dreptate, reflectează 
Unicul. Cu timpul, după ce o să-i cunosc mai bine decât se 
cunosc ei singuri, o să ajung foarte, foarte aproape de ei. 


Capitolul 56 


Wisty 


— El BINE, „SINISTRU” are o nouă definiţie în dicţionar, 
comentez pentru mine, cu voce tare, în timp ce explorez cel 
mai nou decor al meu. 

Secţia de lzolare în care m-au dus e de fapt subsolul 
imens, fără ferestre, insuportabil de umed, al Centrului 
MLN. 

— Locul ăsta face Spitalul Psihiatric de Stat General 
Bowen — una dintre închisorile din care am evadat — să 
arate ca o florărie, un salon de ceai şi o sală de jocuri. 

Grozav. Cinci minute la izolare şi deja vorbesc singură ca 
moară stricată. 

Nu-mi fac griji, totuşi. Buncărul meu uriaş e pe cale să se 
umple cu şase savanţi cu inimă largă care să facă teste 
idioate pe mine. Ştiţi cum vă ciocăâneşte doctorul 
genunchiul, aprinde lanternă în urechea voastră şi vă apasă 
limba cu un băț, fără să găsească vreodată ceva în 
neregulă? Cam aşa începe aici. Medicii par interesaţi în 
special de capul meu stufos, examinându-l cu o lupă. 

— E păcat că originalul a fost distrus, îi spune o uriaşă 
(căreia mă hotărăsc să-i spun Helga) unei alte 
„cercetătoare” 
care arată ca o cosmeticiană dintr-un orăşel înapoiat — şi 
care aproape că a fost dată afară de la şcoala de 
cosmetică. 

Pe ea o numesc Gigi. 

— Informatorul a furnizat o mică mostră, dar restul se 
spune că s-a pierdut, sau se află poate sub pază severă, 
răspunde Gigi. 

Aud eu bine, că părul meu a devenit ceva cam ca Sfântul 
Graal? 

Apoi cineva începe să smulgă nişte mostre din părul meu 
— sau, mai curând, din ţepii roşcaţi — cu o unealta 
asemănătoare unei pensete. 

— Au! tip şi încerc să plesnesc mâna ca s-o îndepărtez, 
dar încheieturile îmi sunt prinse de un laborant cu faţa 
păstoasă, pe care-l botez Hans. 

Gigi, care cred că e savanta-şefă, face un pas în spate şi 
pare intrigată, aproape încântată, de reacţia mea. 

— De ce nu-mi epilaţi cu ceară tot capul, dacă tot v-aţi 
apucat de asta? mă răstesc eu cu sarcasm, apoi regret 
instantaneu. 

Pentru că atunci începe cu adevărat tortura. 


Capitolul 57 

Wisty 


ÎNCEPE CU CEARA. Helga ia substanţa fierbinte şi nişte 
fâşii lipicioase de pânză şi începe să-mi smulgă de pe 
craniu preţiosul păr de trei milimetri, abia crescut. Bine, e 
pielea capului, dar simt de parcă ar fi craniul. 

Notă pentru mine însămi: Nu face niciodată sugestii de 
tortură celor care te țin prizonier. Au destule idei creatoare 
proprii. 

Cum ar fi: să-mi testeze reacţia la declanşarea bruscă a 
unor sirene asurzitoare de raid aerian. Sau la lumini care 
clipesc foarte încet, astfel încât ochii aproape că mi se 
adaptează la beznă şi apoi — străfulgerare — sunt orbită de 
un impuls aleatoriu de lumină albă pură, care-mi face ochii 
să explodeze. E cu adevărat materia din care sunt făcute 
migrenele. 

— Dacă ăsta ar fi un interogatoriu, le spun, v-aş fi dat de 
mult răspunsurile. Deci care sunt întrebările? Repet, ce 
vreți de la mine? 

— Dă-ne Darul tău, cere Gigi. Asta ar fi suficient. 

— Nici vorbă! 

N-aş face-o nici măcar dacă aş şti cum. 

In timp ce Gigi execută experimentele, Hans şi Helga mă 
ţin pe loc după cum e nevoie. Cei trei compatrioți ai lor, în 
costume albe, stau acum pe un şir de scaune din faţa mea, 
cu caietele de notițe în mâini, privind de parc-aş fi episodul 
de final de sezon al serialului lor favorit de la televizor. 
Singuri lucru care mai lipseşte sunt floricelele. 

În continuare, îmi aruncă abur fierbinte în faţă şi în nări 
ca un tratament facial din iad. Sufocare cu o răsuflare de 
dragon. Prefer oricând tortura cu apa turnată pe faţă. 

Apoi demonstrează o tehnică pătrunzătoare a ciupitului, 
care cere şase mâini — ale Helgăi, ale lui Hans şi Gigi — 
dacă asta sună ca un joc de copii, mai gândiţi-vă. E ca şi 
cum ai fi atacat de furnici de foc cu furia unui şofer în trafic. 

— Dă-ne Darul! 

— Hmmmaammmmphhhh! 

Am uitat să amintesc — par să simtă nevoia să încerc 
totul de două ori: o dată cu bandă izolatoare peste 
gură/ochi/ mâini şi o dată fără. De data asta e cu bandă 
izolatoare. 

După aceea, vine hrănirea cu forţa, cu lucruri imposibil 
de pomenit (nu pot nici măcar să scriu fără icnete 
serioase). Să spunem doar că aş prefera să muşc capete de 
lilieci vii. 

Şi la final, care e partea cea mai rea, întrebaţi? 

Dacă aveţi o aversiune pentru dezmembrare, nu citiţi 
mai departe (bine, asta cam include pe toată lumea). In 
timp ce membrele mele rămân intacte, ale altcuiva se pare 
că n-au mai rămas. 

Aduc mâinile băiatului de la tobe. Pe un platou. 

Ştiu după inelul cu emblemă. Ei mă silesc să apuc mâinile 
astea şi, pentru numele lui Dumnezeu, sunt adevărate. 
Obișnuiam să cred că Noul Ordin a interzis toate artele, dar 
acum îmi dau seama că m-am înşelat: frumoasa artă a 
torturii umane este vie şi nevătămată aici. 


Capitolul 58 
Wisty 


ÎN CELE DIN URMĂ, se lasă păgubaşi. Cel puţin 
deocamdată. Mă aşez într-un ghem mic şi strâns, încercând 
să-mi refac energia pentru când se vor întoarce. Orele 
nesfârşite de pic-pic-pic încetişor sunt întrerupte numai de 
foşnetul ocazional al unui şobolan, de zgomotul deschiderii 
grătarului din jgheabul pentru mâncare şi de pocnetul 
înfundat al unei bucăţi de pâine uscată şi al unui bloc 
semiingheţat de fasole mexicană care coboară spre mine. 

Da, fasole mexicană. Cu arsură de congelator. 

136 


Culeg blocul sfărâmicios şi sunt surprinsă de ceea ce 
cred că sună ca un sfârâit. Trebuie să fie închipuirea mea. 
Îmi aduce aminte de când aveam şase ani, iar Whit şi cu 
mine am complotat să furăm din congelator fasolea 
mexicană a mamei şi s-o aruncăm la toaletă fără ca ea să 
afle. Am reuşit cu partea A, dar nu şi cu partea B. Şi ghici 
cine a intrat în încurcătura? Eu. Întotdeauna eu. Şi încă sunt 
eu, singură cu pedeapsa mea. 

Whit, am nevoie de tine acum! 

Arunc bucata de fasole îngheţată în uşă cu o putere pe 
care nici măcar nu ştiam c-o am şi se sfărâmă cu un trosnet 
satisfăcător. 

— Oho! răsună o voce din spatele uşii. Eşti teafără acolo, 
Wist? 

Whit? 

— Whit? strig, alergând către uşă în timp ce aud o cheie 
in broască. 

Intră fratele meu, escortat de un monitor al şcolii, scund 
şi îndesat. Spre marele meu amuzament, tipul chiar 
alunecă pe câteva boabe de fasole când intră în cameră, 
dar, ce tragedie, nu cade-n nas cât e de lung. 

— Doamne, Wisty, ce s-a-ntâmplat cu capul tău? e 
salutul lui Whit. 

Îl îmbrăţişez într-o clipă, apoi văd cine este escortat 
înăuntru în spatele lui. Etalând un ochi învineţit. Cât de 
previzibil era? 

Mă uit urât la dihor. 

— Credeam că asta trebuia să fie izolare. 

Sc uită şi el urât la mine. 

Nu da vina pe mine, Wisty. N-a fost hotărârea mea. 
Întreabă-l pe fratele tău. 

Îi dau drumul lui Whit, în timp ce monitorii îşi împing 
mârâind prizonierii în subsol, împreună cu mine. Pleacă fără 
niciun cuvânt, iar uşa se încuie cu un clinchet în urma lor. 

-Ce s-a întâmplat cu voi doi? întreb, fără să-mi ascund cu 
totul încântarea pentru încarcerarea lor, sau mai curând 
pentru faptul că am o oarecare companie, pe care, aşa cum 

137 


ştiţi probabil, nenorocirea o îndrăgeşte atât de mult. 

Whit ridică din umeri. 

— Byron şi cu mine am intrat într-o frumoasă şi 
demodată bătaie cu pumnii. Ştii tu... Chestii masculine. 

— Ei bine, bravo vouă, băieţi! Şi bine pentru mine. Nu 
mai sunt singură! întind braţele într-o poză de grandoare si 
spun: Bine-aţi venit în mica mea prăvălie a ororilor. Aici se 
fac epilări gratuite cu ceară pe cap, că veni vorba. Sunt 
sigură că or să-ţi facă şi ţie pieptul, Whit. Şi sprâncenele 
tale unite, 

Byron. 

— Asta-i josnic, remarcă Byron, culegând un bob de 
fasole mexicană de pe podeaua murdară şi examinându-l. 

Şi o să devină încă şi mai josnic aici jos, în carcera asta. 


Capitolul 59 


Wisty 


ŢIN STRÂNS UN MEMBRU, sau bănuiesc că ar trebui să 
spun un braţ dezmembrat. Al băiatului de la tobe care nu 
mai e. Brusc, începe să palpite şi să se mişte ca şi cum ar fi 
o fiinţă vie, mai întâi mângâindu-mă pe faţă, apoi, la fel ca 
sufletul trădător căruia i-a aparţinut, repezindu-se cu 
răutate la ochiul meu... g 

Mă trezesc ţipând şi cu capul pulsând. Incă şi mai rău, 
Byron e aplecat foarte aproape de faţa mea. Îi simt mirosul 
coloniei proaste. 

— Te simţi bine, Wisty? Eşti albă ca varul şi transpiri ca 
un furtun cu găurele. 

E clar că i-au dat lui Byron un soi de scenariu proiectat 

diabolic să mă ţină pe muchia de cuţit emoţională dintre 
sinucidere şi crimă. 

Monotonia lipsită de ziuă, de lumină, de aici din celulă 
creează şi ea condiţiile ideale pentru psihoză. Am făcut deja 
pariu cine o să cedeze primul. Byron — nu glumesc — a 
numărat boabe de fasole (adică fasole mexicană), la fel ca 
tatăl lui cel bun de nimic din Noul Ordin. Whit a scris în 
jurnal şi a căutat Tărâmul Umbrelor (şi pe Celia, desigur), 
iar eu mi-am provocat singură durere ca să mă călesc 
pentru următoarea vizită a brigăzii de tortură. 

— Fă-l să plece, Whit, mormăi în ciuda durerii de cap. 

— Serios, Wisty, insistă Byron. Vreau doar să te ajut... 

— N-am nevoie de ajutor. Sunt perfect capabilă să fiu 
nenorocită de una singură. Întinde-o de-aici şi fă ceva util, 
măcar o dată-n viaţa ta! murmur. 

— Ceva util? exclamă el. Oh... Nu credeam că tu 
socoteşti că aş putea. 

— Serios, aş fi atât de incredibil de entuziasmată dacă ai 
dovedi chiar acum că m-am înşelat... 

— Bine atunci. Ce-ar fi dacă... aş deschide încuietoarea 
de la uşă? 

Whit şi cu mine ne uităm amândoi la el, încercând să ne 
dăm seama dacă glumeşte. Apoi îmi aduc aminte: Byron 
are un simţ al umorului sub zero. 

În explorările noastre prin locul ăsta umed, am dat peste 
numai trei uşi. Şi, desigur, toate erau bine zăvorâte. Am 
verificat, pentru cazul în care o persoană bună la inimă, 
normală, s-ar fi ascuns în corpul unui monitor ursuz şi 
bombănitor al şcolii. Nu era cazul. 

— Am făcut-o la una dintre celelalte uşi — nu la cea pe 
care-am intrat aici, explică Byron. Apoi am încuiat-o la loc 
să nu avem necazuri. 

— O uşă nu-i nimic mai mult decât o uşă, comentez eu, 
încă uluită. Cum ai făcut-o? 

— N-a fost chiar atât de greu. Am fost decorat cu Steaua 
de Onoare a Conducătorului de Sector şi, în timpul instruirii, 
învăţăm tot felul de lucruri folositoare într-o închisoare. Aşa 

că am găsit o bucată de sârmă, am îndoit-o în gaura cheii, 
am pipăit în jur şi apoi, ştii tu, nu după mult timp am reuşit. 

— Când anume ai făcut asta? întreb. 

— Când voi sforăiaţi atât de tare încât nu puteam să 
dorm... 

— Dă-mi voie să pricep mai bine, zice Whit. Poţi descuia 
broasca unei uşi care ar putea fi calea noastră de scăpare 
de-aici şi nu ne spui? 

— Păi, e ceva dincolo de uşă, explică Byron. 

— Aşa? Cum ar fi ce? Un monstru? glumeşte Whit şi face 
o faţă fioroasă. 

— Mai degrabă... ăăă... 

Vocea lui Byron se stinge treptat. 

— Ce?ţip la el. 

— Părinții voştri. 


Capitolul 60 


Whit 


ŞTIU CĂ VĂ PUNEŢI aceeaşi întrebare ca şi mine. Sunt 
sigur că şi Wisty şi-o pune. E posibil să existe orice fel de 
motiv pentru a nu ne spune că părinţii noştri sunt în camera 
de alături? Dacă sunt cu adevărat? 

— Cred... cred că or să-ţi facă rău, Wisty, se bâlbâie 
Byron 
Nu mai eşti în siguranţă cu ei. Li s-a întâmplat ceva. 

Totul e un rahat absolut. Trebuie să fie. E clar că Byron e 
primul dintre noi care o ia razna. 

O cuprind pe sora mea cu un braţ. Tremură de oroare şi 
de teamă. 

— Nu sunt în siguranţă? Sunt părinții noştri! 

Vocea îi devine stridentă. ă 

— Nu sunt capabili să ne facă vreun rău. li jur, Byron, 

dacă se dovedeşte că nu minţi şi că ne poţi duce la ei, o să 
te sărut întruna. Şi o să te iert pentru fiecare lucruşor oribil 
pe care l-ai făcut. Ceea ce înseamnă foarte mult... 

Asta îl face pe dihor să nu se gândească deloc. Cu un 
oftat, porneşte spre uşă, iar noi ne luăm după el. Chiar e 
posibil să fi spus Crossley adevărul? 

— Swain, nu scapi aşa uşor, strig după el. Dacă minţi, jur 
că o să regreţi pentru tot restul zilelor tale. Şi dacă nu 
minţi, atunci explică de ce crezi că sunt periculoşi! 

— Nu pot să explic, răspunde el, şi pare la fel de tulburat 
ca şi noi. Unele lucruri chiar nu pot fi explicate. Dar e 
adevărat! 

— Părinţii noştri sunt oameni buni. Nu s-au schimbat, îi 
spun când ajungem la uşă. Fă doar... ce ştii tu să faci, 
Byron! 

Byron tremură — de frică adevărată sau simulată, nu ştiu 
şi nu-mi pasă — dar dă din cap, bagă bucata lui de sârmă în 
gaura cheii şi începe să bâjbâie. 

După o mică veşnicie, auzim un clic. 


Capitolul 61 
Whit 


APUC CLANŢA, dându-l la o parte pe Byron, şi apăs 
zăvorul. Suntem întâmpinați cu încă un clic, apoi împing 
încet uşa care scârţâie. 

Spre deosebire de restul gropii ăsteia părăsite, coridorul 
din faţă nu e nici măcar slab luminat. E complet cufundat In 
beznă. 

— Vezi ceva? întreabă Wisty din spatele meu. 

— Lăsaţi-vă ochii să se obişnuiască, sugerează Byron. 
Şovăie puţin, clar nu prea încântat că a sugerat acest mic 

plan, dar complice la el acum. 

— O să vedeţi. Cred... 

După un timp, inima mi se opreşte pentru o clipă. Cu 
siguranţă, se mişcă ceva în întunericul din faţa noastră. 

— Mamă? Tată? strig nesigur. 

Wisty interpretează cuvintele mele ca însemnând că eu 
cred că i-am văzut şi ţâşneşte din spatele meu. 


— Mamă! Tată! strigă ea. 

O simt alergând pe lângă mine în beznă. 

— Stai pe loc! strig şi, cu puţin noroc, o prind de mâneca 
salopetei. 

Şi chiar la timp. 

Pentru că în acea clipă aud mârâitul cel mai puternic, cel 
mai înfiorător. 

Lui Wisty i se taie răsuflarea. 

— Nu-i nimic, Whit, şopteşte ea. Mă înţeleg cu câinii. 

— Nu-i un câine, pluteşte până la noi vocea lui Byron. 
Crede-mă în privinţa asta! 

Următoarea voce pe care o aud e cea care îmi face inima 
să o ia la fugă. Sau să-şi ia zborul. 

— Whit? Wisty? Vă aud vocea? 

E mama noastră! 

— Da, mamă! strigă Wisty în întuneric. Suntem aici! Tu si 
tata sunteţi teferi? 

Wisty se luptă să scape de mine, dar nu vreau să-i dau 
încă drumul. Nu poate fi sigur. Ceva nu-i deloc bine. 

Apoi mama spune: 

— Nu vă apropiaţi de noi! Plecaţi! 

Simt acum. O să se întâmple ceva extrem de rău. 

Mama şi tata nu ne vor aici! 


Capitolul 62 


Wisty 

O LUMINĂ ALBĂSTRIE, rece şi pâlpâitoare, venind nu ştiu 
de unde, luminează brusc capătul coridorului. E ca o scena 
dintr-un film de groază, turnat în alb-negru. 

Părinţii mei — costelivi, apatici, cu obrajii supţi — par sa 
fie încătuşaţi de peretele îndepărtat. Părul pe vremuri des 
şi ondulat al mamei arată întins şi umed de sudoare. Ochii îi 
ies din orbite când priveşte, alarmată, în întuneric. Nu ne 
vede, nu-i aşa? Nu cred. 

lar ochii tatălui meu sunt... închişi. Are corpul atât de 
slab şi de inert. E...? 

Nici măcar nu încerc să-mi închipui asta. E atât de 
nedrept, de imposibil de priceput. 

— Tată! ţip încă o dată. 

Şi atunci zăresc un animal greoi apărând din beznă. 
Mama răcneşte a doua oară: 

— Întoarceţi-vă! Vă implor! Plecati de lângă noi! 

Creatura începe să umble prin faţa mamei şi a tatălui 
nostru. Strânsoarea mâinii lui Whit se întăreşte. Carnea 
creaturii se desprinde de pe ea, din gură îi picură sânge, 
petice in oasele craniului apar peste tot prin blana roasă. 

AI cui sânge e cel de pe botul creaturii? Mă rog să nu fie 
al mamei sau al tatii... 

Dintr-odată, lumina din spaţiul amorf se înteţeşte. Văd că 
firele conectate la părinţii mei luminează albastru, la fel de 
straniu ca şi cele din Centrul de Recompense, unde m-au 
stors complet. 

— Trebuie să distrugem chestia aia, Whit! Acum! O s-o 
fac eu, dacă tu n-o faci! 

Vocea lui Byron şopteşte imperios din spate: 

— Nu, Wisty! E un devorator de suflete — un Pierdut! 
Dacă te prinde, s-a zis cu tine! Nici măcar tu nu-l poţi 
înfrânge! 

— Nu-mi pasă! ţip, zbătându-mă şi mai tare în încleştarea 

Whit. O să te ard, Whit! Jur că te ard! 

— Wisty, stai o clipă. 

Whit rămăsese cu ochii aţintiţi asupra scenei, în stare de 

şoc, dar acum îmi dă drumul. 

— Au! strigă. Ai făcut-o! 

Eman lumină. Devin din ce în ce mai fierbinte. Sunt un 
tăciune aprins. Poate, doar poate, „M”-ul meu creşte? 

— Pot să fac asta! Mamă şi tată, vin să vă iau... nu vă 
faceţi griji! 

— Nu! întoarce-te! geme mama. Pleacă! Te previn, 
Wisty! 

Şi tu, Whit! 

O iau la fugă pe coridor, iar Whit e doar la o jumătate de 
pas în urma mea. Ştiam că o să lupte! Creatura se întoarce 
cu faţa la noi şi porneşte ţopăind către mine. Văd blana 
însângerată, încâlcită, în putrefacție, legănându-i-se sub 
falcă. Apoi mă năpustesc printr-un zid virtual format din 
răsuflarea lui scârboasă, împuţită. 

În timp ce îmi iau avânt pentru un salt către creatură, nu 
mă gândesc decât la o tigroaică atacând un şacal turbat în 
sălbăticie, concentrându-mă asupra senzaţiei de gheare 
ieşindu-mi prin degete, destul de ascuţite ca să sfâşie în 
bucăţi fiara asta hidoasă. 

Te rog, te rog, fă să-mi meargă magia... 

Şi apoi sunt învăluită în blană, oase şi colţi. 


Capitolul 63 
Wisty 


ÎN SECUNDA ÎN CARE WHIT aterizează peste mine, ne 
izbim de podea şi încăperea se întunecă. Totul a dispărut. 
Creatura, mama si tata, strania lumină albastră — totul. Şi 
apoi... totul se explică. 

— Ei, ei, ei, auzim o voce în spatele nostru. 

Şi nu-i a lui Byron. 

— Încă o dată, ai distrus totul, Whit Allgood. 

Whit şi cu mine încă ne revenim în urma impactului şi 

vedem stele verzi, dar acea siluetă cu baston, luminată din 
spate, combinată cu vocea înspăimântător de familiară, 
echivalează cu veşti proaste, cele mai proaste cu putinţă. 

Este Unicul, desigur, stând acolo în costumul lui elegant, 
de culoare închisă, cu braţele lungi încrucişate la piept, 
chiar în faţa mea şi a lui Whit. Byron Dihorul Trădător nu se 
vede nicăieri. 

— Te întrebi ce fac aici? Pierzând timp din programul 
meu îngrozitor de plin? continuă el. Ei bine, mă tem că am 
primit un telefon de la directorul şcolii. Se pare că n-aţi fost 
elevii model care am sperat noi să fiţi. Chiar când tu, Wisty, 
aveai o şansă să faci o breşă, fratele tău mult prea zelos a 
zdrobit-o. Vreau să spun chiar literal. Am fost la un pas să 
dobândesc Darul Wisteriei. 

Whit încă mă ţine, dar reuşesc să mă ridic cu greu în 
picioare, uitându-mă pieziş, ameţită, cu imaginea oribilă a 
părinţilor mei zăbovindu-mi în minte. 

— Breşă? mă înec. Vrei să spui că tot spectacolul ăsta de 
groază a fost doar un test în plus? 

— Nu-ţi spun nimic, Wisty. În momentul ăsta, mi-am 
pierdut răbdarea cu tine. 

— Ce...? 

Atunci poate că părinţii mei nu sunt de fapt nişte 
refugiaţi de război aproape morţi de foame şi păziţi de o 
chestie 
Pierdută? Asta-i bine! Bătăile inimii mi se domolesc. 

— Ce vrei de la mine? întreb răstit. Am câştigat cu brio 
testul tău din Dinasium şi apoi mi s-a făcut atât de rău, 
încât aproape că mi-am vărsat maţele. Pân-aici a fost. Nu 
sunt elevă de zece. 

— Cât de mult te înşeli, draga mea Wisty! Ar fi trebuit să 
ştiu că aveai să nesocoteşti ceea ce te-am învăţat despre 
adevăratul potenţial al puterii tale. Aveam speranţe mai 
mari pentru tine, dar ai dovedit că nu eşti mai mult decât o 
altă adolescentă care nu respectă îndrumarea celor mai în 
vârstă. 

E atât de teribi/ de trist... Oftează şi continuă: îndrăznesc să 

spun că meriţi o pedeapsă pentru că ai irosit atât de mult 

din timpul şi resursele societăţii. Dar de unde să încep? Atât 

de multe metode de pedeapsă şi atât de puţin timp... 

Chicoteşte. 

Poate că o să începem prin a-l vaporiza pe prietenul tău... 
Stomacul mi se strânge. Mă gândesc imediat la Emmet... 
— Domnul Swain! anunţă Unicul. 

— Ce? izbucneşte Whit. 

— O să-l dezintegrez acum pe bunul tău prieten Byron. 

Sunt atât de întoarsă pe dos de groaza, de neliniştea şi 
de uşurarea din ultimele câteva minute, încât nu mă pot 
stăpâni să nu izbucnesc în râs. E mai mult un chicotit 
nervos, dar e râs, totuşi. Nepotrivit, da. Şi poate chiar puţin 
smintit. 

Răceala Sa lasă să-i cadă braţele, complet surprins, şi se 
uită la mine cu o ură nedisimulată. 

— Ce-i atât de nostim? tună el. Umorul tău îmi scapă 
complet. 

Whit râde şi el. 

— Dă-i înainte, îl îndeamnă el. Dihorii sunt oricum imuni 
la vaporizare. 

Ca pentru a demonstra că e/ este primul care cedează în 
faţa psihozei izolării, Whit începe să mimeze un dihor care 
țopăie, evitând raze vaporizatoare. Aşa că râd mai departe. 
Adică, arată de-a dreptul ridicol. 

Cel Care Este Unicul se holbează la noi, amuţit. 

— Bine, rosteşte el încetişor şi se întoarce către mine. În 
acest caz, o să fii tu. 

Mă opresc din râs. La fel şi Whit. 

—O să recunosc că sunt destul de mulţumit de 
rezultatele experimentelor mele de până acum cu părinţii 
voştri. 

Am devenit din ce în ce mai puternic... iar ei, ei bine... aţi 

văzut rezultatele fantastice. Face semn către scena ultimei 

noastre plăsmuiri mentale: Chiar dacă a fost o proiecţie 

holografică. Cea mai nouă măiestrie dinamicompetentă a 

mea, apropo. 

Afişează brusc un surâs de autofelicitare. Eu îi răspund 
cu o privire furioasă. 

— In ritmul ăsta, s-ar putea nici să nu am nevoie de voi. 
copiii Allgood. Aşa că îţi ofer, Wisteria, un termen limita 
douăsprezece ore. Exact douăsprezece ore ca să-ți 
manifeşti 
Darul într-o manieră în care să mă pot... folosi de el. Dacă 
nu, tu şi fratele tău veţi fi cei pe care-i voi executa. 

Apoi, cu o fluturare de mână şi o incantaţie, face să se 
răcească întregul subsol cu o ninsoare deasă — ţâşnită din 
tavan. 

Temperatura coboară cu cel puţin zece grade. 

— Asta ar trebui să te ajute să te concentrezi, 
comentează el. Simt că frigul face minuni cu cei mai mulţi 
dintre elevi. 

Şi iese în trombă din încăpere. 


Capitolul 64 
Wisty 


Şi ZĂpada continuă să cadă. 

Noua mea definiţie a răului: oricine mă face să urăsc 
ceva ce iubesc. Cum ar fi: cred că s-ar putea ca acum să 
urăsc ciocolata. Asta-i criminal. E vina Centrului MLN. Cred 
că o urăsc pe Celia pentru că l-a făcut pe Whit să-şi piardă 
pe jumătate minţile. Cu siguranţă e vina N.O. Acum, Unicul 
m-a făcut să urăsc zăpada. Pe care obişnuiam s-o ador. 

Imi aduc aminte cum, de fiecare dată când ningea, Whit 

şi cu mine ieşeam din casă, căutând o cale să mergem la 
săniuş, indiferent ce vârstă aveam. Singurul lucru care se 
schimba era cât de îndrăzneţi deveneam, coborând chiar şi 
dealuri care aveau la poale un eleşteu „îngheţat” (speram 
noi). In ultimii ani, chiar o trăsese pe Celia după noi şi, 
trebuie să recunosc, îmi plăcea la nebunie să-i văd 
împreună. Erau atât de fericiţi unul cu celălalt... 

Acelea au fost zilele frumoase. Zile când nu ne speria 
nimic. 

Acum, zăpada va simboliza numai aceste ultime clipe 
chinuitoare care duc la moartea mea. 

Am găsit câteva scânduri de lemn, pe care le-am pus una 
peste alta ca să pot sta pe ele, să întârzii muşcătura 
îngheţului din fese, dacă m-aş fi cuibărit pe jos. În acest 
moment suntem deja cufundaţi în aproape zece centimetri 
de zăpadă. Mereu eroicul meu frate insistă să exploreze 
subsolul, căutând o cale de ieşire — sau un portal nou. Între 
timp, eu am încercui să recit orice poezie, orice text de 
cântec sau versuri de grădiniţă pe care le-am memorat 
vreodată. Ştiu că şcolile astea au un fel de proprietăţi de 
„atenuare a magiei”, dar se pare ea am găsit aproape 
întotdeauna o cale de a ne folosi puterile, măcar puţin, 
dacă am încercat destul. 

E frigul. Ştiu asta. Detest al naibii de mult frigul. lar acum 
o să fie literalmente moartea mea. 

— În ordine, Whit, scoate jurnalul! 
dictez testamentul. 

— Ascult. 

Vocea înăbuşită a lui Whit pluteşte spre mine dintr-un 
colţ al subsolului, unde ciocăneşte în perete ca un detectiv, 
numai că o face ca unul care nu se prea pricepe. 

— Notează! Vorbesc serios! 

— Wisty, nu-mi place că trebuie să-ţi aduc aminte, dar. 
nu avem nimic pe care să-l lăsăm cuiva, spune Whit 
tărăgănat, venind spre mine cu nu ştiu ce descoperire în 
mână. Sau oameni cărora să le lăsăm. 

— Nu fi demoralizant. Asta e treaba mea. Şi dă-mi voie 

A 


îi strig. Am să-mi 


să-ţi amintesc că undeva, în lume, există două jumătăţi ale 
băţului meu de tobă. Ţi le-aş lăsa ţie, dar şi tu o să mori, 
aşa că am nevoie de un plan de rezervă realist. 

Whit ajunge lângă mine cu o bucată de prelată doar atât 
de mare cât să înfăşori în ea un cadavru. 

— Am găsit asta, zice el, aruncând-o în jurul meu. Nu-i 
mare lucru, dar... 

— Dacă o să întârzie hipotermia măcar pentru cinci 
minute, o iau. Mulţumesc, răspund, ridicând un colţ pentru 
ca şi el să se poată strecura lângă mine. Aşa, eşti gata să 
scrii? 

Whit se uită la mine cu o privire surprinzător de liniştită, 
fără nicio urmă din nebunia Celia în ochi, slavă Domnului! 
Am nevoie acum să aibă mintea întreagă. 

— Sigur că da, Wisty. 

Îşi scoate jurnalul şi un pix, iar eu îmi dreg teatral glasul. 

— Eu, Wisteria Allgood, declar prin aceasta ultima mea 
voinţă... 


Capitolul 65 


Wisty 


FAC O PAUZĂ ŞI MĂ UIT la zăpada care cade, frumoasa 
într-un fel contrafăcut şi-mi aduc aminte de vremea când 
nu mă speria nimic. lar acum nu mă mai tem de ceea ce 
urmează să se întâmple. Sunt împăcată. 

— În primul rând, să fie cunoscut lumii — şi Curbelor şi 
Semi-luminilor şi Celor Pierduţi şi chiar zombilor Noului 
Ordin — că sunt vrăjitoare şi mă mândresc cu asta. Toate 

puterile mele, oricare ar fi ele, le las prin aceasta iubitului 
meu frate, Whitford P. Allgood, pentru atâta vreme cât va fi 
în viaţă. Nimănui altcuiva. Punct. Prefer să fiu dezmembrată 
de un Pierdut bucată cu bucată, decât să-mi fie extrase 
puterile pentru Noul Ordin. 

— O, la naiba, surioară, exclamă Whit cu falsă modestie. 

— Las băţul meu de tobă, dacă va fi găsit vreodată, 
mamei mele. Dacă niciun Allgood nu-mi supravieţuieşte 
(aici mă cutremur un pic), îl las doamnei Highsmith. Ţine-o 
tot aşa, straşnică doamnă. În continuare, îi las peruca mea 
lui Janine. 

N-ai nici cea mai mică idee cât eşti de frumoasă, fetiţo. 
Obişnuiam să cam glumesc pe seama slăbiciunii tale pentru 
Whit... 

— Chiar e nevoie să scriu asta? mă întrerupe Whit. 

— Fiecare cuvânt. 

— Atunci vorbeşte mai rar. 

— Bine. Aşadar, Janine... După partea cu glumele, scrie: 
Acum visez ca voi doi să vă căsătoriţi şi să aveţi împreună o 
mulţime de copilaşi rebeli. 

Whit îşi dă ochii peste cap. 

— Mai departe, las chitara electrică lui... 

— Stai puţin. N-ai o chitară elec... 

— Taci din gură. Lasă-mă să visez un pic, bine? 

Whit dă din cap. 

— Îi las chitara mea electrică lui Sasha. Te iert pentru că 
m-ai minţit, pentru că acum înţeleg cu adevărat de ce-ai 
făcut-o. Nimic nu e mai important decât să lupţi împotriva 
zbirilor ăstora aroganţi şi respingători din N.O. Imi pare rău 
că te dezamăgesc, până la urmă. 

Simt zăpada topită pătrunzându-mi prin tenişii mustind 
de apă. Degete degerate, iată-mă. Le strâng cât mai mult, 
cât mai departe posibil de umezeala îngheţată. 

— Şi Emmet... Omule, deja mi-e dor de tine. Faci totul 
mai bun doar zâmbind. Aş dori să-ţi pot lăsa tot ceea ce 
meriţi. O lume nouă. Sau, mai degrabă, lumea veche 
înapoi. 

În schimb... îţi las... părul meu. 

Whit începe din nou să protesteze, din moment ce n-am 
păr, dar îi arunc încă o privire gen „taci din gură şi scrie mai 
departe”. 

— Sper că nu l-ai aruncat după ce-a fost ciuntit. După cât 
se pare, acum îl tratează ca pe Sfântul Graal. Este singura 
parte din mine care-o să mai rămână după ce-or să mă 
vaporizeze. Poate că dacă lumea se va întoarce la normal, o 
să reuşeşti să-l vinzi la licitaţie pe Reţea. 

— Vreunui fan turbat al lui Wisty care-o să plătească pe 
el un milion de boabe, sugerează Whit. 

— De parcă..., încep eu. 

— Ştiu exact persoana care-ar plăti, zice Whit, apoi 
persoana la care se gândeşte îşi arată faţa jalnică şi tristă 
In spaţiul nostru jalnic şi trist. 

Cu toate defectele lui, Byron are o sincronizare absolut 
impecabilă. 


Capitolul 66 


Whit 


— AM CERUT ONOAREA de a-ţi aduce ultima masă, Wisty, 
spune Byron încetişor surorii mele, părând sincer umil. Îmi 
aruncă o privire de scuză, înainte să murmure: Şi ţie, Whit. 
Păşeşte către noi prin zăpada care scrâşneşte, împingând 
un cărucior care scoate un scârţâit de-a dreptul enervant. 

— Încă nişte ciocolată pentru Wisty? întreb cu sarcasm. 
Aproape a omorât-o ultima oară. Poate că a treia oară-i cu 
noroc? 

— Ai putea să treci peste mâncare şi să-mi aduci în 
schimb un hanorac foarte foarte mare şi bocanci de 
zăpadă? 
spune Wisty, smiorcăindu-se şi ştergându-se la nas cu bluza 
albă. 

În loc să răspundă, Byron ridică de pe tavă capacul 
metalic în stilul celor de la hotel şi îl prezintă stângaci, ca şi 
cum ar trebui să ne intereseze mai mult să mâncăm 
capacul decât ceea ce este dedesubt. 

Wisty pare să citească gândurile lui Byron şi se uită pieziş 
la partea de dedesubt a capacului, dar atenţia mea este 
atrasa de rămăşiţele patetice de pe farfurii. 

— Cartofi fierţi şi batoane cu vitamine? mormăi. Asta nu-i 
o ultimă masă. Asta-i tot ceea ce servesc mereu în locul 
asta. 

Ochii lui Wisty şi Byron se întâlnesc, iar ea se uită la el cu 
o privire profund dezgustată. Şi nu cred că e vorba despre 
cartofi. 

— Bine, atunci, răspunde el. Poate că reuşim împreuna 
să mai... îmbunătăţim masa asta un pic. 

Byron îmi aruncă una dintre privirile alea gen „Nu 
pricepi?”. 

Wisty îmi dă un ghiont cu blândeţe şi face semn din cap 
către capacul pe care Byron îl ţine încă ridicat. Dedesubt 
este lipită o notiţă: 


WISTY, TE IUBESC N-O SĂ TE LAS SĂ MORI. 
CRED CĂ VĂ POT AJUTA PROMIT. MAI ÎNTÂI 
ÎNSĂ TREBUIE SĂ SCAP DE ASER. SPER CĂ POT. 


— Uite, ştiţi ceva..., spune Byron, împingând căruciorul 
către un colţ îndepărtat şi întunecos al vastei noastre 
închisori.  Daţi-mi voie să aduc asta aici pentru... 
comoditatea voastră. 

Sper că ASER e mai proastă decât credeam noi, din 
moment ce nu-i nimic comod în a mânca într-unul dintre 
cele mai întunecoase colţuri ale subsolului. 

O iau de mână pe Wisty şi o trag de pe scânduri, ştiind că 
o să aibă nevoie de puţină convingere ca să stea în 
întuneric cu Byron după declaraţia lui de iubire. Îmi închipui 
că e ultima noastră şansă. Suntem destul de disperaţi ca să 
acceptăm un ajutor până şi de la Byron Dihorul cu Inima 
Bolnavă de Dragoste. 

Ajunşi în „sufragerie” — un mic ungher sub scări — Wisty 
nu şovăie să apuce un cartof fiert şi să-l îndese în gură. 

— Ospătar? Se preface că-i face semn unui chelner. Poţi 
sa aduci aici nişte şuncă, brânză şi iaurt ca să meargă cu 
cartoful meu? Tout de suite! 

— Wisty, şopteşte Byron imperios, dar atât de încet încât 
sunt convins că nici măcar un microfon plantat chiar asupra 
lui n-ar fi putut să-l capteze. 

Afurisitul, e bun. Nu-i de mirare că tipul e practic agent 
dublu profesionist. 

— N-am vrut să te neliniştesc cu notiţa mea, dar trebuia 
sa afli adevărul, ca să mă crezi când îţi spun că pot să vă 
ajut. Probabil. 

N-am nevoie de ochelari pentru vedere nocturnă ca să 
sunt pumnalele care zboară din ochii lui Wisty. 

— lartă-mă dacă pun întrebarea evidentă, B., dar de 
partea cui eşti tu, de fapt? spun eu. Asta este, să zicem, 
ultima întrebare arzătoare pe care-o am înainte de-a muri. 

— Bine, uite. Mi-am dat seama de ceva incredibil, 
continuă el. Cred că perioada în care ţi-ai folosit puterile 
asupra mea... m-a schimbat. 

— Nu mai spune, Swain, şuier. Treci la subiect, sau ieşi 
naibii de-aici! 

— Magia voastră... cred că... într-un fel... se ia. Cred că 
acum am într-o mică măsură ceva din puterea voastră, care 
se poate reuni cu a voastră... şi poate deveni... să zicem, 
mai mare decât suma părţilor. 

Wisty face o pauză, încercând să absoarbă această 

ultimă revărsare de informaţii bizare. Mă aştept de la ea să 
trântească o bombă, dar chiar ascultă. 

— Adică... poate că... ţi-am dat un soi de... încărcătură 
electrică? 

Nu-mi vine să cred că începe să scoată pe gură limbajul 
Unicului. 

— Poate. Nu ştiu prea bine. Uite, dă-mi voie să-ţi arăt. 
Repede. Trebuie ca amândoi să mă luaţi de câte o mână — 
avem nevoie să ne atingem. 

— Dacă-i doar un truc ca să mă ţii de mână, B., eşti mort, 
ameninţă Wisty. 

— Concentraţi-vă asupra mâncării, ordonă Byron. Visaţi 
la ce vreţi. Wisty, spune ceva! 

— Aăă... 

Şopteşte ceva abia auzit şi îmi închipui destul de bine ce- 
ar putea fi. 

încă nu văd nimic, dar în câteva secunde, miros ceva 
inconfundabil. Cheeseburgeri, inele de ceapă şi — cred — 
shake-uri alb-şi-negru. E destul de puternic ca să-mi 
înmoaie genunchii. 

— Cum faci asta? îl întreb pe Byron. 

— Îţi aduci aminte de profeţii? răspunde el. Te-ai întrebai 
vreodată cum ar putea o armată de copii să triumfe 
împotriva armatei de soldaţi a Noului Ordin — cu puştile, 
tancurile, avioanele şi navele lor? Ceea ce am început să 
înţeleg în acest loc este că, spre deosebire de soldaţii 
Noului Ordin, noi debordăm de idei, de creativitate şi de 
potenţial. 

Încă o dată, Wisty mă surprinde cu felul în care pare să 
priceapă unde vrea să ajungă Byron. Oricât de mult l-ar uri, 
par să aibă o legătură stranie. Am simţit-o când erau pe 
scenă, cântând împreună. Nu i-aş spune-o niciodată totuşi. 

— Cel Care Este Unicul e speriat de moarte de noi şi de 
potenţialul nostru. De energia noastră. Pentru asta există 
toate şcolile şi închisorile pentru copii. 

Vocea lui Byron creşte în volum din cauza exaltării şi 
trebuie să se potolească singur. 

— Vrea să-şi dea seama cum s-o fure, ceea ce reprezintă 
motivul pentru care există locul ăsta. Dacă nu reuşeşte, 
vrea să înlăture ameninţarea. 

— Cum furi potenţialul cuiva? mă întreb cu voce tare, 
fără să mă aştept la un răspuns. 

— Asta e ceea ce încearcă el să priceapă. Vrea să se 
unească cu Wisty... 

— Ptiu! exclamă sora mea. Ptiu, ptiu, ptiu, ptiu! 

— Tăcere! răcneşte brusc ASER şi sună mai umană — şi 
mai stresată — decât am auzit-o vreodată. Dacă mai aud 
discuţii neesenţiale, vă veţi petrece timpul rămas cu căluş 
şi cătuşe! 


Capitolul 67 


Wisty 


BYRON ÎŞI DESPRINDE imediat mâna transpirată de a 
mea. Sau poate că mâna mea a transpirat. La urma urmei, 
moartea e foarte aproape acum. Foarte aproape. 

— ASER, strigă Byron, plecând din colţul nostru întunecos 
către o zonă ceva mai puţin obscură a subsolului, 
condamnaţii au cerut folosirea unei băi propriu-zise. O 
ultima oară... înainte de execuţie. Am refuzat cererea, dar 
au insistat. Ce-ar trebui să fac? 

Am auzit despre ultimele mese, dar ultimele pauze de 
toaletă? 

— Nu au permisiunea să părăsească subsolul, răspunde 
ASER, dar după aceea jur că o aud oftând. 

Poate o maşină să ofteze? 

— Există o toaletă în spatele uşii B12. O voi deschide 
pentru cinci minute. 

— Da, ASER. O să însoțesc prizonierii ca să mă asigur ca 
sunt... 

Vocea lui Byron se stinge în timp ce o uşă din perete se 

deschide cu un clic. 

— ... ascultători. 

În continuare, Byron ne împinge într-o cameră cam de 
mărimea unei cabine telefonice de modă veche. 

— Repede! Trebuie să ne ţinem de mâini, spune el. 

— Dar nu ne-am dus încă, protestez. 

Chiar am nevoie să folosesc toaleta. Aşa cum v-aţi putea 
imagina, am evitat să mă ghemuiesc într-un colţ. Fără 
hârtie igienică. 

— N-avem timp. Trebuie să folosim magia voastră cât 
mai curând posibil. 

— Şi de ce-ar merge acum? întreabă Whit. Am încercat 
să folosim magia de când am ajuns aici. : 

— Aţi văzut ce s-a întâmplat cu mâncarea. Incă n-am 
priceput chiar tot, dar cred că e ceva legat de puterea 
transferată mie prin intermediul lui Wisty. 

Grozav. Transform un tip în dihor şi el capătă ego-ul unui 
leu! 

— Poate că seamănă cu evoluția. Fiecare generație 
dezvoltă caracteristici noi pentru a face față noilor forțe din 
natură... 

— Generaţie? La naiba, Byron, nu-i ca şi cum am avea un 
copil împreună... 

— Taci şi ţine-mă de mână, Wisty. Asta-i o treabă 
serioasă. 

Vorbind despre evoluţie... e chiar Byron Swain care vine 
să ne salveze — încă o dată? S-a schimbat. Imi ia mâna, şi 
o simt pe a lui caldă şi încrezătoare. 

Byron se întoarce spre fratele meu. 

— Whit, tu mă crezi? 

— Nu-mi place s-o spun, dar ce opţiune am? Sigur, Byron. 
Fă ce poţi. 

— Voi doi n-aveţi nimic de pierdut. Şi nici eu — sunt mort 
indiferent ce se-ntâmplă. Repede acum, căutaţi o vrajă. 
Ceva despre... apă. 

Whit deschide jurnalul şi frunzăreşte câteva pagini. 
Găseşte ceva ce-i place. 

Deşi te-ascunzi cu fluxul şi refluxul 
Mareei albe, când luna s-a culcat 

Oameni din zile viitoare or să afle 

Despre năvoaul meu, şi cum l-am aruncat 


Cum ai sărit, de câte ori nimeni nu ştie 

Peste corzi argintii şi subțirele 

Or crede c-ai fost rău, hain cu mine 

Și vină ți-or găsi, cu vorbe grele.” 

Şi iată cel mai ciudat dintre lucruri: aerul îmi face 
plămânii să mă doară un pic; e ca şi cum ar fi prea uscat 
sau cam aşa ceva... 


Faţa lui Whit — nu ştiu cum s-o descriu — a devenit 
ascuţită, iar buzele par prea mari şi... 


Byron apucă jurnalul din mâinile lui Whit, iar mie mi se 
taie răsuflarea. Pielea fratelui meu a devenit argintie, şi se 
petrece ceva ciudat cu gâtul lui. De parcă ar avea... solzi? 

Byron termină vraja: 

—Ne transformăm în peşti! La ce-o să ne folosească dacă 
sfârşim ca peşti pe podeaua băii? 

Am avut încredere în Byron de prea multe ori? 

Și de ce e dintr-odată atât de imens? 

Apoi se aude un pocnet neobişnuit şi... noi doi stăm in 
palmele întinse ale lui Byron, uitându-ne la chipul lui 
gigantic. 

Se pare că ne-am transformat în peştişori guppy. Şi acum 
ne bazăm sută la sută pe Byron să se ducă să ne găsească 
un acvariu? 

— Wisty, pare să bubuie vocea lui Byron în capul meu. 


5 Fragment din poezia Peştele de William Butler Yeats. 

Am fost sincer cu ceea ce-am scris. Te iubesc. Ştiu că tu 
crezi că e cel mai rău lucru pe care l-ai auzit vreodată. Dar 
nu mă pot împiedica. Eşti tot ce-am vrut vreodată să fiu eu. 
Amuzantă, destinsă, puternică. Deşteaptă, rebelă şi nu-ți 
pasă ce gândesc alţii — în afară de familia ta. Ştii ce e 
important. Eşti perfectă. 

Mi-ar plăcea foarte multă să-i spun Mulţumesc, B., dar 
mă usuc serios aici. Pielea, gura, branhiile... mă ustură 
toate ca naiba. 

— Tu şi cu Whit sunteţi acum pe cont propriu, continuă el 
Ştiu că eu n-o să ies viu de-aici. Nu când Unicul o să afle ce- 
am făcut. 

Brusc, ne îndepărtăm de faţa lui şi ne apropiem de un 
vas de porțelan alb. 

— Rămas-bun, fraţi Allgood, adaugă Byron. Ce fac acum, 
fac din iubire! 


Capitolul 68 


Whit 


PLEOSC! 

Pleosc! 

Grozav! Tocmai am fost aruncaţi cu capul înainte într-o 
toaletă — şi încă una mizerabilă. 

Şi înainte ca Wisty şi cu mine să avem măcar o secunda 
să facem un tur prin „piscina” noastră, prin suprafaţa 
refractată a apei îl văd pe Byron întinzând mâna spre clapa 
rezervorului. 

Dumnezeule, nu! Trădătorul ăla n-o să... 

Dar o face. Şi dacă te gândeşti la asta, având în vedere 
spirala descendentă pe care ne-am aflat în ultima vreme, a 
se trage apa peste noi într-o toaletă ar putea fi doar justiţia 

poetică supremă. Încă nu-mi dau seama dacă nemernicul 
ne salvează viaţa sau simte o plăcere deosebită să-i trimită 
prin ţevi pe fostul lui duşman şi pe fata care l-a respins de 
atâtea ori. 

Dar când ne izbeşte întreaga forţă, nimic din toate astea 
nu mai contează. După şocul căderii iniţiale de apă, care 
mă izbeşte de pereţii ţevii până când aproape că-mi pierd 
cunoştinţa, urmează O cursă întunecoasă Şi 
înspăimântătoare de-a dreptul afară din clădirea şcolii. 
Puterea apei este atât de mare încât nu pot nici măcar să- 
mi răsucesc capul destul ca să văd dacă Wisty e în spatele 
meu. Mă omoară gândul că nu ştiu dacă a reuşit. 

Am fost campion la înot în timpul şcolii, aşa că senzaţia 
de a fi peşte nu-i atât de stranie pentru mine pe cât aş fi 
crezut. Dar e ca şi cum ai încerca să faci ture într-un ocean 
in timpul unui uragan, aşa că nu, nu m-am antrenat 
niciodată pentru una ca asta. Şi sunt îngrijorat pentru cum 
se descurcă Wisty... până când îmi aduc aminte că a 
petrecut un timp ca rozător într-un şanţ. 

Wisty, rezistă, mă gândesc. Aminteşte-ți doar să respiri. 

Ţevile devin din ce în ce mai late, ceea ce nu oferă o 
uşurare prea mare, din moment ce există zgomotele astea 
de cascadă care devin tot mai puternice — iar chestiile 
prea-scârboase-pentru-a-fi-spuse-în-cuvinte care coboară 
prin ţevi sunt din ce în ce mai dense. Doar gândul la ele mă 
face aproape să mă sufoc. 

Aminteşte-ţi doar să respiri, Whit, îmi spun întruna. Ceea 
ce este de fapt un sfat destul de bun, pentru că atunci când 
o fac, îmi dau seama că simţul mirosului meu nu este la 
scară umană. 

Aşa că respir încă şi mai adânc şi o zăresc pe Wisty... cel 
puţin presupun că e ea şi nu vreun alt peştişor de acvariu 
evadând din „închisoare” prin canalizare. 

Privirile ni se întâlnesc şi gândesc: Vino după mine, 
sperând că mesajul este cumva vizibil pe faţa mea. Mă 
bucur că am petrecut atât de mult din viaţa noastră 
înţelegându-ne unul pe celălalt fără să rostim un cuvânt. 

Mergem din ce în ce mai repede — un curent de-a 
dreptul furios — până când ne trezim brusc în apă liniştită: 
un burlan pentru apa de ploaie. De acolo ne croim drum în 
aval şi într-un labirint de canale subterane leneşe de sub 
oraş. 

Nu peste multă vreme, Wisty şi cu mine vedem ceva ce 
n-am mai văzut de multă vreme — lumină! Lumina zilei, 
adevărată, cinstită! Ne uităm la ea cu ochii mari, hipnotizat, 
în timp ce creşte încontinuu. Încep să văd nuanţe de 
albastru, de verde, de galben şi... 

De ce creşte lumina atât de repede când nici măcar nu 
înotăm prea tare? Şi ce-i huruitul ăsta aproape asurzitor? 

— Înoată înapoi! încerc să strig. 

Dar nu pot. Sunt peşte. 

Şi oricum e prea târziu. 


Capitolul 69 
Whit 


ŞTIŢI COŞMARURILE ACELEA în care cădeţi şi sunteţi 
complet neajutoraţi şi vă treziţi cu o tresărire? Cursa asta e 
cam aşa, dar nu tocmai. 

Nu e, pentru că nu se termină. 

Nu există niciun control. Nu-i nimeni să te-ajute. Nici 
măcar nu sper s-o văd pe Wisty în torentul ăsta puternic, 
care coboară în spirală. Tot ceea ce ştiu este că sunt prins 
înăuntrul unui vuiet fără nimic de care să mă ţin, în afară 
de panica mea inutilă. 

Mai repede, mai tare, mai repede, mai tare şi apoi — 
bang. lar după aceea — uhh. 

Imi simt creierul de guppy de parcă s-ar fi desprins de 
minuscula mea ţeastă de peşte. Cred că tocmai am trecut 
de la o sută de kilometri pe oră la zero într-o cincime de 
secundă. 

Şi apoi totul e calm. Calm... şi luminat de soare? 

Sunt afară? Nevătămat? Aşa cred. 

De ce nu sunt surprins că Noul Ordin, deloc prietenos cu 
mediul, are o canalizare care duce direct într-un râu, fără 
niciun filtru sau instalaţie de epurare care să toace doi 
peştişori nevinovaţi şi să-i transforme în îngrăşământ 
agricol? 

Pentru prima — şi sper că şi ultima — oară, sunt 
recunoscător pentru lipsa lor de morală şi de civilizaţie. 

Mă aflu pe meandrele leneşe ale râului şi, în ciuda apei 
de toaletă pe care e limpede că Noul Ordin o pompează în 
el, e încă absolut minunat. 

Frunze de nufăr şi florile lor de un alb strălucitor plutesc 
somnoroase în jur. Melci cu cochilie spiralată alunecă pe 
pietre fără nicio grijă pe lumea asta, iar o broască ţestoasă 
cu dungi viu colorate cade de pe un buştean şi trece pe 
lângă mine ca o farfurie zburătoare cu picioare 
butucânoase. 

Îmi dau seama brusc că văd toate astea cu ochi aflaţi 
deasupra apei. Plutesc... 

Ca un peşte mort sau ca o fiinţă umană vie? 

Sar în picioare şi-mi dau seama că sunt viu şi din nou în 
formă umană, stând în apă adâncă de vreun metru. Vraja 
trebuie să se fi epuizat; şoptesc o rugăciune de mulţumire 
către mama şi tata, care simt că sunt acolo undeva, 
veghind cumva asupra noastră. Apoi, adaug repede 
mulţumiri pentru că vraja nu m-a lăsat fără salopeta albă a 
Centrului Minunata Lume Nouă, care e acum udă leoarcă. 

Mă răsucesc, uitându-mă după Wisty. S/avă Domnului, 
iat-o! Tocmai se caţără pe malul împădurit al râului. E 
ameţită, dar ochii i se luminează când mă vede. 

— Whit! strigă ea. N-a fost asta... n-a fost asta cea mai 
uluitoare cursă pe care-am făcut-o vreodată? 


Capitolul 70 

Whit 


S-AR PUTEA SĂ NU VĂ SURPRINDĂ să aflaţi că n-am fost 
doar sportiv pe vremuri, am avut şi gradul patru la Şoimii 
Cercetaşi. Aşa că ştiu că, în general, când te-ai pierdut în 
pădure, primul lucru pe care îl ai de făcut este să găseşti un 
adăpost. 

Dar într-o noapte atât de perfectă ca asta, nu ne batem 
prea mult capul. 

Am mers deja câţiva kilometri — spre vest, înapoi către 
Tărâmul Liber — şi, deşi începe să fie puţin răcoare, o să ne 
mulţumim să dormim la lumina stelelor. 

Soarele a coborât sub orizont, iar lucrurile încep să 
devină destul de întunecate. De-aici înainte, o să ne găsim 
drumul doar pe pipăite. 

— Ai adus o lanternă? o întreb pe sora mea pe un ton 
glumeţ. Am putea-o folosi ca să găsim două bețe. După 
aceea, putem să le frecăm între ele şi... 

Brusc, trunchiurile copacilor din faţa mea licăresc cu o 
lumină jucăuşă, portocalie. 

Mă întorc cu faţa la Wisty. Şi acolo, pe pământ, alături de 
sora mea care stă cu picioarele încrucişate în faţa lui, se 
află cel mai perfect foc de tabără pe care l-am văzut 
vreodată, desăvârşit cu pietre de jur împrejur şi cu movila 
de lemne de alături. 

— Focul arată puţin cam prea fierbinte, remarc, 
referindu-mă la limbile de foc înalte de doi metri care 
aproape că ating ramurile copacilor. 

— Nicio problemă, răspunde Wisty şi, ca şi cum ar fi 
întors butonul de la aragaz, micşorează flăcările la vreo 
jumătate de metru, mai uşor de stăpânit. 

— Şi asta fără băţul tău, observ. Sunt impresionat. 

— Da, păi... m-am descurcat întotdeauna mai bine în 
afara şcolii. 

Chipul ei palid e îmbujorat, radiind de căldură. Arată ca şi 
cum tocmai s-a ridicat din morţi. 

— Ştiu că pare o prostie, dar mă simt atât de bine! Doar 
să fiu în stare să-mi folosesc puterea. Fără să fiu strivită. Şi 
nici măcar nu mi-am dat seama cât de mare era greutatea, 
până când n-a dispărut. 

— Ştiu ce vrei să spui. Aşa mă simt şi eu. 

Şi e adevărat. Fără măcar să mă concentrez cine ştie ce, 
reuşesc să produc trei hotdogi înfipţi în trei frigărui. E ca şi 
cum aş avea o rezervă de energie şi de potenţial din tot 
acel timp în care n-am folosit nimic. 

— Drăguţ, comentează Wisty în timp ce ia un hotdog. 
Poate c-ai învăţat totuşi ceva la Centrul MLN... 

— Nu le recunosc meritele pentru nimic altceva, în afară 
de faptul că am învăţat să-mi placă fasolea mexicană, 
glumesc eu. Ceea ce, de fapt, e un talent folositor în 
vremuri de restrişte. Ţi-aduci aminte când mama şi tata 
erau împărații vacanţelor ieftine? Jur că am petrecut mai 
mult timp în pădure decât în interior. 

Wisty dă din cap şi începem să ne frigem cârnaţii. 

— lţi aminteşti, spune ea, când ploua atât de rău şi tata a 
alunecat şi a căzut de pe potecă în mlaştină? Toată 
mâncarea era în rucsacul lui şi s-a ales praful de ea. 

Izbucneşte în râs. 

— Da. A fost un drum lung până când ne-am întors la 
civilizaţie ca să mâncăm, răspund, apoi însă îmi aduc 
aminte de altceva în legătură cu ziua aceea. Ciudat... 

— Ce? 

— N-am pomenit niciodată de asta pentru că nu însemna 
nimic pentru mine la vremea aceea. L-am auzit din 
întâmplare pe tata zicându-i mamei ceva de genul: „Am 
putea să rezolvăm asta pe o cale mai uşoară, Liz!” Şi mama 
i-a răspuns: „Ne-am promis unul altuia să nu luăm niciodată 
calea uşoară. In special cu copiii. Au nevoie să înveţe pe 
calea cea mai grea.” 

Wisty îşi dă seama. 

— Crezi că se refereau la magie? Sau ce-o fi ceea ce 
facem — „ne realizăm potenţialul”? 

— Cred că nu voiau să ne bazăm doar pe magie ca să 

163 


obţinem ceea ce vrem. Cred că de aceea nu ne-au învăţat 
deloc despre asta. Voiau ca noi să... 

— Să învăţăm să facem lucrurile pe calea cea mai grea? 
Astfel încât să înţelegem prin ce trece restul lumii? 

Dau din cap. 

— S-ar putea. 

— Ei bine, mamă şi tată, oriunde-aţi fi... Wisty ridică ochii 
spre cer. Invăţăm pe calea cea mai grea. Sper că sunteţi 
fericiţi. Cumva, chiar sper că sunteţi fericiţi. 

— O SĂ ÎNTREB DIN NOU, în caz că cineva ascultă totuşi 
de data asta: chiar trebuie să fac totu/ pe-aici de unul 
singur? 
întrebă furios Cel Care Este Unicul. 

Unicul Care înregistrează Veniturile Interne, tatăl lui 
Byron Swain, stă în spatele lui şi clatină dezgustat din cap. 

Supraveghetorii tehnologiei, instituţiilor şi disciplinei 
pedagogice ai Unicului stau pe partea cealaltă a panourilor 
de circuite zdrobite care conţinuseră până atunci programul 
de computer ASER — sistemul responsabil de Centrul 
Minunata Lume Nouă. Toţi trei tremură serios sub ochii plini 
de mânie ai Unicului. 

— Eminenta Voastră, după cât se pare, au scăpat prin 
instalaţia toaletei pentru că Byron Swain... 

— Pentru ultima oară şi vă asigur că asta este ultima 

oară când vă voi aminti că cetăţenii nu vor fi pomeniţi cu 
numele din vechea ordine! Acestea pot conduce la tendinţe 
individualiste perfide. Numele lui este acum Unicul Care Se 
Infiltrează în Conducerea Rezistenței! lar pedeapsa Vui nu 
va fi cu nimic mai prejos decât tortura, vă asigur. 

Unicul îi zâmbeşte tatălui lui Byron Swain, apoi îl priveşte 
cercetător, aşteptând o reacţie. Bărbatul nu arată niciun 
strop de stânjeneală. 

— Faptul că nu există filtre la toalete, faptul că nu sunt 
folosite consecvent câmpurile de atenuare şi faptul că 
imbecilul ăsta de program de computer al vostru s-a 
hotărât să admită o cerere /a toaletă celor mai puternici doi 
dinamicompetenţi din custodia noastră reprezintă doar 
începutul când e vorba să descoperim unde se află 
adevăratele lipsuri! 

— Am început deja procesul de corectare a acestor 
probleme. 

— Nu este necesar. Aceia dintre noi care sunt destul de 
competenţi ca să poarte emblema Noului Ordin se vor 
ocupa de asta. Acelora dintre voi care nu sunt competenţi li 
se va înlătura emblema. Sau, mai curând — chicoteşte — 
emblema vă va înlătura pe voi. 

Cu asta, întinde braţele şi-i vaporizează pe cei trei 
administratori ai centrului MLN — adică totul în afară de 
emblema N.O. De pe uniformele lor. 

— Cineva să adune astea, spune el, apăsând butonul 
interfonului de pe birou. Şi trimiteți-/ aici pe Informator! 

Byron Swain este introdus imediat în încăpere. Deşi îi 
lipseşte coafura specifică, gata pentru fotograf şi are ochii 
umflaţi de oboseală, ţine capul sus. 

— Eminenţa Voastră, începe Byron, privindu-l pe Unicul 
direct în ochi. 

Unicul ridică ameninţător bastonul. 

— Cine îndrăzneşte să mi se adreseze înainte să vorbesc 
eu? 

— Eu, domnule, continuă Byron cu privirea neclintită. 

Ştiu că v-am înşelat aşteptările, domnule. Am trădat 

măreţul 
Ordin. Imi accept pedeapsa în întregime. Sunt gata. 
Unicul rămâne o clipă nemişcat, apoi îl studiază pe 


Byron. 
— Atât de curajos, zău aşa! Nu m-aş aştepta la aşa ceva 
în mod normal de la niciun fiu al — face un semn către 


ministerul veniturilor interne — ăluia. 

— Nici eu, domnule, vorbeşte Byron fără şovăială, 
atrăgându-şi un chicotit din partea Unicului. 

Nu va mai exista nicio bătaie nemiloasă din partea tatălui 
sau după execuţie, aşa că Byron simte că-şi poate permite 
să spună adevărul măcar o dată în viaţa lui. 

Unicul e copleşit de uimire. 

— Îmi place spiritul tău, băiete, chiar îmi place. Mă 
întristează atât de mult că visurile mele pentru tine au 
fost... 
amânate. 

— Amânate? Domnule? 

Neaşteptându-se la nimic altceva în afară de moarte, 
Byron nu reuşeşte să priceapă ce vrea să spună Unicul. 

— Sunt perfect conştient de... înclinația ta pentru 
vrăjitoarea noastră roşcată, acum evadată. Din moment ce 
te respinge, nu doreşti nimic altceva decât să mori. Să mori 
ca un erou care i-a salvat viaţa. Cât de tragic! Material 
pentru dramele de pe scenă. Slavă Domnului că am scos în 
afara legii toate prostiile şi absurdităţile astea bizare! 

Byron începe să devină nervos. 

— Nu doresc nimic altceva decât să fiu executat, de 
ruşine pentru trădarea mea faţă de dumneavoastră, 
domnule. 

— Minti! tună Unicul, în sensul cel mai propriu, din 
moment ce mânia lui zguduie întreaga clădire. Pedeapsa ta 
fie că te va ucide, destul de chinuitor, aş adăuga, fie te va 
transforma în genul de om de care avem nevoie pentru 
funcţiile înalte de conducere din acest Ordin. 

— Domnule? repetă Byron, cu gâtul uscat, simțind că 
izvorul de curaj — cel care avusese nevoie de zile întregi să 

se umple — începe să sece. 

— Eşti acum, în mod oficial, la comanda Echipei Ucigaşe 
pentru a rectifica această situaţie o dată pentru totdeauna. 

Byron înghite în sec. 

— Echipa Ucigaşă, Eminenţa Voastră? 

— In eforturile noastre de a o aresta şi de a o controla pe 
Unica Posesoare a Darului, am cheltuit în general mult prea 
mult timp şi prea multe resurse sigure... 

— Exact trei virgulă şapte milioane de B.N., exclamă 
Unicul Care înregistrează Veniturile Interne. 

— Ce risipă! se vaită Unicul. E clar că urmărirea mea 
obsesivă a fost o cheltuială prea mare. Aşa că m-am 
hotărât: 
din moment ce nu pot să-i smulg Darul, vom elimina 
ameninţarea pe care-o reprezintă. În cuvinte simple, o vom 
ucide. 

Sau, mai curând, tu o vei ucide. 

— Domnule? mai spune Byron o dată. 

— Ai început atât de bine, băiete. M-ai impresionat, chiar 
dacă numai pentru o clipă. Din nefericire, ca atât de mulţi 
oameni obişnuiţi, ai căzut pradă atracției fizice 
adolescentine, nimic mai mult. Risipă, risipă, risipă! Sper 
să-ţi vii în fire. Oricum, o vei ucide pe fată. Echipa ta o va 
ucide pe fată. 

Sau o vei aduce aici în viaţă şi eu o voi ucide, lent şi 
chinuitor, în faţa ochilor tăi de căţeluş patetic... 

SFÂRŞITUL 
FAMILIEI 
ALLGOOD 


Capitolul 72 


Wisty 


WHIT ŞI CU MINE NE-AM TÂRÂT printr-o ploaie mocnită, 

monotonă, de-a lungul multor kilometri şi se pare că pe 
fiecare trunchi de copac de lângă autostradă au fost fixate 
afişe cu noi. Sunt poze recente — fratele meu şi cu mine în 
costumaţia albă, strălucitoare, a Centrului Minunata Lume 
Nouă. 


CĂUTAȚI PENTRU TRĂDARE, ŞARLATANIE, 
ÎNŞELĂCIUNE, VRĂJITORIE ŞI 

POLUAREA MEDIULUI 

CU INFFLUENŢA LOR DĂUNĂTOARE 


— Doamne, ce trebuie să facă o fată ca să devină în 
sfârşit populară, exclam cu resemnare. E atât de nedrept... 
Măcar poza aia din faţă e mai bună decât fotografia stupidă 
din albumul promoţiei! 

— Cu capul chel? Ăăă, nu-s chiar atât de sigur, Wist... 

— Am ajuns la concluzia că e absolut fioroasă, răspund. 
Moda Rezistenței. Cred că o să prindă. 

Whit pufneşte. Nu mă aştept oricum ca el să priceapă, 
având în vedere înclinația lui pentru puştoaice apetisante 
cu bucle unduitoare. Cu paloarea mea de închisoare — 
două nuanţe mai deschisă decât o piele normală „albă şi 
pistruiată” —, cu capul jupuit şi cu salopeta murdară şi 
lălâie, sunt total opusul genului său. 

Dar lui Emmet s-ar putea să-i placă. Pariez că da. Mi-e 
dor de el — şi de toată lumea de pe Tărâmul Liber — aşa de 
tare în clipa asta! 

— Mai avem mult? glumesc, în timp ce ne croim drum 
printr-o porţiune de pădure paralelă cu autostrada, la 
periferia unui orăşel. 

Aud în depărtare urale răguşite. 

— Mai avem câţiva kilometri. Granita Tărâmului Liber se 
retrage în permanenţă, explică Whit. Mă întreb dacă ceea 
ce auzim e o adunare a Noului Ordin sau una a Rezistenței. 
E 

greu de spus prin părţile astea. 

— N-ar trebui să verificăm? 

— Hai! Cu prudenţă. 

Ne îndepărtăm de autostradă şi o luăm pe o stradă 
laterală care duce în oraş. După câteva intersecţii, zărim 
marginile mulţimii, care roieşte într-un parc din faţa unei 
clădiri mari de piatră. Nu putem încă distinge scandările. 

— Sunt numai adulţi. E clar că nu e Rezistenţa, observă 
Whit. Nu ne putem apropia mai mult fără să fim observați. 
Suntem capul de afiş al săptămânii, pe-aici. 

— Ei bine, atunci, cuget eu, poate că n-ar mai trebui să 
fim copii. 

Whit fluieră când îşi dă seama ce vreau să spun. 

— Crezi că poţi s-o faci? 

— Poate reuşim împreună, răspund şi-l iau de mână. Nu 
plănuiesc să intru singură în anii mei de băbuţă excentrică. 

Îmi aduc aminte de o bucăţică dintr-o poezie pe care tata 
obişnuia să ne-o citească şi îl pun pe Whit să recite 
împreună cu mine: 


Când eram tânăr! „Când”, ce jalnic sună! 

Vai, ce schimbare-ntre atunci şi-acuma! £ 

Şi apoi... este experienţa de transformare cea mai stranie 
de care am avut parte până acum. De obicei, e rapidă şi 
lină, ca şi cum aş fi moale şi maleabilă ca o bucată de aluat 
de fursecuri strânsă între degetele unei puteri mai înalte. 
De data asta, e lent şi... dureros. Scârţâit. Ca şi cum şira 
spinării mi-ar fi turtită, iar restul trupului mă doare ca 
reacţie, până la tălpi. 

Whit mârâie, la fel de puţin încântat de noul lui corp. 

— Nu-mi spune că aşa or să mă dărâme la bătrâneţe anii 
de sporturi de contact! Geme. Mă omoară spatele. Şi 
amândoi genunchii. Au, au, au! 

Încerc să trag adânc aer în piept, şi pur şi simplu nu-i 


s Fragment din poemul Tinerete şi bătrânețe de S. 


T.Coleridge. 
171 


acelaşi lucru. 

— Îmi simt plămânii... ciudaţi... mai mici. Contractaţi, sau 
cam aşa ceva. 

Dintr-odată, toată sâcâiala mamei că nu stau destul de 
dreaptă pare să capete un sens. 

Senzaţia stranie că ceva mă gâdilă la gât mă face să 
tresar şi să plesnesc ceea ce cred că trebuie să fie un 
păianjen, dar care se dovedeşte a fi... păr! Apuc o şuviţă 
aspră în mâna acum plină de vinişoare şi verific. E mai alb 
ca o grămăjoară de cenuşă! 

— Pa, pa, fetişcană a Rezistenței! fredonez jalnic. 

— Ei bine, cred că nu trebuie să-ţi faci griji dacă o să-ți 
crească la loc părul, comentează Whit. 

— Şi bănuiesc că tu ar trebui, ripostez, cu ochii aţintiţi la 
capul lui lunguieţ, pe cale să chelească. 

— Sau o să trebuiască doar să-mi rad capul ca tine. 

Fratele meu îşi mângâie chelia lucitoare şi smocurile de 
păr cu o mână osoasă, cu pete hepatice. 

— Recomand cu căldură epilatul cu ceară în schimb, 
glumesc. 

Whit răspunde cu un chicotit care se transformă într-o 
privire de nelinişte pătrunzătoare. 

— Wisty, te omor dacă nu ne poţi schimba la loc! 

— Linişteşte-te. Întotdeauna am fost în stare să revenim, 
aşa-i? Nu întotdeauna în momentul cel mai convenabil, 
desigur, dar vrăjile nu durează niciodată o veşnicie. 

Cel puțin aşa sper... 

Whit 


WISTY ŞI CU MINE SUNTEM ACUM destul de aproape ca 
să auzim ce scandează oamenii ăştia şi e destul de 
dezgustător. 

— Cărțile sunt haos! Vrem ordine! Cărțile sunt haos! 
Umblăm/şchiopătăm prin mulţime şi treptat ne facem drum 
înainte cu coatele, până când ajungem într-un loc unde 
putem vedea ce se petrece. 

— Cărțile sunt haos! Vrem ordine! Cărţile sunt haos! 

Cine sunt oamenii ăştia atât de absolut convinşi că toate 
cărțile duc numai la haos, la teamă, la rău? 

Lucrul cel mai înspăimântător este că arată normal. 
Presupun că sunt normali. Cel puţin, în propria lor minte. 
Probabil că se trezesc, beau o ceaşcă de cafea, îşi hrănesc 
copiii smiorcăiţi şi-şi îmbrăţişează familia. Zăresc aici un 
cuplu de adulţi cu un copilaş pe umeri; dincolo, unii cu un 
bebeluş într-un rucsac. 

Dar e şi ceva diferit şi înfiorător cu ei. Le lipseşte ceva 
din ochi. Sunt vii, trăiesc, dar n-au scânteia vietii sau 
pasiune adevărată. 

Clădirea impunătoare, de piatră, de dincolo de parc are 
un şir de scări care duce la intrarea cu colonadă şi 
încadrată pe ambele părţi de doi lei de piatră. Numele 
înscris pe uşile filigranate enorme a fost distrus, dar e clar 
că la un moment dat aceasta era o mare bibliotecă 
orăşenească. 

judecând după grămada de cărţi din faţă, în prezent este 
destul de goală pentru un meci de fotbal sau pentru un 
mega-concert rock. Grămada e mai înaltă decât o poartă pe 
un teren de joc 

Şi chiar în clipa asta e stropită cu petrol lampant de către 
o ceată de funcţionari ai Noului Ordin, încălţaţi în cizme 
înalte. Din capul scărilor, un bărbat cu burta cât un cazan 
vorbeşte într-un megafon şi ţine o torţă deasupra capului. 

Nu ştiu ce-i cu Noul Ordin şi cu politica lui de a angaja 

adulţii cu cea mai scârboasă înfăţişare pe care-i găsesc, dar 
nu pare să-i pândească riscul de a duce lipsă de personal. 
Luaţi cel mai josnic director adjunct pe care l-aţi întâlnit 
vreodată, încrucişaţi-l cu o călugăriţă (vorbesc de insectă!) 
şi adăugaţi o tendinţă de a lătra ca un ciobănesc german şi 
poate că o să vă apropiaţi de ceea ce este acest individ din 

N.O. 

— În numele Unicului Care Este Unicul! răcneşte. 

Mulțimea intră în delir la păsăreasca asta. 

— In compensație pentru toți cei care s-au pierdut pentru 
totdeauna în hoinărelile imaginaţiei! Care s-au pierdut în 
pofta obscenă pentru visuri... şi în cunoaşterea de dragul 
cunoaşterii! 

Urechile mele „vârstnice” sunt pe cale să se spargă din 
cauza urletului gloatei şi trebuie să-mi pun dopuri. 

— Ca pedeapsă împotriva celor care şi-au irosit datoria 
către Ordin şi către Societate complăcându-se în risipa, în 
ineficienţa şi în lipsa de productivitate pe care le generează 
aceste volume blestemate! 

Wisty nu mai poate suporta nici ea. Din greşeală, aruncă 
o privire de dezgust total. 

— Şi ca avertisment pentru toţi cei care stau astăzi aici 
ca impostori —jur că acum se uită drept la noi — aceia 
dintre voi, prefăcuţilor, care nu cred cu adevărat în tot ceea 
ce a făcut Ordinul ca să ne transforme şi să se îngrijească 
de stabilitatea viitorului nostru, veți arde şi voi. Vă vom 
găsi, şi veţi arde! 

Zgomotul mulţimii este acum asurzitor. 

— Arde! Arde! Arde! scandează. 

Cred că unul dintre timpanele mele pe jumătate surde 
chiar pocneşte. 

Wisty încearcă să repare gafa şi scandează alături de ei: 
— Arde! Arde! Arde! Arde cărţile alea vechi şi scârboase! 
Mă rog ca sora mea să nu se aprindă chiar pe ea, 

accidental. 

— Să începem ritualul de purificare a oraşului nostru, a 
comunităţii noastre, de aceşti microbi si de aceste aberaţii! 

Vom începe numărătoarea inversă de la cinci, apoi vom fi 
liberi! Cinci! 

Gloata i se alătură. 

— Patru! Trei! Doi! 

Pământul se cutremură sub tropăitul lor. 

— Unul 

Clipă în care torţa descrie un arc, învârtindu-se prin aer 
către mormanul de cărţi stropite cu petrol, mii de cărţi, 
dintre care pe multe le recunosc după coperte. 

Mă încordez şi-mi îndrept toată concentrarea şi toata 
energia către torţă. Cere un efort mai mare decât aş fi 
crezut. 

Apoi însă, torţa se opreşte în aer, pluteşte pe loc, după care 
se repede de-a dreptul înapoi la funcţionarul pântecos. Spre 
totala mea încântare, părul îi ia foc. 

Mulțimea tace imediat, dar noi n-am terminat. O văd pe 
Wisty uitându-se fix la grămada de cărţi. Işi coboară 
pleoapele şi murmură ceva — prind doar un fragment: ceva 
despre sărută bucuria-n zbor —, apoi paginile cărţilor încep 
să salte în sus şi-n jos. Aproape ca şi cum ar respira... vii. 

Copertele încep să fâlfâie... ca nişte aripi. 

Zboară! Cărţile zboară! 

Se revarsă spre cer cu un foşnet victorios, ca o mie de 
păsări cântând cu o energie şi o viaţă nouă. Sunt purtate de 
vânt în forma unui V enorm, aşa cum se văd gâştele sau 
lebedele, numai că, desigur, sunt zeci de mii de păsări-cărţi 
în stolul ăsta. lar apoi aceşti prizonieri evadați — abia 
scăpaţi de execuţie — încep să dea din aripi spre soarele pe 
cale sa apună, către vest. La fel ca noi. 

— Sunt o specie protejată pe Tărâmul Liber, comentează 
Wisty. 

UN GHEIZER DE FORME fluturătoare erupe din oraş sub 
ochii lui Byron Swain şi aruncă pentru o clipă o umbră 
asupra lui şi asupra echipei sale de asasini din N.O. Deşi să- 
i numeşti „echipă” e prea blând, sau cel puţin e inexact. 

Fuseseră cu siguranţă spălaţi pe creier să ucidă persoana 
al cărei miros îl simţiseră pe băţul rupt ce le fusese aruncat 
în cuşti. Erau cu siguranţă puternici şi rapizi. Aveau dinţi 
meniţi să sfâşie carne crudă şi unghii lungi, netăiate, care 
arătau şi retezau ca nişte gheare. 

Și erau doar nişte copii. Cândva, copii umani. Byron nu e 
tocmai sigur ce sunt acum. Numai că sunt cei mai buni 
dintre cei buni, la un singur lucru: să omoare alţi copii. 

E sigur că oricare dintre ei ar putea face bucăţi un adult 
dintr-o singură lovitură. O întreagă haită dezlănţuită asupra 
unei singure victime este complet gratuită, iar Unicul o ştie. 
E ca şi cum ar vrea ca Wisty să-i fie adusă în cât mai multe 
bucăți posibil, se gândeşte Byron cu amărăciune. 

Soldaţii lui sălbăticiţi sunt întotdeauna flămânzi si uşor 
distraşi de orice mişcă — adică, hrană potenţială. Aşa că, 
atunci când straniul sol de păsări dreptunghiulare se 
năpusteşte spre orizont, micii monştri o iau la fugă. 

— Ce nai...? se întreabă Byron, încercând să priceapă ce 
e cu norul enorm care se formează deasupra oraşului. 

Nu păsări, ci... cărţi? Cărţi fâ/fâitoare? 

Există o singură explicaţie pentru o asemenea privelişte 
şocantă. Unicul are puterea de-a face aşa ceva, dar el n-ar 
elibera niciodată o întreagă bibliotecă. 

Numai Wisteria Allgood poate. Şi ar şi face-o. 

— Sunt aproape, şopteşte el. 

La început, îi tresare inima la acest gând. O poate salva 

e ceea ce e menit să facă. 

Şi apoi inima i se prăbuşeşte din nou. N-are niciun rost s- 
o salveze pe Wisty, serios. 

— Sunt aproape! strigă el, de data asta echipei, arătând 
înainte, către norul maiestuos de pe cer. Găsiţi-o!/ 

Nu există nicio speranţă pentru el sau pentru lumea asta, 
ştie bine — cu adevărat, el ştie atât de multe lucruri în plus 
faţă de restul nevinovaţilor de pe Tărâmul Liber... Aşa că va 
continua cu planul lui. Byron Swain şi Wisteria Allgood vor 
muri amândoi — împreună — de mâinile şi dinţii propriilor 
lui soldaţi sălbatici! 

Byron rămâne în urmă, ceva mai mult ca de obicei. 
Tinerii ucigaşi probabil că nu sunt destul de inteligenţi sau 
de experimentați ca să observe, dar nu vrea ca ei să-l vadă 
plângând. 

Numai că... inima îl doare atât de tare! 

Whit 


UN LUCRU PE CARE WISTY şi cu mine îl învăţăm despre 
cum e să arătăm si să ne simţim bătrâni este acela că nu-i 
doar supărător, ci şi cu adevărat problematic pentru nişte 
evadați din închisoare ca noi. 

— Ce-i asta? Mă simt de parcă sunt gata să fac un atac 
de cord doar de la urcatul dealului, vorbesc eu gâfâind când 
ajungem la câţiva kilometri în afara oraşului de unde am 
eliberat cărţile. Nu-mi spune că o să ajung atât de ieşit din 
formă la şaizeci şi cinci de ani. Când se epuizează vraja 
asta? 

— Deja vorbeşti ca un bătrân pisălog morocănos, Whit. 
Dacă nu reuşeşti, putem încerca încă o vra... 

Wisty se opreşte când este întreruptă de cel mai 
înfiorător țipăt din lume. 

Şi chiar vreau să spun țipăt. Un vaiet ascuţit, frenetic, de 
ceva care poate fi descris numai ca plăcere ucigaşă. 

Și nici măcar n-au început partea ucigaşă, îmi dau seama 
când întorc capul şi văd un roi de siluete gheboase fugind 
turbate după noi, cu viteză incredibilă. 

E patetic că milioanele de dolari cheltuite pe proiectarea 
maşinilor sport nu pare să fie în stare să reproducă 
proiectul naturii pentru năvala nebună a animalelor 
flămânde ţintindu-şi prada. 

— Fugi! 

O apuc pe Wisty de braţ şi fugim — adică, dacă puteţi 
numi asta fugă. 

Vedeţi voi, fuga pur şi simplu nu e acelaşi lucru când eşti 
cetăţean de vârsta a treia. Nici vorbă să întrecem chestiile 
astea, mă gândesc. Sunt ca nişte ogari din iad! 

— Doamne Dumnezeule, Whit! exclamă Wisty cu 
răsuflarea tăiată când îşi dă seama că magia noastră, care 
ne-a salvat în ultimul oraş, s-ar putea să ne aducă acum 
moartea. 

Fioroasele creaturi dezlănţuie un urlet de grup îngrozitor, 
şi un fior electric îmi străbate spinarea. O trag pe Wisty sub 
o pasarelă şi ne ghemuim la marginea drumului, ascunşi în 
spatele parapetului, dar ştiu că făpturile sunt în stare să ne 
miroasă în orice clipă. 

— OK, Wisty, am o idee... 

De fapt, n-am niciuna. Dar trebuie să-mi imaginez ceva, 
de data asta. Sora mea e mult prea înfricoşată ca să-şi 
concentreze puterile în acest moment. 

Arunc o privire pe lângă parapet şi văd că... oamenii cu 
formă ciudată? babuinii?... sunt încă la vreo cinci sute de 
metri distanţă. Zăresc, de asemenea, o siluetă lunecând în 
urma lor pe o chestie din aia cu două roţi, electrică — un 
scuter. 

Recunosc imediat ţinuta ţeapănă, pompoasă, chiar şi la 
distanţa asta. 

— Byron! 

— Ce? izbucneşte Wisty, nevenindu-i să creadă. Cred că 

glumeşti! 

— El e în spatele chestiei ăsteia! şuier. 

— Whit, n-ai de unde să ştii! Ultima dată când l-am văzut, 
ne-a salvat! 

— Te corectez: ultima oară când l-am văzut, a tras apa 
de la toaletă după noi! 

— Dar poate că ne va ajuta... 

— Wisty, n-avem timp să ne jucăm de-a ghicitul. Bine? 

Urletul este incomod de aproape şi o împing pe Wisty cu 
putere în zidul pasarelei, astfel încât să fim cât mai 
aplatizaţi posibil şi cât mai greu de văzut. 

— Ascultă-mă. O să ne transformăm în păsări. E singura 
noastră speranţă. N-o pot face singur, dar putem probabil s 
o facem... 

Şi atât apuc să scot pe gură, înainte ca zidul în spatele 
căruia ne ascundem să cadă. Wisty şi cu mine ne prăbuşim 
odată cu el şi totul se întunecă, în cea mai mare parte. 


Capitolul 76 


Whit 


NICIODATĂ, ÎN NESFÂRŞITELE ZILE de luptă în Lumea de 
Sus, Wisty şi cu mine n-am căzut accidental printr-un 
portal. Adică, de obicei apar şi dispar şi, când intri, e ca şi 
cum ai fi absorbit într-o tornadă de gradul cinci. Plus că nu 
poţi fi sigur întotdeauna unde o să sfârşeşti. 

Dar de data asta, ştiu exact unde suntem, în secunda în 
care trecem prin pasaj. Ştiu după răceală. Ca şi cum ar ieşi 
chiar din oasele mele. Pe Tărâmul Umbrelor, simţi frigul 
adânc înăuntrul tău, chiar înainte să-l simţi pe piele. E 
numai unul dintre multele „farmece” ale locului. 

Următorul lucru pe care-l observ este că ne-am întors la 
corpurile noastre obişnuite de adolescenţi. Poate că e greu 
pentru o vrajă să țină prin dimensiuni diferite? 

În această dimensiune, tot ce vedem e cenuşiu, tot ce 
simţim este solul dur ca sticla, tot ce auzim pentru câteva 
clipe este propria noastră răsuflare. 

— Doamne, mi-e atââât de frig, spune Wisty când îşi dă 
seama unde suntem. Asta mă duce de-a dreptul înapoi în 
pragul celulei condamnaților la moarte din micul glob vesel 
cu zăpadă, al Unicului, de la MLN. 

— Mai bine frigul decât să fim dezmembraţi de Cei 
Pierduţi, comentez, uitându-mă în jur după cea mai mică 
urmă a oribilelor creaturi. 

— O, nu mă poţi păcăli nici măcar pentru o clipă, 
Whitlord Allgood, zice Wisty. Te bucuri să fii aici, 

Ei poftim, iar îmi citeşte gândurile. Şi, da, în cazul în care 
vă întrebaţi, m-am gândit deja la Celia şi dacă e pe- 
aproape. 

Nu. Nu mă gândesc la ea... o simt. 

E aproape. E un miros care-mi provoacă un freamăt 
ciudat şi o atracţie magnetică, începând de undeva, din 
plexul meu solar. Încep să respir mai repede şi fac vreo 
câţiva paşi în direcţia în care o simt că mă trage. 

—Juri că n-ai vrut să sfârşim aici, Whit? întreabă Wisty. 

Fii sincer! 

Nu-i răspund, pentru că aud chiar atunci o voce. Vocea 
pe care-o visez zi şi noapte. Nu cuvinte distincte, doar 
muzica şi ritmului ei, ieşind din ceaţă ca sunetele de harpă 
şi de clopoței de vânt. 

— Celia? strig, întorcându-mă în toate direcţiile. 

O aud din nou. O pot găsi. Ştiu că pot ajunge la ea dacă 
mă mişc destul de repede şi-mi urmez instinctele... 

însă faptul că Tărâmul Umbrelor e un pustiu complet 
lipsit de trăsături distinctive, rece şi cenuşiu, presupune şi 
că nu are prea multe repere folositoare — astfel, după doar 
câţiva paşi în direcţia sunetului, o mână mă strânge de braţ 
destul de tare ca să zdrobească oase. Mă întorc, gata să 
lupt până la moarte cu un Pierdut, dacă este posibil. 

— Whitford Allgood! 

E Wisty, iar ochii îi ies din orbite de îngrijorare. 

— Tocmai erai pe cale să fugi fără mine! Pentru numele 
lui Dumnezeu, la ce te gândeşti? 

— Mă gândesc că Celia ne poate ajuta. Ne-a mai ajutat si 
înainte. 

Îi aduc aminte de prima noastră mare evadare din 
închisoare, cu o veşnicie în urmă. Dar Wisty îşi dă ochii 
peste cap şi se uită la mine ca un părinte enervat. 

— Whit, poţi să te concentrezi asupra noastră pentru o 
secundă şi să uiţi de prietena ta abso/ut moartă? 

Nu cu multă vreme în urmă, aş fi ţipat la ea pentru un 
asemenea comentariu. 

— Şi, să zicem, poate să te gândeşti la cum să ieşim de- 
aici fără să devenim chiar noi Pierduţi? 

Chiar atunci, ca pentru a pune un semn de exclamare la 
fraza ei, auzim ceva oribil venind prin ceaţă, în urma 
noastră 
E altfel decât geamătul patetic al Celor Pierduţi. De data 
asta, e sunetul inconfundabil al foamei asasine. 

Animalele sinistre ale lui Byron! 

— Sunt Curbe? strigă Wisty. 

— Şi ne-au găsit portalul! 


Capitolul 77 


Whit 


SĂ ALERGI PRIN TĂRÂMUL UMBRELOR e ca şi cum ai 
schia la vale cu ochii închişi. Teroare pură. Urmăritorii noştri 
înfometați şi necruţători ar putea să fie la fel de încurcaţi 
de cât de uşor e să te pierzi în peisajul ăsta fără formă, dar 
suntem de două ori condamnaţi de simţul mirosului lor, 
care, nu mă îndoiesc, poate pătrunde de-a dreptul prin 
ceaţă. Ceea ce înseamnă un singur lucru... 

Sora mea şi cu mine suntem pe cale să fim sfâşiaţi şi 

devoraţi pe pământul rece al Tărâmului Umbrelor! 

Un geamăt slab străbate prin ceaţă la o aruncătură de 
băț în faţă. Pentru o secundă, sunt derutat şi cred că am 
mers cumva în cerc, iar creaturile stranii au ajuns în faţa 
noastră, gata să lovească şi să înceapă să ne devoreze. 

Dar mă înşel. 

— Cei Pierduţi! ţipă Wisty. 

Şi apoi iată-i — umbrele zdrenţuite, lumina licăritoare a 
ochilor întredeschişi. Şi sunt atât de mulţi — zeci de spectre 
îndreptându-se în direcţia noastră. 

— Pe-aici, îi spun lui Wisty. Cum le vedem galbenul 
ochilor, o luăm la stânga — mult la stânga. 

— Sper doar că asta nu ne duce înapoi în gurile celorlalti 
ucigaşi! 

— Şi eu. Stânga, apoi dreapta. Rămâi în spatele meu. 

Cei Pierduţi se ivesc unul câte unul şi se desfac în evantai 
în timp ce ne apropiem, dar nu suntem încă destul de 
aproape. 

— Nu încă, nu încă, nu încă, îi zic lui Wisty. 

Şi-mi adun puterile pentru răceala lor. Cincisprezece 
metri, zece metri, cinci metri — iată-i! Frigul ne izbeşte ca o 
tonă de gheaţă. 

— Acum! strig şi cotesc spre stânga, cu mâna strângând- 
o pe a lui Wisty, în spatele meu. 

Trebuie să țină pasul. Unu, doi, trei, patru, cinci, şase, 
şapte... 

— Înapoi la dreapta! 

Şi apoi, în spatele nostru, gemetele întâlnesc brusc 
urletele şi e ca şi cum se desfăşoară o bătălie epică între 
toate mumiile şi toţi vârcolacii imaginaţi vreodată. 

— A mers! exclam. Deocamdată, oricum. Uită-te mai 
departe după ei — peste tot. 

Şi apoi se întâmplă mai multe în următoarele cinci 
secunde decât s-au întâmplat în oricare moment al vieţii 
mele, sau probabil a oricui altcuiva. 

Îl auzim pe Byron ţipând: 

— Cheamă-i înapoi, idioato! 

— Cheamă-i tu pe-ai tăi! răspunde o voce de femeie, una 
care-mi face inima s-o ia la goană şi apoi să îngheţe la 
următoarea bătaie. 

— E un portal! strigă Wisty, arătând în faţă către vârtejul 
de ceaţă care-i trădează existenţa. 

— Asta a fost vocea Cel/iei/ rostesc cu răsuflarea tăiată, 
oprindu-mă din drum. 

— Să nu îndrăzneşti, se răsteşte sora mea. 

După care, deşi am cu patruzeci de kilograme mai mult 
decât ea, muşchi mult mai dezvoltați şi o experienţă 
sportivă superioară, surioara mea mă plachează din zbor. 
Lovitura mă nimereşte în genunchi şi mă împinge de-a 
dreptul prin portal. 

Bine... nu-i chiaratât de simplu. Niciodată nu este. 


Capitolul 78 


Whit 


NU ŞTIU EXACT UNDE SUNT, dar cumva nu-mi fac prea 
multe griji pentru asta. Sunt cu Celia şi asta-i tot ce 
contează pentru moment. 

— Am avut cel mai ciudat vis despre tine, îi spun. 
Fugeam de zeci de Pierduţi... 

— Nu avem decât foarte puţin timp împreună, mă 
întrerupe Celia. Hai să nu-l irosim. 

Îşi lipeşte capul de pieptul meu şi sunt sigur că îmi poate 
auzi inima bătând. Mi-a fost atât de dor de ea, întruna. 
Singurul lucru bizar este că, nu ştiu de ce şi-a dat cu prea 
mult parfum. Adică, îmi place la nebunie mirosul, dar în 
clipa asta e atât de puternic încât mă tot străduiesc să-mi 
stăpânesc strănuturile şi mă ustură ochii. 

— Te iubesc, şoptesc stăruitor. Mi-a fost atât de dor de 
tine! 

— Nu avem decât foarte puţin timp împreună, spune ea. 
Hai să nu-l irosim. 

N-a spus asta adineauri? Ah, cui îi pasă? 

Ne îmbrăţişăm şi simt că ne contopim din nou într-o 
singură fiinţă. Îmi place asta — e incredibil. Prezenţa ei şi a 
mea, unindu-se ca doi nori care se amestecă pe un cer 
însorit... 

— Te-ai simţit vreodată atât de uluitor? întreb. Eu, nu. 

— Nu avem decât foarte puţin timp împreună, spune ea. 

Hai să nu-l irosim. 

Ce nai...? Hei, stai o clipă, ăsta-i un vis? O, nu, ceva nu-i 
în ordine cu fata ei! Este...? O, Doamne... o, nu! 


Capitolul 79 


Wisty 


UN ZGOMOT ÎNFIORĂTOR de puternic mă trezeşte dintr- 
un somn aproape mortal. Mă ridic cu o tresărire — 
cu o izbucnire modestă de flăcări. Unde sunt? Undeva 
afară, arată oarecum familiar... 

Mă poticnesc prin bezna luminată de stele şi abia reuşesc 
să mă apuc de un grilaj. O, ga. Bine. Mă aflu pe parapetul 
unei fabrici părăsite pe care fratele meu şi cu mine am 
găsit-o după ce portalul ne-a scos la periferiile pline de 
dărâmături ale Tărâmului Liber. 

lar eu ar fi trebuit să stau de pază în timpul nopţii vreme 
de trei ore în timp ce bietul Whit se odihnea şi el puţin. 

Dedesubt, se aude un soi de încăierare. Gâfâieli? 
Mărăieli? 

O, nu, trebuie să-l chem pe Whit! 

Dar înainte să ajung măcar la uşa de pe acoperiş, el se 
năpusteşte pe ea. 

— Byron şi monştrii lui, vorbeşte el întretăiat. Trebuie să 
fi reuşit să treacă şi ei prin Portal. Or să ne ia urma după 
miros, până aici. Mai e vreo cale de coborâre? 


Clatin din cap: 
— Aşadar, o să trebuiască să folosim magia sau să 
luptăm! 


— N-o să fie nicio luptă, îl aud pe Byron Swain declarând 
cu trufie, în timp ce se strecoară nonşalant pe uşă, 
închizând-o în urma sa. 

Obişnuita lui sincronizare perfectă... 

Auzim un zgomot de trupuri călcându-se în picioare pe 
scări şi izbindu-se frenetic de uşă. Byron a căpătat un fluier 
de comandă şi cântă câteva note îndrăzneţe, care par să 
potolească monştrii. Dar asta nu-l opreşte pe Whit să-l 
ţintuiască pe Byron cu spatele de uşă. 

— Nu o să mergem nicăieri fără luptă, Swain, rosteşte 
fratele meu printre dinţii încleştaţi. Au fost câteva minute la 
MLN când am crezut că încercai, de fapt, să ne ajuţi. Trasul 
apei la toaletă? Asta ar fi putut fi interpretat în ambele 
feluri. 

Apoi însă apari aici cu o haită de maimuțe nebune. Nu te 
interesează să ne salvezi pe noi. Te interesează să te 
salvezi pe tine! 

— Îmi pare foarte rău pentru asta, răspunde Byron, 
uitându-se fix la mine şi recunosc că arată de parcă s-ar 
lupta să-şi reţină lacrimile. Ca să fiu absolut sincer, ai 
dreptate în parte, dar asta-i doar o împrejurare recentă. 
Echipa mea Ucigaşă —face semn din cap către fiarele din 
spatele uşii — sunt meniţi să fie instrumentul propriei mele 
morţi, în aceeaşi măsură ca şi a voastră. 

Oftează adânc, ca şi cum greutatea tuturor acestor 
lucruri e prea mare ca să fie suportată. 

lar lucrul cel mai straniu este că încep să simt şi eu la fel. 
În mod normal, aş fi gata să mă aprind după ce aud despre 
micul lui program de asasinate — dar acum, povara, 
nefericirea lui... ei bine, sentimentele lui pentru mine, 
oricare-ar fi ele... nu fac decât să mă izbească în măruntaie 

şi să-mi taie răsuflarea. În loc să fiu speriată şi furioasă, 
chiar îmi pare rău pentru el. 

— Singurul care-o să moară o să fii tu, se răsteşte Whit. 
— Taci din gură, Whit, intervin eu. Mă întorc spre Dihor. 
B., te uiţi în ochii mei şi spui că ai intenţia să închei noaptea 
asta cu un masacru cu crimă şi sinucidere? Atât eşti de 
dement? Chiar începusem să cred în tine, când eram la 

MLN, mărturisesc... 

Cred că zăresc o scânteie de speranţă în ochii lui Byron, 
dar se stinge repede. _ 

— Dement? Nu ştiu, Wisty. Nu ştiu ce sunt. li aduci 
aminte când am zis că niciun om expus răului Unicului 
pentru multă vreme nu poate rămâne neschimbat? Am 
văzut în el lucruri, ştiu lucruri despre el — și despre 
victimele lui — 
care m-au împins la asemenea fapte. Nu-mi pot cere scuze 
pentru asta. Şi... pot să spun fără rezerve, e mai bine ca 
viaţa ta să se încheie acum, decât să fii silită să fii cu el. 
Ceea ce vrea el — şi ceea ce va căpăta. 

Bine. Ne-a atras atenţia şi mie şi lui Whit. Whit slăbeşte 
strânsoarea, dar tonul lui e încă aspru. 

— Atunci n-ai niciun pic de credinţă în Tărâmul Liber, în 
Rezistență. Sau în noi. 

Ochii lui Whit ard cu atâta amărăciune, încât cred că 
poate e/se va aprinde. 

— O, ba cred, răspunde Byron, desprinzându-şi în cele 
din urmă ochii dintr-ai mei şi uitându-se la Whit. Chiar şi în 
tine, fan al sportului. Ţi-am citit jurnalul. Chestii foarte 
interesante. N-am avut nici cea mai mică idee despre Darul 
tău special. 

Whit arată surprins. 

— Te referi la scris? 

Byron pufneşte. 

— Glumeşti? Cea mai mare parte din ce scrie acolo vine 
direct de la orele doamnei Magruder. lar chestiile care nu 
vin de-acolo sunt — ei bine, hai să recunoaştem — doar 
gunoaie. 

Tipul chiar nu se teme că fratele meu l-ar putea pune la 
pământ, nu-i aşa? 

— Vrei să spui că habar n-ai de Darul tău? 

— Mai întâi, Byron, ţi-am zis să încetezi să vorbeşti aşa, 
intru eu în vorbă. 

E limpede că e nevoie de o femeie ca să facă să meargă 
mai departe conversaţia asta. 

— În al doilea rând, spune-ne doar unde vrei s-ajungi. 7e 
rog? 

— Dovezile sunt acolo, cu un pic de interpolare, continuă 
Byron pe tonul lui rigid, lăudăros, dar sunt destul de 
convins că Whit e... hm... clarvăzător. 


Capitolul 80 


Whit 


VREAU DOVEZI. 

Pentru că știu că am scris câteva lucruri destul de sinistre 
în jurnal. 

Inclusiv despre — dar fără să mă limitez la — moartea 
surorii mele. 

— Ai vrea, spun eu pe ton sarcastic, să interpolezi 
această afirmaţie pentru noi? 

— Asta nici măcar n-are vreun sens... Byron arată iritat. 
Presupun că n-ai ascultat întotdeauna la orele doamnei 
Magruder. Dar, pentru început, poate ai dori să-i explici lui 
Wisty de unde ai ştiut că micului baterist de la Bionici or să- 
i fie... amputate mâinile? 

Stomacul mi se strânge, iar Wisty se uită şocată la mine 
în timp ce dihorul continuă. 

— Şi se mai pare că ştii şi că Unicul urmează să 
bombardeze foarte curând fiecare centimetru din Tărâmul 
Liber. 

187 


Sunt o mulţime de exemple, dar sugerez să lăsăm restul 
acestei discuţii fascinante pentru vremuri mai bune. 

Aud nişte mârâituri neliniştitoare declanşându-se dincolo 
de uşă, dar Byron suflă repede câteva note puternice în 
fluierul lui de comandă, ceea ce are ca rezultat liniştirea 
imediată. 

— Uite, ştiu că eşti un mincinos, Swain, aşa că hai să 
trecem la planul B. 

— Da, intervine Wisty. Nu putem să cădem de acord 
asupra unui plan simplu şi drăguţ care să nu se încheie cu 
un pact de sinucidere? 

— Şi ce-ar fi să începem cu tine dându-mi înapoi jurnalul? 

— Ai noroc, Whit, pentru că asta face parte de fapt din 
noul meu plan. 

Îşi îndreaptă iarăşi întreaga atenţie către Wisty. Sunt 
uimit încontinuu de privirile intense pe care i le aruncă. Ca 
şi cum ca ar fi... Celia lui! 

Oho! Înfiorător gând. Instinctiv, o cuprind cu braţul pe 
Wisty, de parcă asta ar urma s-o apere de ochii lui plini de 
dorinţă. 

— Wisty, tu şi cu mine ştim amândoi că putem face 
lucruri grozave împreună, îi spune el, iar eu întăresc 
strânsoarea pe umărul ei. Ai simţit pe scenă la Stockwood. 
Ai simţit când am făcut magie la MLN. lar prima ta 
transformare majoră a fost făcută asupra mea, nu-i aşa? în 
caz că ai uitat, n-a fost un dihor. Iniţial, m-ai transformat 
într-un /eu. A fost... electrizant. 

Wisty rămâne fără cuvinte. Trebuie să aibă crampe mult 
mai rele ca ale mele, acum. 

— Ştiu că nu ţii chiar atât de mult la mine, continuă el cu 
eufemismul secolului. Dar tu şi cu mine suntem mult ma; 
puternici împreună decât tu şi fratele tău. Fapt este, Wisty, 
că eu cred că tu şi cu mine am putea fi de fapt cei doi copii 
din profeţii. 

— Profeţiile spun un frate şi o soră! izbucneşte ea 
indignată. 

— Amănuntul cu fratele şi sora e doar o problemă 

tehnică. Ştiu că nu vrei să recunoşti, dar tu şi cu Whit încă 
n-aţi atins nivelul de magie de care are nevoie Tărâmul 
Liber ca să-l învingă pe Unicul. Însă când energia ta trece 
prin mine, devine mult mai intensă. 

— Dovedeşte! îi cere Wisty. 

— Ai fost oarbă la cât de mult m-am amestecat în viaţa şi 
magia ta. Nici măcar nu ţi-ai dat seama că eram acolo când 
ai transformat pe toată lumea din curtea de judecată a lui 
Unger în tăuni. Şi vă aduceţi aminte cine v-a dat voie să vă 
luaţi băţul de tobă şi jurnalul când aţi fost capturați de Noul 
Ordin? 

Suntem  năuciţi, amuţiţi, nedumeriţi, încercând să 
pricepem toate astea. 

Byron profită de moment şi, în timp ce face câţiva paşi 
mai departe de noi, auzim înteţindu-se din nou măârâielile 
din spatele uşii. Auzim scrâşnete stridente — dinţi sau 
gheare pe metal? 

Byron duce mâna după fluierul de comandă, 
drumul brusc, înainte de a scoate vreun sunet. 

— Aveţi două opţiuni în clipa asta, fraţilor Allgood: noi trei 
putem pune imediat capăt acestei căutări lipsite de 
speranţă, ca martiri, în ghearele Echipei Ucigaşe. Sau — ne 
lasă să ascultăm cum larma fiarelor flămânde devine tot 
mai frenetică — îl ducem pe Whit la Unicul în locul lui Wisty. 
Cred că ar accepta incredibilul tău Dar, Whit, în locul 
Darului lui Wisty. 

— N-ai de unde să ştii că ar accepta, remarc. Nici măcar 
nu Ştii sigur că am vreun Dar de a... ghici viitorul. (Trebuie 
să recunosc, încă mai cuget la asta.) Cum rămâne cu 
Wisty? 

— Wisty şi cu mine... ei bine, împreună putem conduce 
Tărâmul Liber către victorie. 

Pufnesc tare, dar el se întoarce cu seriozitate spre Wisty. 

— Ştiu, Wisty! Am ceea ce ai tu nevoie... în atât de multe 
sensuri. 

— Nu! strigă Wisty. Asta-i dezgustător! N-o să-l părăsesc 
niciodată pe Whit! 


A 


nsă îi dă 

Byron se uită drept în ochii mei, din ce în ce mai 
concentrat şi mai încrezător. 

— Hai să-l lăsăm pe fratele tău să hotărască asta. 

— Ce crezi c-o să spun, Dihorule? îi vorbesc dispreţuitor. 
Avem şi alte opţiuni, despre care tu nu ştii. 

Mă uit la Wisty ca pentru a spune: Avem? 

— Dar cea de-a două alegere este singura cu care ar fi de 
acord Celia. 

O, Doamne. Ştie? Cât de mult ştie? 

— Ea ţi-a spus să te predai, nu-i aşa, Whit? Pentru binele 
superior? Ca să puteţi fi din nou împreună? 

E în jurnalul meu. E un adevărat ticălos, dar are dreptate, 
in mintea mea, o aud spunând, o simt ordonându-mi: 
încetează să te gândeşti numai la ceea ce se află chiar în 
fața ta. Gândeşte-te la restul celor rătăciți. 

— Este ceea ce era sortit să fie, Whit. Acceptă-ţi soarta. 
Byron ridică fluierul de comandă la buze şi spune: Wisty, 
pot să-ţi aud hotărârea? Prietenii mei de afară sunt foarte, 
foarte flămânzi. 

— Nu! Nu, nu, nu! ţipă Wisty cu furie, dar îmi aruncă o 
privire şi cred că o pot înţelege. 

Are un plan şi sunt destul de sigur că ştiu care e. Poate 
că pot vedea în viitor. 

— Whit? întreabă Byron. 

— Nu, răspund cu fermitate. Nicio şansă. 

— Bine, atunci, spune Byron resemnat, am terminat aici. 
Apoi lansează o comandă din fluier — şi uşa grea de pe 
acoperiş zboară literalmente din balamale. 

Wisty 


ÎNVĂLMĂŞEALA DE TRUPURI, de gheare şi de dinţi, 

scrâşnetele şi mârâielile, duhoarea şi fierbinţeala răsuflării 
lor — sunt peste tot. E copleşitor, dezgustător. Dar n-am 
fost niciodată mai concentrată în toată viaţa mea. 

În secunda în care Byron suflă în fluierul de comandă, sar 
la el şi parcă suntem doi magneţi. Sunt peste el — fată 
peste băiat — şi-i smulg fluierul din mâini. 

Sunt surprinsă cum alunecă uşor din strânsoarea lui şi 
într-a mea — dar am ajuns cu o zecime de secundă prea 
târziu. 

Simt deja gheare străpungându-mi pielea de pe coapse. 

Preţ de o clipă, cred că viaţa mea o să se încheie chiar în 
felul în care a vrut Byron. Cu mine peste el, agăţându-mă 
de el din răsputeri, cu monştrii lui răguşiţi doborându-ne pe 
amândoi deodată. Nu-mi place imaginea nici cât negru sub 
unghie. 

Dar concentrarea revine şi nu mai simt prea mult durerea 
provocată de rănile care au început deja să apară pe spate 
şi pe picioare. Închid ochii şi suflu încet notele în fluierul de 
comandă, exact aceleaşi pe care Byron le-a folosit mai 
devreme ca să-şi supună brutele. 

Tonul perfect n-a fost niciodată atât de perfect. Emit 
comanda de nenumărate ori, înainte să am destul curaj să 
analizez ce se petrece. 

Atacurile animalice au încetat. Tot ce mai simt acum este 
bătaia inimii înnebunite a lui Byron. E viu. Eu sunt vie. lar 
Whit? 

Continuând seria de observaţii, deschid ochii şi mă 
rostogolesc de pe Byron. Whit e doar la câţiva paşi 
distanţă, peste monstrul care ajunsese la mine cu câteva 
secunde înainte. 

De fapt, strânge fiara de gât. Fratele meu chiar e o figură! 

Sânge gros, lipicios, e împroşcat peste mine, peste 
Byron, pe podea, peste Whit. Dar ceea ce mă înspăimântă 
mai mult decât orice este cum arată creaturile în realitate. 
E prima oară când le vedem de-aproape. 

Sunt copii. Copii umani. Ce le-a făcut Noul Ordin? 

Clocotesc de energie, de mânie îndreptăţită şi de putere. 

Ridicând ochii către cer şi apoi către Whit, ne transform pe 
amândoi în păsări. Unele foarte iuți. Intr-o clipă, suntem 
nişte colibri supersonici ce dispar în văzduh. Fluierul de 
comandă pe care-l ţineam în mână coboară în zbor către 
acoperiş. 

Mult dedesubtul nostru, ultimul lucru pe care-l văd sunt 
copiii sălbăticiţi care se aruncă asupra lui Byron. 

Întorc capul. Nu pot să mă uit la asta. 

DEZAVANTAJUL DE A TE PRESCHIMBA în orice creatură 
zburătoare este că s-ar putea să te afli pe la vreo sută de 
metri în aer când vraja se epuizează. Din fericire, ghinionul 
s-a petrecut când ne aflam la numai trei metri de sol, 
coborând către destinaţia noastră finală: intrarea la 
Garfunkel. 

Suntem întâmpinați la parterul magazinului universal de 
chipuri adânc îndurerate. Aici s-a petrecut ceva cu adevărat 
rău, simt asta. Când Whit se întoarce dintr-o aventură în 
pragul morţii fără să fie salutat cu urale şi fără ca Janine să 
se arunce în braţele lui, ştii că ceva e rău. 

Cel puţin Emmet m-a luat în braţe înainte să apuc măcar 
sa spun „Bună”. 

— Nu-mi vine să cred că eşti în viaţă! izbucneşte el, 
neobişnuit de emoţionat. 

— De când am căpătat eu obiceiul să mor? încerc o 
glumă proastă. 


— Dar au trecut... luni întregii își trece absent degetele 
prin părul meu, acum mai lung, ca pentru a sublinia ideea. 

— Ce vi s-a întâmplat? 

Whit şi cu mine ne uităm unul la altul, complet încurcaţi, 
pentru o clipă, în privinţa timpului. 

— Portalul? presupune el, referindu-se la misterioasa 
calitate de deformare a timpului a unora dintre portaluri. 

Mă uit înjur la cei din grup şi îi fac semn din cap lui Whit. 
Da, au trecut mai mult de câteva săptămâni. Cu siguranţă. 
Parcă au devenit cu toţii palizi, cumva. Mai neîngrijiţi, mai 
gârboviţi. Au cu toţii obrajii scobiţi şi ochii afundaţi în 
orbite. 

Emmet arată ca şi cum ar trebui să ţină în mână o cutie de 
tinichea şi să cerşească nişte mărunţiş. 

— Unde-i Janine? întreabă Whit pe un ton neliniştit. 

— La încălţămintea de damă. Conduce nişte şedinţe de 
terapie pentru unii dintre copiii zdruncinaţi. Jamilla e şi ea 
acolo. Dar de data asta e pacient în loc de doctor. A fost 
greu pe-aici... 

— Hai să mergem la accesorii şi să ne punem la curent, 
ne spune Whit. 

— De ce-i atât de întuneric? întreb, în timp ce ne 
îndreptăm către partea din spate a magazinului. 

— Camuflaj parţial, explică Emmet. Prea multe bombe, în 
fiecare zi, toată ziua şi toată noaptea. 

Sasha e la raionul de accesorii, zdrăngănind la chitară o 
melodie deosebit de mohorâtă. În timp ce se apropie să ne 
salute, observ că încrederea fanatică a dispărut din mersul 
lui. În următoarele câteva minute, ceea ce ne povestesc el 
şi 
Emmet ne arată destul de limpede de ce. 

În ultima lună, a început stadiul următor al planului de 
dominație al Noului Ordin. Primul val de copii care-au fost 
răpiți şi reprogramaţi în instituţii — cei care n-au fost 
oricum vaporizaţi — tocmai au fost eliberaţi înapoi în 
societate, astfel ca micile lor creiere de roboţi să prindă 
rădăcini şi să înflorească. Între timp, a pornit un al doilea 
val de răpiri intensive, iar echipele de cercetaşi ale Noului 
Ordin au sondat adânc în Tărâmul Liber. Mai mult de zece 

copii de la 
Garfunkel au fost capturați când au ieşit în misiuni de 
adunare de hrană, inclusiv unii dintre copiii pe care-i 
salvaserăm o dată din alte instituţii. 

Vorbim despre trei paşi înainte şi un mega-pas uriaş 
înapoi. 

Ne-am pierdut casele, prietenii, familiile — o lume 
întreagă. lar acum ne pierdem unii pe alţii. 

Whit 


JANINE SE ÎNTÂLNEŞTE CU NOI pe drumul spre raionul de 
pantofi de damă — şi cred că s-a schimbat mai mult decât 
oricine altcineva de-aici. E mai slabă, ceea ce ar fi putut s-o 
facă şi mai drăguță la faţă, dar din cauza asta a devenit şi 
mai aspră şi mai dură. 

Mă zăreşte şi, cu toate că e cu siguranţă încordată, mă 
salută cu un zâmbet. 

— Whit, te-ai întors în sfârşit! 

Se uită spre Wisty şi-i rosteşte doar numele. Nu sunt 
obişnuit cu genul ăsta de primire lipsită de entuziasm şi e 
dureros, dar nu arăt nimic. Toţi cei de-aici au trecut prin 
multe. 

— Bună, Janine. Îmi pare bine să te văd. Foarte bine, 
spun şi mă opresc la atăt. 

— Inţeleg că Sasha şi Emmet te-au pus la curent? E 
înspăimântător acolo afară. Noul Ordin i-a făcut pe unii 
dintre copii... animalici, explică ea. 

— Sunt monştri, dau din cap. l-am întâlnit. 

— Bun, atunci probabil că tu şi cu Wisty puteţi să daţi o 
mână de ajutor. Adică, dacă plănuiţi să rămâneţi pe-aici. 

Bănuiesc că nu prea sunt ceea ce-aţi numi o constantă 
demnă de încredere în viaţa lui Janine. 

— Ajută-ne să-i punem pe toţi în mişcare, bine? Spune-le 
la ce se pot aştepta. Incearcă să nu-i sperii prea mult. 

Trece în revistă echipa ei de copii traumatizaţi. 

— Ce-ţi mai face magia? Darurile? 

— Vin şi pleacă, răspund. Am zburat până aici, dar am 
aterizat forţat. 

— Ei bine, să sperăm că astăzi mai mult vin. Trebuie să 
plecăm din locul ăsta, ca să zic aşa, acum. A fost plăcut să 
locuim într-un magazin universal, atât cât a durat, adaugă 
ea, uitându-se în jur la locul răvăşit pe care locuitorii 
Tărâmului Liber îl numiseră casă vreme de atâtea luni. 

Luni care păreau o veşnicie. 

Apoi Janine începe să bată tare din palme şi să strige 
ordine. 

— Ştim din informaţiile primite că Noul Ordin soseşte în 
noaptea asta. Trebuie să-i scoatem pe toţi de-aici şi vreau 
să spun toți, chiar şi pe cei bolnavi şi răniți. Să ne mişcăm, 
toată lumea! Avem un plan de evacuare. Să-l executăm 
perfect! ` 
Janine se opreşte să respire şi-mi întâlneşte privirea. Imi 
pare bine să te văd, Whit. Arăţi mai în vârstă. Îţi stă bine. 

Şi Janine pare mai în vârstă — şi-i stă bine. 

Whit 

ACUM, CĂ SIGURANȚA DE LA GARFUNKEL a fost serios 
compromisă, avem nevoie să ne mutăm într-un loc nou, 
protejat, dar nimeni nu e sigur unde anume. Janine, Sasha, 
Emmet, Wisty şi cu mine dezbatem opţiunile în timp ce 
mergem prin tunelul de sub cândva faimosul magazin 
universal care avea obiceiul să sponsorizeze meciurile de 
fotbal şi parada de sărbători. 

— In câteva ore, Tărâmul Liber o să fie acoperit de 
bombe sau or să mişune peste tot patrulele Noului Ordin. 
Sau amândouă. Relatez amănuntele pe care Byron ni le-a 
spus mie şi lui Wisty la fabrică: O să trebuiască să trecem 
graniţa înapoi în teritoriul Noului Ordin. Poate doar să stăm 
ascunşi şi să aşteptăm să se termine? 

— Dar unde? întreabă Janine. Am trăit din ce-am avut la 
Garfunkel atât de multă vreme, încât nu prea ştim cu 
adevărat ce se petrece afară. Asta-i problema când ai parte 
de prea mult confort. 

— Ce ziceţi de rezervorul de la Stockwood? sugerează 
Sasha. 

— Prea riscant. Bionicii ştiu despre el, iar noi ştim că 
lucrau pentru Unicul, răspund şi arunc o privire către chipul 
îndurerat al lui Wisty. Cei mai mulţi dintre ei, oricum. 

— Dar fabrica părăsită Electio, Whit? zice Janine. 

— Descoperită de inamic, anunţă Sasha. 

Wisty sugerează Oraşul Progresului: 

— N-or să bombardeze acolo şi poate că doamna 
Highsmith ne poate ajuta cu bolnavii şi răniții. 

După câteva discuţii, hotărâm că e cel mai bun plan pe 
care-l avem. O să încercăm să facem o transformare de 
grup când ne apropiem — să ne deghizăm ca un miting, 
sau ca o paradă a Stelelor de Onoare ale Conducătorului de 
Sector. 

Vechile tuneluri nu merg totuşi până la capăt în partea 
aceea, aşa că va trebui să străbatem ultima porţiune a 
traseului la suprafaţa solului şi fără niciun vehicul. 

— Poate că există un portal care să ne ducă acolo, 
sugerez. 

— Exact. Hai să mergem să pierdem vremea prin 
Tărâmul 
Umbrelor, mă ia peste picior Wisty. Întotdeauna întind 
covorul roşu pentru noi. În special când le e foame! 

— Suntem cu toţii istoviţi, spune Janine. Mergem de ore- 
ntregi şi mulţi dintre noi n-au dormit de cel puţin o zi. 

Hai să ne odihnim câteva ore, înainte să ne facem ieşirea în 
aer liber. 

Şi asta se întâmplă exact când începe bombardamentul. 
Şi e mai rău ca niciodată. 

Cu tunelul zguduindu-se ca un ciocan pneumatic şi fără 
să ştim dacă acest tub este destul de solid să reziste la 
explozii sau nu, nimeni nu se odihneşte prea mult — ca să 
nu mai vorbim de dormit. În schimb, ne cuibărim unul lângă 
altul — nu in căutarea căldurii, ci a adăpostului. 

Janine şi cu mine, rezemaţi cu spatele de perete, ne 
odihnim împreună. Wisty stă cu capul pe genunchii lui 
Emmet. 

Sasha îşi ţine chitara în braţe. Restul copiilor sunt 
îngrămădliţi în jurul nostru. 

Nu facem decât să aşteptăm să murim, nu-i aşa? 

WHIT ŞI CU MINE RISCĂM să aruncăm o privire afară. 
Soarele e sus, pe cerul de un albastru perfect, când artileria 
Noului Ordin decide să tacă. Vedem la câţiva kilometri 
distanţă conturul Oraşului Progresului, dincolo de hotarul 
Tărâmului Liber bombardat. Şi acum? 

Din moment ce niciunul dintre noi n-a dormit prea mult, 
kilometrii de mers care ne aşteaptă înseamnă că o să avem 
nevoie de cât mai multă energie cu putinţă. Whit şi cu mine 
am muncit mult ca să facem să apară o gustare de 

dimineaţă pentru tot grupul — desăvârşită cu şuncă, ouă şi 
gofre. A fost un ospăț mult mai mare decât trucul de mai 
devreme al lui Whit cu cantina săracilor. Faptul că ne-am 
dat seama că poate n-o să mai trebuiască niciodată să 
supravieţuim doar cu batoanele cu caju de la Garfunkel a 
fost un progres considerabil pentru noi şi pentru puterile 
noastre. 

lată cum am făcut: urmând o sugestie pe care Whit şi cu 
mine am învăţat-o la Centrul MLN, am exersat magia cu 
grupul, ţinându-ne de mână şi a mers perfect. Am început 
chiar să apreciez teoriile fanteziste ale lui Byron despre 
magia noastră care devine mai intensă când trece prin alţii. 
Ar putea fi secretul succesului nostru... 

Desigur, nişte gofre ajută şi ele din plin. Am stat într-un 
tunel jumătate de zi, aşa că soarele plus micul dejun egal 
un grup de copii într-o dispoziţie oficial senină. 

Şi e un lucru bun, pentru că nu mai durează atât de mult 
până când zărim o formaţie neagră, masivă, în formă de V, 
formată din cel puţin cincizeci de bombardiere, târându-se 
de-a dreptul către noi. Asta este bătălia pe care am 
aşteptat-o şi ne-am recapitulat planul. Atât cât se poate să 
„recapitulezi” cu adevărat înfrângerea unui inamic care 
stăpâneşte lumea. 

Aşadar, iată cum am ajuns ca, în loc să ne ascundem în 
dărâmături, să stăm acum îndrăzneţi în peisajul sterp şi să 
ne uităm necruţători la avioanele care se reped la noi. 

— Sunteţi gata? strigă Emmet, acoperind larma 
detaşamentului. 

Îmi aruncă un surâs încrezător, iar eu dau din cap. 

— Bine, prieteni, concentrati-vă, concentrati-vă, 
concentrati-vă! strig de parcă aş fi un profesor de sport 
care conduce un program sever de gimnastică aerobică. 
Aşteptaţi până când sunt aproape deasupra capului, dar nu 
destul de direct ca să ne bombardeze. Vă spun eu când! 

Şi, în ceea ce sper că este exact momentul potrivit, Whit 
şi cu mine începem să dirijăm un cor de voci: 

Ultimul cuvânt să-ți fie!, — corb sau drac! în vijelie 

Să te-ntorci, — te-nchidă Noaptea sub plutonicu-i zăvor! 

Pene nu lăsa pe cale — martore minciunii tale! 

Nu-mi sfărma cu-aripi spectrale sihăstria! 7 

Dintr-odată mi se taie răsuflarea, ba unii dintre ceilalţi 
chiar se prăbuşesc la pământ din cauza efortului, sau a 
revărsării de putere, sau ce-o fi ceea ce se petrece... 

Pentru că, sincer vorbind, nu prea suntem siguri ce se 
petrece. 

Avioanele încep cu siguranţă să se aplece, apoi să 
coboare în spirală. Aripile par să... lipsească? 

— Or să se prăbuşească! strigă cineva. Peste noi! 

— Din nou! ţip eu. Trebuie să spunem cuvintele din nou! 
Toată lumea împreună! 

Bombardierele se înclină pe-o parte către noi, şi nu ne-a 
mai rămas destulă energie ca să căutăm adăpost — nu că 
ar fi vreun adăpost în acest pustiu făcut una cu pământul. 
Câţiva dintre noi reuşim să ne prindem de mâini şi să 
recităm vraja încă o dată. 

Bombardierele sunt acum grotesc deformate. Par pe 
jumătate maşini, pe jumătate creaturi. Şi continuă să vină 
spre noi. 

— Uitaţi-vă drept la ele! ţip. Şi să scandăm încă o dată! 

Adică o ultimă dată, pentru că dacă nu merge în clipa 
asta, suntem cu toţii victime sigure. 

Unul dintre avioane are mai puţin de o sută de metri 
până să mă strivească şi închid ochii în timp ce rostesc 
ultimul vers. 

Când îi deschid, mi-e o foame de lup. Nu văd nimic pe 
cer... cu excepţia unui stol întreg de corbi ce se rotesc. 
După cât se pare, tocmai le-am transformat bombardierele 
în păsări. 


7? Fragment din Corbul de Edgar Allan Poe; traducere de 
Ştefan Augustin Doinaş, în volumul Annabel Lee şi alte 


poeme, Editura Univers, 1987. 

E ABSOLUT, ABSOLUT ŞOCANT. Asta a fost o bătălie 
militară adevărată, nu-i aşa? Suntem neînarmaţi. Şi am 
câştigat? 

O ceată de copii au bătut N.O.? 

Emoţia victoriei este urmată de încă un succes şi încă 
unul. Am mărit serios populaţia de corbi a Tărâmului Liber 
şi încrederea noastră a crescut până la cer. 

E clar că adrenalina ne ţine în priză pentru o vreme, în 
timp ce triumfăm în câteva bătălii asemănătoare. Până la 
urmă, lotuşi, rămânem fără combustibil. Magia a consumat 
fiecare calorie din acel mic dejun cu şuncă şi gofre. Cu toţii 
suntem ghemuiţi pe jos, încercând să ne refacem ceva din 
putere. 

— Incă o escadrilă pe drum! strigă brusc Sasha, arătând 
în depărtare. 

Cred că dacă le cer să ne luăm de mâini încă o dată, or 
să înceapă cu toţii să plângă. Până şi exuberantul Emmet 
are pungi negre sub ochi. 

— Wisty, spune el, n-ar trebui să găsim un alt plan? 

Urmăresc avioanele cu privirea. 

— Nu vin spre noi. Cotesc către... 

— Locul de unde venim, termină Whit cu un tremur. 
Garfunkel. 

Nu ştim dacă cineva a încurcat informaţiile în tabăra 
Noului Ordin, dar trebuie să creadă că suntem încă acolo. 
Pentru că se apucă să arunce ceea ce pare să fie întregul 
lor arsenal asupra centrului oraşului din urma noastră. 

Exact unde este Garfunkel. 

Sau era. 

Unde unii dintre copiii din Rezistență se ascundeau încă, 
după ce refuzaseră să plece împreună cu noi ceilalţi. 
Crezuseră că aventura noastră este o misiune sinucigaşă. 

Mă uit la Whit, iar el mijeşte ochii, stăpânindu-şi vizibil 
lacrimile. Privim cum magazinul — unde se pot afla şi acei 
copii — izbucneşte în flăcări. 

Suntem hipnotizaţi de finalul oribil, cu focuri de artificii, 
până când Sasha strigă din nou. Arată către orizont — un 
orizont dispărând sub un nor negru... care nu este câtuşi de 
puţin un nor. Sunt şi mai multe avioane ale Noului Ordin. 

lar sub norul negru sunt perdele cenuşii, aşa cum se 
vede uneori ploaia căzând dedesubtul unui nor de furtună 
îndepărtat. Numai că, în cazul ăsta, nu e ploaie — sunt 
bombe! 

Când lovesc pământul, emană fulgere orbitoare de 
lumină albastră. Simţim pământul cutremurându-se, chiar 
de la atâţia kilometri câţi sunt până la noi. 

E începutul sfârşitului? Sau doar sfârşitul? 

— SĂ-I DUCEM PE TOŢI în subteran! strig către Wisty. Am 
văzut o gură de canal, undeva în urma noastră. Poate că ne 
ascundem acolo... 

Reuşim să ducem grupul la gura de canal şi, din fericire, 
e un tunel vechi pentru conducte şi cabluri şi nu unul 
pentru canalizare. N-are aerul cel mai proaspăt din lume, 
dar tunelul ar trebui să fie destul de adânc ca să ne 

201 


adăpostească de explozii şi de  aşchiile de metal 
zburătoare. 

După ce toată lumea e înăuntru, Wisty mă trage 
deoparte. 

— În afară de cazul în care ai vreo idee mai bună, cred că 
tu şi cu mine ar trebui să mergem la doamna Highsmith, 
îmi spune. E puternică. Ar putea să... 

Nu cred că e prea sigură de ceea ce ar putea face femeia 
pentru noi. 

— Să ne dea nişte opţiuni? termin eu ideea. 

— Exact, încuviinţează Wisty. Poate chiar să ne dea 
informaţii despre mama şi tata. Am sentimentul că ea ştie 
unde sunt... 

Chiar atunci, Janine se apropie de noi, cu ochii încă 
înroşiţi după ce privise clădirea care fusese casa noastră 
atâta vreme, făcută acum una cu pământul. 

— Ce mai urmează? Vreo idee sclipitoare? Vreuna 
proastă? 

— Ascultă, Janine, noi trebuie să mergem la doamna 
Highsmith, îi zic. Apoi o apuc de braţe. Te descurci aici cu 
grupul? 

— Da, dar... 

Janine se uită în jos, la bocancii ei negri, militari. Cred că 
încearcă să ascundă că o îneacă iarăşi plânsul. 

Îi ridic cu blândeţe bărbia şi o silesc să se uite la mine cu 
ochii aceia verzi ca salvia. 

— De ce am sentimentul oribil că asta e? E ultima oară 
când o să-mi iau rămas-bun de la voi, nu-i aşa? 

Vorbeşte cu voce şoptită. Îmi provoacă un fior de-a 
lungul şirei spinării. 

— Ultima oară când o să-ţi iei rămas-bun, da! încuviinţez. 
Dar nu ultima oară când o să mă vezi. Promit! 

Nu-şi poate împiedica lacrimile să i se reverse din ochi. Îi 
iau faţa între palme şi-i şterg lacrimile cu degetele mari. 
Mâinile ei îmi alunecă în jos pe braţe, ca şi cum n-ar vrea să 
mă lase să plec. 

Nu sunt prea sigur ce simt pentru Janine. Dar ştiu ce 

trebuie să fac în clipa asta. 

Aşa că o sărut cu tandreţe. Destul de îndelung ca să-i 
spun totul fără cuvinte — un amestec nebunesc, zăpăcitor 
de admiraţie, apreciere, atracţie. Simt toate aceste lucruri 
pentru ea acum. Profund. 

Nu încetez s-o sărut până când Wisty termină să-şi ia 
rămas-bun şi mă trage uşor de cămaşă. 

— Hai, Whit. 

Îi dau drumul lui Janine, iar ea doar încuviinţează din cap. 
Nu mai avem de spus niciun rămas-bun când Wisty şi cu 
mine urcăm treptele de metal ale gurii de canal către zona 
de război de deasupra. 


Capitolul 88 
Whit 


— AŢI ÎNTÂRZIAT, zice doamna Highsmith prin interfon, 
deschizând uşa cu un bâzâit chiar înainte de a apuca să 
apăsăm pe buton. 

De unde ştie? 

— N-aveam întâlnire, nu-i aşa? o întreb pe Wisty, încă 
nedumerit, în timp ce urcăm în grabă scările şi găsim 
deschisă uşa de la apartamentul ei. 

lar în bucătărie se află micuța şi bătrâna doamnă ninja, 
arătând cu siguranţă mai mult a poetă decât a ninja, aşa 
cum stă aplecată deasupra unei oale asemănătoare cu un 
butoi de petrol, aproape la fel de înaltă ca şi ea. Amestecă 
o chestie care miroase destul de urât. la o înghiţitură şi se 
îneacă cu propria ei fiertură. 

Asta e doamna care urmează să răstoarne situaţia? Cea 
care poate ajuta la salvarea noastră? 

— Aşadar, ajungem să stăm de vorbă, în sfârşit, Whitford. 
Cristalul meu te-a dezvăluit întotdeauna ca pe un tânăr 

destul de chipeş, dar acum, că am parte de o imagine clară, 
luată de aproape, văd că eşti ceea ce se numeşte, în zilele 
astea, „un tip sexy”! 

Pot să vă confirm că e incredibil de înfiorător să-ti facă 
ochi dulci o vrăjitoare bătrână? Mă mut stânjenit de pe un 
picior pe altul. 

— Numai că ai putea învăţa să stai ceva mai drept, 
dragă, lţi mai adaugă câţiva centimetri. Şi cum a fost 
drumul, că veni vorba? întreabă ea, ca şi cum tocmai am fi 
făcut o mică plimbare până la casa bunicii. 

— Aăă, a fost cam... să zicem... a început un război; 
acolo? încerc eu. 

Wisty rezumă călătoria îngrozitoare din ultimele trei ore 
şi jumătate: 

— Să spunem doar, doamnă H., că dacă ai ocazia să fugi 
cât te ţin picioarele ca să-ţi salvezi viaţa în faţa unei 
perdele de bombe care explodează şi ard atât de tare încât 
clădirile, trotuarele, străzile şi chiar pământul se topesc şi 
se transformă în sticlă... ei bine, vezi care sunt celelalte 
opţiuni şi îmbrățişează-le cu toată fiinţa! 

— O, aşa am să fac, Wisteria, spune şi râde. Oasele astea 
bătrâne oricum nu mai fug nicăieri. 

Doamna asta vorbeşte serios? 

— Da, spune ea, uitându-se la mine ca pentru a mă 
avertiza că s-ar putea să fie în stare să-mi citească 
gândurile. 

Aţi dat dovadă de o adevărată cutezanţă luând hotărârea 
să veniţi aici prin toate astea. Părinţii voştri sunt foarte 
mândri de voi. 

— De unde ştii? izbucneşte Wisty. 

— Ai auzit ceva despre ei? întreb în acelaşi timp. 

— Am auzit. Şi voi sunteţi pe cale să auziţi, dragii mei. 
Exersam tehnica holografică şi, ca să vezi, părinţii tăi au 
apărut pe neaşteptate! 

Wisty şi cu mine ne uităm unul la altul. 

— Nu-i acelaşi lucru despre care vorbea Unicul la Centrul 
MLN? exclam, mai întâi surprins, apoi îngrozit. 

Din câte ştim noi, această micuță doamnă stranie ar 
putea fi parteneră cu individul. 

— Dar nu e... real, nu-i aşa? 

Wisty sperase că halucinaţia oribilă despre părinţii noştri 
fusese doar o înscenare a Unicului. 

— O, e real, categoric, răspunde doamna H., iar eu mă 
încrunt. 

Oricum, ce mai înseamnă „real“? 

— Vino-ncoace şi-o să-ţi arăt. Vino repede. Nu ştiu cât va 
dura magia mea. 

Ne croim drum în jurul oalei şi ne aşezăm la o masă 
încărcată cu teancuri de cărţi, pixuri, hârtie, lumânări, 
chibrituri şi tot felul de cratiţe şi tigăi. 

— Acum, unde-a dispărut? O, ia uite! 

Ridică o cârpă de vase murdară ca să dezvăluie — ca şi 
cum abia aşteaptă să-şi completeze imaginea de vrăjitoare 
desăvârşită — ceva care arată ca un glob de sticlă! 

Nu se poate ca în asta să stea răspunsurile la problemele 
noastre! 

— Cum funcţionează? întreabă Wisty. 

— Întreabă-l pe fratele tău... Doamna H. Se uită la mine 
şi surâde cu un aer cunoscător. Hai, Whit. Pune palma pe 
sticlă! 

Îmi apucă mâna şi o pune pe sferă, alături de a ei. Globul 
este cald de-a binelea, ca un ibric de cafea care abia a 
început să se răcească. 

Se produce un fulger de lumină îndată ce mâna mea 
intră în contact cu globul. 

— Oho! exclam. 

Simt cu siguranţă ceva revărsându-se din mine — ceva 
puternic — dar sunt mult prea înspăimântat ca să vorbesc. 
Nu sunt gata câtuşi de puţin să accept această nouă 
îndeletnicire ca ghicitoare. 

— Ben? Liz? Mai sunteţi acolo? strigă doamna H. Ca şi 
cum ar ţipa într-un telefon cu conexiune proastă. Copiii 
voştri s-au hotărât să-şi facă apariţia. Înţeleg că 
bombardamentele i-au încetinit puţin... 

Nu-mi vine să cred ce văd desfăşurându-se chiar sub 
mâna mea. Nori şi forme învolburându-se şi apoi unindu-se 
—când apar, brusc, feţele părinţilor mei. 

— Mamă! Tată! strigăm împreună, Wisty şi cu mine. 

Încă arată înfiorător de slabi, dar de data asta tata are 
ochii deschişi, slavă Domnului şi amândoi zâmbesc când ne 
aud vocea. 

— Whit! Te văd atât de clar! spune mama. Poate Wisty să 
vină puţin mai aproape? Trebuie să stăm de vorbă. 


Capitolul 89 


Whit 


GROZAV! ÎNCERCĂM SĂ DUCEM un război, părinţii noştri 
sunt programaţi pentru execuţie şi vor un moment de 
„trebuie să stăm de vorbă”. Asta-i chestia: nu creşti 
niciodată în ochii părinţilor tăi. 

Wisty mă împinge puţin într-o parte. 

— Sunt aici... Mamă! Tată! Sunteţi teferi? Suntem atât de 
îngrijoraţi pentru voi! zice ea într-o explozie de vorbe şi de 
emoție. 

— Nu-ţi face griji pentru noi, răspunde tata cu fermitate, 
evitând întrebarea lui Wisty. N-avem prea mult timp, dar 
voiam să vă anunţăm cum vă descurcaţi... 

Sunt mai nedumerit acum decât chiar şi cu o secundă în 
urmă. 

— N-ar trebui noi să vă spunem vovă cum ne descurcăm? 
Mama clatină din cap. 

— Aţi fost atât de curajoşi — amândoi. Suntem atât de 
mândri de forţa şi de spiritul vostru. A fost dificil, ştim, dar 
chiar aţi dat de rostul magiei. Şi începeţi să înţelegeţi cum 
s-o împărtăşiţi, ceea ce este extrem de important. 

— Problema e, intervine tata, că începeţi să intraţi puţin 
în criză de timp. Aşa că... voiam să vă sugerăm să... măriţi 

puţin ritmul. 

— Tată! Să mărim ritmul? 

Wisty e puţin indignată acum. Dragul de tata, 
întotdeauna încearcă să ne facă să fim primii la toate... 

— S-ar putea să trebuiască să faceţi unele lucruri care or 
să vi se pară... nepotrivite pentru voi. Lucruri în afara zonei 
voastre de confort. Whit ştie totul despre asta, nu-i aşa, 
Whit? „Fără suferinţă nu există câştig.” O să aveţi nevoie să 
acţionaţi uneori contrar a ceea ce vă spune intuiţia. 

Wisty arată tulburată, dar nu mă pot împiedica să aud în 
cap vocea Celiei. 

— Vrei să spui, cum ar fi... să ne predăm? întreb. 

Wisty scutură din cap şi se bagă în vorbă. 

— Dar, mamă, am avut parte de atâta suferinţă! Avem 
sânge şi cicatrice peste tot, care s-o dovedească. 

Vocea îi tremură acum. 

— Sunteţi părinţii noştri! Nu vreţi să fim la adăpost? 

— Când faci lucruri importante nu eşti întotdeauna la 

adăpost, draga mea, răspunde mama cu o privire 
îndurerată. 
E cea mai grea lecţie pe care o poate da un părinte, sau pe 
care o învaţă unii copii. Dar pentru asta sunt născuţi cei din 
familia Allgood. V-aţi descoperit Darurile. Acum daţi-le mai 
departe! 

— Să le dăm mai departe? exclam. Ce înseamnă asta? 
Cui? Unicului? 

— Asta-i o nebunie! strigă Wisty, iar eu îmi aduc imediat 
aminte de felul ei nestăpânit de-a fi, pe vremea când încă 
era la şcoală. 

— Îmi pare rău, scumpa mea, asta-i cam tot ce vă putem 
spune în clipa asta, zice tata. Pentru că e tot ce ştim. Vă 
iubim şi ne e dor de voi amândoi... 

Chipurile părinţilor noştri încep să se şteargă. Şi amândoi 
zâmbesc cu curaj. 

— Nu plecaţi încă! Mamă! Tată! încă mai strigă Wisty. Vă 
rog nu plecați! 

Doamna Highsmith o şuşuie. 

— Vecinii îmi fac destule necazuri şi fără să se plângă de 
cineva care ţipă la mine în bucătărie, zice ea. 

— Dar trebuie să mai vorbim cu ei! pledează Wisty. Chiar 
trebuie! 

Doamna H. Este deja în picioare şi se întoarce la afurisitul 
ei de cazan. 

— Lucrul important este că părinţii voştri sunt teferi 
pentru moment, chiar dacă au unele mici necazuri, să 
zicem. 

— Mici necazuri? Ascultă, doamnă, îi spun, fără să ţin 
seama de faptul că e probabil o idee proastă să insult o 
vrăjitoare nebună, ne-am riscat viaţa venind aici după 
sfaturi. 

Părinţii noştri sunt în celula condamnaților la moarte. 
Prietenii ne sunt prizonieri într-un tunel sub o zonă de 
război. 

Noul Ordin aproape că a terminat ocuparea totală a Lumii 
de 

Sus. Şi n-avem nici cea mai mică idee despre ce vrea Unicul 
de la Wisty sau cum ar trebui să procedăm împotriva 
scrântiţilor ălora egomaniaci! 

Vrăjitoarea se opreşte din amestecat în oală şi se uită la 
noi, mai curând cu amuzament. Mă scoate din minţi atunci 
când adulţii fac aşa ceva. Şi o fac tot timpul! 

— Doamne, copii... Indiciile sunt toate aici, în faţa 
voastră. 

Trebuie doar să vă uitaţi mai atent. Cât despre ceea ce 
vrea 

Unicul de la sora ta, ei bine, e absolut evident că e ceva ce 
tu ai, draga mea, iar e/nu are! 

E momentul cel mai prost posibil pentru un vânt puternic 
ca o vijelie care să izbească geamurile apartamentului şi 
practic să-l răvăşească. Şi pe noi. 

Unicul ne-a găsit! 

— Tu i-ai zis că suntem aici! răcneşte Wisty la vrăjitoarea 
cea bătrână. 

Capitolul 90 


Wisty 


NU I-AM SIMŢIT NICIODATĂ PUTEREA atât de intens ca 
acum. 

După ce abia am scăpat de cioburile de sticlă zburătoare, 
Whit şi cu mine ne agăţăm de un calorifer de modă veche, 
ţinându-ne aplecaţi şi ferindu-ne din calea mobilei, a 
tacâmurilor şi a ustensilelor care se prăbuşesc în timp ce o 
tornadă furioasă distruge apartamentul. 

Pe de altă parte, doamna Highsmith îşi menţine poziţia 
cu hotărâre în mijlocul vârtejului învolburat. 

— A ajuns să stăpânească aerul! strigă ea în mijlocul 
zarvei. Studiaţi-i fiecare mişcare! Învățaţi din asta! 

A fost destul de greu să ne ferim de prăjitoarele de pâine 
şi oalele zburătoare având podeaua stabilă sub picioarele 
noastre. Dar acum devine de zece ori mai greu când solul 
se transformă în ceva asemănător cu gelatina. E un 
veritabil cutremur, prin bunăvoința Unicului. Zăngănitul, 
prăbuşirile şi mobila care se răstoarnă ridică nivelul 
decibelilor la unul asurzitor, pătrunzător. Capul îmi bubuie. 

— Şi stăpâneşte pământul! continuă doamna Highsmith, 
urlându-şi lecţia ca să acopere nebunia. 

Unicului pare să-i facă plăcere, ilustrând exact următorul 
punct. 

— Şi stăpâneşte apa! 

Acum plouă — înăuntrul apartamentului. Camera se 

umple cu apă înspumată, urcând repede până la genunchii 
noştri tremurători. 

— Există doar un singur lucru de care are nevoie ca să-şi 
asigure complet dominaţia prezentă şi viitoare şi să-şi 
desăvârşească fiinţa. Are un ego uriaş. Asta e puterea şi 
slăbiciunea lui. Înțelegeți... CE SPUN? 

Apoi doamna Highsmith se înalţă în aer, probabil ca să 
evite să înoate în propria ei bucătărie, dar, judecând după 
expresia de mânie amestecată cu groază de pe faţa sa, îmi 
dau seama că nu se află sub propriul ei control. Într-o 
secundă, este ţintuită de tavan, cu chipul contorsionat într- 
o suferinţă profundă. Apoi ochii încep să-i iasă nefiresc din 
cap. 

E strivită de moarte, nu-i aşa? 

— Mincinosule! ţipă ea inexplicabil şi, dintr-odată, 
camera devine liniştită. Arată-te! 

Apoi, ca şi cum un forceps invizibil ar fi pătruns în 
apartament, este trasă printr-o fereastră spartă şi aruncată 
în vântul care urlă afară, în timp ce ea răcneşte tot timpul: 

— Arată-teeee! 


Capitolul 91 


Wisty 


SUNTEM CUFUNDAŢI ÎNTR-O TĂCERE de moarte, Whit şi 
cu mine. Nu e mare lucru de spus, după ce asişti la ceva 
atât de straniu şi de oribil precum ceea ce tocmai s-a 
întâmplat în apartamentul doamnei Highsmith. 

Apoi însă Whit redevine cel mereu practic. 

— Să ieşim de-aici înainte ca Unicul să-și facă apariţia în 
persoană. Sau să-şi trimită soldaţii. 

Prea târziu. Oarecum. 

N-avem nici măcar ocazia să ajungem la uşă înainte de a 
auzi o melodie stranie şi familiară pătrunzând prin fereastra 

spartă. Note care s-au întipărit pentru totdeauna în 
memoria mea. 

Fluierul de comandă. Fluierul de comandă al lui Byron 
Swain, ca să fiu mai exactă. 

Mă duc la fereastră, fără să ţin seama de strigătul lui 
Whit: 

— Wisty! Nu! Nu te apropia! 

Jos, pe trotuarul intact din Oraşul Progresului, se află o 
ceată deprimant de familiară de monştri sălbăticiţi, 
condusă de — quelle surprise! — domnul Nedemn de 
Incredere în persoană. 

Dar ştiţi ceva? Simt şi un val de uşurare — complet 
necontrolat, aş adăuga — văzând că Byron e în viaţă. 
Pricepeţi ceva! 

Whit stă în spatele meu, protector, apoi sare spre 
intrarea apartamentului şi începe să baricadeze uşa, doar 
pentru cazul în care asta se termină cu, ştiţi voi, o mică 
repriză asemănătoare cu ultima noastră întâlnire cu B. Şi cu 
amicii lui, plini de colţi şi de bale... 

— Aşadar, Wisty, bănuiesc că n-ai înţeles încă totul, 
vorbeşte Byron pe un ton lipsit aproape de emoție. Dacă ai 
fi făcut ceea ce trebuie — dacă ai fi ascultat ceea ce ţi-am 
spus cu toţii — aş fi putut să te ajut acum. Dartu n-ai făcut. 
Aşa că nici eu nu pot! 

O nuanţă de mânie se aude în vocea lui şi se uită 
încruntat la Whit, care-a ajuns la loc, lângă mine. 

— Aşa că acum mă tem că trebuie să fac ceea ce mi-a zis 
Celia să fac... 

— Ce tot vorbeşti, Swain? răcneşte Whit. Să nu 
îndrăzneşti să vorbeşti despre Celia! 

— Când v-am urmărit pe Tărâmul Umbrelor, m-am 
întâlnit cu fosta ta prietenă. Ca să fiu mai exact, oamenii ei 
s-au întâlnit cu ai mei... 

Imi aduc aminte de acel moment şi ştiu că şi Whit îşi 
aminteşte. 

— Şi regret să te informez, cuceritorule, că acum e una 
dintre Cei Pierduţi. Ea şi cu noii săi prieteni erau pe cale să 

ne consume — şi asta înseamnă că te-ar mânca şi pe tine, 
oricând! 

Nici măcar n-am nevoie să mă uit la Whit ca să simt 
energia radiind din corpul lui; vrea să se arunce pe 
fereastră asupra lui Byron. 

— Dar asta-i imposibil! ţipă el. 

— Ce-i în neregulă cu tine, Byron? exclam. Te porţi ca şi 
cum ai ţine la mine şi apoi minţi, ameninţi şi mă trădezi de 
fiecare dată când ne întâlnim... 

— Mint? Wisty, spune-mi un singur motiv bun pentru care 
te-aş minţi. Spune-mi pentru ce-ar trebui să trăiesc acum... 

Trebuie să recunosc, nu pot răspunde la asta. N-am putut 
niciodată. Nici măcar când Byron era la grădiniţă cu mine. 

— Dovedeşte-mi că ai vorbit cu Celia, insistă Whit. 
Dovedeşte! 

— Bine, Whitford. Pot să fac şi asta. Spune-mi, fraza asta 
îţi sună familiar? „Nu avem decât foarte puțin timp 
împreună. 

Hai să nu-l irosim!” 

judecând după nuanţa cenuşie pe care-o capătă fratele 
meu, a auzit şi înainte aceste cuvinte. 

— Ai avut un vis zilele trecute, nu-i aşa? lar Celia se 
dăduse cu foarte mult parfum, da? 

Am văzut cenuşă în sobe cu mai multă culoare decât 
pielea lui Whit în clipa asta! 

— Şi ştii de ce poartă atât de mult parfum? Pentru că, 
până şi în vis, pute ca un zombi în putrefacție — la fel cum 
put toţi Cei Pierduţi! 

Whit clatină din cap în semn de respingere, de dezgust 
sau de oroare. Sau de toate la un loc... 

— Dar ştii care-i ironia aici? Nu te bântuie pentru că te 
iubeşte... Sau pentru că te vrea înapoi. Nu, urmăreşte 
altceva... 

— Ce vrei să spui? întreabă Whit. 

— De fapt, târgul pe care l-a încheiat cu mine — motivul 
pentru care mi s-a îngăduit să trăiesc şi să mă întorc aici — 
a fost că m-a pus să-i promit că i-o aduc pe sora ta. Despre 

asta-i vorba, sportivule! 


Capitolul 92 
Whit 


NICI MĂCAR NU ÎNCERC SĂ ÎNȚELEG ceea ce tocmai mi-a 
spus Byron Swain. Trebuie să fie minciuni. 

Sunt pe cale să formulez un plan, dar între timp apuc 
orice obiect la care ajung şi-l arunc în el şi-n fiarele lui. 
Cărţi, sfeşnice, ustensile de bucătărie, tablouri înrămate... 
Orice-ai fi, le arunc afară. 

Am braţul antrenat la aruncat, dar din nefericire mica 
jigodie are evident experienţă la evitarea proiectilelor. 

— Wisty! strigă el, ferindu-se. Te rog, vino cu mine! E 
ultima şansă să-mi accepţi oferta! Fă lucrul pentru care 
părinţii tăi te-au pregătit întreaga ta viaţă! 

Auzind asta, arunc o lampă cu picior ca pe o suliță, îl 
loveşte pe Byron într-o parte şi-l face să se răsucească, dar 
nu se prăbuşeşte. 

Apoi, Wisty mă uluieşte. Cu o voce abia auzită, şopteşte: 

— Mama şi tata av zis... că uneori e nevoie să facem 
lucruri care nu par fireşti. 

— Au spus „în afara zonei noastre de confort”, nu 
prosteştii strig la Wisty. 

Regret imediat. Dar e prea târziu. Chiar şi Byron se ridică 
din ghemuirea lui defensivă şi se uită urât la mine. 

— Tocmai ţi-ai numit sora proastă, Whit? strigă el. 

— Nu. 

Într-un sens. 

— L-am spus că e prostesc să meargă oriunde cu tine. Şi 
este! 

— E bine, ai vorbit-o de rău pe Wisty pentru ultima oară. 

— Byron! i se adresează Wisty cu insistenţă. Nu-i nimic! 
Jur! E o poreclă afectuoasă! 

— Sayonara, Whitford Allgood, rosteşte Byron şi mă 
salută rigid. 

Şi atunci suflă o melodie nouă în fluierul de comandă, iar 
Echipa Ucigaşă reporneşte la vânătoare — urcând ca nişte 
maimuțe pe peretele clădirii şi intrând cu forţa prin ce-a 
mai rămas din ferestre. 

Ei bine, cred că ne-am gândit că venirea aici, la doamna 
Highsmith, ar răsturna situaţia. Se pare că aşa e. 


Capitolul 93 


Wisty 


NU PREA SUNT DIN FIRE o smiorcăită fricoasă, dar două 
tone de copii-maimuţă care mârâie, atacă şi năvălesc într- 
un apartament minuscul, cu o singură ieşire baricadată, cu 
siguranţă îmi smulge un țipăt absolut cutremurător. 

De fapt, el chiar surprinde Echipa Ucigaşă pentru o 
fracțiune de secundă, destul pentru o pauză în care Byron 
fluieră către ei încă o serie de comenzi. 

Whit mă aruncă într-un colţ al camerei, apoi blochează cu 
corpul lui drumul până la mine. 

— Whit, asta n-o să meargă! 

Şi, cu siguranţă, nu merge. Demonii îl calcă practic în 
picioare pe bietul meu frate, urlând cu veselie ucigaşă. Dar 
nu ne omoară. Ne leagă de mâini şi de picioare, pe Whit şi 
pe mine, repede, cu răutate. 

După aceea, intră Byron Swain. 

— |lmi pare rău pentru măsurile de siguranţă, Wisty, se 
scuză el. Verifică frânghiile de pe braţe şi îndeasă cu forţa 
un căluş în gura lui Whit, apoi continuă: Dar nu mă mai pot 
lăsa distras în timp ce-mi îndeplinesc obligaţiile aici. În 
cazul în care crezi că nu sunt un tip cumsecade — spune, în 
vreme ce se întoarce şi-mi bagă şi mie în gură o cârpă cu 
gust de ulei —, ar trebui să subliniez că n-o să-mi pun 
prietenii să-l sfâşie pe Whit în bucăţi în faţa ta, aşa cum am 
primit instrucţiuni. În schimb, o să vă trimit pe amândoi 
Unicului. 

Bănuiesc că o să vrea să vă pună la acelaşi program de 
slăbire ca şi pe părinţii voştri. Apoi, aşa cum a promis, va 
merge mai departe cu execuţia familiei Allgood! 

N-a zis asta cu adevărat chiar acum. Cu niciun chip n-o 
să... 

— Da, chiar aşa. Execuţia asta o să fie o petrecere 
extrem de populară. Continuă să vorbească: Te-am 
avertizat, Wisty. 

Am încercat să opresc asta! 

Bine, Byron, gândesc în sinea mea. Asta-i foarte simplu. 
Nu-mi dai de-ales. N-o să fac altceva decât să... EXPLODEZ. 

Capitolul 94 
Whit 


CÂND SORA MEA MAI MICĂ izbucneşte în flăcări de 
mânie, uneori este doar o torţă umană obişnuită, oarecare 
şi e mai înţelept să nu-i strângi mâna. Alteori, totuşi, e atât 
de strălucitoare şi de fierbinte, încât e greu chiar şi să te 
uiţi la ea. Ca acum. 

Dar Byron se uită la ea. De fapt, e complet ameţit, ca şi 
cum n-ar fi fost niciodată atât de impresionat de talentele 
ei. 

Frânghiile şi căluşul lui Wisty nu rezistă nici nanosecundă 
când sare de la pământ şi schiţează câteva lovituri 
amenințătoare în direcţia detaşamentului morţii format din 
monştri. Ei se dau înapoi, în mod înţelept, cu câţiva paşi. 
Sunt sigur că ar putea să le transforme în scrum fundurile 
slabe, dar pentru un motiv oarecare n-o face. 

În timp ce copiii-maimuţă se retrag, Byron păşeşte mai 
aproape de Wisty. Pare năucit. Absent, lasă să-i cadă 
fluierul de comandă, în timp ce ochii îi devin sticloşi. 

Wisty îşi flutură frenetic mâinile. 

— Pleacă de lângă mine, Byron! Sunt fierbinte ca o sută 
de cuptoare! Pleacă acum şi n-o să-ţi fac niciun rău! 

— Nu poți să-mi faci vreun rău, Wisty, răspunde el. Nu 
mai poţi! 

Apoi, face ceva de neconceput. Eu sunt legat şi am căluş 

şi nu pot face nimic când Byron se aruncă de-a dreptul în 
flăcările lui Wisty. Ea încearcă să se tragă deoparte, dar el 
se agaţă de trupul soră-mii de parc-ar fi un copil, iar ea ar fi 
aici ca să-l salveze. 

Wisty avea dreptate. Nu suntem asasini. Oricât de mult îl 
urăsc pe puştiul ăsta, nu pot să stau nemişcat şi să-l las pe 
Byron să se omoare singur. 

— Byron! Ce faci? încetează! ţipă Wisty. Opreşte-te, lasă- 
te pe jos şi rostogoleşte-te! 

— Nu mă poţi răni, Wisty, repetă Byron visător, în ciuda 
flăcărilor care trosnesc şi şuieră în jurul lui. 

Trebuie să fie în delir. Evident, s-a ars mortal, dar nu 
arată niciun semn de durere! 

Copiii sălbăticiţi, încurcaţi şi fără nici comandă care să-i 
îndrume, încep din nou să mârâie. Dar Byron nu-şi dă 
seama de nimic, cu faţa îngropată în gâtul lui Wisty şi cu 
braţele înfăşurate în jurul ei. Ca şi cum i-ar sorbi flăcările. 

ŞI... nu arde. 

Nu arde! 


Capitolul 95 
Whit 
SĂ RECAPITULĂM: există un număr de crize care ne 


ameninţă viaţa în acest moment. 

1)Byron a luat-o razna. 

2)în câteva minute, echipa lui violentă, sălbăticită, 
poate să treacă de la spaimă la crimă. 

3) Apartamentul doamnei H. Este un risc major de 
incendiu, iar flăcările enorme ale lui Wisty au aprins 
deja toate perdelele, covorul şi tapetul, care este ars 
rău. 

4) Încă sunt în primejdie să fiu târât la Unicul, dacă nu 
reuşesc să stăpânesc cumva situaţia. 


Trebuie să încerc să sting în vreun fel flăcările lui Wisty. 
Dar nu pot controla focul. O presimt — ăsta-i Darul lui 
Wisty. Dar dacă mă concentrez asupra cazanului doamnei 
H. — pot să-l mut? La urma urmei, e plin cu lichid. 

Haita mârâie din ce în ce mai tare, aşa că n-am de-ales. 

E un act de disperare, dar îmi concentrez mintea şi 
reuşesc să ridic oala doamnei Highsmith. Apoi o fac să 
zboare de-a curmezişul încăperii. 

Orice-ar fi gătit doamna H., nu sunt sigur că era potrivit 
pentru consumul uman, din moment ce e atât de eficace ca 
o spumă dintr-un stingător de incendiu. Flacăra lui Wisty 
pâlpâie şi se stinge, iar Byron — fără nicio urmă de arsură 
pe haine, păr sau piele — cade la podea. 

Wisty şiroieşte de terci şi e destul de zăpăcită de ceea ce 
tocmai s-a întâmplat, dar e încă destul de ageră ca să-şi 
dea seama ce-ar trebui să facă în continuare. Mă dezleagă 
şi-mi scoate căluşul, în tot acest timp ţinând ochii aţintiţi 
asupra  copiilor-maimuţă, care cu siguranţă par să-i 
respecte talentele cu privire la foc. 

— Staţi deoparte sau vă prăjesc! avertizează ea. 

Chiar aruncă vreo câteva flăcări proaspete, sfârâitoare. 

Apoi sora mea mai mică mă ajută să mă ridic şi-mi dau 
seama că e mult mai puternică decât pare. 

— Asta a fost complet aiurea, spune ea încetişor. Hai să 
plecăm de-aici cât mai putem. 

Capitolul 96 


Wisty 


AŞA COMPLET ZĂPĂCITOARE cum a fost ora care tocmai 
a trecut — de la mesajul profund tulburător al mamei şi al 
tatii, la bătălia cu uraganul, la experienţa absolut de neuitat 
a lui Byron Swain îmbrăţişând, absorbind, respirând focul 
meu — părăsesc totuşi clădirea simţindu-mă inexplicabil de 
puternică. Învăţ ceva despre mine, chiar dacă nu-i prea 
limpede ce este şi de ce vrea Unicul acest lucru atât de 
mult. 

De îndată ce Whit şi cu mine ieşim din clădirea doamnei 
H., începe o vijelie incredibilă, care poate însemna doar un 
Unic lucru. Şi ştiţi ceva? Nici măcar nu mai sunt atât de 
surprinsă. Este, detest s-o spun, omniprezent. 

Mă răsucesc cu faţa la el, ca şi cum ar fi o luptă cu 
pistoale. 

Unicul păşeşte încet către noi pe strada pustie. 

— Acesta este marele final, copii ai familiei Allgood! 
strigă el ca avertisment, ceea ce pare neobişnuit de cinstit 
din partea lui. l-am dat acelui informator mizerabil mai mult 
decât destule şanse, continuă în timp ce înaintează cu 
calm. 

Am zis că dacă nu reuşeşte în misiune, va fi făcut să sufere 

—privindu-te pe tine cum mori încet şi chinuitor, de mâna 

mea. Dar din moment ce, mai mult decât orice altceva, 

sunt imparţial, un ultim test. Acesta va fi unul cu admis- 

respins pentru tine şi pentru fratele tău. Poate că o să 

supravieţuiţi amândoi, poate unul, probabil niciunul. Sunteţi 
gata, copii? 
întreabă dar nu aşteaptă răspunsul. Atunci să începem! 

Bate cu piciorul în pământ şi o crevasă enormă se 
deschide larg şi începe să se extindă în viteză pe mijlocul 
străzii, îndreptându-se drept spre noi. 

— Controlez pământul! răcneşte din adâncul plămânilor. 
Adevărat sau fals? 

Whit mă ia de mână şi mă strânge. E uimitor cât de mult 
poate face o mică atingere umană. Imi dă impulsul de care 
am nevoie. 

— Putem zbura? întreb. 

— Merită o încercare. Concentrează-te acum. Putem s-o 
facem! 

Este poate cea mai rapidă transformare pe care-am 
făcut-o vreodată — transformare dublă, ca să fiu mai exact 
— şi, într-o clipă, Whit şi cu mine suntem în văzduh. A 
deveni şoim cere mult mai multă energie decât 
preschimbarea în colibri, dar mă simt plină de energie şi 
chiar îmi dau frâu liber. Emoţia este uluitoare. De obicei, 
simpla prezenţă a 
Unicului striveşte magia, dar în clipa asta simt că suntem 
imbatabili, în timp ce începem să dăm triumfător din aripi 
pe deasupra oraşului. 

Dar durează numai vreo două sute de metri — până când 
ne loveşte un zid de vânt. Încercăm să-l prindem şi să ne 
lăsăm purtaţi de el, dar simpla lui forţă ne trimite în derivă 
într-o parte şi apoi în jos. 

— Controlez vântul, aerul! tună Unicul. Adevărat sau fals? 

Whit şi cu mine aproape că suntem aruncaţi în peretele 
unei clădiri de birouri din cărămidă aparentă. Dar, înainte 
de a apuca să intru în panică, reuşesc să ne transform în 
primul animal cu armură protectoare la care mă pot gândi: 
un tatu. Doi. Ne ghemuim formând nişte mingi blindate şi 
ricoşăm în siguranţă de perete — ceea ce, că veni vorba, 
tot doare —, apoi ne rostogolim pe stradă. 

Dar o altă crevasă uriaşă se deschide în faţa noastră, 

însoţită de răgetul Unicului furios. 

— Controlez oraşele si străzile! Adevărat sau fals? Îţi dau 
un indiciu — această afirmație este adevărată! 

Carosabilul explodează brusc în stâlpi de piatră 
metamorfozându-se instantaneu în cristal sclipitor, 
aruncând în toate direcţiile sfărâmături ascuţite ca nişte 
brice. Dacă Whit şi cu mine nu părăsim pământul într-o 
secundă, o să fim tăiaţi în bucăţi până când nu mai rămâne 
nimic. 

Sărim mai tare şi mai sus, până când simt nu numai aripi, 
ci şi labe. Suntem jumătate lei, jumătate păsări... 
legendarul grifon din folclor. 

Ne putem transforma în creații ale imaginaţiei? 

Nu există cuvinte pentru uluitoarea înţelegere. Dar o uit 
într-o clipă, când locul de unde abia plecaserăm explodează 
cu un trosnet tunător. Cele două clădiri de pe ambele părţi 
ale străzii se prăbuşesc. O undă de şoc şi o explozie de praf 
se înalţă în spatele nostru şi ne trimit cât colo, învârtindu- 
ne. 

E ametitor pentru corp şi pentru minte. Puterea noastră e 
în stare destul de bună, dar a lui e incredibilă, copleşitoare. 
De ce e atât de puternic? Cine poate controla natura în felul 
ăsta? 

Prin cap îmi trece un gând înfiorător, înfiorător. 

Poate e Dumnezeu? 

lată-l. Atât de măreț, cu braţele întinse, cu ochii fixaţi 
asupra noastră, cu impecabilul costum închis la culoare. 
Gura îi murmură cu furie, în timp ce conjură din cer ceea ce 
pare să fie un taifun, care se roteşte în direcţia noastră. 

Vântul cu forţă herculeană şi ploaia care ne izbeşte 
aripile sunt prea mult pentru ca acestea să suporte şi 
plonjăm către apa din portul de dedesubt. 

— Intrebare pentru un punct în plus! ţipă Unicul. Cine 
controlează apa, oceanele, râurile, mările? Hopa, timpul a 
expirat. Pixurile jos. Eu /e controlez! 

Capitolul 97 
Whit 


BĂNUIESC CĂ AM PICAT testul. Dar n-o să capitulăm, nici 
vorbă. Asta n-o să se întâmple. 

Forţa cu care izbim apa ar fi putut să ne facă să ne 
pierdem cunoştinţa, dacă Wisty şi cu mine n-am fi fost 
aproape perfect sincronizaţi. Izbutim o cufundare aproape 
perfectă, fără să împroşcăm apa şi străbatem suprafaţa. 
Dar dedesubt apa se agită şi urcă dinspre fundul mării. 

Cine controlează apa? Cine altcineva? 

Întregul port se adună într-un singur val enorm — un 
tsunami care să pună capăt tuturor valurilor tsunami — iar 
noi ne zbatem să rămânem la suprafaţă, înotând chiar în 
mijlocul lui. Creşte din ce în ce mai mare. N-am văzut 
niciodată nimic asemănător. Cred că pot să presupun cu 
destulă siguranţă că nimeni n-a văzut. În afară de cazul în 
care ar trebui să luăm ad litteram Scriptura. Ar trebui? 

Wisty şi cu mine nu ne putem forţa drumul în jos, 
împotriva valului. În acest moment este inutil chiar şi să 
încercăm să înotăm. Dacă nu-l poti bate, alătură-i-te, aşa-i? 

Aşa că îmi imaginez că ne aflăm... pe plăci de surfing. Şi 
chiar se întâmplă! 

— Tu ai făcut asta? ţipă Wisty în timp ce-şi fixează 
piciorul pe placă. 

— Da! răspund. Chiar dacă ne prăbuşim şi ne înecăm, o 
să fie o cursă straşnică! 

Wisty îmi aruncă un zâmbet exaltat, de pasionată de 
surfing, în timp ce valul începe să coboare — în timp ce noi 
începem să coborâm. 

Capitolul 98 


Wisty 


CAM ÎNTR-O SECUNDĂ ŞI JUMĂTATE, foarte scurta mea 
euforie se transformă în groază. Dintr-odată, valul ăsta 
masiv câştigă din nou înălţime. Ne apropiem de mal şi 
suntem poate la vreo patru sute de metri în aer. Unicul o să 
nimicească o mare parte din oraş dacă nu opreşte nebunia 
asta chiar acum. 

Şi asta înseamnă că sunt sute — sau mai degrabă mii — de 
oameni aflaţi într-un teribil pericol de a se îneca. 

Chiar dacă îmi închipui că mulţi dintre ei sunt automate 
ale Noului Ordin, îmi spun neîncetat că sunt fiinţe umane 
care trăiesc şi respiră. Şi nu putem lăsa valul ăsta uriaş — 
sau pe Unicul — să-i zdrobească. Cred că ştiu ce am de 
făcut şi n-am timp să mă sfătuiesc cu Whit. 

Este exact ceea ce spuneau părinţii mei: uneori, pentru 
binele celor mulţi, trebuie să faci ceva aflat mult în afara 
zonei tale de confort. Şi asta, dragă cititorule, este mult în 
afara a ceea ce as considera hotarul sănătăţii mele mintale. 

Peste urletul valului masiv, strig atât de tare încât cred 
că forţa cuvintelor o să-mi sfâşie gâtul. 

— Iti dau ceea ce vrei! îți dau Darul meu! Opreşte numai 
dementa asta înainte ca valul să lovească țărmul! 

La fel ca magia — sau poate că ar trebui să spun că este 
magie —, valul începe să coboare şi apoi plutim lin către un 
mal îngust de nisip bătătorit. Unde nu stă nimeni altul decât 
Unicul... Zâmbeşte ca un tată mândru, întâmpinându-şi 
copiii întorşi acasă dintr-o călătorie lungă. 

— Ce cursă uluitoare! Ah, să fii tânăr... vă invidiez! 
vorbeşte el, în timp ce valul se întinde peste mal şi plutim 
până când ne oprim. Sunt atât de mulţumit că ţi-ai venit în 

fire, Wisty! spune. Din nefericire, am veşti mai curând 
triste. 

Aţi picat — amândoi. Toată familia Allgood a picat. E 
evident că nu pot să lucrez cu voi, aşa că presupun că... 
trebuie să lucrez fără voi. Se întoarce cu spatele la noi şi 
ridică mâinile către ceruri. Luaţi-i de-aici! răcneşte. Vrăjitorii 
ăştia nu-mi mai sunt de folos! 

Dar nu-i nimeni acolo. Nu vorbeşte cu nimeni. 

Şi-apoi, cât ai clipi din ochi, ca un roi de lăcuste punând 
stăpânire pe teritoriu, mii de soldaţi şi de poliţişti ai Noului 
Ordin năvălesc peste culmea dealului şi coboară spre noi. 

Ne întoarcem, numai ca să ne trezim în faţa a şi mai 
multor hoarde de soldaţi care stau în apă. 

Acest zid al răului este impenetrabil. 

În cele din urmă, Unicul se uită din nou la noi. 

— Există o morală a acestei poveşti, spune el. Se 
aşteaptă mult din partea celor care primesc Daruri. Luaţi 
asta cu voi pe Tărâmul Umbrelor, vrăjitorilor! 

EPILOG 


SPECTACOL 


Capitolul 99 
Wisty 


ŞTIU CĂ N-AU MAI RĂMAS multe pagini în cartea asta, aşa 
că în acest punct vă întrebaţi unde este sfârşitul fericit. 

S-ar putea să fiu destul de tânără, dar mi-am dat seama 
că viaţa nu vine niciodată împachetată în mici sfârşituri 
frumoase, cu funde perfecte. Vă promit totuşi un lucru: 
există o speranţă, bine? Nu-mi spuneţi mie, Wisteria Rose 
Allgood, că sunt deprimantă. Indiferent ce porcării aruncă 
Unicul peste noi, jur că o să găsesc acel unic punct luminos 
din peisajul chinuitor de întunecat şi o să mă agăţ de el din 
răsputeri. 

lar în clipa asta mă agăţ chiar de imaginea oamenilor 
care mi-au dat viaţă. 

Mama şi tatăl meu! 

Nu fantome, nu halucinaţii, ci vii şi în came şi oase. Dar 
în frânghii. La fel ca mine. Măcar Whit şi cu mine putem să-i 
vedem şi să le spunem cât de mult îi iubim — pentru ultima 
oară înainte de moarte. 

Dar ce mai reuniune de familie se dovedeşte a fi! Uitaţi- 
vă la noi aici — gloata batjocoritoare din jurul nostru, lacheii 
în bocanci ai Noului Ordin împingându-ne pe scena de pe 
stadion, funiile din jurul gâtului, camerele de televiziune în 
faţă... şi, în turn, chiar în faţa noastră, El. Ce/ Care Este 
Unicul e în plină glorie, triumfător — a câştigat! 

Folosirea ca scenă a vechii platforme a spânzurătorii ne 
răsuceşte cuțitul în rană. Metoda preferată de execuţie a 
Unicului este vaporizarea — extrem de eficientă —, dar 
ştreangurile sunt un bonus la umilirea noastră extrem de 
crudă, la teatrul morbid al tuturor acestor lucruri. 

Aş vrea atât de mult să mă aprind de ură pentru acest 
monstru care ne-a distrus viaţa şi este pe cale să-mi ucidă 
întreaga familie... Vreau să-mi folosesc furia ca să-mi 
găsesc forţa, să-mi găsesc magia, să transform în cenuşă 
scena asta oribilă, să cauterizez locul ăsta şi să-l şterg de 
pe faţa acestei aşa-numite lumi! 

Sincer însă, sunt prea îngrozită ca să fiu furioasă. Curajul 
mi se destramă; lumina mi se stinge treptat. 

O, Doamne, nu vreau să mor chiar acum. Nu vreau ca 
familia mea să moară. Nu vreau să-i văd murind! 

Tata îşi păstrează figura impenetrabilă, încercând să ne 
dea curaj, mie şi lui Whit. Mama a renunţat să mai încerce 
să-şi ascundă emoţiile şi plânge încetişor, de durere şi de 
frică. 

Whit, pe de altă parte, arată teribil de furios, cel puţin 
când nu încearcă să-şi revină după loviturile repetate 
aplicate la ceafă. De şase ori până acum s-a smucit în 
legături şi de şase ori paznicii cu glugă l-au lovit cu un 
baston de cauciuc, făcându-l să cadă moale în genunchi, 
după care îl trăgeau înapoi în picioare, iar el încerca să-şi 
recapete concentrarea şi forţa de a ataca din nou. 

Mulțimea sinistră se delectează cu fiecare părticică 
dramatică din ceea ce se petrece. Mama — cu inima 
zdrobită, tatăl — stoic, fiul — sfidător, fiica — lividă de 
spaimă şi tremurând, despre care au ajuns cumva să 
creadă că e o vrăjitoare puternică. 

Dar acum Cel Care Este Unicul ridică în aer mâinile cu 
degete lungi, o mişcare pe care o cunosc atât de bine. O, 
Doamne, te rog, nu-l lăsa... 

O despicătură neagră apare în faţa lui şi-şi taie calea 
către noi. Sau, cel puţin, către doi dintre noi. 

Şi aşa, pur şi simplu, mama şi tata au fost vaporizaţi. N-a 
mai rămas nimic în afară de fum. Mama. Tata. Dispăruţi. 


Capitolul 100 


Wisty 


WHIT ŞI CU MINE PRIVIM PARALIZAŢI de oroare cum o 
şuviţă de cenuşă neagră se ridică în adierea vântului şi se 
îndepărtează peste marea de spectatori. Aceştia bat din 
picioare, flutură pumnii în aer şi-şi răcnesc aprobarea faţă 
de asasinatele ruşinoase care tocmai au avut loc. 

Sunt prea distrusă de durere şi de şoc ca să mă bucur de 
faptul că suntem — inexplicabil — încă vii. Unicul nu ne-a 
omorât. Nu ne-a omorât. N-are niciun sens. 

Şi după aceea totul devine încă şi mai straniu şi mai 
suprarealist. Ca un vis. 

Scena este brusc scăldată într-o lumină dureros de 
orbitoare. Dar e o lumină care te îngheaţă, dacă există un 
asemenea lucru, ca un tsunami puternic de soare, 
revărsându-se peste un peisaj de gheaţă. 

Poate că am murit, la urma urmei? Poate că asta este 
celebra lumină de la capătul tunelului? 

Sau... e sfârşitul lumii? 

Când lumina scade, văd că Cel Care Este Unicul e în 

genunchi. Țipând. Numai că, dintr-un motiv oarecare, nu-l 
aud. De fapt, nu aud nimic. 

A fost o explozie? Nu ştiu, dar dintr-odată simt mâini 
peste tot pe mine, mâini reci. Îmi slăbesc frânghiile. O mică 
armată de siluete cu glugi s-a adunat în jurul meu şi al lui 
Whit. Gardienii Noului Ordin înşiraţi pe marginea scenei au 
fost răsturnaţi de năvala de lumină şi de energie. 

Abia ne-au tras siluetele cu glugă ştreangurile peste cap, 
că trapele pe care stăteam se deschid cu un clic. Şi cad în 
beznă. 

E ca şi cum aş fi fost spânzurată, dar n-am fost, nu-i aşa? 
Am căzut doar pe spate. 

Sunt întinsă pe jos, cu tot entuziasmul şi buna-cuviinţă a 
unei păpuşi de cârpă aruncate ca nefolositoare. Nu-mi pasă 
dacă mă mişc. Nu-mi pasă nici măcar dacă respir. Vreau 
doar ca toate astea să se termine. Vreau să închid ochii şi 
să încetez să fiu. Mă rog să se-ntâmple aşa... 

Simt o altă mână rece pe braţ, ajutându-mă să mă ridic 
în picioare. lar acum urechile încep să-mi ţiuie şi mai aud şi 
altceva — o voce... o voce familiară. 

— Fugi, spune vocea când se deschide o uşă şi lumina 
zilei se strecoară înăuntru. Fugi, Wisteria. Fugi de parcă n- 
ar mai fi ziua de mâine... pentru că dacă nu, poate că n-o 
să mai fie. 

Auzul îmi revine când mă izbeşte sunetul unei panici 
masive, măturând tribunele. Ţipetele şi vaietele par să aibă 
destulă putere ca să dărâme întregul stadion. 

Ce-au văzut? Ce s-a întâmplat cu neinfricatul lor 
conducător? 

les poticnindu-mă şi mă alătur mulţimii frenetice de pe 
terenul stadionului, care se revarsă către unul dintre cele 
patru tuneluri de ieşire. Am mai făcut aşa ceva şi înainte: să 
evadez de la scena propriei mele execuţii. Pare imposibil, 
dar ştiu că pot s-o fac. Ştiu cum să ţin capul plecat. Ştiu 
cum să mă fac mică şi să mă ascund. Ştiu cum să-mi 
păstrez concentrarea într-o mare de panică oarbă. 

Dar n-am făcut încă cincizeci de metri când încremenesc 

pe loc, ca şi cum inima mi-ar fi căzut din piept. Whit! Unde-i 
Whit? 

Mă întorc şi reuşesc să zăresc eşafodul de placaj al 
călăului. Patru ştreanguri goale atârnă inerte în bătaia 
vântului. 

Unicul nu se zăreşte nicăieri. 

Nici Whit. 

Nici măcar n-am plâns încă pentru părinţii mei, dar acum 
cad în genunchi şi încep să mă vait ca un bebeluş. Într-un 
ocean de mii de oameni, sunt singură. 

Dar nu complet. Din nou am parte de o mână pe braţ și o 
voce în ureche. 

— Fugi, Wisteria, spune vocea. Grăbeşte-te! Trebuie să 
pleci din locul ăsta blestemat! 

Dar de data asta rezist. Mă scol în picioare, dar forţez 
trecerea către eşafod, spre ultimul loc unde l-am văzut pe 
fratele meu. Reuşesc să fac numai câţiva paşi când cineva 
sau ceva — mă doboară la pământ. 

— Whitford e teafăr, spune, trăgându-mă înapoi pe 
picioare şi întorcându-mă în cealaltă direcţie. Gândeşte-te 
la asta. Nu puteţi fi împreună acum. Le-ar fi mai uşor dacă 
aţi fi împreună. Nu putem risca! 

Vocea fusese raţională, deşi insistentă. Dar acum sună 
de-a dreptul imperioasă. 

— N-avem timp, Wisty! De dragul lui Whit, fugi! Fugi! 

Ai Darul. Numai tu îl ai. Fără tine, speranţa o să moară. 

Şi trebuie să fug, nu-i aşa? Trebuie să încerc să scap. 
Viaţa mea contează. Darul meu contează. Aşa că fug. Fug 
ca şi cum viaţa fratelui meu depinde de asta. 

Când mă uit în urmă, văd în sfârşit chipul celui care m-a 
salvat — e Celia. Celia! 

lat-o — singurul punct luminos din peisajul chinuitor de 
întunecat. V-am spus că o să-l găsesc. V-am spus că o să 
mă agăţ de lumina aceea din răsputeri. Şi aşa fac. 

O s-o folosesc ca să-l găsesc pe Whit. Ca să-mi găsesc 
prietenii. Şi să-mi croiesc drum către Tărâmul Umbrelor, 

unde să-mi găsesc părinţii. 

Pentru că... 

Multe se aşteaptă de la vrăjitoarele rele şi înfricoşătoare, 
care primesc Daruri măreţe... 


VA URMA 

